Jack London COLŢ ALB White Fang 1906 Partea a I-a Capitolul 1 PÎRTIA CĂRNII Pădurea de molift negru şerpuia mohorîtă de-a lungul malurilor îngheţate Vîntul despuiase de curînd arborii de veşmîntul lor alb de gheaţă, şi în lumina palidă a asfinţitului, trunchiurile negre, prevestitoare de nenorocire, păreau că se pleacă unul spre altul O tăcere nemărginită domnea asupra întinderii şi întreg ţinutul nu era decît o pustietate nesfîrşită şi fără de viaţă, încremenită, atît de însingurată şi rece, că nici tristeţe nu mai trezea Te îmbia parcă să rîzi, dar un rîs ce înfiora mai mult decît orice tristeţe, un rîs fără voioşie, ca zîmbetul sfinxului, un rîs rece ca gheaţa, în care sălăşluia ceva din grozăvia celor nestrămutate Era Wildul, sălbaticul wild de la miazănoapte, cu inima de gheaţă Dar viaţă totuşi era, undeva departe în acest ţinut, o viaţă sfidătoare În josul apei îngheţate trudea un atelaj de cîini-lupi Blana lor zburlită prinsese chiciură, iar răsuflarea le îngheţa în aer de cum ieşea din gură în pufăituri de aburi, aşternîndu-li-se apoi în cristale pe blană Prinşi în hamuri şi şleauri de piele, cîinii trăgeau după ei o sanie Era o sanie fără tălpici, făcută din scoarţă groasă de mesteacăn, cu fundul de-a dreptul pe zăpadă Botul îi era adus în sus şi răsucit ca un sul, anume ca să împingă sub sanie coama de zăpadă afînată ce se ridica dinainte în valuri Pe sanie se afla legată zdravăn o ladă lungă şi îngustă Mai erau şi altele – pături, o secure, un ibric pentru cafea şi o tigaie; dar în ochi îţi sărea mai întîi lada lungă şi îngustă, care ocupa mai tot locul Înaintea cîinilor păşea anevoie un bărbat cu rachete mari în picioare În urma saniei, un altul În lada de pe sanie zăcea un al treilea, pentru care truda se sfîrşise, un om pe care wildul îl doborîse şi îl răpusese pentru a nu se mai putea urni sau lupta vreodată Prin natura lui, wildul nu iubeşte mişcarea Pentru el viaţa e o ocară, căci viaţa înseamnă mişcare; şi wildul năzuieşte întotdeauna să nimicească mişcarea El îngheaţă apa pentru a o opri să alerge spre mare, alungă seva din arbori de-i face să îngheţe pînă-n măduvă, dar cel mai sălbatic şi mai grozav îl hăituieşte şi-l doboară wildul pe om – omul, făptura cea mai neastîmpărată, mereu răzvrătită împotriva zicalei după care mişcarea trebuie să ducă pînă la urmă la nemişcare Totuşi, înaintea şi în urma saniei, neînfricaţi şi dîrji, păşeau anevoie cei doi oameni care nu fuseseră încă răpuşi, îşi acoperiseră trupurile cu blănuri şi piei moi Genele, obrajii şi buzele le erau atît de încărcate de cristalele răsuflării lor îngheţate, că nici nu li se mai putea desluşi chipul Ai fi spus că sînt nişte arătări, ciocli dintr-o lume a duhurilor, la înmormîntarea unei stafii Nu erau însă decît oameni care răzbăteau prin pustietate, prin ţinutul amăgirii şi tăcerii, bieţii vîntură-lume, porniţi într-o aventură uriaşă, luptîndu-se cu străşnicia unei lumi tot atît de îndepărtate, străină şi încremenită precît e hăul văzduhului Mergeau fără vorbă, cruţîndu-şi suflarea pentru truda trupurilor Pretutindeni domnea tăcerea, care îi apăsa ca o povară O simţeau cum le apasă creierii, întocmai cum scafandrul simte în adîncuri o presiune de mai multe atmosfere Îi strivea sub greutatea imensităţii fără margini şi a unei sorţi de nestrămutat Îi strivea pînă în cele mai tainice ascunzişuri ale sufletului, storcînd din ei, aşa cum storci sucul din boaba de strugure, toate patimile şi exaltările înşelătoare şi neîngăduita preţuire de sine a omului, pînă ce şi-au dat seama că sînt pieritori şi mărunţi, bieţi atomi, biete fire de praf ce se mişcă cu prea puţină viclenie şi fără un dram de minte în vîltoarea jocului marilor elemente şi forţe oarbe dezlănţuite Trecu o oră şi încă una Lumina palidă a zilei scurte, lumină fără soare, începuse să se destrame, cînd un urlet slab şi îndepărtat străpunse atmosfera încremenită Urletul crescu în icniri repezi, pînă ce ajunse la cea mai înaltă notă, unde stărui tremurător şi încordat, apoi se stinse încet De n-ai fi simţit în el o sălbăticie jalnică şi o poftă mistuitoare, ai fi putut crede că e vreun suflet rătăcit care se tînguie Omul din faţă întoarse capul pînă ce privirea lui o întîlni pe a celui din urmă Şi atunci, pe deasupra lăzii lungi şi înguste, amîndoi dădură din cap cu înţeles Un nou urlet străpunse tăcerea De astă dată, cei doi oameni îşi dădură seama dincotro vine: venea din urmă, de undeva de pe întinderea de zăpadă peste care trecuseră Un al treilea urlet, ce părea răspunsul, se auzi tot dinapoia lor, dar din stînga celui de-al doilea urlet — Ne-au luat urma, Bill – spuse omul din faţă Glasul îi răsuna răguşit şi parcă dintr-o altă lume, iar ca să vorbească, se trudise de-a binelea — Carnea e rară – îi răspunse tovarăşul său N-am mai văzut urme de iepure nu ştiu de cîte zile După aceea nu mai scoaseră o vorbă, deşi rămaseră cu urechile ciulite la urletele de pradă ce nu mai conteneau înapoia lor La căderea nopţii vîrîră cîinii într-un desiş de molift de pe malul apei şi înjghebară tabăra Sicriul aşezat lîngă foc le slujea deopotrivă de scaun şi de masă Cîinii-lupi, înghesuiţi, ceva mai departe de foc, mîrîiau şi se ciorovăiau între ei, dar nu prea se arătau dornici să se afunde în beznă — Henry, mi se pare că se aţin pe lîngă tabără mai aproape ca de obicei, observă Bill Henry, care sta aplecat asupra focului, potrivind ibricul de cafea cu o bucată de gheaţă, dădu din cap Şi nici nu se grăbi să vorbească pînă ce nu-şi luă locul pe sicriu şi nu începu să mănînce — Ştiu ei unde le e pielea la adăpost Tot e mai bine să înfulece decît să fie înfulecaţi Cîinii ăştia nu-s proşti deloc Bill dădu din cap — Eh, nu ştiu, zău Tovarăşul îl privi mirat: — Nu te-am mai auzit pînă acum să te îndoieşti de deşteptăciunea lor — Henry – spuse celălalt, mestecîndu-şi tacticos fasolea, ai auzit ce larmă au făcut cînd le-am dat de mîncare? — S-au bătut pe ea mai mult ca de obicei – recunoscu Henry — Cîţi cîini avem, Henry? — Şase — Bine, Henry – Bill se opri o clipă pentru a da mai multă greutate vorbelor sale După cum ţi-am spus, Henry, avem şase cîini Am scos din sac şase peşti şi am dat fiecărui cîine cîte unul dar un cîine a rămas fără peşte — Ai numărat greşit — Avem şase cîini – o luă celălalt de la capăt, calm Am scos şase peşti Ureche Tăiată a rămas fără peşte După aia m-am dus la sac şi i-am dat şi lui un peşte — Avem numai şase cîini – spuse Henry — Henry – continuă Bill – nu vreau să spun că toţi erau cîini, dar şapte au primit peşte Henry se opri din mîncat şi, aruncînd o privire pe deasupra focului, numără cîinii — Acum îs doar şase – spuse el — L-am văzut pe celălalt rupînd-o la fugă prin nămeţi, zise Bill cu nepăsare Am văzut şapte Henry îl privi compătimitor şi spuse: — Ce n-aş da să se termine odată drumul ăsta! — Ce vrei să spui? întrebă Bill — Vreau să spun că încărcătura pe care o ducem cu noi îţi cam zdruncină nervii şi că ai început să ai vedenii — M-am gîndit la asta – răspunse Bill cu seriozitate Şi cum îţi spuneam, cînd l-am văzut că o tuleşte peste nămeţi, m-am uitat pe zăpadă şi i-am văzut urmele După aia am numărat cîinii şi tot şase mi-au ieşit la socoteală Urmele mai sînt şi acum pe zăpadă Vrei să le vezi? Hai să ţi le arăt Henry nu răspunse, ci mestecă mai departe, în tăcere, pînă ce îşi termină mîncarea O încheie cu o ceaşcă de cafea, apoi îşi şterse gura cu dosul palmei şi zise: — Adică, crezi că – un urlet tînguitor, de o jale sălbatică, venind de undeva din beznă, îi curmă vorba Se opri să-l asculte, apoi îşi încheie fraza, arătînd în direcţia de unde venea urletul – era vreunul din ei? Bill dădu din cap — Al dracului să fie dacă nu-i aşa Doar ai văzut şi tu ce larmă au făcut cîinii! Urlet după urlet, şi altele care le răspundeau, transformară tăcerea într-un adevărat balamuc De pretutindeni se auzeau urlete, iar cîinii îşi arătau spaima ghemuindu-se unul într-altul şi atît de aproape de foc, încît dogoarea le pîrlea părul Înainte de a-şi aprinde pipa, Bill mai azvîrli cîteva lemne pe foc — Mi se pare că te-ai cam pierdut cu firea – spuse Henry — Henry – Bill trase gînditor din pipă şi după un răstimp urmă: Henry, mă gîndeam zău că ăsta e cu mult mai fericit decît o să fim noi amîndoi vreodată! Făcu semn către cel de-al treilea, arătînd cu degetul mare în jos, spre lada pe care erau aşezaţi — Cînd om muri noi, Henry, mare noroc dacă om avea destui bolovani peste hoiturile noastre, ca să ne apere de cîini — Dar noi nu avem familie, nici bani şi nici toate ălelalte ca ăsta – adăugă Henry Nu-i de nasul nostru să ne ducă atîta cale ca să ne îngroape — Ce mă frămîntă pe mine, Henry, este ce caută la capătul pămîntului, prin locuri uitate de Dumnezeu, unul ca ăsta, care la el acasă era cineva şi care n-ar fi avut nevoie niciodată să-şi bată capul ce să mănînce sau cu ce să se acopere; asta nu pricep eu — Putea să trăiască pînă la adînci bătrîneţe dacă rămînea la el acasă – încuviinţă Henry Bill dădu să mai spună ceva, dar îşi luă seama Se mulţumi să arate cu degetul spre zidul de întuneric ce-i apăsa de pretutindeni În bezna de nepătruns nu puteai desluşi vreo formă, ci doar o pereche de ochi care străluceau ca jăraticul Henry mai arătă cu capul o a doua şi o a treia pereche În jurul taberei se afla un cerc de ochi sclipitori În răstimpuri, o pereche de ochi se mişca sau dispărea, ca să reapară după o clipă Neliniştea cîinilor crescuse şi, cuprinşi de spaimă, dădură buzna spre foc, tîrîndu-se şi ghemuindu-se la picioarele oamenilor În învălmăşeală, unul din cîini nimeri peste foc şi începu să schelălăiască de durere şi de spaimă cînd mirosul de păr pîrlit se răspîndi în aer Larma făcu o clipă ca cercul de ochi să dea înapoi neliniştit şi chiar să se retragă puţin, pentru ca îndată ce cîinii se liniştiră, să se apropie din nou — Henry, ce ghinion al dracului să ţi se termine muniţia! Bill îşi sfîrşi pipa şi-l ajută pe tovarăşul său să aştearnă culcuşul de blană şi păturile peste crengile de molift pe care le aşezaseră pe zăpadă înainte de cină Henry mormăi ceva şi începu să-şi dezlege mocasinii — Cîte cartuşe ziceai că ne-au rămas? întrebă el — Trei – se auzi răspunsul – şi aş fi vrut să fie trei sute Le-aş fi arătat eu atunci, lua-i-ar naiba! Ridică pumnul ameninţător spre ochii ce sclipeau, apoi îşi puse cu grijă mocasinii în faţa focului — De s-ar muia odată gerul – urmă el Sînt 50F sub zero de două săptămîni Ce bine ar fi fost să nu mă fi pornit la drumul ăsta, Henry Nu-mi place întorsătura pe care o ia Nu mă prea simt eu în apele mele Şi cum îţi spuneam, aş vrea să se sfîrşească odată drumul ăsta, să putem sta amîndoi în faţa focului la Fortul Mc Gurry, aşa cum stăm acum, şi să jucăm cărţi Uite ce-aş vrea eu Henry mai mormăi ceva şi se vîri în culcuş Nu aţipi bine, că-l trezi glasul tovarăşului său — Ascultă, Henry, cînd a venit ăla de-a luat un peşte, de ce oare n-or fi sărit cîinii pe el? Asta mă frămîntă pe mine — Te frămînţi prea mult, Bill – răspunse Henry, somnoros Nu erai aşa altădată Mai tacă-ţi gura şi culcă-te şi să vezi că mîine dimineaţă o să te simţi iară în apele tale Cred că nu stai bine cu stomacul şi d-aia eşti aşa Cei doi tovarăşi dormeau unul lîngă altul, în acelaşi culcuş, răsuflînd din greu; focul sta să se stingă şi ochii strălucitori strîngeau cercul în jurul taberei De spaimă, cîinii se strînseseră grămadă şi din cînd în cînd mîrîiau ameninţător la vreo pereche de ochi care se apropiau La un moment dat se făcu atîta larmă, încît Bill se trezi Ieşi din culcuş cu băgare de seamă, ca să nu-şi trezească tovarăşul, şi mai puse lemne pe foc De îndată ce flăcările se înălţară cercul de ochi se trase înapoi Mai aruncă o privire spre cîinii ghemuiţi unul într-altul Se frecă la ochi şi se uită la ei cu mai multă atenţie Apoi se strecură din nou sub pături — Henry – zise el Ei, Henry! Henry mormăi trezindu-se din somn şi întrebă: — Ce s-a mai întîmplat? — Nimic – se auzi răspunsul – numai că i-am numărat din nou şi iar sînt şapte Henry primi această noutate printr-un mormăit care se transformă în sforăială şi adormi din nou Dimineaţa, Henry se trezi primul şi îl trase afară din culcuş şi pe tovarăşul său Deşi era şase dimineaţa, mai aveau încă trei ceasuri pînă să se lumineze de ziuă Şi în bezna nopţii, Henry începu să pregătească gustarea de dimineaţă, în timp ce Bill împăturea aşternutul şi pregătea sania de plecare — Ascultă Henry – întrebă el pe neaşteptate – cîţi cîini ziceai că avem? — Şase — Greşit – proclamă Bill, triumfător — Sînt iar şapte? întrebă Henry — Nu, cinci; unu a tulit-o — La naiba! strigă Henry, mînios, lăsînd gătitul şi venind să numere cîinii — Ai dreptate, Bill – spuse el Grăsanul a şters-o — Şi a rupt-o la fugă, de parcă scapără în urma lui Nu l-am putut vedea din pricina fumului — N-are sorţi de scăpare – încheie Henry L-au înghiţit de viu Pun rămăşag că schelălăia cînd le aluneca pe gîtlej, bătu-i-ar Dumnezeu să-i bată! — Cîinele ăsta a fost întotdeauna nebun – zise Bill — Dar oricît de nebun o fi un cîine, chiar pînă într-atît nu cred să fie ca s-o tulească şi să-şi facă singur felul! Aruncă o privire cercetătoare spre ceilalţi cîini, prinzînd într-o clipă trăsăturile caracteristice ale fiecărui animal Mă prind că nici unul din ăştia n-ar face aşa ceva — Nici cu bîta nu-i poţi urni de lîngă foc – încuviinţă Bill Am spus eu întotdeauna că Grăsanului îi lipseşte o doagă Iată epitaful unui cîine mort pe o pîrtie de la miazănoapte – şi cîţi alţi cîini, cîţi oameni nu vor fi avut parte nici măcar de unul ca acesta Capitolul 2 LUPOAICA O dată micul dejun terminat, cei doi oameni îşi legară pe sanie sărăcăciosul lor bagaj şi o porniră prin întuneric În aceeaşi clipă, în gerul şi bezna nopţii începură să se audă urlete de o jale sălbatică, ce se chemau şi-şi răspundeau Conversaţia se curmă Pe la nouă se crăpă de ziuă La vremea prînzului, cerul se coloră spre miazăzi pînă ce orizontul deveni trandafiriu, marcînd linia pe care rotunjimea pămîntului o pune între însorita lume a sudului şi cea a nordului Dar culoarea trandafirie păli iute Geana de lumină cenuşie mai ţinu pînă la trei, cînd se destramă şi ea, iar linţoliul nopţii arctice se aşternu peste ţinutul singuratic şi cufundat în tăcere Pe măsură ce se lăsa întunericul, urletele sălbatice care veneau din dreapta, din stînga şi din urmă se auzeau tot mai aproape, atît de aproape, încît nu o dată semănară groază printre cîinii ce trăgeau din greu la sanie, stîrnind panică După un astfel de moment de panică, Bill, care împreună cu Henry izbutise să înhame din nou cîinii, zise: — Mai bine şi-ar vedea de vînat prin alte părţi şi s-ar căra o dată, să ne lase în pace! — Teribil ne calcă ăştia pe nervi! spuse Henry, aprobator După aceea nu mai scoaseră o vorbă pînă ce nu-şi instalară tabăra Henry sta aplecat asupra oalei cu fasole care da în clocot şi din cînd în cînd arunca înăuntru bucăţi de gheaţă Deodată se auzi o lovitură, însoţită de un strigăt al lui Bill şi de un schelălăit ascuţit de durere ce venea dintre cîini Henry tresări şi se îndreptă tocmai la timp pentru a mai vedea o formă întunecată care dispărea peste zăpezi, la adăpostul întunericului Îl zări apoi pe Bill în mijlocul cîinilor, cu un aer deopotrivă triumfător şi abătut, ţinînd într-o mînă o bîtă zdravănă, iar în cealaltă – o coadă de peşte şi o bucată de somn uscat la soare — A înşfăcat jumătate – spuse Bill – dar şi eu i-am ars una Îl auzi cum schelălăie? — Cum arăta? întrebă Henry — Nu l-am putut vedea Dar avea patru picioare, bot şi păr şi arăta ca orice cîine — O fi vreun lup domesticit — Al dracului de domesticit, lup sau ce-o fi el, dacă vine aici chiar la timpul mesei şi ia o bucată de peşte! În noaptea aceea, după ce-şi terminară cina şi se aşezară pe lada lunguiaţă trăgînd din pipă, cercul de ochi scînteietori se strînse în jurul lor mai mult ca de obicei — Ce bine ar fi să se ia după vreo turmă de elani sau alt vînat şi să se care de aici, să ne lase în pace – zise Bill Henry îngînă ceva pe un ton nu prea prietenos, apoi timp de aproape un sfert de oră rămaseră tăcuţi, Henry privind la foc, iar Bill – la cercul de ochi care sticleau în întuneric, dincolo de văpaia focului — Tare aş vrea să fim acum la Mc Gurry – începu el din nou — Mai termină o dată cu ce-ai vrea tu şi cu văicărelile astea! izbucni Henry, mînios Nu ţi-e bine la stomac Asta-i cu tine Ia o lingură de bicarbonat că ai să te îndulceşti şi ai să fii un tovarăş mai plăcut! Dimineaţa, Henry fu trezit de blestemele furioase ce ieşeau din gura lui Bill Se sprijini într-un cot şi îşi văzu tovarăşul printre cîini, în apropierea focului bine întreţinut, cu braţele ridicate ameninţător şi cu faţa schimonosită de furie — Hei! strigă Henry Ce s-a întîmplat? — A şters-o şi Broscoiul – răspunse el — Nu, zău? — Pe cinstea mea! Henry sări din culcuş şi se repezi spre cîini Îi numără cu luare-aminte şi apoi se alătură tovarăşului său, blestemînd forţele wildului care le mai răpiseră încă un cîine — Broscoiul era cel mai puternic cîine din ceată – zise Bill după un timp — Şi nici nu era un cîine nebun – adăugă Henry Iată cel de-al doilea epitaf în decurs de două zile Posomorîţi, îşi luară gustarea, după care înhămară la sanie cei patru cîini rămaşi Ziua nu se deosebea de cele de pînă atunci Cei doi oameni înaintau tăcuţi şi anevoie peste întinderea îngheţată Tăcerea nu era tulburată decît de urletele urmăritorilor, care, nevăzuţi, se ţineau după ei Pe la mijlocul după-amiezii, o dată cu căderea nopţii, urletele începură să se audă tot mai aproape, pe măsură ce urmăritorii, după obiceiul lor, înaintau; cîinii deveniră neliniştiţi şi speriaţi, şi în agitaţia lor încurcară şleaurile sporind amărăciunea celor doi oameni — Hei, asta o să vă vie de hac, javre smintite! zise Bill cu sete în seara aceea, rămînînd în picioare după ce îşi termină treaba Henry lăsă gătitul şi veni să vadă ce se întîmplă Tovarăşul lui nu numai că legase cîinii, dar îi priponise cu beţe, aşa cum fac indienii În jurul gîtului fiecărui cîine, el strînsese o cureluşă de piele Aproape de grumaz, dar îndeajuns de departe ca animalul să nu-l poată ajunge cu dinţii, atîrnase, legat de cureluşă, cîte un băţ gros şi lung de patru sau cinci picioare Celălalt capăt al băţului era fixat, cu ajutorul unei cureluşe de piele, de un par înfipt în pămînt Cîinele nu putea să roadă pielea la capătul băţului ce era spre el Băţul îl împiedica să ajungă la curea, în celălalt capăt Henry dădu aprobator din cap — E singurul mijloc de a-l ţine pe Ureche Tăiată, zise el — E în stare să taie cureaua cu dinţii, aşa cum ar tăia-o cu un cuţit, ba chiar de două ori mai repede În felul ăsta, mîine dimineaţă o să-i găsim pe toţi — Pun rămăşag că aşa o să fie, afirmă Bill Dacă mai lipseşte vreunul, atunci am să plec fără să beau cafeaua — Ei ştiu prea bine că nu avem cartuşe ca să-i ucidem, observă Henry înainte de culcare, arătînd spre cercul clipitor care îi împresura Dacă le-am putea ciurui pielea cu cîteva gloanţe, ce cuviincioşi ar mai fi după aia! În fiecare noapte vin tot mai aproape Dă-te la o parte din faţa focului şi uită-te cu atenţie acolo: l-ai văzut pe ăla? Un timp, cei doi oameni îşi alungară urîtul urmărind mişcarea formelor nedesluşite în preajma luminii focului Privind mai de aproape şi stăruitor spre locul unde sclipea în întuneric o pereche de ochi, încetul cu încetul începea să se desluşească forma animalului Puteau chiar să zărească cum aceste forme se mişcă în răstimpuri Le atrase atenţia un zgomot ce venea dinspre locul unde erau cîinii Ureche Tăiată scotea gemete repezi, de nerăbdare, smucindu-se de-a lungul băţului, spre întuneric, oprindu-se din timp în timp pentru ca apoi, şi mai înfuriat, să se năpustească din nou cu colţii în el — Ia te uită la ăsta, Bill! murmură Henry În plină lumină a focului, un animal ce aducea a cîine se furişa pieziş Păşea cu neîncredere, dar şi cu îndrăzneală, observîndu-i prudent pe cei doi oameni şi cu atenţia fixată asupra cîinilor Ureche Tăiată se întindea de-a lungul băţului spre cel care se furişase şi gemea cît îl ţineau puterile — Smintitul ăsta de Ureche Tăiată nu prea arată speriat, zise Bill, cu glasul scăzut — E o lupoaică – îi şopti Henry – şi asta explică dispariţia Grăsanului şi a Broscoiului Ea e momeala haitei Atrage cîinele şi apoi ceilalţi se reped şi-l mănîncă Focul trosnea Un butuc se prăbuşi cu zgomot puternic La auzul lui, ciudatul animal sări înapoi în beznă — Henry, eu unul cred – spuse Bill — Ce crezi? — Cred că pe ăsta l-am cotonogit eu cu bîta — Nu mă îndoiesc de loc – răspunse Henry — Şi tocmai asta voiam să spun – urmă Bill – că obişnuinţa animalului ăstuia cu focul de tabără dă de bănuit şi e nefirească — Ştie desigur mai multe decît se cuvine să ştie un lup care se respectă – încuviinţă Henry Un lup care ştie destule ca să vină printre cîini la vremea mesei a învăţat el ceva în viaţă — Moş Villan avea odată un cîine care s-a înhăitat cu lupii – gîndi Bill cu glas tare Ar fi trebuit să-mi amintesc de asta Eu l-am împuşcat într-o zi chiar în haită, pe o păşune de elani, dincolo de Little Stick Şi moş Villan a plîns ca un copil Nu-l văzuse de trei ani, spunea el În tot timpul ăsta stătuse cu lupii — Cred că ai brodit-o, Bill Lupul ăsta e un cîine şi a mîncat de multe ori peşte din mîna omului — Şi dacă am noroc, lupul ăsta, care nu-i decît un cîine, o să fie în curînd mîncare pentru cîini – declară Bill Nu ne mai dă mîna să mai pierdem din animale — Dar nu mai ai decît trei cartuşe – îi atrase atenţia Henry — Nu trag decît la sigur – răspunse el Dimineaţa, Henry aţîţă focul şi pregăti micul dejun, însoţit la treabă de sforăitul tovarăşului său — Dormeai prea bine – îi spuse Henry, zgîlţîindu-l să se scoale pentru micul dejun Nu m-a lăsat inima să te trezesc Somnoros încă, Bill începu să mănînce Observă că ceaşca îi era goală şi întinse mîna spre ibric Dar ibricul era prea departe, lîngă Henry — Ia spune, Henry – îl dojeni el, cu blîndeţe – n-ai uitat nimic? Henry privi cu atenţie în jur şi dădu nedumerit din cap Bill ridică ceaşca goală — Nu mai capeţi cafea – zise Henry — Dar ce e? S-a terminat? întrebă Bill, îngrijorat — Nu — Doar nu-ţi închipui că o să-mi facă rău la stomac? — Nu Un val de sînge îi năvăli în faţă lui Bill — Cafeaua e tocmai caldă şi vreau să ştiu ce ai de zis, spuse el — Solidul a întins-o,răspunse Henry Fără grabă, cu un aer resemnat la nenorociri, Bill întoarse capul şi, de unde se afla, numără cîinii — Cum s-a întîmplat? întrebă el, nepăsător Henry ridică din umeri — Nu ştiu Numai dacă Ureche Tăiată nu i-o fi ros cumva cureaua Altfel, fără doar şi poate că n-ar fi putut face aşa ceva de unul singur — Secătura dracului! Bill vorbea grav şi rar şi nu-şi trăda de fel furia ce clocotea în el — Pentru că n-a putut să-şi scoată cureaua lui, l-a slobozit pe Solidul — Eh, oricum, Solidul a terminat cu toate necazurile; cred că la ora asta e digerat şi ţopăie peste cîmpii, în burţile a douăzeci de lupi Acesta a fost epitaful lui Henry pentru ultimul cîine pierdut — Şi acum, ia puţină cafea, Bill Dar Bill dădu din cap — Hai, stărui Henry, ridicînd ibricul Bill îşi feri ceaşca — Să nu mă mişc de aici dacă iau Am spus că nu-mi mai beau cafeaua dacă dispare vreun cîine, şi mă ţin de făgăduială — E o cafea a dracului de bună! căută Henry să-l ispitească Dar Bill era încăpăţînat şi se mulţumi doar cu uscăturile pe care le înghiţi o dată cu blestemele mormăite la adresa lui Ureche Tăiată pentru festa pe care le-o jucase — Deseară am să-i leg în aşa fel, încît să nu se mai poată ajunge unul pe celălalt – zise Bill pe cînd o pornea iarăşi la drum Nu făcură mai mult de o sută de yarzi, cînd Henry, care era în frunte, se aplecă să ridice de jos ceva de care se lovise cu rachetele Era întuneric şi nu putu desluşi ce e, dar, pipăindu-l, recunoscu obiectul Îl aruncă înapoi; obiectul lovi sania şi apoi se ciocni de rachetele lui Bill — Poate că o să mai ai nevoie de el – spuse Henry Bill scoase un strigăt Era tot ce mai rămăsese din Solidul – băţul cu care fusese legat — L-au mîncat cu piele cu tot – constată Bill Băţul e neted ca un fluier Au mîncat cureaua de la amîndouă capetele Sînt al dracului de înfometaţi, Henry, o să ne înfulece şi pe mine şi pe tine, înainte de a sfîrşi drumul ăsta Henry rîse sfidător: — Nu mi s-a mai întîmplat pînă acum să se ţină lupii aşa după mine, dar am mai trecut eu prin altele şi mai rele şi tot am scăpat teafăr şi nevătămat! Bill, fiule! E nevoie de mult mai mult decît un pumn de blestemaţi d-ăştia ca să-ţi sune ceasul — Nu ştiu, nu ştiu – mormăi Bill, parcă presimţind o nenorocire — Bine, ai să vezi tu cînd o să intrăm în Mc Gurry — Nu prea mă simt în apele mele – stărui Bill — Eşti palid, asta e – zise Henry, sentenţios Ai nevoie de chinină şi, cum ajungem la Mc Gurry, o să te doftoricesc eu Bill mormăi nemulţumit de diagnostic şi se cufundă în tăcere Ziua era la fel ca toate celelalte Se lumină la nouă La douăsprezece, soarele, nevăzut, încălzi orizontul spre miazăzi, apoi începu după-amiaza cenuşie şi rece, care după trei ore fu înghiţită de noapte La ora cînd soarele încerca zadarnic să apară, Bill trase puşca din legătura saniei şi zise: — Ţine-o drept înainte, Henry, vreau să-mi dau seama dacă pot vedea ceva — Mai bine rămîi lîngă sanie – se împotrivi tovarăşul lui N-ai decît trei cartuşe şi cine ştie ce se mai poate întîmpla — Acum cine cobeşte? întrebă Bill, triumfător Henry nu răspunse, ci continuă să înainteze anevoie singur, aruncînd necontenit priviri îngrijorate în urmă, spre singurătatea cenuşie în care dispăruse tovarăşul său După o oră, cum sania trebuia să facă mereu ocoluri spre a se feri de cioturile de copaci, Bill îl ajunse din urmă — Au luat-o care încotro, pînă hăt-departe – zise el Nici pe noi nu ne slăbesc şi au grijă şi de vînat Vezi tu, sînt siguri de noi, dar ştiu ei că trebuie să aştepte ca să ne înhaţe În timpul ăsta se mulţumesc cu ce le iese în cale — Adică vrei să zici că ei cred că-s siguri de noi – se împotrivi cu tărie Henry Dar Bill nu-l luă în seamă: — Am văzut cîţiva dintre ei Sînt jigăriţi rău Cred că de săptămîni n-au mai înfulecat altceva decît pe Grăsanul, pe Broscoiul şi pe Solidul, şi sînt atît de mulţi, că asta nu le-a putut ajunge nici pe o măsea Sînt tare slabi Le ies coastele ca la scîndurile de spălat, şi li s-a lipit burta de spate Au ajuns la disperare, ascultă-mă ce-ţi spun Or să înnebunească, şi atunci să te ţii! După cîteva clipe, Henry, care mergea în urma saniei, scoase un şuierat înăbuşit, ca un semnal de alarmă Bill se întoarse şi privi, apoi opri calm cîinii În fund, după ultima cotitură, în văzul lor, gonea cu paşi mărunţi, furişîndu-se chiar pe pîrtia pe care mergeau ei, o formă acoperită cu blană Gonea cu nările în pămînt şi avea un mers ciudat, de parcă aluneca fără nici un fel de sforţare Cînd se opreau ei, se oprea şi ea, ridicînd capul şi privindu-i fix, cu nările tremurînde, adulmecîndu-i — E lupoaica – zise Bill Cîinii se trîntiseră în zăpadă, iar Bill trecu pe lîngă ei ca să ajungă lîngă tovarăşul său Se uitară împreună la ciudatul animal care îi urmărea de zile întregi şi care le înjumătăţise ceata de cîini După o cercetare minuţioasă, animalul înaintă cîţiva paşi Repetă mişcarea de cîteva ori, pînă ce ajunse la vreo sută de yarzi de cei doi oameni Se opri, cu capul ridicat, în apropierea unui desiş de molifţi, cercetînd cu ochii şi cu nările echipamentul celor doi oameni care îl observau Se uita la ei ciudat de stăruitor şi cu o privire cum numai cîinii au; dar în pofta ce i se putea citi în ochi nu era nimic din afecţiunea unui cîine Era o poftă nesăţioasă stîrnită de foame, tot atît de crudă ca şi colţul lui, tot atît de neîndurătoare ca şi gerul Era prea mare ca să fie un lup, şi după trup, deşi jigărit, se vedea că nu e unul dintre cei mai gigantici din speţa lui — Pînă la umeri trebuie că măsoară aproape două picioare şi jumătate – remarcă Henry Şi mă prind că în lungime nu e mai mic de cinci picioare — Ciudată culoare pentru un lup – observă Henry Eu, unul, n-am mai văzut lup roşu E aproape de culoarea scorţişoarei Animalul, desigur, nu avea culoarea scorţişoarei Blana lui era o adevărată blană de lup Culoarea dominantă era cenuşiul, cu o slabă nuanţă roşiatică – o nuanţă care înşela: apărea şi dispărea; era mai mult o iluzie optică schimbarea de la cenuşiu, un cenuşiu puternic, la reflexele vagi roşiatice, o culoare greu de descris în cuvinte obişnuite — Ai spune că e un cîine zdravăn, bun pentru sanie – zise Bill Nu m-aş mira să-l văd dînd din coadă — Hei, dulăule! strigă el Vin-aici, oricum ţi-ar zice ţie! — Nici gînd să se sperie de tine – rîse Henry Bill îl ameninţă cu mîna şi strigă cît îl ţinu gura, dar animalul nici gînd să se sperie Singura schimbare pe care o putură observa la el fu un neastîmpăr şi mai mare Continua să-i privească cu stăruinţa lacomă a foamei Cei doi oameni reprezentau carne, iar lui îi era foame, şi dacă ar fi cutezat, s-ar fi dus şi i-ar fi mîncat — Uite ce e, Henry – începu Bill, coborîndu-şi fără să vrea glasul, care se transformă într-o şoaptă din pricina gîndurilor ce-l frămîntau Avem trei cartuşe Dar e o lovitură sigură Trag la mare precizie Ne-a înhăţat trei cîini şi trebuie să terminăm cu ea Ce zici? Henry dădu aprobator din cap Bill trase încetişor puşca de sub legăturile saniei O ducea tocmai spre umăr, dar nu mai ajunse pînă acolo, deoarece, în aceeaşi clipă, lupoaica sări din drum în desişul de molifţi şi se făcu nevăzută Cei doi se priviră Henry şuieră prelung şi cu înţeles — Ar fi trebuit să mă gîndesc la asta – se mustră Bill, cu glas tare, punînd puşca la locul ei — Sigur că un lup care ştie destule ca să vină printre cîini cînd le dai mîncare ştie şi ce e o puşcă Îţi spun eu, Henry, ăsta e de vină de tot necazul nostru Dacă nu era lupoaica asta, am fi avut acum şase cîini în loc de trei Şi-ţi mai spun, Henry, că am să pun eu mîna pe ea! E prea vicleană ca s-o împuşti la loc deschis Numai că am s-o pîndesc, şi să nu-mi mai spui mie Bill dacă n-o dobor — Să nu te duci prea departe pentru asta – îl preveni tovarăşul său Dacă sare haita pe tine, cele trei gloanţe nu fac nici cît o ceapă degerată Animalele astea îs al naibii de flămînde şi, o dată asmuţite, s-a zis cu tine, Bill! În seara aceea îşi aşezară tabăra mai devreme Trei cîini nu puteau trage sania tot atît de repede şi tot atîtea ceasuri ca şase cîini, şi dădeau semne vădite de osteneală, iar oamenii se culcară devreme, după ce Bill avu grijă să lege cîinii în aşa fel, încît să nu se ajungă cu botul Dar lupii deveneau tot mai îndrăzneţi, iar oamenii fură treziţi din somn de mai multe ori Se apropiaseră atît de tare de ei, încît cîinii fură cuprinşi de o spaimă nebună; din cînd în cînd era nevoie să se mai aţîţe focul pentru a-i ţine pe tîlhari la distanţă — Am auzit marinari vorbind despre rechini care se ţin după vapoare – zise Bill, vîrîndu-se sub pătură după ce avusese grijă să mai arunce lemne pe foc Eh, lupii îs rechini de uscat Îşi ştiu ei mai bine treaba decît noi şi nu se aţin pe urmele noastre doar de florile mărului Au să pună ei gheara pe noi Sigur că au să pună, Henry — Pe jumătate au şi pus gheara pe tine, dacă vorbeşti aşa, îl repezi Henry E pe jumătate snopit în bătaie cel ce spune dinainte că e Şi aşa cum vorbeşti tu, înseamnă că te-au şi mîncat pe jumătate — Au pus ei gheara pe alţii mai ceva ca noi – răspunse Bill — Mai tacă-ţi gura şi nu mai cobi atît, că mă scoţi din sărite! Henry se întoarse pe o parte, supărat, dar se miră că Bill nu e şi el la fel de înfuriat De obicei, Bill nu era aşa, se supăra repede cînd îi spuneai vorbe aspre Henry căzu pe gînduri şi-l obsedă ideea aceasta pînă ce adormi, cînd pleoapele i se închiseră Se gîndea mereu în sinea lui: „Desigur că Bill e tare abătut Mîine o să trebuiască să am grijă de el, să-l mai înveselesc” Capitolul 3 URLETUL FOAMEI Ziua începu cu bine Nu pierduseră peste noapte nici un cîine şi cei doi oameni o porniră mai departe la drum, cu sufletul uşor, prin tăcere, beznă şi frig Bill părea că îşi uitase presimţirile rele din seara trecută, şi cînd pe la amiază cîinii răsturnară sania la un hîrtop, el se porni pe glume Se produse o învălmăşeală supărătoare Sania, prinsă între un trunchi de copac şi o stîncă uriaşă, rămăsese cu fundul în sus Pentru a ieşi din încurcătură, se văzură nevoiţi să deshame cîinii Amîndoi erau aplecaţi peste sanie, încercînd s-o întoarcă, cînd Henry îl zări pe Ureche Tăiată rupînd-o la fugă — La mine, Ureche Tăiată! strigă el, ridicîndu-se şi uitîndu-se după cîine Dar Ureche Tăiată o zbughi, lăsîndu-şi urmele pe zăpadă, iar ceva mai departe, pe pîrtie, înapoia lor, îl aştepta lupoaica Cînd ajunse însă aproape de ea, Ureche Tăiată deveni brusc mai prevăzător Îşi încetini mersul, înaintînd cu paşi mărunţi, apoi se opri O privi cu luare-aminte şi cu neîncredere, şi totuşi plin de dorinţe Părea că lupoaica îi zîmbeşte, arătîndu-i colţii mai degrabă cu bunăvoinţă decît cu vrăjmăşie Făcu, jucăuşă, cîţiva paşi spre el, apoi se opri Ureche Tăiată se apropie de ea, încă neîncrezător şi prudent, ţinîndu-şi coada în sus, urechile ciulite şi capul ridicat Se dădu şi mai aproape, încercînd să ajungă bot în bot, dar ea se dădu înapoi sprintenă şi sfioasă Cum făcea el un pas înainte, ea se retrăgea Pas cu pas, îl ademeni departe de tovărăşia oamenilor, care-i dădea siguranţă Deodată, ca străbătut de o vagă presimţire, Ureche Tăiată aruncă o privire înapoi spre sania răsturnată, spre ceilalţi cîini din atelaj şi spre cei doi oameni care îl strigau Orice idee i-ar fi încolţit însă în minte, lupoaica i-o spulbera pe dată înaintînd spre el, întinzîndu-şi botul pentru o clipă, retrăgîndu-se apoi sfioasă de cum începea el să înainteze Între timp, Bill îşi aminti de puşcă Dar era prinsă sub sania răsturnată şi, în vreme ce Henry îl ajuta să întoarcă încărcătura, Ureche Tăiată şi lupoaica ajunseseră prea aproape unul de altul şi prea departe de ei ca să poată risca un glonţ Cînd Ureche Tăiată îşi dădu seama de greşeală, era prea tîrziu Înainte de a pricepe care este cauza, cei doi îl văzură întorcîndu-se şi luînd-o la fugă înapoi spre ei După aceea zăriră o duzină de lupi jigăriţi şi cenuşii care goneau prin zăpadă, venind de-a curmezişul pîrtiei, ca să-i taie retragerea Pe dată pieriră şi sfiala şi voia bună a lupoaicei Scoţînd un urlet, ea se năpusti asupra lui Ureche Tăiată, care o împinse cu umărul, dar cum retragerea îi era tăiată şi mai dorea încă să ajungă la sanie, îşi schimbă drumul, încercînd să facă un ocol Apăreau tot mai mulţi lupi, care se alăturau urmăririi Lupoaica se ţinea după el la distanţă doar de un salt şi-l urmărea de una singură — Unde te duci? îl întrebă Henry pe tovarăşul său, apucîndu-l de braţ Bill îl dădu la o parte — Nu mai pot să îndur asta – zise el Dacă o să le vin de hac, n-o să ne mai înhaţe nici un cîine Cu arma în mînă, el se înfundă în desişul care străjuia pîrtia Era limpede ce avea de gînd să facă Luînd sania ca centru al cercului pe care îl descria Ureche Tăiată, Bill plănuia să taie acest cerc într-un punct, înaintea urmăritorilor Cu puşca în mîna, în plină zi, Bill ar fi fost în stare să vîre lupilor spaima în oase şi să-şi salveze cîinele — Hei, Bill! îi strigă Henry din urmă Bagă de seamă! Dacă nu merge, las-o baltă! Henry se aşeză pe sanie, urmărindu-l cu privirea Nu-i mai rămăsese altceva de făcut Pe Bill îl pierduse din vedere, îl zărea însă în răstimpuri pe Ureche Tăiată, apărînd şi dispărînd prin desişuri şi printre molifţi Henry găsea că situaţia e deznădăjduită Cîinele îşi dădea bine seama de primejdie, dar continua să fugă, descriind un cerc tot mai larg, în timp ce haita de lupi alerga înlăuntrul acestui cerc, descriind altul mai mic Era zadarnic să-ţi închipui că Ureche Tăiată ar fi putut depăşi urmăritorii atît de mult, încît să taie cercul pe care îl descriau lupii, înaintea acestora, şi să ajungă la sanie Cele două cercuri se apropiau cu repeziciune Henry ştia că undeva, prin zăpezile acelea, într-un loc pe care desişurile şi arborii îl ascundeau, haita, Ureche Tăiată şi Bill erau pe punctul de a se întîlni Totul se petrecu prea repede, cu mult mai repede decît se aşteptase Auzi o împuşcătură, şi alte două, trase una după alta, şi înţelese că Bill şi-a terminat muniţia Auzi apoi larmă multă, urlete şi chelălăieli Recunoscu urletul de durere şi de spaimă al lui Ureche Tăiată şi auzi un urlet de lup, un urlet de animal rănit Şi aceasta a fost totul Urletele se curmară Schelălăitul se stinse în depărtare Liniştea se aşternu din nou peste ţinutul însingurat Henry rămase mult timp aşezat pe sanie Nu mai simţea nevoia să se ducă să vadă ce s-a întîmplat; ştia şi aşa, ca şi cum totul s-ar fi petrecut sub ochii lui La un moment dat se ridică brusc şi apucă repede securea de sub legături Dar căzu din nou pe gînduri şi rămase aşa vreme îndelungată, în timp ce cîinii – mai rămăseseră doar doi – se ghemuiau tremurînd la picioarele lui În cele din urmă se ridică în silă de pe sanie, lipsit de orice vlagă, şi începu să înhame cîinii Îşi trecu o funie peste umăr şi se înhămă alături de ei Nu izbuti să ajungă prea departe La prima umbră a întunericului se grăbi să aşeze tabăra, avînd grijă să adune cît mai multe lemne de foc Dădu de mîncare cîinilor Îşi pregăti şi lui cina, apoi îşi aşternu culcuşul în apropierea focului Nu avu însă parte să se bucure de somn Nu apucase să închidă ochii, că lupii se apropiară atît de mult, încît nu se mai putea simţi în siguranţă Ca să-i vadă, nu trebuia să mai facă nici o sforţare Erau strînşi în jurul lui şi al focului, formînd un cerc îngust, iar la lumina flăcărilor îi vedea fără greutate stînd, care întinşi pe jos, care în picioare, care tîrîndu-se înainte pe burtă sau dînd tîrcoale; unii chiar dormeau Ici şi colo putea să desluşească cîte unul încovrigat în zăpadă, ca un cîine, bucurîndu-se de somnul care lui nu-i era hărăzit Întreţinu foc straşnic, pentru că ştia că numai el stătea între carnea trupului său şi colţii lor flămînzi Cei doi cîini se lipiseră de el, de o parte şi de alta a lui, căutînd apărare, urlînd, chelălăind, şi mîrîind cu disperare ori de cîte ori vreun lup se apropia mai mult ca de obicei În astfel de clipe, cînd cîinii începeau să mîrîie, întregul cerc era cuprins de agitaţie şi lupii veneau pînă la picioarele lor, încercînd să înainteze şi formînd un cor de urlete şi gemete lacome Apoi cercul se culca din nou şi, ici-colo, cîte un lup reîncepea să picotească Dar cercul avea tendinţa de a se strînge mereu în jurul lui Pas cu pas, centimetru cu centimetru, un lup tîrîndu-se ici, altul – dincolo, cercul se strîngea, pînă ce fiarele ajungeau la un salt de el Atunci Henry lua din foc cioturi aprinse şi azvîrlea cu ele în haită Urmarea era întotdeauna o retragere grăbită, însoţită de urlete furioase şi de mîrîituri speriate ori de cîte ori cîte un ciot bine ţintit nimerea şi pîrlea blana vreunei fiare prea cutezătoare Zorile îl găsiră cu privirea rătăcită, frînt de oboseală, cu ochii holbaţi de nesomn Îşi găti micul dejun încă pe întuneric şi la nouă, cînd o dată cu lumina zilei haita de lupi se retrase, începu să-şi pună în aplicare planul pe care şi-l făurise în nesfîrşitele ore ale nopţii Tăie cîţiva brazi tineri, îi aşeză în cruce şi construi o schelă, legînd-o sus de trunchiurile arborilor Folosi legăturile saniei drept frînghie de tras şi, cu ajutorul cîinilor, sui sicriul pe schelă — Pe Bill l-au mîncat şi poate că or să mă mănînce şi pe mine, dar de tine e sigur că nu se vor atinge, tinere – spuse el, adresîndu-se trupului neînsufleţit din mormîntul cocoţat în copac Apoi o porni la drum, alături de sania care, uşoară, sălta în urma celor doi cîini ce se arătau foarte ascultători; ştiau şi ei la fel de bine că, dacă ajung la Fortul Mc Gurry, sînt în siguranţă Acum lupii îi urmăreau şi mai făţiş; mergeau calm în urma lor, înşirîndu-se de o parte şi de alta, cu limbile lor roşii atîrnînd; pe sub piele li se vedeau coastele ce unduiau la fiecare mişcare Erau foarte slabi, păreau nişte saci de piele întinşi pe o ramă de oase, cu nişte coarde drept muşchi – atît de slabi, încît era de mirare că se mai ţin pe picioare şi nu se prăbuşesc de-a dreptul în zăpadă Nu cuteză să mai meargă pînă la căderea nopţii La amiază, soarele nu numai că încinse orizontul spre sud, dar partea de sus a cercului său, palidă şi aurie, apăru deasupra orizontului Henry luă aceasta drept un semn bun Ziua creştea Se întorcea soarele Dar cum se stinse mîngîierea luminii, el îşi aşeză tabăra Mai rămîneau cîteva ceasuri de lumină cenuşie pînă la asfinţitul întunecat, pe care Henry le folosi ca să-şi facă o provizie zdravănă de lemne de foc O dată cu noaptea veni şi groaza Nu numai că lupii, lihniţi, deveniră şi mai îndrăzneţi, dar începu să se facă simţită şi lipsa de odihnă Aţipi fără voie, ghemuindu-se lîngă foc, cu păturile pe umeri şi cu securea între picioare De o parte şi de alta, cei doi cîini se înghesuiau în el Deodată se trezi şi văzu în faţa lui, la cîţiva paşi, un lup mare, cenuşiu, unul din cei mai mari din haită Şi în timp ce-l privea, fiara se întinse tacticoasă, ca un cîine leneş, căscîndu-i drept în faţă, cu o privire posesivă, ca şi cum într-adevăr n-ar fi fost decît o mîncare pe care o lăsase pe mai tîrziu, dar pe care curînd avea s-o înfulece Întreaga haită arăta aceeaşi siguranţă Numără chiar vreo douăzeci de lupi, care îl priveau flămînzi sau dormeau liniştiţi în zăpadă Îi aminteau de nişte copii strînşi în jurul unei mese, aşteptînd doar să li se dea voie să mănînce, şi el era mîncarea! Se întreba cum şi cînd va începe ospăţul Pe cînd îngrămădea lemne pe foc, îşi descoperi o admiraţie pentru propriul său trup, o admiraţie pe care n-o mai simţise nicicînd; îşi urmări muşchii în mişcare şi privi cu interes mecanismul ingenios al degetelor Îşi îndoi degetele încet, de mai multe ori, la lumina focului, mai întîi unul cîte unul, apoi toate deodată, întinzîndu-le sau mişcîndu-le repede, ca pentru a apuca ceva Studie conformaţia unghiilor şi se ciupi tare de vîrful degetelor, apoi încet, măsurînd durata senzaţiei nervoase Îl fascină acest lucru şi deodată începu să-şi preţuiască propria carne, atît de minunat alcătuită Aruncă o privire plină de teamă spre cercul de lupi care îl înconjura, aşteptîndu-l, şi îi fulgeră prin minte că minunatul lui trup, carnea aceasta vie, nu era decît vînat, prada unor animale hrăpăreţe, care trebuia să fie sfîşiată cu colţii lor flămînzi, să le slujească să-şi ţină zilele, aşa cum de atîtea ori, elanul sau iepurele servesc acestui scop Se trezi dintr-o aţipeală pe jumătate coşmar şi zări în faţa lui pe lupoaica cea roşcată Şedea în zăpadă, la nu mai mult de şase picioare de el, privindu-l lacomă Cei doi cîini schelălăiau şi mîrîiau la picioarele lui, dar ea nu le dădea nici o atenţie Îl fixa pe om, şi o bună bucată de vreme îi întoarse şi el privirile În ochii ei nu era nimic ameninţător, ci doar o mare încordare; omul ştia însă că această încordare răspundea unei foame tot atît de mari Pentru ea, omul acesta era hrana şi, văzîndu-l, i se trezise senzaţia gustativă Gura i se deschise, începură să-i curgă bale şi se linse pe bot cu plăcere la gîndul ospăţului ce va urma Îl trecu un fior de spaimă Luă repede un ciot aprins să-l zvîrle în lupoaică Dar abia îl atinse şi, înainte ca degetele să i se fi încleştat pe proiectil, lupoaica făcu un salt înapoi, punîndu-se la adăpost; omul îşi dădu seama că era obişnuită să se arunce cu lucruri în ea Sărise înapoi, mîrîind şi arătîndu-şi colţii albi pînă la rădăcină; apoi, încordarea îi dispăru făcînd loc unei ferocităţi carnivore care-l cutremură de spaimă Privi la mîna în care avea ciotul aprins, remarcînd delicata ingeniozitate a degetelor care îl ţineau, cum se deprindeau ele cu toate asperităţile de pe suprafaţa acestuia, încolăcindu-se deasupra, dedesubtul şi în jurul lemnului aspru, pe cînd degetul mic, fiind prea aproape de partea care ardea, simţind durerea, se retrăsese automat de lîngă căldura vătămătoare către un loc mai rece; şi în aceeaşi clipă i se păru că vede aceste degete, simţitoare şi delicate, sfîrtecate de colţii albi ai lupoaicei Niciodată nu-şi iubise trupul atît de mult ca acum cînd existenţa lui era atît de nesigură Cît a fost noaptea de lungă, n-a făcut altceva decît să alunge haita flămîndă, aruncînd în ea cu cioturi aprinse Ori de cîte ori îl fura somnul, cîinii îl trezeau cu chelălăielile şi mîrîiturile lor În sfîrşit se făcu ziuă, dar pentru prima dată lumina ei nu izbuti să-i mai împrăştie pe lupi În zadar îi aştepta omul să plece Rămaseră pe loc, înconjurîndu-l şi pe el, şi focul şi arătînd o aroganţă posesivă care îi zdruncină curajul dobîndit o dată cu ivirea zorilor Făcu o încercare desperată să pornească la drum În clipa în care părăsi pavăza focului, cel mai îndrăzneţ dintre lupi se năpusti spre el, dar saltul fusese prea scurt Scăpă sărind înapoi, în timp ce fălcile lupului clămpăniră la numai un lat de palmă de şoldul lui Restul haitei se ridicase, năpustindu-se asupra lui Trebui să arunce cu ciotul aprins în dreapta şi în stînga pentru a-i putea alunga la o distanţă respectabilă Nici în plină zi nu mai îndrăzni să părăsească focul pentru a tăia alte lemne La douăzeci de paşi de el se înălţa un molift uscat Îşi petrecu jumătate din zi pentru a-şi întinde focul pînă la copac, ţinînd necontenit o jumătate de duzină de cioturi aprinse, gata să le arunce în duşmani O dată ajuns la copac, cercetă pădurea din jur pentru a-l doborî în direcţia spre care se găsea mai mult lemn de foc Noaptea se scurse ca şi cea dinainte, cu deosebire că nevoia de somn îl copleşea Mîrîitul cîinilor nu mai avea nici un efect De altfel, mîrîiau tot timpul, iar simţurile sale amorţite şi adormite nu mai înregistrau vreo schimbare de tonalitate sau de intensitate Tresări din somn Lupoaica era la mai puţin de un metru de el Cu un gest mecanic luă un ciot aprins, pe care i-l vîrî în gura deschisă, fără să-l lase din mînă Lupoaica sări cît colo gemînd de durere şi, în timp ce el se desfăta cu mirosul de carne şi păr ars, o văzu la vreo duzină de picioare, scuturînd din cap şi urlînd mînioasă De astă dată, înainte de a aţipi din nou, îşi legă de mîna dreaptă un ciot de pin aprins Abia închise ochii cîteva clipe, cînd flacăra care-i ardea carnea îl trezi Ceasuri de-a rîndul făcu la fel Ori de cîte ori era trezit în felul acesta, gonea lupii cu cioturi aprinse, aţîţa focul şi îşi potrivea din nou ciotul de pin în mînă Totul merse strună, numai o dată se întîmplă să-şi lege slab ciotul de pin De cum i se închiseră ochii, ciotul i se desprinse din mînă Începu să viseze Se făcea că e la Fortul Mc Gurry Era cald şi bine şi juca o partidă de cărţi cu agentul comercial Se mai făcea că fortul era asediat de lupi, care urlau chiar în faţa porţilor şi, din vreme în vreme, el şi agentul se opreau din joc ca să asculte şi să rîdă de strădania zadarnică a lupilor de a pătrunde înăuntru După aceea – ce vis ciudat, se auzi un trosnet Uşa fu izbită în lături şi văzu lupii năvălind în salonul cel mare al fortului Se repezeau chiar spre el şi spre agent O dată cu deschiderea bruscă a uşii, larma stîrnită de urletele lor crescuse înspăimîntător Urletele acestea îl obsedau acum Încetul cu încetul, visul se prefăcu în altceva – nu-şi mai dădu seama în ce anume; dar în toate aceste întîmplări îl urmăreau stăruitor urletele Atunci se trezi şi-şi dădu seama că urletele erau adevărate, în jurul lui era un vacarm de mîrîituri şi chelălăieli Lupii îi dădeau tîrcoale, erau cu toţii în jurul lui şi peste el Colţii unuia din ei se înfipseseră în braţ Instinctiv, sări în foc Pe cînd sărea, simţi tăişul colţilor care îi sfîşiau carnea de la picior Apoi începu o luptă cu cioturi aprinse Mănuşile lui groase îi apărară mîinile un timp şi el scoase cărbunii cu palmele, ca o lopată, împroşcîndu-i în toate direcţiile pînă ce focul începu să semene cu un vulcan Dar aceasta nu putea să ţină prea mult Faţa i se băşică de dogoare, sprîncenele şi genele îi fură pîrlite, iar picioarele nu mai puteau îndura arsura Sări la marginea focului, ţinînd în fiecare mînă cîte un ciot aprins Lupii fuseseră alungaţi De jur împrejur, pe locurile unde căzuseră tăciunii aprinşi, zăpada sfîrîia şi, în fiecare clipă, cîte un lup care da înapoi vestea printr-un salt şi un urlet sălbatic că labele lui nimeriseră peste un tăciune După ce aruncă cioturi aprinse în duşmanii mai din apropiere, omul îşi lăsă în zăpadă mănuşile pîrlite şi tropăi pe loc ca să-şi răcorească picioarele Cei doi cîini lipseau şi el îşi dădu bine seama că nu fuseseră decît primul fel de mîncare la ospăţul prelungit care începuse acum cîteva zile cu Grăsanul şi care, după toate aparenţele, avea să se termine cu el, într-una din zilele următoare „N-aţi pus gheara pe mine!” strigă el, ridicînd sălbatic pumnul spre jivinele lihnite; la auzul glasului, întregul cerc începu să se agite, se auziră mîrîituri din toate părţile, iar lupoaica se tîrî prin zăpadă pînă aproape de el, fixîndu-l cu lăcomie Începu să-şi pună în aplicare un nou plan ce-i încolţise în minte Lărgi focul într-un cerc mare şi se ghemui la mijloc, pe aşternut, ca să-l ferească de zăpada care se topea Cînd dispăru în spatele adăpostului de flăcări, întreaga haită se apropie curioasă pînă la marginea rugului, ca să vadă ce se întîmplase cu el Pînă acum nu se putuseră apropia de foc, şi iată că de astă dată se aşezară într-un cerc strîns, aşa cum obişnuiesc să se aşeze cîinii, clipind, căscînd sau dezmorţindu-şi la căldura neobişnuită trupurile jigărite Se aşeză apoi şi lupoaica şi, ridicîndu-şi botul spre o stea, începu să urle Unul cîte unul, lupii i se alăturară, pînă ce întreaga haită, aşezată pe zăpadă cu boturile ridicate spre cer, îşi începu urletul foamei Veniră zorile şi lumina zilei Focul se mai molcomise Provizia de lemne era pe sfîrşite şi trebuia adusă alta Omul încercă să iasă din cercul de flăcări, dar lupii se năpustiră asupra lui Cioturile aprinse îi făcură să sară în lături, dar nu înapoi Încercă în zadar să-i împrăştie Tocmai cînd renunţase, făcînd un salt înapoi în cercul de foc, un lup sări la el, fără să-l ajungă însă, şi se trezi cu toate cele patru labe pe jeratic Se porni pe un urlet de spaimă şi se tîrî înapoi în zăpadă să-şi răcorească labele Omul se aşeză pe pătură, ghemuindu-se, cu trupul aplecat înainte Umerii care îi atîrnau greu şi capul sprijinit pe genunchi arătau că renunţase la luptă În răstimpuri îşi mai ridica ochii, ca să vadă cum se stinge focul Cercul de flăcări şi cărbuni se întrerupea din loc în loc, lăsînd goluri Spărturile acestea creşteau, iar spaţiile dintre ele se micşorau „Acum cred că puteţi pune gheara pe mine în orice clipă, îngînă el Fie ce-o fi, eu mă culc” Deodată se trezi, şi într-o spărtură a cercului, exact în faţa lui, o văzu pe lupoaică fixîndu-l cu privirea Se trezi din nou, puţin mai tîrziu, deşi lui i se păru că trecuseră ceasuri întregi Se petrecuse o schimbare ciudată, atît de ciudată, încît se trezi de-a binelea Se întîmplase ceva La început nu-şi putu da seama ce anume, apoi pricepu totul Lupii plecaseră Numai zăpada călcată în picioare mai arăta cît de strîns îl înghesuiseră Somnul îl năpădise din nou, copleşindu-l, iar capul i se lăsase pe genunchi, cînd deodată tresări şi se trezi Se auzeau strigăte de oameni, hîrşîit de sănii, trosnet de hamuri şi schelălăitul nerăbdător al cîinilor ce trăgeau încordaţi Patru sănii se îndreptau dinspre albia rîului spre tabăra dintre arbori Şase oameni stăteau în jurul celui ghemuit în mijlocul cercului de foc care abia mai pîlpîia, scuturîndu-l şi încercînd să-l trezească El îi privi ca beat şi mormăi ceva într-o limbă ciudată, somnoroasă: — Lupoaica roşie a venit cu cîinii la vremea mesei a mîncat din hrana cîinilor Apoi i-a mîncat pe cîini şi după asta l-a mîncat pe Bill — Unde-i lord Alfred? îi răcni unul din ei la ureche, scuturîndu-l cu putere Omul dădu încet din cap: — Nu, nu l-a mîncat lupoaica e cocoţat într-un copac, la ultima tabără — Mort, strigă celălalt — Şi într-o ladă – răspunse Henry Îşi smuci cu putere umărul din strînsoarea celui care îl întrebase Ei, dă-mi pace Îs frînt de oboseală noapte bună Ochii clipiră şi se închiseră Bărbia îi căzu în piept Şi chiar în clipa în care îl lăsau pe pămînt, se porni să sforăie Dar se mai auzea şi un alt zgomot Era urletul slab şi îndepărtat al haitei de lupi înfometate, care luase urma altei cărni decît aceea a omului care tocmai le scăpase PARTEA a II-a Capitolul 1 BĂTĂLIA COLŢILOR Lupoaica auzi cea dintîi larma glasurilor omeneşti şi lătratul cîinilor de ham şi tot ea sări prima de lîngă omul înghesuit în cercul lui de flăcări ce stăteau să se stingă Haita nu se arăta dispusă să renunţe la vînatul pe care-l încolţise şi şovăi cîteva clipe pentru a se asigura că într-adevăr se auzea larmă, apoi o porni pe urmele lupoaicei În fruntea haitei gonea un lup mare, cenuşiu, unul din cei cîţiva conducători El îndruma haita pe urmele lupoaicei şi tot el mîrîia ameninţător la cei mai tineri membri ai haitei, sau le arăta colţii cînd cei mai ambiţioşi încercau să-l întreacă De asemenea, tot el iuţea pasul cînd o vedea pe lupoaică mergînd agale prin zăpadă Lupoaica veni lîngă el, ca şi cum acolo i-ar fi fost locul, şi luă şi ea pasul haitei Lupul nu mîrîia la ea şi nici nu-şi arăta colţii cînd se întîmpla să-l întreacă cu cîte un salt Dimpotrivă, părea binevoitor cu ea – chiar prea binevoitor ca să-i poată fi pe plac acesteia, deoarece el se arăta dispus să gonească alături de ea, şi cînd se apropia prea tare, lupoaica mîrîia şi-şi arăta colţii La nevoie nu se dădea în lături să-şi înfigă colţii adînc în umerii lui În asemenea împrejurări, el nu se supăra deloc Se mulţumea să sară în lături şi alerga drept înainte, făcînd cîteva salturi stîngace, şi în felul lui de a se purta părea un mire de la ţară care se fîstîcise Acesta era singurul lui necaz în conducerea haitei, dar lupoaica avea alte griji De cealaltă parte gonea un lup bătrîn şi tare jigărit, încărunţit şi plin de semne rămase din nenumăratele lui lupte Cum n-avea decît un singur ochi – pe cel stîng – se ţinea tot timpul de-a dreapta ei Îi făcea şi el curte, întorcîndu-se spre ea pînă ce botul lui, plin de cicatrice, îi atingea trupul, umărul sau grumazul Lupoaica însă îi respingea şi lui atenţiile, folosindu-şi colţii, iar cînd se nimerea ca amîndoi să-şi arate atenţiile dintr-o dată, era atît de brutal înghiontită, încît la repezeală trebuia să muşte în dreapta şi în stînga, ca să-i respingă pe cei doi îndrăgostiţi, menţinîndu-se în acelaşi timp în fruntea haitei şi adulmecînd mai departe drumul În asemenea împrejurări, tovarăşii ei îşi arătau colţii, mîrîind unul la altul ameninţător S-ar fi putut bate, dar şi curtea pe care i-o făceau, şi rivalitatea stîrnită de prezenţa ei rămîneau acum mai prejos de foamea tot mai aprigă care pusese stăpînire pe haită Ori de cîte ori era respins, lupul cel bătrîn se dădea pe dată în lături, ferindu-se de obiectul dorinţei sale, care era înzestrat cu colţi ascuţiţi, şi se izbea de un lup tînăr, de trei ani, care gonea în dreapta lui, adică pe partea pe care el nu vedea Lupul cel tînăr crescuse cît unul matur şi, dacă ţinem seama de starea de slăbiciune şi de înfometare a haitei, forţa şi curajul lui erau puţin obişnuite Deşi tînăr, gonea totuşi cu capul în dreptul umărului lupului mai bătrîn şi chior Cînd cuteza să alerge în rînd cu el (lucru ce se întîmpla rar), un mîrîit şi o muşcătură îl dădea înapoi, în dreptul umărului Uneori, totuşi, se furişa încet şi prudent între conducătorul cel bătrîn şi lupoaică Lucrul acesta era privit cu duşmănie de doi sau chiar de trei lupi Cînd lupoaica începea să mîrîie nemulţumită, conducătorul cel bătrîn sărea asupra lupului de trei ani, rostogolindu-se cu el Uneori ajungea şi lupoaica să se rostogolească cu el, ba chiar şi şeful cel tînăr din stînga ei Atunci, înfruntat de trei şiruri de colţi sălbatici, lupul cel tînăr se oprea degrabă, se dădea înapoi şi se aşeza pe picioarele dindărăt, ţinîndu-şi pe cele dinainte ţepene, botul ameninţător şi coama zbîrlită Învălmăşeala din frunte a haitei care gonea stîrnea întotdeauna agitaţie şi în coada haitei Lupii care veneau din urmă dădeau peste lupul cel tînăr şi-şi arătau nemulţumirea muşcîndu-l de picioarele dinapoi şi de coaste Toată vina o purta doar el, pentru că întotdeauna lipsa de hrană şi nervii sînt tovarăşi nelipsiţi; dar cu încrederea nemărginită a tinereţii, el repeta mereu manevra, cu încăpăţînare, deşi niciodată nu izbutea să iasă decît înfrînt Dacă ar fi existat hrană, dragostea şi lupta ar fi destrămat haita Dar situaţia haitei era acum disperată Lihnită după o foame atît de îndelungată, ea gonea mai încet ca de obicei În urmă şchiopătau cei mai slabi, cei foarte tineri şi cei foarte bătrîni În frunte mergeau cei mai puternici Dar toţi laolaltă arătau mai degrabă a schelete decît a lupi în lege Totuşi, în afară de cei ce şchiopătau, mersul celorlalţi nu trăda vreun efort sau oboseală Muşchii lor fibroşi păreau un izvor nesecat de energie După fiecare contracţie ca de oţel a unui muşchi, urma alta, şi alta, şi încă una, la nesfîrşit Goniră multe mile în acea zi Mai goniră şi toată noaptea Ziua următoare îi găsi tot gonind Goneau printr-o lume îngheţată şi moartă Nu era nici o urmă de viaţă Prin nesfîrşita încremenire, doar ei se mişcau, doar ei trăiau şi căutau alte vieţuitoare pe care să le sfîşie şi să continue să trăiască Trecură povîrnişuri scunde şi traversară o duzină de rîuleţe dintr-un ţinut de şes, pînă ce strădania să le fie răsplătită Dădură peste elani Zăriră mai întîi un mascul mare Acesta însemna carne şi viaţă, şi nici nu era străjuit de vreun foc misterios şi nici de proiectile zburătoare de flăcări Copitele late şi coarnele răsfirate le mai cunoscuseră ei, şi de aceea părăsiră obişnuita lor răbdare şi prevedere Lupta fu scurtă şi sălbatică Elanul cel mare fu încolţit din toate părţile Lupii cădeau spintecaţi sau se prăvăleau cu ţeasta crăpată de loviturile dibace pe care animalul le dădea cu copitele lui mari Îi zdrobea şi-i sfărîma cu coarnele lui uriaşe Îi strivea cu picioarele în zăpadă, sub el, în tăvăleala luptei Dar era condamnat dinainte şi se prăbuşi cu lupoaica deasupra lui, sfîrtecîndu-i sălbatică gîtlejul, şi cu alţi colţi înfipţi în tot trupul, sfîşiindu-l de viu, înainte ca ultima sforţare să fi încetat, înainte să fi fost ucis Era hrană din belşug Elanul avea peste opt sute de pfunzi – cîte douăzeci de pfunzi de carne, pentru fiecare din cei peste patruzeci de lupi din haită Dar tot aşa cum puteau posti uimitor de mult, lupii puteau înghiţi cantităţi uriaşe; curînd, doar cîteva oase împrăştiate ici şi colo erau tot ce mai rămăsese din superbul animal viu, care, cu cîteva ceasuri înainte înfruntase haita Acum se puteau odihni şi dormi în voie Cu stomacurile pline, lupii mai tineri începură să se hîrjonească şi hărţuiala lor ţinu cîteva zile, pînă ce haita se destramă Foamea trecuse Lupii se aflau acum în patria vînatului, dar, deşi vînau încă în haită, erau mai prevăzători, şi din mica turmă de elani pe care o întîlniră în drum sfîşiară doar elani bătrîni şi betegi sau femele greoaie Veni o zi în această ţară a belşugului, în care haita de lupi se împărţi în două, luînd-o fiecare în altă direcţie Lupoaica, cu şeful cel tînăr – în stînga, şi cu chiorul mai bătrîn – în dreapta, îşi urmară ceata în josul fluviului Mackenzie, pe care-l trecură intrînd în regiunea lacurilor de la răsărit Zi de zi, aceste resturi ale haitei se micşorau Doi cîte doi, mascul şi femelă, lupii dezertau Uneori, cîte un mascul singuratic era alungat de colţii ascuţiţi ai rivalilor săi În cele din urmă rămaseră doar patru: lupoaica, şeful cel tînăr, chiorul şi lupul cel ambiţios, în vîrstă de trei ani În timpul din urmă, lupoaica devenise tot mai sălbatică Toţi cei trei pretendenţi purtau urmele colţilor ei Totuşi nu-i răspundeau niciodată la fel, nu se apărau împotriva ei La cele mai sălbatice muşcături ale ei îşi întorceau grumazul şi, dînd din coadă sau făcînd paşi mărunţi, încercau să-i potolească mînia Dar dacă erau blînzi cu ea, unul faţă de celălalt se purtau cu cruzime Cel de trei ani devenise prea ambiţios în sălbăticia lui Îl înhaţă pe cel mai bătrîn de partea unde se afla ochiul cu care acesta nu vedea şi-i sfîşie urechea, fîşii, fîşii Deşi cel bătrîn şi cărunt era chior, în lupta împotriva tinereţii şi vigoarei celuilalt folosi înţelepciunea anilor îndelungaţi de experienţă Ochiul lipsă şi botul lui plin de cicatrice stăteau mărturie a aprigei experienţe pe care o agonisise Supravieţuise prea multor lupte ca să zăbovească acum o clipă, neştiind ce are de făcut Lupta începu cinstit, dar nu se termină tot astfel Nu se ştie care ar fi fost sfîrşitul, dacă cel de-al treilea lup n-ar fi luat partea celui bătrîn; împreună cu şeful cel bătrîn şi şeful cel tînăr, îl atacară pe ambiţiosul în vîrstă de trei ani, hotărîţi să-l ucidă Era prins din amîndouă părţile între colţii nemiloşi ai tovarăşilor săi de odinioară Uitate erau zilele cînd vînaseră împreună, uitat era vînatul pe care-l răpuseseră împreună, foamea pe care o înduraseră Toate acestea erau de domeniul trecutului Acum se punea problema dragostei – dintotdeauna mai cumplită şi mai crudă decît goana după hrană Şi în acest timp, lupoaica – pricină a tot ce se petrecea, şedea mulţumită şi urmărea lupta Ba chiar îi făcea plăcere Era vremea ei – şi asta nu i se întîmpla prea des – era vremea cînd coamele se zbîrleau şi colţul lovea alt colţ sau sfîşia carnea care ceda, şi toate acestea pentru a o cuceri pe ea Şi în această luptă pentru dragoste, cel de trei ani, care era la prima lui aventură, îşi dădu viaţa Cei doi rivali străjuiau acum trupul celui ucis Se uitau la lupoaică, care şedea în zăpadă rînjind Dar lupul cel bătrîn era înţelept, foarte înţelept, în dragoste ca şi în luptă Şeful cel tînăr îşi întoarse capul ca să-şi lingă o rană de pe grumaz Îndoitura grumazului său era întoarsă spre rival Cu singurul lui ochi, lupul cel bătrîn observă prilejul Se repezi cu iuţeală şi-şi înfipse colţii Îi făcu o rană lungă, sfîşiind carnea şi intrînd adînc cu colţii În drumul lor, colţii plesniseră vîna mare de la gît Apoi sari într-o parte Şeful cel tînăr scoase un urlet groaznic, dar urletul i se opri la jumătate, într-o tuse sîcîitoare Sîngerînd şi tuşind aproape răpus, el se năpusti asupra celui bătrîn şi începu lupta, în timp ce viaţa i se scurgea din trup, picioarele îi slăbeau, ochii i se împăienjeneau, iar salturile îi deveneau din ce în ce mai scurte În tot acest timp, lupoaica şedea şi rînjea Lupta îi trezea o bucurie nelămurită, pentru că aşa e dragostea în wild, o tragedie a sexului, a naturii, dar care e tragedie doar pentru cei ce pier Pentru cei ce supravieţuiesc nu e tragedie, ci împlinire şi dorinţă Cînd şeful cel tînăr rămase ţeapăn în zăpadă, chiorul păşi mîndru peste trupul lui, îndreptîndu-se spre lupoaică În ţinuta lui era un amestec de triumf şi prevedere Era foarte sigur că era respins şi rămase mirat cînd ea nu-i arătă mînioasă colţii Pentru prima oară îl primea cu bunăvoinţă Îşi frecă botul de-al lui mirosindu-l şi chiar consimţi să sară în juru-i, să zburde şi să se joace cu el cum s-ar fi jucat cu nişte pui Şi el, cu toţi anii lui cărunţi şi cu experienţa lui plină de înţelepciune, se purta tot ca un pui şi chiar ceva mai smintit Uitaţi erau rivalii înfrînţi şi povestea de dragoste scrisă cu roşu pe zăpadă Uitaţi, afară de o singură clipă, cînd chiorul se opri să-şi lingă rănile ce se uscau Atunci, buzele i se schimonosiră într-un mîrîit, iar părul de pe ceafă şi de pe grumaz i se ridică fără voie, pe cînd se încorda să sară, cu ghearele înfipte spasmodic în zăpadă pentru a se ţine mai bine Dar totul fu uitat în clipa următoare, cînd sări pe urma lupoaicei care gonea sfioasă prin păduri Apoi goniră unul lîngă altul, ca doi buni prieteni care au ajuns la o înţelegere Zilele treceau şi viaţa lor era acum nedespărţită: vînau, ucideau şi mîncau prada împreună După un timp, lupoaica începu să dea semne de nelinişte Părea că e în căutarea unui lucru pe care nu-l putea găsi Gropile de sub arborii doborîţi păreau s-o atragă şi adulmeca îndelung printre crăpăturile mai mari din stîncă, pline cu omăt, şi prin văgăunile de pe povîrnişurile care atîrnau deasupra capului Pe chiorul cel bătrîn toate acestea nu-l interesau, dar o însoţea cu bunăvoinţă în căutările ei, şi cînd cercetările prin anumite locuri se prelungeau mai mult ca de obicei, el se culca şi aştepta pînă ce ea era gata s-o pornească din nou la drum Nu se opriră niciunde, ci străbătură ţinutul de-a curmezişul, pînă ajunseră din nou la fluviul Mackenzie; o luară apoi încet în lungul lui, părăsindu-l adesea în goană după vînat, pentru a merge pe lîngă apele mici care se vărsau în el, dar de fiecare dată se întorceau pe malul fluviului Uneori dădeau peste alţi lupi, de obicei perechi; dar nici unii, nici ceilalţi nu păreau încîntaţi de cunoştinţă, nu se arătau bucuroşi de întîlnire sau dornici să înjghebeze din nou o haită De cîteva ori întîlniră lupi singuratici Erau întotdeauna masculi care voiau cu orice preţ să se alăture chiorului şi tovarăşei lui Treaba asta îl supăra pe bătrîn, şi cînd ea mergea umăr la umăr cu el, zbîrlindu-se şi rînjindu-şi colţii, singuraticii pretendenţi o luau la sănătoasa, urmîndu-şi calea Într-o noapte cu lună, pe cînd străbăteau codrul adormit, chiorul se opri brusc Ridică botul în sus, coada îi înţepeni, iar nările i se dilatară adulmecînd aerul Rămase cu un picior în aer, ca un cîine Nu desluşea încă ce este şi continua să adulmece văzduhul, încercînd să perceapă vestea pe care i-o aducea Lupoaica se mulţumi să adulmece o dată, nepăsătoare, apoi o porni mai departe, ca să-l liniştească Deşi o urmă, bătrînul lup era şovăielnic şi nu se putea stăpîni să nu se oprească în răstimpuri pentru a cerceta mai atent primejdia Lupoaica se tîrî cu grijă la marginea unui luminiş mare din inima pădurii Rămase un timp singură Tîrîndu-se şi furişîndu-se, cu toate simţurile încordate, neîncrezător pînă în vîrful fiecărui firicel de păr, chiorul i se alătură totuşi Stătură unul lîngă altul pîndind, ascultînd şi adulmecînd Le ajunse la urechi larmă mare şi încăierare de cîini, strigătele înfundate ale oamenilor, glasurile mai ascuţite ale femeilor care se ciorovăiau şi deodată auziră un ţipăt strident de copil Nu se putea zări nimic altceva decît nişte mari adăposturi făcute din piele, văpăile focului – întrerupte uneori de trupurile ce treceau prin faţa lor – precum şi fumul ce se înălţa agale în văzduhul încremenit Dar miile de mirosuri ale taberei de indieni le mîngîiau nările, povestindu-le lucruri pe care chiorul nu le pricepea defel, dar pe care lupoaica le cunoştea în cele mai mici amănunte Lupoaica simţi o tulburare ciudată; adulmeca mereu, mereu, cu o plăcere tot mai mare Chiorul deveni bănuitor, îşi trădă teama şi încercă să plece Ea se întoarse şi-i atinse ceafa cu botul ca să-l liniştească, apoi îşi aruncă iarăşi privirea spre tabără Pe chipul ei se citea o nouă încordare, dar nu era încordarea foamei Fremăta de un dor care o împingea înainte, mai aproape de foc, ca să se ciorovăiască cu cîinii şi să se tragă de o parte, să se ferească de picioarele oamenilor Plin de neastîmpăr, chiorul se dădu aproape; neliniştea puse din nou stăpînire pe lupoaică, care simţi iarăşi nevoia apăsătoare de a găsi ceea ce căuta Se întoarse şi o luă înapoi prin pădure, spre marea uşurare a chiorului, care porni înainte pînă ce o ajunse şi se pierdură în spatele copacilor Şi cum alunecau ei în linişte, ca două umbre, în lumina lunii, dădură peste o potecă bătută Cele două boturi se lăsară spre urmele de labe de pe zăpadă Erau foarte proaspete Chiorul o luă înainte cu băgare de seamă, urmat de lupoaică Perniţele late ale labelor lor se lăţiseră şi mai mult şi, în contact cu zăpada, păreau de catifea Chiorul zări o slabă mişcare albă în mijlocul albului zăpezii Alunecase el iute pînă atunci, dar aceasta nu era nimic pe lîngă iuţeala cu care alerga acum Înaintea lui sărea peticul alb pe care abia îl putea zări şi pe care el îl descoperise Goneau de-a lungul unei poteci, străjuită de ambele părţi de molifţi tineri Printre arbori se putea vedea capătul potecii, deschizîndu-se într-un luminiş scăldat de razele lunii Chiorul cel bătrîn se apropie cu repeziciune de forma albă care gonea Cu fiecare săritură cîştiga teren Încă un salt şi colţii i se vor înfige în ea Dar saltul n-a mai fost făcut Forma cea albă – un iepure – se ridica în aer, drept în sus, zbătîndu-se, sărind şi ţopăind, executînd un dans fantastic deasupra lui, în aer, fără să atingă pămîntul Chiorul sări înapoi cu un mîrîit de spaimă, apoi se piti în zăpadă, chircindu-se, mîrîind ameninţător la obiectul spaimei lui, care îl dezorienta Dar lupoaica se repezi cu sînge rece înaintea lui Cumpăni o clipă, apoi sări la iepurele care se juca Făcu şi ea o săritură înaltă ca să ajungă la pradă, şi colţii îi clămpăniră în gol cu un hăpăit metalic Mai făcu un salt şi încă unul Tovarăşul ei îşi îndreptă spinarea, urmărind-o cu privirea, îşi arătă nemulţumirea de eşecurile ei repetate şi, la rîndu-i, făcu un salt puternic în sus Colţii i se încleştară în iepure, trăgîndu-l la pămînt Dar în acelaşi timp, lîngă el se auzi o trosnitură suspectă Văzu cu uimire un puiet de molift plecat deasupra lui, gata să-l lovească Fălcile i se descleştară din strînsoare şi sări înapoi ca să scape de ciudata ameninţare Rămase cu buzele rînjite, horcăind din gîtlej, cu părul măciucă de furie şi spaimă În aceeaşi clipă, puietul subţire se ridică la loc şi iepurele se înălţă din nou, continuîndu-şi jocul în văzduh Lupoaica era mînioasă Îşi înfipse colţii în grumazul tovarăşului ei, plină de reproş; iar el, speriat şi neînţelegînd care era pricina acestui nou atac, izbi cu cruzime şi cu o mai mare spaimă, sfîşiind într-o parte botul lupoaicei Nici ea nu se aşteptase din partea lui să se simtă ofensat de mustrarea pe care i-o făcuse şi sări la el mîrîind cu indignare De astă dată, lupul îşi dădu seama de greşeală şi încercă s-o potolească Dar ea se porni pur şi simplu să-l pedepsească, pînă ce chiorul părăsi orice încercare de împăciuire şi, întorcîndu-şi capul, primi pedeapsa colţilor ei, care i se înfigeau în grumaz În acest timp, iepurele dansa deasupra lor, în aer Lupoaica se aşeză pe zăpadă, iar chiorul cel bătrîn, mai speriat de tovarăşa lui decît de misteriosul copăcel, sări din nou la iepure Şi în timp ce cădea înapoi cu prada în dinţi, ochii îi erau aţintiţi la puiet Ca şi mai înainte acesta se plecă spre el, la pămînt Cu părul zbîrlit, dar strîngînd bine iepurele în dinţi, lupul se ghemui jos, aşteptînd lovitura care trebuia să vină Dar lovitura nu veni Copăcelul rămase aplecat deasupra lui Cînd se mişca el, se mişca şi copăcelul, şi lupul îi trimise un mîrîit printre fălcile încleştate Cînd stătea locului, copăcelul rămînea neclintit; îşi dădu seama că e mai bine să nu se mişte Între timp simţi în gură gustul plăcut de iepure Tovarăşa lui îl scăpă din încurcătură Îi luă iepurele şi, în timp ce puietul se apleca ameninţător asupra ei, lupoaica ronţăi calmă capul iepurelui Copăcelul se ridică brusc şi nu-i mai tulbură de fel, rămînînd în poziţia lui perpendiculară, firească, aşa cum îl zămislise natura Apoi, lupoaica şi chiorul devorară în doi prada pe care misteriosul copăcel o prinsese pentru ei Mai erau şi alte poteci unde atîrnau în văzduh iepuri, şi perechea de lupi îi descoperi pe toţi: lupoaica, mergînd în frunte, şi chiorul – pe urmele ei, atent, învăţînd cum se jefuiesc cursele – o învăţătură care avea să-i prindă bine mai tîrziu Capitolul 2 VIZUINA Lupoaica şi chiorul mai dădură tîrcoale vreo două zilei taberei indienilor El era nemulţumit şi îngrijorat, dar pe tovarăşa lui tabăra o ademenea şi nu-i mai venea să plece Cînd însă într-o dimineaţă văzduhul fu străbătut de un pocnet de puşcă la doi paşi de ei şi un glonte se turti de un trunchi de copac, la numai cîţiva centimetri de capul chiorului, nu mai stătură mult pe gînduri şi o luară la sănătoasa în salturi lungi, punînd kilometri între ei şi primejdie Nu merseră prea departe – cale de vreo cîteva zile doar Nevoia lupoaicei de a găsi ceea ce căuta ajunsese imperioasă Era din ce în ce mai grea şi nu putea să alerge decît anevoie Odată, pe cînd urmărea un iepure pe care înainte l-ar fi înhăţat cu uşurinţă, renunţă şi se lăsă jos să se odihnească Chiorul veni lîngă ea, dar cînd îi atinse duios ceafa cu botul, lupoaica hăpăi deodată cu atîta cruzime, încît, încercînd să scape de colţii ei, se rostogoli pe spate, într-o poziţie caraghioasă Lupoaica devenise mai nervoasă ca niciodată, dar el era mai răbdător şi mai atent ca oricînd În sfîrşit, ea găsi ceea ce căuta Locul acela se afla la cîteva mile în susul unui rîuleţ, care vara îşi vărsa apele în fluviul Mackenzie, dar care acum era îngheţat pînă în adîncuri, pînă în fundul albiei lui stîncoase – un rîu ţeapăn, un sloi de gheaţă de la izvor pînă la vărsare Lupoaica îşi tîra paşii, sfîrşită, de-a lungul rîului, mergînd mult în urma tovarăşului ei, cînd ajunse la un mal lutos, înalt şi boltit deasupra capetelor lor Se abătu din drum şi porni într-acolo Torenţii de primăvară şi zăpezile care se topeau mîncaseră din mal şi, într-un loc, într-o crăpătură îngustă, scobiseră o mică văgăună Se opri la gura văgăunii şi cercetă peretele cu atenţie Apoi, mergînd cînd pe lîngă un perete, cînd pe lîngă celălalt, coborî spre locul unde masa abruptă ieşea din linia dulce a peisajului Se întoarse la văgăună şi intră prin deschizătura îngustă Se văzu nevoită să înainteze pe brînci, pe o distanţă de trei picioare, apoi pereţii se depărtară şi se înălţară, formînd o încăpere mică, rotundă, cu un diametru de aproape şase picioare Tavanul era foarte jos şi aproape că dădea cu capul de el Înăuntru era uscat şi plăcut Lupoaica cercetă locul cu mare grijă, în timp ce chiorul, care se întorsese, stătea la intrare şi o urmărea răbdător Îşi lăsase capul în jos, cu nasul în pămînt şi privirea aţintită asupra unui punct aproape de picioarele ei ghemuite, căruia îi dădu ocol de cîteva ori; apoi, cu un oftat obosit care aducea mai degrabă cu un geamăt, ea se ghemui înăuntru, îşi întinse picioarele şi se lăsă pe pămînt, cu capul spre intrare Chiorul, cu urechile ciulite de curiozitate, îi văzu profilîndu-se în luminaalbă smocul de coadă care se mişca cu duioşie Urechile ascuţite ale lupoaicei se lăsară o clipă pe spate lipindu-se de cap cu o mişcare molatică; limba îi atîrna tihnită din gură, arătînd astfel că era mulţumită şi satisfăcută Chiorului i se făcuse foame Stătea culcat la intrarea în văgăună, dormind, dar somnul îi era agitat Se trezea, ciulea urechile spre lumea strălucitoare din jur, unde soarele de april scînteia peste zăpezi Cînd aţipea, îi ajungea la urechi murmurul îndepărtat al unor şuvoaie de apă nevăzute şi atunci se trezea şi asculta atent Soarele se întorsese pe aceste meleaguri şi întregul ţinut de la miazănoapte, care se trezea acum, îl întîmpina Viaţa începuse să se întoarcă pe aceste meleaguri În aer plutea duhul primăverii – al vieţii care creştea sub mantia de nea, al sevei care urca în arbori, al mugurilor care spărgeau cătuşele de gheaţă Lupul aruncă tovarăşei sale priviri neliniştite, dar aceasta nu arăta c-ar avea de gînd să se ridice Privi afară; o jumătate de duzină de păsări de zăpadă fluturară din aripi în faţa lui Dădu să se ridice, apoi aruncă din nou o privire tovarăşei lui; se lăsă jos şi aţipi Auzi un ciripit ascuţit şi se frecă somnoros cu labele la nas, o dată, de două ori Apoi se trezi Un ţînţar singuratic îi bîzîia pe la nas Era un ţînţar cît toate zilele, care peste iarnă zăcuse degerat într-o buturugă uscată şi pe care soarele tocmai îl dezmorţise Bătrînul lup nu se mai putu împotrivi chemării vieţii din jur Şi pe deasupra mai era şi flămînd Se tîrî spre tovarăşa lui şi încercă s-o înduplece să se ridice Dar numai ce mîrîi o dată la el că lupul ieşi singur în lumina strălucitoare a soarelui, unde simţi că zăpada de sub labe e afînată şi mersul mai anevoios O luă în sus, dea lungul albiei îngheţate a rîului, pe acolo pe unde zăpada umbrită de copaci era încă tare şi curată Rătăci vreme de opt ceasuri şi se întoarse după lăsatul serii, mai lihnit decît la plecare Vînat găsise el, dar nu-l putuse prinde O luase peste crusta de zăpadă care se topea, înfundîndu-se în omăt, în timp ce iepurii lunecau la suprafaţă mai uşor ca oricînd Se opri la gura vizuinii cu o tresărire bruscă de neîncredere Zgomote slabe, ciudate, răzbăteau dinăuntru Nu erau zgomote făcute de tovarăşa lui, şi totuşi îi erau vag cunoscute Se tîrî cu luare-aminte înăuntru Lupoaica îl întîmpină cu un mîrîit ameninţător, care totuşi nu-l tulbură, dar rămase cuminte, la distanţă; stătea însă cu urechea ciulită la alte zgomote – scîncete şi clămpănituri slabe ce răzbeau dinăuntru Tovarăşa lui îl vesti supărată să-şi ia tălpăşiţa şi el se încovrigă, adormind în faţa intrării Cînd se crăpă de ziuă şi o lumină slabă pătrunse în vizuină, se întrebă iarăşi de unde ar putea să vină zgomotele acelea vag cunoscute O notă nouă se simţea în mîrîitul ameninţător ale tovarăşei lui O notă de gelozie, şi lupul se arătă foarte grijuliu să păstreze o distanţă respectuoasă Totuşi descoperi, adăpostiţi între picioarele ei, înşiraţi de-a lungul trupului, cinci mici ghemotoace vii, ciudate, tare pricăjite şi slabe, cu nişte ochi ce nu văzuseră încă lumina, şi care scheunau subţire Rămase surprins Nu era pentru prima oară în lunga şi glorioasa lui viaţă că i se întîmpla aşa ceva Mai cunoscuse aceasta de cîteva ori, şi totuşi, de fiecare dată era o surpriză pentru el Tovarăşa lui îl privi cu nelinişte În fiece clipă scotea un mîrîit gros şi cîteodată, cînd i se părea că el se apropie prea mult, mîrîitul cel gros i se urca în gîtlej, devenind ascuţit Lupoaica nu-şi amintea din propria ei experienţă să i se mai fi întîmplat vreodată aşa ceva, dar instinctul – experienţa oricărei mame de lup – o prevenea că există taţi care şi-au mîncat puii nou-născuţi şi fără de apărare Acest instinct se manifesta ca o teamă ce o stăpînea cu putere şi care o făcu să-l oprească pe chior să cerceteze mai îndeaproape puii al căror tată era Dar nu exista nici o primejdie Chiorul simţea un îndemn care, la rîndu-i, era un instinct moştenit de la toţi taţii de lup Nici nu-şi punea problema şi nici nu-şi bătea prea mult capul cu puii Exista acolo, în însăşi fiinţa lui; era cel mai firesc lucru din lume ca el să-i dea ascultare, întorcînd spatele proaspetei sale familii şi luînd-o încolo, pe pîrtia vînatului din care trăia La cinci, şase mile de vizuină, rîul se desfăcea în unghi drept, iar braţele sale o apucau printre munţi Chiorul o luă de-a lungul braţului stîng şi descoperi o urmă proaspătă O mirosi şi, dîndu-şi seama cît e de nouă, se ghemui iute, scrutînd în direcţia în care ea dispărea Apoi se întoarse cu bună ştiinţă şi o luă de-a lungul braţului drept Urma era mai mare decît a labei lui şi-şi dădea seama că un vînat care lăsa astfel de urmă nu prea era de nasul lui La o jumătate de milă în sus, în lungul braţului drept, auzul său fin prinse un zgomot de dinţi care ronţăiau Pîndi vînatul şi descoperi că e un porc ghimpos, care stătea în picioare lîngă un copac, încercîndu-şi dinţii în scoarţă Chiorul se apropie cu grijă, dar fără să spere Cunoştea el soiul, deşi nu-l mai întîlnise niciodată atît de sus, spre nord, şi niciodată în lunga-i existenţă nu se ospătase cu carne de porc ghimpos Învăţase însă de mult că în viaţă există ceva care se cheamă întîmplare sau noroc, şi continuă să se apropie; nu se putea şti ce avea să se întîmple, întrucît cu cele vii, lucrurile se petrec cu totul altfel decît te aştepţi Porcul ghimpos se înfăşură ca o minge, iţind în toate direcţiile ace lungi şi ascuţite care înfruntau atacul În tinereţe, chiorul adulmecase odată prea de aproape o minge de ace ca aceasta, care la prima vedere părea nemişcată, şi se pomenise izbit din senin cu coada drept în faţă Un ac îi rămăsese înfipt în bot şi l-a purtat cu el săptămîni de-a rîndul, o adevărată flacără care îl ardea, pînă cînd în cele din urmă a ieşit Aşa că se ghemui jos, cît putu mai comod, cu nasul la depărtare de un picior de coada porcului Stătea astfel în aşteptare, într-o tăcere deplină, căci nimeni nu putea şti ce se va întîmpla S-ar putea totuşi să se întîmple ceva S-ar putea ca porcul ghimpos să se descolăcească şi ar fi un prilej pentru o îndemînatică şi ucigătoare lovitură de labă, ţintită în pîntecul moale pe care nimic nu-l ferea Dar la capătul unei jumătăţi de oră se ridică, mîrîi mînios la mingea nemişcată şi porni mai departe În trecut, aşteptase de prea multe ori în zadar să se descolăcească vreun porc ghimpos ca să-şi mai piardă astăzi vremea Merse mai departe în susul braţului de apă din dreapta Ziua trecea şi vînătoarea lui rămînea fără răsplată Simţea cu putere imboldul instinctului de tată care i se trezise Trebuia să găsească vînat După-amiază dădu peste un ptarmigan Ieşind dintr-un tufiş, se întîlni faţă în faţă cu pasărea aceea înceată la minte Stătea pe o buturugă, la mai puţin de un picior de nasul lui Fiecare îl văzu pe celălalt Pasărea tresări, încercînd să-şi ia zborul, dar el o lovi cu laba, izbind-o de pămînt, apoi tăbărî pe ea şi o prinse cu colţii, în timp ce ea încerca să o pornească repede prin zăpadă şi să se înalţe din nou Cînd colţii i se înfipseră în carnea fragedă şi oasele moi, chiorul se porni s-o mănînce de-a binelea, aşa cum făcea întotdeauna Îşi aminti însă deodată de ceva şi, întorcîndu-se pe drumul pe care venise, o porni spre casă cu ptarmiganul în gură La o milă în susul confluenţei apelor, înaintînd cu paşi catifelaţi, după cum îi era obiceiul – ca o umbră ce aluneca cercetînd prudent fiecare colţ nou al potecii – lupul cel bătrîn dădu peste urme proaspete pe potecile pe care le descoperise de dimineaţă Merse încotro îl ducea poteca, gata să-l întîlnească la fiecare cotitură a rîului pe cel care îşi lăsase urmele Îşi strecură capul pe după un colţ de stîncă, acolo unde rîul făcea un cot neaşteptat de mare, şi vederea lui ascuţită descoperi ceva care-l făcu să se ghemuiască repede jos Era cel care bătătorise poteca, un rîs femelă uriaş, ghemuit, aşa cum stătuse şi el mai înainte, în cursul zilei, în faţa mingii cu ţepi, înfăşurată strîns Dacă pînă atunci chiorul fusese o umbră care aluneca, de data asta se prefăcu în stafia unei asemenea umbre, care se tîra, dînd ocol şi ivindu-se tocmai în contra vîntului ce bătea dinspre cele două trupuri nemişcate şi tăcute Se întinse în zăpadă, punînd ptarmiganul alături şi, privind printre acele unui molift cu coroana joasă, urmări jocul vieţii ce se desfăşura sub ochii lui – rîsul care aştepta şi porcul ghimpos care aştepta şi el, amîndoi agăţîndu-se de viaţă Aceasta era ciudăţenia jocului; felul de viaţă al unuia era să-l mănînce pe celălalt, iar felul de viaţă al celuilalt era să nu fie mîncat Şi chiorul cel bătrîn, lupul, ghemuit, îşi juca între timp rolul lui pe-ascuns, aşteptînd acelaşi capriciu ciudat al întîmplării care-l putea ajuta pe pîrtia vînatului, şi acesta era felul lui de viaţă Trecu o jumătate de ceas, un ceas, şi nimic nu se întîmplă Mingea de ghimpi ar fi putut fi luată drept o piatră, pînă într-atît era de nemişcată; rîsul ar fi putut să pară şi el o stană de piatră; iar chiorul cel bătrîn ar fi putut să pară mort Şi totuşi cele trei jivine erau stăpînite de o încordare aproape dureroasă încît cu greu li s-ar fi putut întîmpla vreodată să fie mai treze decît erau acum, în aparenta lor încremenire Chiorul se mişcă uşor şi privi cu o mai mare încordare Se întîmplă ceva Porcului ghimpos i se păru în cele din urmă că duşmanul a plecat Încet, cu atenţie, el îşi desfăcu mingea – armură de nepătruns Nu-l înfiora nici o presimţire Încet, încet, mingea cea zbîrlită se întinse lungindu-se Chiorul, care sta la pîndă, simţi deodată că i se umezeşte botul şi, fără să vrea, începură să-i curgă bale, stîrnite de vînatul viu care se întindea ca un ospăţ dinaintea lui Porcul ghimpos nu apucase să se desfăşoare cu totul, cînd îşi descoperi duşmanul În aceeaşi clipă rîsul lovi Lovitura fu fulgerătoare Laba cu gheare ţepene, încovoiate ca ghearele de pasăre, ţîşni sub pîntecul moale şi se trase cu o mişcare repede, spintecînd carnea Dacă porcul ghimpos s-ar fi desfăşurat în întregime sau dacă nu şi-ar fi descoperit duşmanul cu o fracţiune de secundă înainte de lovitură, laba ar fi scăpat neatinsă; dar pe cînd se retrăgea, o lovitură piezişă de coadă înfipse în ea ace ascuţite Totul se petrecu într-o clipită – lovitura, răspunsul, urletul de agonie al porcului, urletul de durere năprasnică şi de uimire al pisicii celei mari Chiorul tresări, uluit, se ridică pe jumătate, cu urechile ciulite, cu coada ţeapănă şi tremurîndă Pe rîs îl cuprinse furia Făcu un salt fioros către jivina care îl lovise, dar porcul ghimpos, urlînd şi grohăind, cu trupul sfîrtecat, încercînd anevoie să se înfăşoare în mingea care îl apăra, izbi cu coada din nou şi din nou pisica cea mare urlă de durere şi de uimire Apoi se trase mai departe şi strănută, cu botul plin de ţepi, ca o enormă pernă de ace Îşi freca botul cu labele, încercînd să scoată ţepii care îl ardeau, şi-l vîrî în zăpadă şi-l frecă de rămurele şi ramuri şi, în furia durerii şi spaimei, sărea fără încetare încoace şi încolo, înainte şi înapoi, în sus şi în jos Rîsul strănuta fără întrerupere şi ciotul lui de coadă biciuia cît putea aerul, cu lovituri iuţi şi violente Apoi, trecîndu-i furia, se linişti pentru o clipă nesfîrşit de lungă Chiorul pîndea, şi nici chiar el nu se putu opri să nu tresară şi să nu i se zburlească părul cînd rîsul, fără vreun alt semn premergător, făcu un salt în aer, scoţînd totodată un urlet prelung şi înfricoşător Apoi sări, luînd-o în susul potecii şi urlînd la fiecare salt Abia după ce larma stîrnită de rîs se pierdu în depărtare, chiorul cuteză să scoată capul Păşea cu atîta grijă, ca şi cînd întreaga întindere de zăpadă ar fi fost presărată cu ţepi de porc ghimpos, ameninţătoare, gata să-i împungă perniţele moi ale labelor Porcul îl întîmpină cu un urlet furios, clănţănind din dinţii lui lungi Izbutise să se înfăşoare la loc, ca o minge, dar nu mai era aceeaşi minge strînsă de mai înainte; prea îi fuseseră sfîrtecaţi muşchii Era sfîşiat aproape în două şi sîngera încă din plin Chiorul scormoni guri întregi de zăpadă muiată în sînge, pe care o mestecă cu multă plăcere şi o înghiţi Pentru el, aceasta însemna doar o gustare care abia îi deschidea pofta grozavă: dar era os prea bătrîn ca să uite de pază Aşteptă Se pitula, la pîndă, în timp ce porcul ghimpos scrîşnea din dinţi şi grohăia, icnind şi scoţînd din cînd în cînd mici gemete ascuţite Mai trecu puţin şi chiorul văzu că ţepii se lasă, că trupul porcului e cuprins de un tremur puternic Tremurul încetă brusc Pentru ultima oară, dinţii cei lungi clănţăniră sfidători Apoi, acele se lăsară cu totul şi trupul se destinse rămînînd încremenit Cu o labă nervoasă şi nesigură, chiorul întinse porcul în toată lungimea lui şi-l întoarse pe spate Nu se întîmplă nimic Era mort de-a binelea Îl examină cu atenţie o clipă, apoi îl apucă grijuliu cu colţii şi o porni în josul rîului, mai cărîndu-l mai trăgîndu-l, ţinîndu-şi capul într-o parte ca să nu calce pe masa ghimpoasă Îşi aminti de ceva, lăsă prada să-i cadă şi o zbughi înapoi, spre locul unde îşi lăsase ptarmiganul Nu şovăi nici o clipă Ştia bine ce avea de făcut, aşa că mîncă degrabă ptarmiganul Apoi se întoarse şi îşi luă în primire povara După ce tîrî rodul vînătoarei lui din ziua aceea în văgăună, lupoaica îl cercetă, îşi întoarse botul spre el şi-l linse uşurel pe ceafă Dar în clipa următoare îl goni de lîngă pui cu un mîrîit mai puţin aspru ca de obicei şi care mai curînd cerea iertare decît ameninţa Frica instinctivă de tatăl copiilor ei scădea: se purta aşa cum se cuvine pentru un lup-tată, nearătînd nici o dorinţă nelegiuită de a devora tinerele fiinţe pe care ea le adusese pe lume Capitolul 3 PUIUL CENUŞIU Era deosebit de fraţii şi surorile lui Părul acestora trăda de pe acum nuanţa aceea roşcată, moştenită de la mama lor, lupoaica; numai el semăna cu tatăl Din tot culcuşul, el era singurul puiuţ cenuşiu – viţă curată de lup – şi, de fapt, la trup, viţă curată din însuşi chiorul, cu singura deosebire că el avea doi ochi, şi nu unul ca tatăl lui Puiul cenuşiu nu făcuse ochi de prea multă vreme, totuşi vedea cu multă siguranţă Încă înainte ca ochii să i se fi deschis, el simţise, gustase şi mirosise Îşi cunoştea foarte bine cei doi fraţi şi cele două surori Începuse să se hîrjonească cu ei, timid şi neîndemînatic, ba chiar să se ciorovăiască, şi ori de cîte ori se întărîta, scotea din micul lui gîtlej un sunet ciudat şi răguşit (premergător mîrîitului) Şi cu mult înainte de a fi deschis ochii, învăţase cu ajutorul pipăitului, gustului şi mirosului să-şi recunoască mama – izvor de căldură, hrană lichidă şi duioşie Mama avea o limbă delicată, mîngîietoare, care îl alinta cînd trecea peste trupuşorul lui moale, făcîndu-l să se strîngă bine lîngă ea şi să aţipească apoi Cea mai mare parte din prima lună de viaţă trecuse astfel, în somn; dar acum vedea foarte bine şi stătea treaz timp mai îndelungat, începînd să cunoască îndeaproape lumea Lumea în care trăia el era întunecoasă, dar nu-şi putea da seama de aceasta pentru că nu cunoştea alta Lumina era palidă, dar ochii lui nu simţiseră niciodată nevoia de o altă lumină Lumea lui era foarte mică Marginile ei erau pereţii vizuinii, dar cum nu ştia nimic despre lumea largă dinafară, nu se simţea stînjenit de hotarele strîmte ale existenţei sale Descoperi însă curînd că un perete al lumii în care trăia se deosebea de ceilalţi Era gura văgăunii şi izvorul de lumină Făcuse această descoperire cu mult înainte încă de a fi avut gînduri proprii, de a fi avut o voinţă conştientă Exercitase asupra lui o atracţie, căreia nu i se putuse împotrivi, şi aceasta încă înainte ca ochii să i se fi deschis şi să o fi putut vedea Lumina acestui perete îi izbise pleoapele lipite, iar ochii şi nervii lui optici palpitaseră la micile raze sclipitoare în care străluceau culori calde şi ciudat de plăcute Viaţa din trupul său, din fiecare fibră a trupului său, şi care era însăşi substanţa acestuia, deosebită de viaţa lui sufletească, tînjise spre lumină, chemîndu-l spre ea la fel cum iscusitele procese chimice ale plantei o cheamă spre soare La început, înainte de a fi căpătat o conştiinţă, se tîrîse spre gura văgăunii Fraţii şi surorile lui făceau la fel Pe atunci, nici unul nu se ţîra spre colţurile întunecate ale peretelui din spate Lumina îi atrăgea de parcă ar fi fost plante; procesele chimice vitale care se petreceau în trupurile lor cereau lumina – care le era necesară existenţei; şi trupurile lor mici, ca de păpuşi, se tîrau orbeşte, călăuzite de procesele chimice, aidoma cîrceilor viţei de vie Mai tîrziu, cînd fiecare îşi dezvoltă individualitatea, simţind imbolduri şi dorinţe, atracţia luminii crescu Puii se tîrau şi se întindeau necontenit spre ea, dar mama lor îi gonea de fiecare dată înapoi Astfel, puiul cel cenuşiu mai cunoscu şi alte atribute ale mamei sale decît limba moale, mîngîietoare Tot tîrîndu-se spre lumină, descoperi că mama are şi un nas care îl mustra, dîndu-i un ghiont colţuros, mai tîrziu descoperi laba care-l dobora la pămînt şi-l rostogolea o dată şi încă o dată, cu lovituri iuţi şi sigure Astfel învăţă ce e durerea şi pe deasupra se deprinse să se ferească de durere, întîi ocolind, apoi, dacă nu era posibil, ferindu-se şi retrăgîndu-se Acestea erau acţiuni conştiente, rezultatele primelor lui generalizări în legătură cu lumea Înainte se dădea automat înapoi din faţa durerii, aşa cum tot automat se ţîra spre lumină După aceea începu să se dea înapoi din faţa durerii, pentru că ştia că este durere Era un puiuţ în care se simţea cruzimea, ca şi la fraţii şi la surorile lui, lucru de aşteptat, pentru că era animal carnivor Făcea parte dintr-un soi care ucidea şi mînca vînat Tatăl şi mama lui trăiau numai din vînat Laptele pe care-l supsese cu prima pîlpîire de viaţă fusese lapte transformat direct din carne, şi acum, la o lună, cînd ochii i se deschiseseră abia de o săptămînă, începuse să mănînce şi el carne – bucăţi pe jumătate digerate, pe care lupoaica le scuipa celor cinci pui pe care mamelele ei nu puteau să-i sature Tot el era şi cel mai sălbatic din culcuş Putea să scoată mîrîituri răguşite, mai tare decît toţi ceilalţi Micile lui furii erau mult mai grozave decît ale fraţilor lui Învăţă cel dintîi cum să dea de-a dura un alt pui din vizuină, printr-o lovitură de labă iscusită Şi tot el a fost cel dintîi care a apucat un alt pui de ureche, trăgîndu-l, şi mîrîind printre fălcile puternic încleştate Şi desigur, el îi dădea cel mai mult de furcă mamei sale, atunci cînd era vorba să nu-i lase să se apropie de gura vizuinii Lumina îl fascina din zi în zi mai mult pe puiul cel cenuşiu Pornea necontenit spre aventuri – cale de un cot – spre intrarea vizuinii, şi de fiecare dată era alungat înapoi Numai că el nu ştia ce este o intrare Nu ştia nimic despre intrări – locuri prin care se trecea dintr-un loc într-altul Nu ştia de existenţa unui alt loc şi încă mai puţin de vreun drum într-acolo Prin urmare, pentru el intrarea în vizuină era un perete de lumină Ceea ce soarele era pentru cei dinafară, era acest zid pentru lumea lui Se simţea atras spre el, aidoma gîzelor Se trudea necontenit să ajungă acolo Viaţa care creştea atît de iute în el îl împingea fără preget spre zidul de lumină Viaţa din el ştia că acesta era singurul drum spre lumea dinafară, drumul pe care era sortit să păşească El însă nu ştia nimic despre aceasta Nu ştia nici măcar că există un „afară” Un singur lucru ciudat se petrecea cu peretele acesta de lumină Tatăl lui (pentru că ajunsese să-şi recunoască tatăl ca pe un alt locuitor al lumii, o fiinţă ca şi mama lui, care dormea lîngă lumină şi aducea carne) tatăl lui obişnuia să meargă chiar prin acest zid albicios şi îndepărtat şi să dispară Puiul cel cenuşiu nu putea pricepe aceasta Deşi mama lui nu-i dăduse voie niciodată să se apropie de peretele acela, el se apropiase de ceilalţi pereţi, unde întîlnise o piedică tare în vîrful nasului său gingaş Aceasta făcu să-l doară Şi după ce se aventură astfel de vreo cîteva ori, lăsă pereţii în pace Nu se preocupă de această dispariţie în perete, ci o privi ca pe o ciudăţenie a tatălui lui, după cum laptele şi carnea pe jumătate digerată erau ciudăţeniile mamei De fapt puiului cenuşiu nu-i era dat să gîndească – cel puţin în felul obişnuit oamenilor Creierul lui lucra pe căi întunecate Totuşi concluziile lui erau tot atît de pătrunzătoare şi de limpezi ca şi cele ale oamenilor Avea un fel de a primi, fără să întrebe de ce şi pentru ce În realitate era un act de clasificare Nu era tulburat niciodată de ce se petrece un lucru Cum se petrece el îi era de ajuns Astfel, după ce se ciocni de cîteva ori cu nasul de peretele din fund, se resemnă la gîndul că el nu va putea să dispară prin pereţi În acelaşi fel primi şi ideea că tatăl lui putea să facă acest lucru Totuşi nu era cîtuşi de puţin tulburat de dorinţa de a descoperi cauza deosebirii dintre tatăl lui şi el Logica şi fizica nu făceau parte din bagajul lui mintal Ca mai toate vieţuitoarele din wild, cunoscu şi el de timpuriu foamea Veni o vreme cînd nu numai că se termină carnea, dar nici lapte nu mai ţîşnea din pieptul mamei La început, puii chelălăiră şi plînseră, răzbind-o mai mult cu somnul Nu trecu prea mult şi-i cuprinse agonia foamei Uitate erau acum şi loviturile de labă, şi ciorovăielile, şi micile furii sau încercările de a mîrîi; uitate erau şi aventurile spre îndepărtatul zid alb Puii dormeau, în timp ce viaţa din ei pîlpîia şi se stingea Chiorul era disperat Rătăcea departe, în lung şi în lat, şi nu dormea decît puţin în vizuină, unde acum domnea jalea şi disperarea Lupoaica părăsi şi ea culcuşul, plecînd după pradă În primele zile de la naşterea puilor, chiorul se dusese de cîteva ori pînă la tabăra indiană şi jefuise cursele de iepuri; dar o dată cu topirea zăpezii şi cu dezgheţul rîurilor, tabăra plecase, şi această sursă de hrană se isprăvise Cînd puiul cel cenuşiu reveni la viaţă şi începu din nou să arate interes pentru îndepărtatul perete alb, descoperi că populaţia lumii lui scăzuse Nu-i mai rămăsese decît o soră Toţi ceilalţi pieriseră şi, pe măsură ce se înzdrăvenea se vedea nevoit să se joace singur, deoarece sora lui nu mai putea să-şi ridice capul şi nici nu mai mişca Trupşorul lui începu să se rotunjească de la carnea pe care o mînca; pentru ea însă, hrana venise prea tîrziu Dormea fără întrerupere – un schelet pricăjit acoperit cu piele, în care flacăra pîlpîia din ce în ce mai slab şi în cele din urmă se stinse Apoi veni o vreme cînd puiul nu-şi mai văzu tatăl apărînd şi dispărînd în perete, nici dormind în faţa intrării Aceasta se petrecu pe la sfîrşitul celei de a doua perioade de foamete, care fu mai puţin grea Lupoaica ştia de ce chiorulnu s-a mai întors, dar nu avea cum să-i spună puiului celui cenuşiu întîmplările pe care le văzuse Vînînd ea însăşi în susul braţului stîng al rîului, prin locurile pe unde trăia rîsul, urmase o potecă a chiorului, veche de o zi Îl găsise, sau mai degrabă găsise ce mai rămăsese din el, la capătul potecii Numeroase erau urmele luptei care avusese loc şi a retragerii rîsului în vizuina lui, după victorie Înainte de a pleca, lupoaica îi descoperise vizuina, dar urmele arătau că rîsul era înăuntru şi nu cuteză să se aventureze Mai tîrziu, cînd pleca la vînat, lupoaica luase obiceiul să ocolească braţul stîng Ştia ea că în vizuina rîsului era un culcuş de pui şi că rîsul e o fiinţă fioroasă, precum şi un luptător grozav O jumătate de duzină de lupi era tocmai numărul trebuincios ca să pui pe fugă un rîs, să-l faci să se caţere în copac, scuipînd şi zbîrlindu-se; dar ca un lup singuratic să întîlnească un rîs, aceasta e cu totul altceva – mai ales cînd e vorba de un rîs care are un culcuş de pui flămînzi Dar wildul e wild şi maternitatea e maternitate, întotdeauna apărîndu-şi puii cu sălbăticie, fie în wild, fie în afara lui; şi va veni o vreme cînd lupoaica se va aventura pentru puiul ei spre braţul stîng al apei, înfruntînd vizuina dintre stînci şi mînia rîsului Capitolul 4 ZIDUL LUMII Cînd lupoaica începu să părăsească văgăuna, pornind după vînat, puiul era deprins să respecte legea care-l oprea să se apropie de intrare Nu numai că această lege îi fusese impusă în nenumărate rînduri de botul şi de laba mamei lui, dar creştea în el şi instinctul fricii Niciodată în scurta-i existenţă din vizuină nu întîlnise ceva de care să se teamă Totuşi frica exista în el O moştenise de la strămoşii îndepărtaţi prin mii şi mii de vieţi Era o moştenire directă de la chiorul şi de la lupoaică; dar şi ei, la rîndul lor, o moşteniseră de la generaţiile de lupi dinaintea lor Frica! – această moştenire a wildului de la care nu se poate sustrage nici un animal şi nici nu e cu putinţă să te descotoroseşti de ea Astfel puiul cenuşiu cunoscu frica, deşi nu ştia din ce e făcută O privea poate ca pe una din opreliştile vieţii, pentru că aflase că existau asemenea oprelişti Cunoscuse foamea şi, cînd n-o putuse ostoi, simţise opreliştea Piedica tare a zidului vizuinii, ghionturile zdravene pe care maică-sa i le dăduse cu botul, lovitura ei de labă care-l făcuse să se rostogolească, foamea neastîmpărată pe care o cunoscuse de atîtea ori îi dăduseră să înţeleagă că pe lume nu există numai libertate, că în viaţă există anumite legi şi oprelişti Aceste limite şi oprelişti erau lege A o sluji însemna să scapi de durere şi să-ţi făureşti fericirea Dar el nu se gîndea în felul acesta omenesc Se mulţumea să clasifice lucrurile în două categorii – unele care loveau şi altele care nu loveau În urma acestei clasificări, el se ferea de lucrurile care loveau, limite şi oprelişti, drept care se bucura de satisfacţiile şi răsplata vieţii Astfel, supunîndu-se legii statornicite de mama lui şi dînd ascultare acelui lucru necunoscut şi fără nume – frica – nu se apropia de gura văgăunii Aceasta rămăsese pentru el un perete alb de lumină Cînd mama lui lipsea, dormea mai tot timpul, iar cînd se trezea, stătea foarte cuminte, înăbuşindu-şi chelălăielile care îi gîdilau gîtlejul, gata, gata să se prefacă în zgomot Odată, pe cînd şedea întins şi treaz, auzi un zgomot ciudat în peretele alb Nu ştia că afară se afla un bursuc care tremura de propria-i îndrăzneală şi adulmeca cu luare-aminte vizuina Puiul ştia doar că sforăitul acesta de adulmecat era ceva straniu, ceva neclasificat de el şi, prin urmare, necunoscut şi grozav – pentru că necunoscutul făcea parte din elementele principale care alcătuiau frica De unde ştia el că faţă de cel ce adulmeca afară trebuie să se zbîrlească? Puiului i se zbîrli părul pe spinare, dar rămase tăcut Din propria-i experienţă nu cunoştea aşa ceva, totuşi era expresia vădită a fricii ce sălăşluia în el şi pentru care în propria lui viaţă nu exista vreo explicaţie Dar frica era însoţită de un alt instinct – acela de a se ascunde Puiul era prada unei spaime nebune, totuşi rămase culcat şi nemişcat, mut, îngheţat, încremenit, de parcă ar fi fost mort Întorcîndu-se acasă şi dînd de urmele bursucului, maică-sa mîrîi şi se năpusti în vizuină, începînd să-l lingă şi să-şi frece botul de botuţul lui, cu o dragoste neobişnuit de pătimaşă Iar puiul simţi că într-un fel sau altul scăpase dintr-o mare primejdie Erau însă alte forţe care acţionau în puiul de lup, şi între acestea cea mai puternică era creşterea Instinctul şi legea îi cereau să fie ascultător Dar creşterea îi cerea să nu fie Mama şi frica îl sileau să nu se apropie de peretele cel alb Creşterea este viaţă, şi viaţa este sortită întotdeauna să tindă către lumină Şi nimic nu putea stăvili fluxul de viaţă care creştea în el, care creştea cu fiece îmbucătură de carne pe care o înghiţea, cu fiece suflare În cele din urmă, frica şi supunerea fură înlăturate într-o zi de izbucnirea vieţii şi puiul o porni cu mers crăcănat, îndreptîndu-se spre gura vizuinii Ca nici un alt perete cu care avusese de-a face, acesta părea să se dea înapoi din faţa lui pe măsură ce el înainta Năsucul lui moale, pe care şi-l repezea înainte căutînd, nu se lovi de nici o suprafaţă tare Substanţa din care era făcut peretele părea că poate fi pătrunsă şi că poate ceda tot atît de uşor ca lumina Şi cum în ochii lui aceasta avea aparenţa unei forme, puiul intră în ceea ce pentru el fusese un perete şi se scăldă în substanţa din care era alcătuit Era ceva uluitor Se tăvălea prin materia solidă şi lumina strălucea din ce în ce mai tare Frica îl trăgea înapoi, iar creşterea îl împingea înainte Se pomeni deodată la gura vizuinii Peretele în care credea că se află se dădu tot atît de brusc înapoi dinaintea lui, pe o distanţă nemăsurată Lumina deveni dureros de strălucitoare Îl ameţea Această abruptă şi grozavă întindere îl ameţea şi ea Ochii i se adaptară automat la strălucirea aceasta, potrivindu-se să poată face faţă distanţei mărite la care se aflau lucrurile La început, peretele se retrase dincolo de vederea lui, acum îl zărea din nou, dar la o mare depărtare şi înfăţişarea i se schimbase Acum era un perete bălţat, alcătuit din arbori care străjuiau rîul, din muntele din faţă care domnea peste arbori şi din cerul care domnea peste munte Îl cuprinse o spaimă nespusă şi aceasta mai ales din pricina necunoscutului care-l înfricoşa Se chirci lîngă buza vizuinii şi privi lumea Era tare speriat Îi era necunoscută şi deci duşmană De aceea părul i se făcu măciucă pe spinare şi buzele i se încreţiră uşor, scoţînd un mîrîit sălbatic de intimidare Mic şi speriat cum era, el aruncă lumii largi provocarea şi ameninţarea sa Nu se întîmplă nimic Puiul continuă să privească, uitînd să mai mîrîie, stăpînit de curiozitate Uită şi de frică Frica era acum gonită de creştere, iar creşterea îmbrăcase haina curiozităţii Începu să observe lucrurile mai apropiate – o parte descoperită a cursului de apă care scînteia în soare, pinii uscaţi de la poalele povîrnişului şi povîrnişul însuşi, care urca drept pînă la el, oprindu-se la două picioare sub buza văgăunii unde el stătea ghemuit Puiul cel cenuşiu trăise însă pînă atunci pe un teren neted Nu încercase niciodată durerea căderii Nu ştia ce e căderea Astfel călcă cu îndrăzneală pe aer Picioarele dinapoi îi rămaseră pe buza văgăunii, iar el căzu înainte, cu capul în jos Se izbi straşnic cu nasul de pămînt şi începu să schelălăiască Apoi se trezi rostogolindu-se pe povîrniş la vale, tot mai la vale O panică îngrozitoare îl cuprinse Necunoscutul îl înşfăcase în cele din urmă Îl apucase cu sălbăticie şi era pe cale să-i facă cine ştie ce rău cumplit Creşterea era acum dominată de spaimă şi scînci ca orice căţeluş speriat Necunoscutul îl împingea spre nu ştiu ce durere înfricoşătoare şi el chelălăia şi scîncea într-una Pentru puiul de lup, aceasta era o perspectivă cu totul nouă, diferită de aceea de a sta ghemuit şi îngheţat de frică, în timp ce necunoscutul îl pîndea chiar alături Acum, necunoscutul îl înhăţase zdravăn Tăcerea nu mai era de vreun folos De altfel nu frica, ci groaza îl scutura Dar panta deveni mai lină, iar la poale era acoperită cu iarbă Aci, puiul mai pierdu din viteză Cînd, în cele din urmă se opri, scoase un ultim urlet chinuit, urmat de un prelung chelălăit plîngăreţ şi, ca şi cum i s-ar fi întîmplat ceva cu totul obişnuit, ca şi cum pînă atunci s-ar mai fi spălat de mii de ori în viaţa lui, începu să-şi lingă lutul uscat cu care se mînjise Apoi se ridică şi privi în jur, de parcă ar fi fost primul pămîntean poposit pe Marte Puiul pătrunsese prin zidul lumii, necunoscutul îl slobozise din strînsoarea lui şi iată-l nevătămat Dar primul om poposit pe Marte ar fi arătat mai puţin stingherit decît el Fără să fi ştiut ceva dinainte, fără să i se fi spus că există aşa ceva, se văzu deodată explorator într-o lume cu totul nouă Acum că îngrozitorul necunoscut îi dăduse drumul, uită că acesta era plin de spaime Îşi dădea seama doar de curiozitatea pe care i-o trezeau lucrurile din jur Cercetă iarba de sub el, muşchiul care creştea ceva mai încolo şi trunchiul mort al pinului uscat ce zăcea la marginea unui luminiş între arbori O veveriţă, care foşnea sprintenă în jurul rădăcinii trunchiului, dădu peste el, speriindu-l foarte Puiul se ghemui la pămînt şi începu să mîrîie Dar nici veveriţa nu era mai puţin înspăimîntată O zbughi în sus pe arbore şi de acolo, unde se simţea în siguranţă, începu să trăncănească cît o ţinea gura Treaba asta îl făcu pe pui să prindă curaj şi, cu toate că ciocănitoarea pe care o întîlni după aceea îl făcu să tresară, îşi continuă drumul încrezător Încrederea lui era atît de mare, încît atunci cînd o pasăre, pasărea-elanului, ţopăi obraznică spre el, puiul întinse o labă jucăuşă Urmarea a fost un ciocănit ascuţit în vîrful nasului, care îl făcu să se ghemuiască şi să scîncească Zgomotul pe care-l făcu era prea mult pentru pasărea-elanului şi aceasta se puse în siguranţă luîndu-şi zborul Dar puiul învăţă ceva Mica lui minte înceţoşată făcuse fără să vrea o clasificare Erau lucruri vii şi altele care nu erau vii Şi el trebuia să fie cu ochii în patru la cele vii Lucrurile care nu erau vii rămîneau mereu în acelaşi loc, pe cînd cele vii se mişcau şi nu se putea şti de ce ar putea fi ele în stare Din partea lor nu se putea aştepta decît la ceva neprevăzut şi trebuia să fie pregătit pentru aceasta Înainta nespus de stîngaci Dădu peste vreascuri şi peste tot soiul de lucruri O rămurea, pe care o credea departe, în clipa următoare îl pocnea peste nas sau îi zgîria coastele Locul era plin de hîrtoape Uneori dădea în ele şi se lovea la nas Şi tot de atîtea ori se împiedica de cîte ceva şi se lovea la labe Mai erau apoi pietricelele şi pietrele care i se rostogoleau sub labe; şi de la ele află că lucrurile care nu trăiesc nu sînt toate în acelaşi echilibru stabil ca vizuina lui şi că lucrurile mici, care nu sînt vii, pot să cadă sau să se răsucească mai degrabă decît cele mari Dar cu fiecare păţanie mai învăţa ceva Cu cît mergea mai mult, cu atît mergea mai bine! Se adapta Învăţa să-şi calculeze mişcările muşchilor, să-şi cunoască posibilităţile fizice, să măsoare distanţele dintre obiecte şi dintre acestea şi el Avea norocul începătorului Născut să fie vînător de carne (deşi nu o ştia), dădu peste carne chiar la ieşirea din văgăună – la prima lui incursiune în lume Numai printr-o întîmplare nimerise peste cuibul de ptarmigani, ascuns cu iscusinţă Se trezise înăuntru Încercase să meargă de-a lungul unui pin prăbuşit Coaja putredă cedase sub picioarele lui şi, cu un urlet deznădăjduit, puiul se rostogoli pe panta rotunjită, prăvălindu-se printre frunzele şi tulpinile unui mic tufiş, pînă ce ajunse chiar în inima lui, la pămînt Se ridică în mijlocul a şapte pui de ptarmigan Făceau mare zgomot şi la început se sperie de ei Observă apoi că erau foarte mici şi deveni mai îndrăzneţ Puii se mişcau Puse laba pe unul din ei; acesta îşi iuţi mişcările, ceea ce pentru el era un izvor de desfătare Îl mirosi Îl ridică cu botul Puiul de ptarmigan se zbătu, gîdilîndu-i limba În aceeaşi clipă simţi o senzaţie de foame, fălcile i se strînseră Se auzi un trosnet de oase plăpînde şi sîngele cald i se prelinse în gură Era bun la gust Era carne, la fel cu aceea pe care i-o dădea mama lui, numai că o simţea vie între dinţi şi era, deci, cu atît mai bună Şi astfel mancă ptarmiganul Şi nu se opri pînă ce nu înghiţi tot cuibul Se linse apoi pe bot, aşa cum făcea şi mama lui, şi începu să iasă tîrîş Afară îl întîmpină o vijelie înaripată Îl năuci şi-l orbi vîrtejul ei şi aripile care îl loveau cu furie Îşi ascunse capul între labe şi chelălăi Loviturile se înmulţeau Mama puilor era cuprinsă de furie Se înfurie apoi şi el Se ridică, mîrîind şi lovind cu labele Îşi înfipse colţişorii într-o aripă, trăgînd şi smucind cu putere Ptarmiganul se bătea cu el, revărsînd asupra-i o ploaie de lovituri cu aripa rămasă liberă Era prima lui bătălie Puiul de lup era în extaz Uită totul despre necunoscut; nu-i mai era teamă de nimic Lupta sfîşiind o fiinţă vie care-l lovea, şi această fiinţă era vînat Pofta de a ucide începea să pună stăpînire pe el Abia nimicise cîteva făpturi mici Acum va nimici o făptură mare Era prea ocupat şi prea fericit ca să-şi dea seama că e fericit Fremăta şi nu mai putea de bucurie, dar simţea aceasta într-un fel cum nu i se mai întîmplase pînă atunci Strîngea bine de aripă şi mîrîia printre colţii încleştaţi Ptarmiganul îl trase afară din tufiş Cînd se întoarse şi încercă să-l tragă înapoi la adăpostul tufişului, el smuci pasărea departe, la loc deschis În tot acest timp, pasărea ţipa şi lovea cu aripa liberă, iar penele îi zburau ca nişte fulgi de zăpadă Teribilă era acum încordarea puiului de lup Tot sîngele de luptător al rasei lui se trezise şi clocotea în el Aceasta era viaţa, deşi el n-o ştia Îşi îndeplinea menirea lui pe lume, săvîrşea lucruri pentru care era hărăzit – să ucidă prada şi să se bată pentru a o ucide Îşi justifica existenţa, lucru pe care nici viaţa nu-l putea face mai desăvîrşit, deoarece viaţa îşi atinge culmea atunci cînd înfăptuieşte cît mai deplin lucrul pentru care a fost înzestrată După un timp, ptarmiganul încetă lupta Puiul de lup îl mai ţinea de aripă Zăceau amîndoi la pămînt, privindu-se Puiul încercă să mîrîie ameninţător, sălbatic Pasărea îi ciocăni nasul care-l durea din pricina întîmplărilor de pînă atunci Puiul tresări, dar ţinu cu nădejde Pasărea continua să-l ciocănească mereu, mereu După ce tresări, puiul începu să chelălăiască Încercă să se tragă înapoi din faţa ei, uitînd că, ţinînd de aripă, o trăgea după el O ploaie de ciocănituri îi izbi nasul, şi aşa destul de prăpădit Avîntul de luptă îi scăzu şi, dînd drumul prăzii, întoarse spatele şi o tuli prin luminiş, într-o retragere lipsită de glorie Se aşeză să se odihnească de cealaltă parte a luminişului, la marginea tufişurilor; limba îi atîrna, respiraţia grea îi umfla pieptul, iar nasul, care îl mai durea încă, îl făcea să scîncească fără încetare Şi cum zăcea el acolo, avu deodată sentimentul că ceva grozav îl ameninţă Necunoscutul, cu toate spaimele lui, se năpusti asupra puiului, iar el se trase instinctiv înapoi, la adăpostul tufişului În aceeaşi clipă îl atinse un curent de aer, şi un trup mare, înaripat, trecu ca o furtună, ameninţător şi tăcut Un şoim coborînd din azur era cît p-aci să-l înhaţe În timp ce puiul de lup zăcea în tufiş, venindu-şi în fire după spaima pe care o trăsese, şi privea cu teamă afară, ptarmiganul îşi lua zborul din cuibul pustiit, de cealaltă parte a luminişului Din cauza pierderii pe care o suferise, pasărea nu dădu nici o atenţie săgeţii înaripate venită din cer Dar puiul o văzu şi luă aceasta drept un avertisment, o lecţie; văzu cum şoimul se năpusteşte cu iuţeală în jos, cum trupul lui pluteşte o clipă chiar deasupra pămîntului, cum ghearele se înfig în trupul ptarminganului, auzi ţipătul de agonie şi spaimă al acestuia şi văzu cum şoimul ţîşneşte în sus, în înaltul cerului, ducînd ptarmiganul cu el Trecu vreme îndelungată pînă ce puiul îşi părăsi adăpostul Învăţase multe Lucrurile vii însemnau carne Ele erau bune de mîncat De asemenea înţelese că lucrurile vii, cînd sînt destul de mari, pot face rău Era mai bine să mănînce făpturi mici, ca puii de ptarmigan, şi să lase în pace făpturile mari, ca de pildă ptarmiganul cel mare Totuşi, simţi că-l încearcă puţin ambiţia, o dorinţă ascunsă de a se mai lupta o dată cu acel ptarmigan, numai că şoimul îl luase cu el Poate că mai erau şi alte mame de ptarmigan Se va duce să vadă Coborî un povîrniş spre rîu Nu mai văzuse niciodată apă Terenul părea bun Era neted Puiul de lup păşi cu îndrăzneală şi se cufundă urlînd de frică, prins de necunoscut Îi era frig şi gîfîia respirînd repede Apa îi năvăli în plămîni, în locul aerului care îi întovărăşise întotdeauna actul respiraţiei Sufocarea pe care o simţi era ca durerea morţii Pentru el, aceasta însemna moarte În mod conştient el nu ştia nimic despre moarte, dar, ca orice vietate a wildului, avea instinctul morţii Pentru el, acesta era cel mai mare rău Era însăşi esenţa necunoscutului, suma spaimelor necunoscutului, nenorocirea cea mai mare şi de neînchipuit care se putea întîmpla, despre care nu ştia nimic şi din cauza căreia se temea de toate Ieşi la suprafaţă şi aerul plăcut îi năvăli în gura deschisă Nu se mai cufundă a doua oară Ca si cum ar fi fost un vechi obicei de-al lui, dădu din toate cele patru labe şi începu să înoate Malul apropiat era la o distanţă de aproape un metru Puiul ieşise însă cu spatele la el şi primul lucru asupra căruia i se opriră privirile fu malul de dincolo, spre care începu de îndată să înoate Rîul era mic, dar în dreptul bălţii se lărgea, ajungînd pînă la douăzeci de picioare Pe la mijlocul albiei, puiul fu luat de apă, care-l purtă la vale Simţi cum îl prinde cascada în miniatură ce se afla la pragul bălţii Nu prea existau sorţi să poţi înota aci Apa liniştită devenise dintr-o dată furioasă Puiul era cînd la fund, cînd la suprafaţă Ceva îl scutura cu putere şi fără întrerupere, fiind cînd răsturnat şi răsucit, cînd izbit de cîte o stîncă Şi ori de cîte ori era izbit, se pornea să chelălăiască Înaintarea era marcată printr-o serie de chelălăieli, după care s-ar fi putut deduce numărul stîncilor ce-i ieşiseră în cale Sub cascadă era o a doua baltă Şi aci, prins de curent, fu purtat domol şi depus tot atît de domol pe un pat de prundiş Se tîrî afară din apă ca apucat şi se aşeză Învăţase încă ceva despre lume Apa nu era însufleţită Totuşi se mişca De asemenea arăta tot atît de solidă ca şi pămîntul, dar solidă nu era de loc Trase concluzia că lucrurile nu erau întotdeauna ceea ce păreau a fi Teama de necunoscut a puiului era o neîncredere moştenită, care acum fusese întărită de experienţă De aci înainte, în ce priveşte natura lucrurilor, el va arăta o neîncredere constantă faţă de ceea ce este aparenţă Va trebui să cunoască realitatea unui lucru înainte de a avea încredere în el Puiului de lup îi era hărăzit să mai aibă o aventură în ziua aceea Îşi aduse aminte că pe lumea aceasta exista ceva care era mama lui Şi atunci simţi că o doreşte mai mult decît orice pe lume Nu numai trupul îi era obosit din pricina întîmplărilor prin care trecuse, dar şi micul lui creier Toate zilele pe care le trăise pînă atunci nu aduseseră vreodată atîta trudă pentru creierul lui cît îi adusese această singură zi Şi, pe deasupra, îi mai era şi somn Aşa că o porni în căutarea vizuinii şi a mamei lui, simţind în acelaşi timp un val de singurătate şi de neputinţă copleşitoare Se tîrî printre tufişuri, cînd deodată auzi un strigăt ascuţit care îl sperie Un fulger galben îi trecu prin faţa ochilor Văzu o nevăstuică, sărind cu iuţeală dinaintea lui Era o făptură mică şi nu-i era teamă de ea Apoi, ceva mai departe, zări la picioarele lui o făptură foarte mică, de-abia de cîţiva centimetri – un pui de nevăstuică ce plecase, ca şi el, neascultător, spre aventură Puiul de nevăstuică încercă să se dea în lături din faţa lui El îl întoarse cu laba Acesta scoase un sunet ciudat, neplăcut În clipa următoare, fulgerul cel galben îi apăru din nou înaintea ochilor, auzi iarăşi ţipătul de intimidare şi primi în acelaşi timp o lovitură în grumaz; simţi cum dinţii ascuţiţi ai nevăstuicii, mama puiului, îi sfîrtecau carnea Pe cînd chelălăia şi scîncea, tîrîndu-se înapoi, o văzu pe mama puiului sărind la acesta, şi făcîndu-se nevăzută împreună cu el, în desişul învecinat Îl mai durea încă ceafa din pricina muşcăturii dinţilor ei, dar amorul propriu îi era şi mai greu rănit şi se aşeză plîngînd înfundat Această nevăstuică-mamă era atît de mică şi de sălbatică! Trebuia să mai înveţe încă ceva, şi anume, că în ciuda mărimii şi greutăţii sale mici, nevăstuica era cea mai feroce, mai răzbunătoare şi mai grozavă dintre toţi ucigaşii wildului Şi curînd va avea parte de ceva din această învăţătură Puiul de lup mai scîncea încă în clipa în care nevăstuica-mamă se ivi din nou Acum, cînd puiul ei era în siguranţă, ea nu-l mai atacă Se apropie cu mai multă luare-aminte şi puiul de lup avu prilejul să-i observe trupul slab, ca de şarpe, şi capul ridicat lacom, ce părea de asemenea a fi de şarpe Ţipătul ei ascuţit făcu să i se zbîrlească părul pe spate şi mîrîi la ea ameninţător Nevăstuica se apropia din ce în ce mai mult Un salt mai iute decît vederea lui lipsită de experienţă, şi trupul cel slab şi galben dispăru pentru o clipă din faţa ochilor săi În clipa următoare îi atîrna de gît, cu dinţii înfipţi în părul şi în carnea lui La început mîrîi şi încercă să lupte, dar era prea tînăr – era doar prima lui zi în lume; mîrîitul i se transformă într-un scîncet, iar lupta – într-o sforţare de a se salva Nevăstuica nu-l slăbea din strînsoare Se agăţase de el, încercînd să pătrundă cu dinţii spre vîna mare prin care clocotea viaţa Nevăstuica era un băutor de sînge şi prefera să bea direct din gîtlejul unde era viaţă Puiul cel cenuşiu ar fi murit şi n-ar fi avut ce povesti dacă nu s-ar fi ivit lupoaica, sărind printre tufişuri Nevăstuica dădu drumul puiului şi ţîşni spre gîtul lupoaicei, pe care nu-l nimeri însă, apucînd-o în schimb de falcă Lupoaica îşi smuci capul ca un şfichi de bici, desfăcîndu-se din strînsoare şi zvîrlind nevăstuica în aer Şi pe cînd mai era în aer, fălcile lupoaicei încleştară trupul slab şi galben, şi nevăstuica cunoscu moartea între colţii care o sfărîmau Puiul era din nou obiectul unui acces de dragoste din partea mamei Bucuria ei că-l descoperise părea mai mare chiar decît a lui că fusese descoperit Îl frecă cu nasul, îl mîngîie şi îi linse rănile pe care i le făcuseră dinţii nevăstuicii Apoi, mama şi puiul mîncară amîndoi pe băutorul de sînge, după care se întoarseră la vizuină şi se culcară Capitolul 5 LEGEA CĂRNII Puiul creştea repede Se odihni două zile, apoi se aventură iar afară din vizuină În această nouă expediţie dădu peste puiul nevăstuicii pe care o mîncase împreună cu mama lui, lupoaica, şi avu grijă ca şi puiul să aibă aceeaşi soartă De data asta însă nu se mai rătăci Cînd simţi oboseala, îşi găsi drumul înapoi spre vizuină şi se culcă De atunci, în fiecare zi era pe afară, străbătînd întinderi din ce în ce mai mari Începu să cunoască măsura exactă a puterii şi slăbiciunii lui şi să ştie cînd trebuie să fie îndrăzneţ şi cînd cu băgare de seamă Găsea că e mai nimerit să fie mereu cu băgare de seamă, în afară de rarele momente cînd, sigur pe curajul său, se lăsa în voia micilor lui accese de furie şi a desfătării De cîte ori dădea peste un ptarmigan rătăcit, era asemenea unui mic diavol care se dezlănţuie Nu scăpa un prilej să nu răspundă cu sălbăticie la trăncănelile veveriţei pe care o întîlnise prima oară pe pinul cel veşted, iar întîlnirea cu pasărea-elanului îl făcea aproape întotdeauna să se dedea la cea mai sălbatică furie, căci nu putea să uite cum îi ciocănise nasul prima pasăre de soiul ăsta pe care o întîlnise Uneori i se întîmpla însă ca nici măcar o asemenea pasăre să nu-i mai trezească interesul, şi aceasta de obicei cînd se simţea el însuşi ameninţat de vreun alt vînător de carne care îi dădea tîrcoale Nu-i ieşea din minte şoimul, iar umbra lui mişcătoare îl făcea de fiecare dată să se ghemuiască în cel mai apropiat desiş Nu se mai tîra şi nici nu mai mergea crăcănat, ci căpătase mersul mamei lui, un mers furişat şi tiptil, parcă neurmărind nici un scop, lunecînd totuşi cu o agilitate pe cît de amăgitoare, pe atît de imperceptibilă Cît despre vînat, norocul îi surîsese chiar de la început Şapte pui de ptarmigan şi un pui de nevăstuică – acesta era bilanţul uciderilor lui Pofta de a ucide devenea pe zi ce trecea tot mai puternică şi simţea cum îi creşte dorinţa lacomă de a mînca veveriţa care flecărea cît o ţinea gura, dînd de veste tuturor sălbăticiunilor că puiul de lup e pe aproape Dar cum păsările puteau să-şi ia zborul în văzduh şi veveriţele să se caţere pe copaci, puiul de lup nu putea decît să încerce să se tîrască neobservat pe urmele veveriţei, cînd aceasta se afla pe pămînt Puiul de lup avea un mare respect pentru mama lui Ea se pricepea să facă rost de carne şi niciodată nu uita să-i aducă şi lui cîte ceva Apoi, ei nu-i era frică de nimic, iar lui nici prin cap nu-i trecea că neînfricarea ei se întemeia pe experienţă şi cunoaştere Pentru el, aceasta însemna forţă Mama lui reprezenta forţa, şi cînd se făcu mai mare, o simţi pe propria-i piele, în mustrarea mai aspră a labei ei, în timp ce ghiontul de dojană pe care i-l dădea odinioară cu botul făcu loc tăişului colţilor ei Din această pricină îşi respecta mama Ea îl obliga la supunere şi, pe măsură ce el creştea, mama devenea tot mai nervoasă Foametea se abătu din nou şi puiul de lup simţi iar, mai limpede, muşcătura ei Lupoaica se jigărise alergînd mereu după vînat Abia de mai dormea în vizuină, cheltuindu-şi mai tot timpul pe urmele vînatului; în zadar însă De astă dată foametea nu dură mult, dar, atît cît ţinu, fu aprigă Puiul nu mai găsea lapte la pieptul mamei şi nici nu mai căpătă vreo îmbucătură de carne Înainte vînase în joacă, pentru plăcerea în sine; acum pleca la vînat cu o seriozitate crîncenă, dar nu găsea nimic, încercările zadarnice îi grăbiră însă dezvoltarea Cercetă obiceiurile veveriţei cu mai multă atenţie şi se strădui să se strecoare cu mai multă şiretenie în urma ei, ca s-o surprindă Urmări cu luare-aminte şoarecii de cîmp şi încercă să-i dezgroape din găurile lor, apoi învăţă lucruri despre deprinderile păsării-elanului şi ale ciocănitoarei Şi iată că veni o zi cînd umbra şoimului nu-l mai făcu să se ghemuiască în desiş Devenise mai puternic, mai înţelept şi mai sigur pe sine Şi, pe deasupra, îl cuprinsese disperarea Se aşeză deci la vedere, într-un loc deschis, şi-l provocă pe şoim să se lase din înaltul cerului Ştia el că acolo, plutind în albastrul cerului, deasupra lui, era carne, carnea după care stomacul lui tînjea atît de mult Dar şoimul refuza să coboare şi să dea lupta, iar puiul de lup se tîrî într-un desiş, gemînd de foame şi de ciudă Foametea încetă Lupoaica se întoarse acasă cu vînat Era o carne ciudată, deosebită de cea pe care o aducea înainte Un pui de rîs, cam de o vîrstă cu puiul de lup, dar nu atît de voinic Şi toată această pradă era numai pentru el Mama îşi astîmpărase foamea în altă parte, dar el nu ştia că îşi potolise foamea înfulecînd ceilalţi pui ai rîsului Şi nici deznădejdea actului ei nu o cunoştea Nu ştia decît că puiul cu blana catifelată era carne, şi mîncă desfătîndu-se cu fiecare îmbucătură Un stomac plin trage la lenevie, şi puiul zăcea în vizuină, alături de mama lui Îl treziră din somn mîrîiturile ei – niciodată nu o mai auzise mîrîind atît de cumplit Era poate cel mai cumplit mîrîit de cînd o ştia Existau şi motive pentru aceasta şi nimeni nu le cunoştea mai bine decît ea Vizuina unui rîs nu poate fi jefuită fără să-ţi primeşti pedeapsa În strălucirea luminii de după-amiază, puiul văzu ghemuită la intrare pe mama puiului de rîs Zărind-o, i se făcu părul măciucă pe spinare Îl cuprinse frica şi nu era nevoie de instinct ca să-şi dea seama de aceasta Şi dacă ceea ce vedea înaintea lui nu ajungea, atunci strigătul de furie pe care nepoftitul oaspe îl scoase, începînd cu un mîrîit şi izbucnind brusc într-un răcnet răguşit, avea să fie destul de convingător Puiul simţi imboldul vieţii din el, se ridică şi mîrîi voiniceşte alături de mama lui Ea însă îl împinse răutăcioasă înapoi Din pricina intrării scunde, rîsul nu putea sări înăuntru, şi cînd încercă să se năpustească tîrîş, lupoaica se azvîrli asupra lui, ţintuindu-l locului Din toată lupta, puiul abia zări ceva Cele două jivine mîrîiau una la cealaltă, urlau şi se împroşcau, se răsuceau, îmbrîncindu-se, rîsul sfîşiind şi rupînd cu ghearele, folosindu-se şi de dinţi, în timp ce lupoaica se folosea numai de colţi O dată, puiul se repezi şi el şi îşi înfipse colţii într-unul din picioarele dinapoi ale rîsului Se agăţă de el urlînd sălbatic Fără să-şi dea seama, greutatea lui stînjenea acţiunea piciorului, fiindu-i astfel mamei lui de mult ajutor O întorsătură neaşteptată a luptei îl prinse sub cele două trupuri, şi puiul trebui să dea drumul strînsorii În clipa următoare, cele două mame se despărţiră şi, înainte de a se repezi din nou una asupra celeilalte, rîsul îl pocni pe pui cu uriaşa lui labă de dinainte, sfîşiindu-i umărul pînă la os şi izbindu-l de perete La întreaga larmă ce domnea se mai adăugă şi chelălăitul ascuţit, de durere şi spaimă, al puiului Lupta ţinu însă atît de mult, încît avu timpul să chelălăiască pînă nu mai putu şi să încerce o nouă izbucnire de curaj: sfîrşitul luptei îl găsi din nou agăţat strîns de un picior dinapoi al rîsului, mîrîind printre dinţi cu furie Rîsul era mort Lupoaica părea însă foarte slăbită şi se simţea rău La început îşi mîngîie puiul şi îi linse umărul rănit, dar sîngele pe care-l pierduse o vlăguise şi timp de o zi şi o noapte rămase nemişcată, abia respirînd, zăcînd lîngă duşmanul ei răpus O săptămînă încheiată nu părăsi văgăuna decît ca să bea apă, şi atunci mişcările îi erau anevoioase şi dureroase La capătul acestei săptămîni rîsul era devorat, iar rănile lupoaicei îndeajuns de vindecate ca să-şi poată reîncepe goana după carne Puiul îşi simţea umărul ţeapăn şi îl durea; şchiopătă o vreme de pe urma loviturii grozave pe care o primise Dar acum, lumea îi părea schimbată Se mişca cu mai multă siguranţă, cu un simţămînt de vitejie, pe care nu-l cunoscuse în zilele de dinaintea luptei cu rîsul Trăise viaţa sub unul din cele mai frumoase aspecte ale ei: se bătuse, îşi înfipsese colţii în carnea unui duşman şi supravieţuise, şi datorită acestor întîmplări se ţinea acum mai ţanţoş, cu o urmă de sfidare, care era ceva cu totul nou pentru el Nu se mai speria de lucruri mărunte şi o bună parte din sfială îi dispăruse, deşi necunoscutul nu încetă o clipă să-l urmărească cu misterele şi spaimele lui de nepătruns, veşnic ameninţător Începu să-şi însoţească mama în urmărirea cărnii şi cunoscu multe din cele ce se întîmplau la vînătoare, din care îşi avea şi el acum partea Şi pe căile lui înceţoşate începu să desluşească legea cărnii Erau două soiuri de viaţă – al lui şi celălalt Soiul lui cuprindea pe mama lui şi pe el Celălalt, cuprindea toate lucrurile vii care se mişcau Dar celălalt era şi el împărţit: o parte cuprindea făpturile pe care soiul lui le ucidea şi le mînca În aceasta intrau animalele care nu ucideau sau micile animale de pradă Cealaltă parte ucidea sau mînca pe cei din soiul lui sau era ucisă şi mîncată de cei din soiul lui Şi din această clasificare răsări legea Scopul vieţii era carnea Viaţa însăşi era tot carne Viaţa trăia din viaţă Existau unii care mîncau şi alţii care erau mîncaţi Legea era: MĂNÎNCĂ ORI VEI FI MÎNCAT El nu formulă legea desluşit, nu statornici condiţii şi nici nu făcu reflecţii morale asupra ei Nici măcar nu se gîndea ce este aceea lege: el o trăia pur şi simplu, fără a se gîndi cîtuşi de puţin la ea Văzu legea acţionînd în jurul lui, pretutindeni El mîncase pui de ptarmigan Şoimul mîncase ptarmiganul – mamă Şoimul ar fi vrut să-l mănînce şi pe el Mai tîrziu cînd se făcu şi el mai grozav, vru să mănînce şoimul Mîncase puiul de rîs Mama puilor l-ar fi mîncat pe el, dacă n-ar fi fost ea însăşi ucisă şi mîncată Şi aşa mergeau lucrurile Toate vietăţile din jurul lui trăiau această lege, iar el însuşi era o parte, o bucată din această lege Era un animal de pradă Singura hrană era carnea, carnea vie, care alerga cu iuţeală înaintea lui, sau zbura în aer, se căţăra pe copaci, sau se ascundea în pămînt, îl înfrunta şi se lupta cu el, sau se întorcea şi gonea după el Afară de legea cărnii însă, mai existau sumedenie de alte legi mai mărunte pe care el trebuia să le înveţe şi cărora era nevoit să le dea ascultare Lumea era plină de surprize Clocotul vieţii din el, freamătul muşchilor săi însemnau fericire fără sfîrşit Dobîndirea vînatului însemna să treci prin momente de înfrigurare şi exaltare Momentele lui de furie ca şi luptele lui însemnau tot atîtea plăceri Spaima însăşi şi taina necunoscutului îl făceau să simtă că trăieşte Dar mai existau şi momente de destindere şi mulţumire Să ai stomacul plin, să picoteşti alene în bătaia soarelui – toate acestea însemnau o răsplată deplină pentru strădania şi zbuciumul lui, ele însele o răsplată ca manifestări ale vieţii, şi viaţa fiind întotdeauna fericită atunci cînd se realizează pe sine De aceea, puiul nu se sfădi cu mediul înconjurător potrivnic Era foarte vioi, foarte fericit şi foarte mîndru de el PARTEA a III-a Capitolul 1 MEŞTERII FOCULUI Dăduse peste ei pe neaşteptate şi din vina lui Fusese neprevăzător Părăsise vizuina şi o luase în jos, spre rîu, să bea apă Poate că se întîmplase din pricină că nu fusese atent, că nu se scuturase cu totul de somn (Colindase toată noaptea după vînat şi abia atunci se trezise ) Lipsa lui de prevedere se datorase poate şi faptului că era atît de obişnuit cu poteca spre baltă; o bătuse adesea şi niciodată nu i se întîmplase nimic Aşa că merse la vale, trecînd pe lîngă pinul cel uscat, traversă luminişul şi o apucă printre arbori Apoi, în aceeaşi clipă, văzu şi adulmecă În faţa lui, şezînd în tăcere, se aflau cinci făpturi cum nu mai văzuse vreodată Vedea pentru prima oară oameni Dar, zărindu-l, cei cinci nu săriră în picioare, nu-şi arătară colţii şi nici nu mîrîiră Nu se mişcară, ci rămaseră locului, tăcuţi şi parcă prevestind ceva rău Puiul nu se mişcă nici el Toate instinctele lui naturale l-ar fi împins să o ia la goană nebuneşte, dacă nu ar fi încolţit în el brusc, prima oară, un alt instinct Îl cuprinse o teamă nespusă, şi senzaţia copleşitoare a propriei lui slăbiciuni şi nimicnicii îl ţintui locului Ceea ce vedea însemna pentru el putere, forţă, ceva cu mult deasupra lui Puiul de lup nu văzuse niciodată oameni şi totuşi în fiinţa lui sălăşluia instinctul existenţei omului Într-un fel nedesluşit, el recunoscuse în om pe animalul care luptase pentru întîietate printre celelalte animale ale wildului Puiul îl privea pe om nu numai cu ochii lui, ci cu ai tuturor strămoşilor lui – cu acei ochi care încercuiseră în bezna nopţii nenumărate focuri de tabără în miez de iarnă, care priviseră, de la o distanţă ce ferea de primejdie şi din inima desişurilor, pe ciudatul animal cu două picioare ce domnea peste vieţuitoare Vraja unei moşteniri – alcătuită din teamă şi respect, ce erau născute din lupte de veacuri şi din experienţa de generaţii întregi – puse stăpînire pe puiul de lup Această moştenire atîrna greu pentru un lup care nu era decît pui Dacă ar fi fost mai mare, ar fi luat-o la fugă Dar aşa cum era el, nu făcu decît să se ghemuiască, înlemnit de frică, aproape gata să arate supunerea pe care rasa lui a arătat-o din acea zi în care primul lup a venit să se aşeze la focul omului şi să se încălzească Unul din indieni se ridică, veni spre puiul de lup şi se aplecă asupra lui Puiul se ghemui la pămînt cît putu mai mult Era necunoscutul care, în cele din urmă, luase formă şi îi apărea în carne şi oase, aplecat deasupra lui şi întinzînd mîna să-l apuce Părul i se zbîrli fără să vrea; buzele se traseră înapoi, descoperindu-i colţii mici Mîna ce atîrna asupră-i ca un destin rămase în cumpănă şi omul zise rîzînd: „Wabamwabiscaippittah” („Ia te uită! Colţi albi!”) Ceilalţi indieni rîseră zgomotos, îndemnîndu-l pe om să ridice puiul Şi pe cînd mîna se lăsa tot mai mult, în pui se dădu o luptă între instincte Trăia două mari porniri – să cedeze şi să lupte Pînă la urmă avea să fie un compromis Le făcu pe amîndouă Cedă, pînă ce mîna era gata să-l atingă Apoi angajă lupta: colţii îi fulgerară într-o muşcătură, înfigîndu-se în mînă În clipa următoare primi o lovitură în cap care îl trînti la pămînt Îi pieri orice chef de luptă Tinereţea şi instinctul supunerii puseră stăpînire pe el Se aşeză cîineşte, scîncind Dar omul pe care-l muşcase de mînă era supărat Puiul primi o lovitură în cealaltă parte a capului, după care se ridică şi chelălăi mai tare ca oricînd Cei patru indieni rîseră zgomotos; pînă şi omul care fusese muşcat izbucni în rîs Făcură cerc în jurul lui rîzînd, pe cînd el se tînguia de groază şi durere Şi în timp ce se petreceau toate acestea, puiul auzi ceva Indienii auziră şi ei Puiul însă ştia ce e şi, cu un ultim chelălăit prelung – mai mult de triumf decît de durere – încetă să mai scoată vreun zgomot, aşteptînd venirea mamei, a crudei şi neîmblînzitei lui mame, care lupta şi ucidea totul şi părea mereu neînfricată Lupoaica alerga mîrîind Auzise strigătul puiului ei şi venea în goană să-l scape Sări în mijlocul lor: chinuita şi bătăioasa ei maternitate n-o făcea să fie prea plăcută la vedere Puiul se simţi bine văzîndu-i furia protectoare Scoase un mic scîncet de bucurie, sărindu-i în întîmpinare, în timp ce animalele-oameni se dădură în grabă cu cîţiva paşi înapoi Lupoaica aştepta lîngă puiul ei, înfruntîndu-i pe oameni, cu părul zbîrlit şi scoţînd un mîrîit adînc din gîtlej Avea o expresie răutăcioasă şi schimonosită ameninţător – chiar şi nasul i se încreţise de la vîrf şi pînă la ochi de grozav ce mîrîia Apoi, unul din oameni scoase un strigăt: „Kiche!” Era o exclamaţie de surprindere Puiul simţi că mama lui se face mică la auzul acestui strigăt „Kiche!” strigă omul din nou, de astă dată cu asprime şi cu autoritate Apoi puiul o văzu pe mama lui, lupoaica neînfricată, ghemuindu-se jos, pînă ce burta îi atinse pămîntul, chelălăind, dînd din coadă şi făcînd semne de împăciuire Puiul nu putea pricepe Era speriat Teama de oameni îl năpădi iarăşi Instinctul nu-l înşelase Mama lui o dovedise Se supusese şi ea animalelor-oameni Omul care vorbise se îndreptă spre lupoaică Îi puse mîna pe cap şi ea se ghemui mai mult, şi nici nu muşcă, nici nu mîrîi măcar Ceilalţi oameni se apropiară, făcînd roată în jurul ei, punînd mîna pe ea, lucru pe care lupoaica nu-l primi cu duşmănie Oamenii erau foarte agitaţi şi scoteau multe zgomote din gură Aceste zgomote nu arătau să fie vreun pericol – stabili puiul pe cînd se ghemuia lîngă mama lui, mai zburlindu-se cîteodată, dar dîndu-şi toată silinţa să fie cît mai supus — Nu este ciudat – grăi un indian Tatăl ei a fost lup E adevărat că mama ei a fost căţea; n-o lega oare fratele meu în pădure la fiecare trei nopţi în vremea împerecherii? Aşa că tatăl lui Kiche a fost lup — Castor Cenuşiu, e un an de cînd a fugit – începu al doilea indian — Nu e ciudat, Limbă de Somon – răspunse Castor Cenuşiu Era pe vremea foametei şi carne pentru cîini nu se găsea — A trăit printre lupi – zise al treilea indian — Aşa s-ar părea, Trei Acvile – răspunse Castor Cenuşiu, punînd mîna pe pui – şi ăsta este dovada Puiul mîrîi puţin la atingerea mîinii şi aceasta se retrase ca să-l lovească Puiul însă îşi acoperi colţii şi se lăsă, supus, în timp ce mîna care veni din nou îl scarpină după urechi, apoi în sus şi în jos pe spate — Asta este dovada – urmă Castor Cenuşiu De bună seamă, Kiche e mama lui Dar tatăl lui a fost lup, aşa că în el e puţin cîine şi mult lup Colţii îi sînt albi şi Colţ Alb să-i fie numele Am zis Este cîinele meu N-a fost Kiche cîinele fratelui meu? Şi n-a murit fratele meu? Puiul, care primise astfel un nume pe lumea asta, zăcea şi aştepta O vreme, animalele-oameni îşi continuară zgomotele lor din gură Castor Cenuşiu scoase un cuţit dintr-o teacă ce îi atîrna pe după gît, intră în desiş şi tăie un băţ Colţ Alb îl urmărea cu privirea Omul crestă băţul la cele două capete şi în crestături strînse nişte curele din piele netăbăcită O curea o legă în jurul gîtului lui Kiche Apoi o duse spre un puiet de pin, în jurul căruia legă cealaltă curea Colţ Alb o urmă şi se întinse lîngă ea Mîna lui Limbă de Somon veni spre el şi-l dădu pe spate Kiche privea îngrijorată Colţ Alb simţi din nou că i se face frică Nu-şi putu stăpîni cu totul un mîrîit, dar nu făcu nici o încercare să muşte Mîna cu degetele încovoiate şi răsfirate îl mîngîie jucăuşă pe burtă, rostogolindu-l pe o parte şi pe alta Aşa cum zăcea el acolo pe spate, cu picioarele în sus, arăta caraghios şi stîngaci Şi pe deasupra, era o poziţie care îl făcea să fie atît de neputincios, încît întreaga fire a lui Colţ Alb se revoltă Nu putea face însă nimic pentru a se apăra Dacă acest animal-om ar fi vrut să-i facă vreun rău, Colţ Alb ştia că n-ar fi putut scăpa Cum ar fi putut să sară în lături cînd stătea cu picioarele în aer? Dar supunerea îl făcu să-şi stăpînească frica şi se mulţumi să mîrîie încet Nu-şi putuse opri acest mîrîit, dar nici animalul-om nu-l lovi în cap supărat Ba mai mult încă, oricît de ciudat ar părea, Colţ Alb încercă o neînţeleasă senzaţie de plăcere cînd mîna îl scarpină în sus şi în jos Cînd îl rostogoli pe o parte, încetă cu totul să mai mîrîie, apoi, cînd degetele îl ciupiră de capătul de jos al urechii, senzaţia plăcută crescu; iar cînd, după ce-l mîngîie şi îl scărpină pentru ultima oară, omul îi dădu pace şi plecă, lui Colţ Alb îi pierise orice urmă de frică Avea să mai cunoască de multe ori frica în relaţiile lui cu oamenii, dar era pentru el un semn că în cele din urmă se va întovărăşi cu omul, fără să-i fie teamă După un timp, Colţ Alb auzi zgomote ciudate apropiindu-se Le clasifică cu repeziciune, deoarece le recunoscu numaidecît că sînt zgomote făcute de animalul-om Trecură cîteva clipe şi întregul trib înşirat pe potecă pornise la drum Erau mai mulţi bărbaţi, multe femei şi copii, în total patruzeci de suflete, cărînd cu toţii din greu lucruri de-ale taberei Erau şi mulţi cîini; iar aceştia, cu excepţia căţeluşilor tineri, purtau şi ei poveri Pe spate, în saci legaţi strîns pe dedesubt, cîinii duceau lucruri ce cîntăreau între douăzeci şi treizeci de pfunzi Colţ Alb nu mai văzuse niciodată cîini, dar la vederea lor îşi dădu seama că sînt la fel cu el, deosebiţi doar întrucîtva Aceştia însă dădură dovadă că nu se deosebeau prea mult de lup cînd îl descoperiră pe pui şi pe mama lui Dădură năvală stîrnind mare larmă Colţ Alb se zbîrli, mîrîi şi hăpăi înaintea valului de cîini care se apropiau cu boturile deschise; şi căzut sub ei, simţi în trup tăietura ascuţită a colţilor, muşcînd şi sfîşiind el însuşi picioarele şi burţile de deasupra-i Se iscase mare larmă Mai putu să audă şi mîrîitul lui Kiche în timp ce lupta pentru el, precum şi strigătele animalelor-oameni, loviturile de bîtă date în trupuri şi chelălăitul de durere al cîinilor loviţi Nu trecură decît cîteva secunde pînă ce se ridică Văzu animalele-oameni gonind cîinii cu bîta şi cu pietre, apărîndu-l şi scăpîndu-l de colţii cruzi ai celor ce erau la fel cu el şi totuşi oarecum deosebiţi Şi deşi nu avea cum să poată concepe limpede un lucru atît de abstract cum este dreptatea, simţi totuşi, în felul lui, dreptatea animalelor-oameni şi îi cunoscu drept ceea ce erau – făuritori de lege şi executorii ei Îşi mai dădu seama de puterea cu care aplicau ei legea Spre deosebire de celelalte animale pe care le întîlnise vreodată, ei nu muşcau şi nici nu înhăţau cu gheara Ei îşi întăreau puterea vie cu puterea lucrurilor neînsufleţite, şi aceste lucruri neînsufleţite le împlineau porunca Astfel, beţe şi pietre, mînuite de aceste fiinţe ciudate, zburau prin aer ca nişte făpturi vii, pricinuind lovituri dureroase cîinilor Pentru mintea lui, aceasta era o forţă neobişnuită, o putere de neînţeles, supranaturală, o putere ca aceea a zeilor Prin însăşi natura lui, Colţ Alb nu putea şti nimic despre zei; în cel mai bun caz putea şti că există lucruri care erau dincolo de înţelegerea lui; dar mirarea şi teama faţă de aceste animale-oameni semăna oarecum cu mirarea şi teama omului la vederea vreunei făpturi cereşti, pe un vîrf de munte, zvîrlind trăsnete din amîndouă mîinile asupra unei lumi uluite Ultimul dintre cîini fusese gonit Zarva se potolise iar Colţ Alb îşi linse rănile şi cugetă asupra acestei prime experienţe a cruzimii de haită şi asupra cunoştinţei pe care o făcuse cu haita Nu visase vreodată că seminţia lui era alcătuită din mai mulţi decît din Chiorul, mama lui şi el Ei alcătuiau un soi aparte, şi aici descoperise deodată multe alte făpturi care erau vădit la fel cu el Simţi atunci o ciudată subconştienţă că aceştia, care îi semănau, dăduseră năvală peste el încercînd să-l extermine Se mai înciuda şi că mama lui era legată de un băţ, chiar dacă acest lucru îl făcuseră animalele-oameni, care erau superioare Mirosea a cursă, a robie Totuşi despre cursă şi robie nu ştia nimic Moştenise libertatea de a rătăci, de a goni şi de a se întinde pe jos, oricît ar fi vrut; şi acum, această libertate îi era încălcată Mişcările mamei lui se mărgineau la spaţiul pe care i-l îngăduia lungimea unui băţ, şi de lungimea aceluiaşi băţ era şi el îngrădit, pentru că nu se simţea încă în stare să se dezlipească de lîngă mama lui Treaba asta nu-i plăcea Şi nu-i plăcu nici cînd animalele-oameni se ridicară pornind-o la drum, deoarece un animal-om, mic de stat, apucă celălalt capăt al băţului şi o trase pe Kiche, captivă, în urma lui, iar după Kiche venea el, Colţ Alb, foarte tulburat şi necăjit de această aventură în care nimerise O luară în josul văii rîului, mult mai departe decît ajunsese vreodată Colţ Alb, pînă ce dădură de capătul ei, în locul acela unde rîul se vărsa în fluviul Mackenzie Aici – unde canoele erau puse la adăpost cocoţate pe nişte pari, şi unde erau rasteluri pentru uscarea peştelui – se instala tabăra; şi Colţ Alb privi într-acolo uluit Convingerea superiorităţii acestor animale-oameni creştea în el clipă de clipă; o vedea în puterea lor asupra tuturor acestor cîini cu colţi ascuţiţi Respirau forţă Dar pentru puiul de lup mai grozavă era puterea lor asupra celor neînsufleţite, capacitatea lor de a transmite mişcare lucrurilor nemişcate, de a schimba însăşi faţa lumii Mai ales acest lucru îl tulbura în mod deosebit Construirea unor schelete din nişte pari îi atrase luarea-aminte; totuşi nu reprezenta în sine ceva atît de deosebit, deoarece era făcut de aceleaşi făpturi care aruncau beţe şi pietre la distanţe mari Dar cînd aceste schelete, acoperite cu scoarţe şi piei, se prefăcură în tipii, Colţ Alb rămase uluit Masa lor uriaşă îl impresiona Se înălţau în juru-i de pretutindeni, aidoma unor monstruoase forme vii ce creşteau repede Ocupau mai toată circumferinţa pe care o cuprindeau cu privirea Îi era teamă de ele Se profilau sinistru deasupra lui; şi cînd adierea le clătina, imprimîndu-le uriaşe mişcări, el se chircea de frică, cu ochii neîncrezători aţintiţi asupră-le, gata să sară în lături dacă acestea ar fi încercat să se năpustească asupra lui Curînd însă îi pieri toată frica ce o avea faţă de tipii Văzu cum femeile şi copiii intrau şi ieşeau nevătămaţi, îi văzu şi pe cîini încercînd adesea să intre, fiind alungaţi cu ocări şi pietre Într-un răstimp plecă de lîngă Kiche şi se tîrî cu luare-aminte spre peretele tipiei celei mai apropiate Îl împingea curiozitatea creşterii – nevoia de a învăţa, de a trăi şi de a face toate acele lucruri care îi serveau drept experienţă Ultimii centimetri pînă la peretele tipiei îi străbătu tîrîndu-se cu o încetineală obositoare şi cu mare grijă Întîmplările din acea zi îl făcuseră să se aştepte ca necunoscutul să se mai manifeste în chipurile cele mai; uluitoare şi de necrezut În cele din urmă, nasul atinse pînza tipiei Aşteptă Nu se întîmplă nimic Apoi mirosi ciudata ţesătură, îmbibată cu miros de om O apucă cu colţii şi trase încet Nu se întîmplă iarăşi nimic, deşi părţile alăturate ale tipiei se mişcară Trase mai tare Pînza se mişcă şi ea mai tare Era minunat Trase şi mai tare, o dată şi încă o dată, pînă ce întreaga tipie începu să se clatine Un ţipăt ascuţit al unei squaw dinăuntru îl făcu s-o tulească degrabă spre mama lui Dar din acea clipă nu se mai sperie de grupul de tipii care se profilau în zare O clipă mai tîrziu plecă din nou de lîngă mama lui Băţul ei era legat de un ţăruş înfipt în pămînt şi nu-l putea urma Un căţeluş ceva mai mare şi mai vîrstnic decît el se apropie încet, cu un aer îngîmfat şi războinic Numele acestui căţeluş – după cum avea să audă mai tîrziu Colţ Alb – era Lip-Lip Era un căţeluş ce căpătase o experienţă în luptele cu alţi căţei şi părea fanfaron Lip-Lip era de aceeaşi speţă cu Colţ Alb, dar, fiind un căţelandru, nu părea periculos, aşa încît Colţ Alb se pregăti să-l primească prietenos Cînd însă străinul începu să păşească ţeapăn, arătîndu-şi colţii, Colţ Alb înţepeni şi el şi, la rîndu-i, îi arătă colţii Îşi dădură ocol pe jumătate, măsurîndu-se unul pe altul, mîrîind şi zbîrlindu-se Treaba asta dură cîteva minute şi lui Colţ Alb începu să-i facă plăcere de parcă ar fi fost o joacă Dar Lip-Lip sări deodată deasupra lui cu o iuţeală puţin obişnuită, îl muşcă cu putere şi se dădu înapoi Simţi muşcătura în umărul ce-i mai fusese o dată rănit de rîs şi-l duru adînc, pînă la os Surprinderea şi durerea îl făcură pe Colţ Alb să chelălăiască, dar în clipa următoare se năpusti furios asupra lui Lip-Lip, muşcîndu-l cu patimă Lip-Lip trăise însă în tabără şi luase parte la multe bătălii de-ale căţeilor Colţişorii lui ascuţiţi îl încercară pe noul venit de trei ori, de patru ori, de şase ori, pînă ce Colţ Alb, gemînd fără ruşine, se refugie lîngă maică-sa, căutînd apărare Era prima din multele bătălii pe care avea să le dea cu Lip-Lip, pentru că de la bun început au fost duşmani, născuţi să fie aşa, cu firi sortite mereu să se ciocnească Kiche îl linse mîngîietor, încercînd să-l facă să rămînă lîngă ea, dar curiozitatea lui era nesfîrşită, şi cîteva clipe mai tîrziu o porni într-o nouă căutare Dădu peste unul din animalele-oameni, Castor Cenuşiu, care sta pe vine şi făcea ceva cu nişte beţe şi muşchi uscat, împrăştiate în faţa lui pe pămînt Colţ Alb se apropie şi începu să-l urmărească Castor Cenuşiu scoase din gură nişte sunete pe care el, nesocotindu-le potrivnice, se apropie şi mai mult Femei şi copii îi aduceau lui Castor Cenuşiu beţe şi crengi Fără îndoială că era o treabă însemnată Colţ Alb deveni atît de curios, încît se apropie pînă ce atinse genunchiul lui Castor Cenuşiu, uitînd că acesta era un animal-om grozav Deodată zări ceva ciudat, ca o ceaţă începînd se crească din beţe şi din muşchi sub mîinile lui Castor Cenuşiu Apoi, chiar printre beţe, se ivi ceva viu, ceva care se încolăcea şi se întorcea şi care avea o culoare la fel cu a soarelui de pe cer Colţ Alb nu ştia nimic despre foc Îl atrăgea însă tot aşa cum lumina din gaura vizuinii îl atrăsese cînd nu era decît un pui Făcu alţi cîţiva paşi, tîrîndu-se spre flacără Îl auzi pe Castor Cenuşiu chicotind la el şi pricepu că nici sunetul acesta nu-i era potrivnic Apoi nasul lui atinse focul şi în aceeaşi clipă îşi scoase micuţa lui limbă, întinzînd-o spre el O clipă rămase paralizat Necunoscutul, care pîndea în mijlocul betelor şi muşchiului, îl apucase cu cruzime de nas Se tîrî înapoi, izbucnind într-o explozie înnebunită de scîncete La auzul acestora Kiche, priponită de băţul ei, începu să se zbată, să mîrîie şi să se înfurie teribil că nu-i putea veni în ajutor Dar Castor Cenuşiu izbucni în hohote de rîs, lovindu-şi coapsele şi povesti întregii tabere păţania, pînă ce toţi începură să rîdă în hohote Colţ Alb însă se aşeză cîineşte şi începu să plîngă, să plîngă – o fiinţă mică şi părăsită, vrednică de milă în mijlocul animalelor-oameni Era cea mai mare suferinţă pe care o cunoscuse vreodată Şi nasul şi limba îi fuseseră pîrlite de vietatea aceea de culoarea soarelui, care crescuse sub mîinile lui Castor Cenuşiu Plînse şi plînse fără întrerupere, şi fiecare scîncet de-al lui era salutat cu hohote de rîs de animalele-oameni Încercă să-şi aline durerea de la nas cu limba, dar şi limba îi era arsă, şi cele două suferinţe alăturate îl făceau să sufere şi mai mult, aşa că plînse mai departe, mai disperat şi mai descurajat ca oricînd Apoi îl cuprinse ruşinea Cunoscu rîsul şi înţelesul lui Nu ne este dat nouă să ştim cum ajung unele animale să cunoască rîsul şi să-şi dea seama cînd se rîde de ele; dar tocmai în felul acesta află şi Colţ Alb ce e rîsul Se ruşină că animalele-oameni rîdeau de el Se întoarse şi o luă la fugă, nu din cauza suferinţei pricinuite de foc, ci a rîsului care-i răzbise chiar mai adînc în suflet, rănindu-l Şi se refugie la Kiche – care şedea cuprinsă de furie la capătul băţului, de parcă ar fi fost un animal turbat – Kiche, singura făptură din lumea asta care nu rîdea de el Se înseră şi apoi se lăsă noaptea, iar Colţ Alb zăcea lîngă mama lui Nasul şi limba îl mai dureau, dar pe el îl frămînta un necaz mai mare Îi era dor Simţea un gol, nevoia de linişte şi de pacea rîului şi a văgăunii de acolo, de pe povîrniş Viaţa devenise prea populată Erau atît de multe animale-oameni, bărbaţi, femei şi copii, care făceau zgomot şi se ciorovăiau Mai erau şi cîinii care se hărţuiau veşnic şi se hîrjoneau între ei, provocînd atîta larmă şi nelinişte Singurătatea odihnitoare a vieţii cunoscute de el pînă atunci se dusese Aici, chiar şi aerul fremăta de viaţă Bolborosea şi bîzîia fără întrerupere Schimbîndu-şi necontenit intensitatea şi variind brusc tonurile, îi călca pe nervi şi-i chinuia simţurile, enervîndu-l, neliniştindu-l şi hărţuindu-l cu necontenita ameninţare a întîmplării Urmări animalele-oameni mergînd de colo-colo şi în jurul taberei Colţ Alb privea animalele-oameni oarecum în felul în care oamenii îi privesc pe zeii pe care şi-i făuresc Erau făpturi superioare, adevăraţi zei Pentru mintea lui slabă, ei erau făcători de minuni, precum zeii, în ochii oamenilor Erau făpturi superioare, posedînd tot felul de forţe necunoscute şi de necrezut, stăpînitori ai celor însufleţite şi neînsufleţite, făcîndu-le pe cele mişcătoare să-i asculte şi dînd mişcare celor nemişcate, făcînd să se nască viaţă, o viaţă de culoarea soarelui şi muşcătoare, alcătuită din muşchi şi lemn mort Erau meşterii focului! Erau zei! Capitolul 2 ROBIA Zilele erau pline de experienţe pentru Colţ Alb Pe cînd Kiche stătea legată de băţ, el gonea prin toată tabăra, cercetînd, căutînd şi învăţînd Află repede multe din rînduielile animalelor-oameni, dar obişnuinţa nu-l făcu să-i dispreţuiască Cu cît îi cunoştea mai bine, cu atît ei îşi apărau mai mult superioritatea, cu atît îşi desfăşurau mai mult misterioasele lor forţe şi îşi arătau mai vîrtos asemănarea cu zeii Omului îi fusese dată adesea durerea de a-şi vedea zeii răsturnaţi şi altarele sfărîmate; dar lupul şi cîinele sălbatic care veniseră să se ghemuiască la picioarele omului n-au încercat niciodată această durere Spre deosebire de om – ai cărui zei sînt nevăzuţi şi închipuiţi, fumuri şi neguri ale minţii, ce se feresc de haina realităţii, fantome rătăcitoare ale bunătăţii şi puterii, pătrunderi ale eului în domeniul spiritului – lupul şi cîinele sălbatic care vin la foc îşi găsesc zeii în carne şi oase, ceva ce poate fi pipăit, ceva ce ocupă un loc în spaţiu şi are nevoie de timp pentru a-şi îndeplini menirea şi existenţa Nu e nevoie de nici o strădanie pentru a crede în asemenea zei; nici un efort de voinţă nu te-ar putea face să-ţi pierzi credinţa într-un asemenea zeu Nu există altă cale Iată-l stînd în două picioare, cu o bîtă în mînă Cu o forţă nesfîrşit de mare, pătimaş şi mîniat, îndrăgostit, dumnezeire, mister şi forţă, toate învăluite în carne ce sîngerează cînd e sfîşiată şi care e bună de mîncat ca orice carne Aşa s-a întîmplat şi cu Colţ Alb Animalele-oameni erau fără îndoială zei, zei de care n-ai cum să scapi Tot aşa cum mama lui, Kiche, le arătase supunere cînd o strigaseră pentru prima oară pe nume, la fel începu şi el să li se supună Le făcea loc să treacă, ca un drept neîndoielnic al lor Cînd umblau, se dădea la o parte din calea lor Cînd îl chemau, venea Cînd îl ameninţau se ghemuia Cînd îi porunceau să plece, o tulea degrabă Pentru că în spatele oricărei dorinţe de-a lor stătea forţa, care le întărea dorinţa, forţa care lovea, care se manifesta prin lovituri şi bîte, prin pietre ce zburau şi prin lovituri usturătoare de bici Le aparţinea şi el, aşa cum le aparţineau toţi cîinii Zeii aceştia îi porunceau ce trebuie să facă Ei aveau dreptul să-i stîlcească şi să-i calce în picioare trupul sau să-i arate milă Aceasta a fost o lecţie pe care şi-a însuşit-o cu iuţeală I-a venit greu pentru că era împotriva pornirilor bine dezvoltate şi precumpănitoare ale fiinţei lui; dar, deşi nu învăţa cu plăcere această lecţie, o învăţă totuşi şi, fără să-şi dea seama, în cele din urmă se acomoda Îşi încredinţă astfel soarta în mîinile altora, trecîndu-le şi răspunderile vieţii lui Acest lucru era în sine o compensaţie, pentru că întotdeauna e mai uşor să te sprijini pe altul decît să fii singur Dar această dăruire de sine – cu trup şi suflet – animalelor-oameni nu se petrecu într-o singură zi Puiul de lup nu se putu lepăda repede de moştenirea sălbatică şi de amintirile wildului Erau zile cînd se tîra la marginea pădurii şi stătea ascultînd ceva care îl chema într-acolo, departe Şi de fiecare dată se întorcea, plin de neastîmpăr şi îndoială şi începea să geamă încet şi cu mult dor lîngă Kiche şi să-i lingă botul cu limba, nerăbdător şi cercetător Colţ Alb învăţă repede rînduielile taberei Cunoscu nedreptatea şi lăcomia cîinilor mai bătrîni cînd i se arunca de mîncare: carne sau peşte Ajunse să ştie că oamenii erau mai drepţi, copiii mai cruzi şi femeile mai blînde şi mai dispuse să-i arunce o bucată de carne sau un os, şi după două sau trei păţanii neplăcute cu mamele căţeluşilor tineri, îşi dădu seama că întotdeauna era mai bine să le lase în pace, să se ţină cît mai departe de ele şi chiar să le ocolească ori de cîte ori le vedea venind Amărăciunea vieţii lui era însă Lip-Lip Mai mare, mai vîrstnic şi mai puternic, Lip-Lip şi-l alesese pe Colţ Alb drept ţintă specială a persecuţiei lui Colţ Alb era destul de dispus să lupte, dar Lip-Lip îl depăşea Adversarul lui era prea mare De aceea devenise visul urît şi plin de spaime al vieţii lui De cîte ori se aventura departe de mama lui, tiranul îşi făcea apariţia negreşit, mergînd pe urmele lui, mîrîind, lovindu-l şi pîndind prilejul cînd nici un animal-om nu se află prin apropiere, ca să se năpustească asupra lui şi să-l silească să dea lupta Şi cum Lip-Lip cîştiga întotdeauna, bucuria lui era fără de margini Îşi făcuse din aceasta cea mai mare plăcere, aşa cum pentru Colţ Alb el era cel mai mare chin Colţ Alb nu se lăsă însă intimidat Deşi el avea de suferit cel mai mult şi de fiecare dată ieşea bătut, moralul rămînea neştirbit Totuşi aceste bătăi avură şi o consecinţă dăunătoare Deveni răutăcios şi posac De felul lui era sălbatic, dar din pricina acestor nesfîrşite persecuţii deveni şi mai sălbatic Voioşia, zburdălnicia de căţel abia de se mai vedeau Nu se mai juca şi nu se mai hîrjonea cu ceilalţi căţei din tabără Nu i-ar fi dat voie Lip-Lip În clipa în care Colţ Alb apărea lîngă ei, Lip-Lip se şi năpustea asupra lui, terorizîndu-l şi chinuindu-l sau încăierîndu-se cu el pînă ce-l punea pe fugă Toate întîmplările acestea îl făcură pe Colţ Alb să-şi piardă mult din firea lui de căţel şi începu să se poarte ca şi cînd ar fi fost mult mai matur Cum nu era lăsat să-şi cheltuiască energia la joacă, se închise în sinea lui, ascuţindu-şi mereu mintea Deveni şiret; avea timp ca să născocească tot felul de şiretlicuri Împiedicat să-şi primească partea lui de carne şi de peşte atunci cînd se dădea de mîncare tuturor cîinilor din tabără, ajunse un hoţ iscusit Trebuia să scotocească şi scotocea bine, deşi adesea din pricina acestui lucru, se dovedea o adevărată calamitate pentru femeile din tabără Se deprinse repede să se furişeze prin tabără, să fie viclean, să ştie ce se petrece pretutindeni, să vadă şi să audă tot, să judece în consecinţă şi să găsească cu succes căi şi mijloace de a-l ocoli pe neîmpăcatul lui asupritor Persecuţia era abia la început cînd, cu multă şiretenie, îi jucă prima festă, cu adevărat mare, căpătînd astfel gustul răzbunării După cum Kiche, pe cînd mergea cu lupul, ademenise, sortind pieirii cîinii din taberele oamenilor, tot aşa Colţ Alb, într-un fel aproape asemănător, îl ademeni pe Lip-Lip în fălcile răzbunătoare ale lui Kiche Bătînd în retragere din faţa lui Lip-Lip, Colţ Alb o luă pe căi ocolite care duceau cînd înăuntru, cînd în afara sau în jurul tipiilor taberei Era un bun alergător, mai iute decît oricare căţel de talia lui şi chiar mai iute decît Lip-Lip Dar în această cursă de urmărire, el nu fugea pe măsura puterilor lui Se ţinea doar la un salt de urmăritor Aţîţat de fugăreală şi de apropierea stăruitoare de victimă, Lip-Lip uită de prevedere şi de locul unde se afla Cînd îşi dădu seama, era prea tîrziu Ţîşnind cu cea mai mare iuţeală de după o tipie, nimeri cu capul înainte peste Kiche, care stătea culcată la capătul băţului de care era priponită Scoase un chelălăit de spaimă şi fălcile ei răzbunătoare i se încleştară în trup Kiche era legată, totuşi nu putu să scape de ea prea uşor Îl buşi la pămînt ca să nu mai poată fugi şi îi sfîşie trupul, împlîntîndu-şi colţii în el Cînd în cele din urmă izbuti să se rostogolească într-o parte şi să scape de ea, se tîrî ciufulit şi rănit, atît trupeşte cît şi sufleteşte Părul i se adunase smocuri, smocuri, pretutindeni pe unde colţii ei îl împunseseră Rămase în picioare pe locul unde izbutise să se ridice, deschise gura şi slobozi cu scîncet puternic, prelung, sfîşietor, de căţel Dar nici măcar acest lucru nu-i era dat să-l sfîrşească Tocmai la mijlocul urletului, Colţ Alb, repezindu-se, îşi înfipse colţii într-unul din picioarele dinapoi ale lui Lip-Lip, care nu mai avea chef de luptă şio tuli fără ruşine, cu victima pe urmele sale, hărţuindu-l tot drumul, pînă la tipia lui Aci, femeile îi săriră într-ajutor, şi Colţ Alb, care venea ca un diavol dezlănţuit, fu gonit în cele din urmă numai datorită bombardamentului cu pietre Veni o zi în care Castor Cenuşiu socoti că nu mai e nici un pericol ca Kiche să fugă şi îi dădu drumul Nespus de mult se bucură Colţ Alb de eliberarea mamei lui O întovărăşi vesel prin tabără şi, atîta timp cît rămase alături de ea, Lip-Lip păstra o distanţă respectuoasă Ba Colţ Alb se mai şi zbîrli odată la el şi păşi ţanţoş; Lip-Lip se făcu însă că nu ia în seamă provocarea Nu era nici el prost, şi oricare ar fi fost răzbunarea pe care o dorea, putea să aştepte însă pînă ce-l va prinde pe Colţ Alb singur În aceeaşi zi, mai tîrziu, Kiche şi Colţ Alb rătăciră împreună pe la marginea pădurii de lîngă tabără Îşi dusese mama într-acolo pas cu pas, şi acum, că se oprise, încerca s-o atragă mai departe Rîul, vizuina şi codrii tăcuţi îl chemau şi ar fi vrut ca ea să-l urmeze Mai goni cîţiva paşi, se opri şi privi înapoi Kiche stătea nemişcată Gemu rugător şi începu să fugă jucăuş încoace şi încolo printre tufişuri Fugi înapoi la ea, îi linse botul şi se depărtă iarăşi Kiche tot nu se mişca Se opri privind-o cu mare atenţie şi cu o nerăbdare vădită, dar care se topiră încet atunci cînd ea întoarse capul şi se uită înapoi spre tabără Ceva îl chema afară Mama lui auzi şi ea, dar mai auzi şi cealaltă chemare, mai puternică, chemarea focului şi a oamenilor – o chemare la care, dintre toate animalele, numai lupului îi fusese dat să răspundă; lupului şi cîinelui-lup, care sînt fraţi Kiche se întoarse şi porni încet spre tabără Mai puternică decît strînsoarea fizică a băţului era chemarea taberei din sufletul ei Nevăzuţi şi tainici, zeii o ţineau strîns în puterea lor şi nu-i dădeau drumul Colţ Alb se aşeză la umbra unui mesteacăn şi scheună încet Mirosea tare a pin şi mireasma uşoară a pădurii umplea văzduhul, amintindu-i de viaţa liberă pe care o trăise înainte de zilele robiei Dar el nu era decît un căţeluş, şi mai puternică decît chemarea omului sau a wildului era chemarea mamei În fiece clipă a scurtei lui existenţe era legat de ea Nu sosise încă ziua libertăţii lui Aşadar, se ridică şi, cu aer nemîngîiat, se înapoie spre tabără, oprindu-se o dată, de două ori, scheunînd şi ascultînd chemarea care încă mai răsuna în adîncurile pădurii În wild, vremea şederii mamei cu puiul ei este scurtă; dar sub stăpînirea omului ea este uneori şi mai scurtă Aşa se petrecură lucrurile cu Colţ Alb Castor Cenuşiu avea de plătit o datorie lui Trei Acvile, care pleca la drum în susul rîului Mackenzie pînă la Marele Lac al Sclavilor O bucată de pînză stacojie, o piele de urs, douăzeci de cartuşe şi Kiche plătiră datoria Colţ Alb văzu cum o urcară pe mama lui într-una din canoele lui Trei Acvile şi încercă s-o urmeze Cu o lovitură, Trei Acvile îl aruncă înapoi spre ţărm Luntrea o porni din loc Colţ Alb sări în apă şi înotă după ea, surd la strigătele ascuţite ale lui Castor Cenuşiu care îl chema să se întoarcă, îl uitase chiar şi pe animalul-om, pe zeu, atît de mare îi era spaima că îşi pierde mama Dar zeii sînt obişnuiţi să li se dea ascultare şi Castor Cenuşiu porni mînios cu o canoe în urmărirea lui Cînd îl ajunse, se aplecă şi îl trase din apă prinzîndu-l de ceafă Nu-l lăsă dintr-o dată pe fundul luntrei Ţinîndu-l spînzurat cu o mînă, începu să-l bată cu cealaltă Şi ce mai bătaie! Avea mînă grea Fiecare lovitură izbea straşnic, şi îi cără o mulţime de lovituri Din pricina loviturilor care se revărsau asupra lui cînd dintr-o parte cînd din alta, Colţ Alb se legăna încoace şi încolo, ca un pendul dezordonat şi descentrat Simţămintele pe care le încerca erau felurite La început păru surprins, apoi îl cuprinse o frică trecătoare şi chelălăi de cîteva ori în timp ce mîna îl izbea Dar acestei stări îi urmă repede furia Firea lui liberă se afirma şi Colţ Alb îşi arătă colţii mîrîind cutezător la zeul mînios Dar lucrul acesta nu-i folosi decît ca să-l mînie şi mai tare pe zeu Loviturile căzură mai repede, mai grele, mai dureroase Castor Cenuşiu continuă să lovească, iar Colţ Alb să mîrîie Dar lucrurile nu puteau merge aşa, la nesfîrşit Unul din doi trebuia să cedeze A cedat Colţ Alb Frica îl cuprinse din nou Era pentru prima oară cînd încăpuse pe mîna unui om Loviturile cu băţul sau cu pietre, pe care le suferise întîmplător în trecut, erau mîngîieri pe lîngă ceea ce se petrecea acum Se prăbuşi urlînd şi chelălăind O vreme, fiecare lovitură era urmată de un chelălăit, dar frica se prefăcu în spaimă Şi în cele din urmă, chelălăielile se transformară într-un şir neîntrerupt, fără legătură cu ritmul pedepsei În cele din urmă, Castor Cenuşiu îşi potoli mînia Colţ Alb, atîrnînd moale, continua să urle Aceasta păru să-l mulţumească pe stăpîn, care îl aruncă cu brutalitate pe fundul luntrei Între timp, luntrea o luase la vale Castor Cenuşiu apucă vîsla Colţ Alb era în drumul lui Îl lovi sălbatic cu piciorul În acea clipă, firea liberă a lui Colţ Alb scăpără din nou şi puiul îşi înfipse colţii în piciorul încălţat cu mocasini Bătaia primită nu însemna nimic pe lîngă aceea ce o primi acum Mîna lui Castor Cenuşiu era cumplită, şi tot aşa frica lui Colţ Alb Îl lovea nu numai cu mîna, ci şi cu vîsla aceea tare, de lemn; era numai vînătăi, şi cînd îl aruncă din nou în canoe îl durea tot trupul lui mic Castor Cenuşiu îl lovi din nou cu piciorul, şi de astă dată nu întîmplător Colţ Alb nu-şi repetă atacul împotriva piciorului Robia îl mai învăţase o lecţie Niciodată, oricare ar fi împrejurarea, să nu cuteze să-şi muşte zeul, care îi era domn şi stăpîn; trupul domnului şi stăpînului era sfînt şi nu trebuia să fie necinstit de colţii unuia ca el Fără îndoială că aceasta era crima crimelor, o ocară ce nu putea fi iertată şi nici trecută cu vederea Cînd luntrea ajunse la mal, Colţ Alb zăcea scîncind nemişcat, şi aşteptînd voinţa lui Castor Cenuşiu Era voinţa lui Castor Cenuşiu să ajungă la mal, căci îl aruncă acolo, izbindu-l cu putere într-o parte şi lovindu-i iarăşi vînătăile Se tîrî tremurînd la picioarele lui, cu un geamăt Lip-Lip, care urmărise întreaga întîmplare de pe mal, se repezi la ei, dîndu-l peste cap şi înfigîndu-şi colţii în el Colţ Alb era prea slăbit ca să se apere şi n-ar fi fost bine de el dacă Castor Cenuşiu nu şi-ar fi repezit piciorul, zvîrlindu-l pe Lip-Lip în aer cu putere, încît acesta se prăbuşi la pămînt la vreo douăzeci de picioare distanţă Se arăta dreptatea animalului-om; şi chiar atunci, în starea jalnică în care se afla Colţ Alb simţi un mic fior de recunoştinţă Şchiopătă supus pe urmele lui Castor Cenuşiu, străbătînd satul pînă la tipie, şi aşa învăţă Colţ Alb că dreptul de a pedepsi era un lucru pe care zeii şi-l păstrau pentru ei şi nu-l îngăduiau făpturilor mai mici decît ei În seara aceea, pe cînd pretutindeni domnea tăcerea, Colţ Alb îşi aminti de mama lui şi gemu după ea Gemu însă prea tare şi-l trezi pe Castor Cenuşiu, care îl bătu După aceasta, ori de cîte ori se aflau zeii pe aproape, se tînguia mocnit Cîteodată însă, rătăcind singur spre marginea pădurii, Colţ Alb îşi dădea frîu liber durerii, plîngînd-o cu gemete şi scîncete puternice În această perioadă ar fi putut să plece urechea către amintirile vizuinii şi rîului şi să fugă înapoi în wild Îl oprea însă amintirea mamei lui Aşa cum animalele-oameni, atunci cînd vînau, plecau şi se întorceau, tot aşa mama lui va reveni şi ea din cînd în cînd în sat Rămase deci în robie, aşteptînd-o Dar această robie nu era cu totul nefericită Erau şi multe lucruri care îl interesau Se întîmpla mereu cîte ceva Lucrurile ciudate pe care le făceau aceşti oameni erau fără sfîrşit şi lui Colţ Alb îi trezeau întotdeauna curiozitatea Pe de altă parte învăţa cum să se descurce cu Castor Cenuşiu Ascultare, ascultare neclintită şi fără abatere, iată ce i se cerea, şi în schimb scăpa de lovituri şi vieţuirea îi era îngăduită Uneori, însuşi Castor Cenuşiu îi azvîrlea cîte o bucată de carne şi îl apăra de ceilalţi cîini pe cînd o mînca Şi o asemenea bucată de carne era ceva de preţ I se părea chiar mai de preţ – şi nu ştia nici el de ce – decît o duzină de bucăţi de carne din mîna unei femei Castor Cenuşiu nu alinta niciodată şi nici nu mîngîia Poate că greutatea mîinii lui, poate că dreptatea lui, poate că simpla putere asupra lui şi poate că toate acestea la un loc îl impresionau pe Colţ Alb, deoarece se născu între el şi morocănosul lui stăpîn o anumită afecţiune Pe nesimţite şi pe ocolite, cu ajutorul băţului, al pietrelor şi al bătăilor cu mîna goală, cătuşele robiei lui Colţ Alb se strîngeau Trăsăturile rasei lui, care la început au făcut posibilă venirea lui la focurile oamenilor, erau trăsături ce puteau fi dezvoltate Aceste trăsături se dezvoltau în el şi el începu să îndrăgească tot mai mult viaţa de tabără, aşa plină de necazuri cum era ea Dar Colţ Alb nu-şi dădea seama de aceasta Simţea doar că-l doare că o pierduse pe Kiche, mijea în el speranţa că ea se va întoarce şi mai simţea şi un dor năprasnic pentru viaţa liberă din trecut pe care o întruchipa ea Capitolul 3 PROSCRISUL Lip-Lip continua să-i amărască zilele lui Colţ Alb pînă într-atît, încît îl făcu mai rău şi mai crud decît îi era felul Sălbăticia făcea parte din structura lui, dar o sălbăticie atît de mare era peste poate Ajunsese de pomină răutatea lui chiar şi printre animalele-oameni Ori de cîte ori în tabără se stîrnea agitaţie şi zarvă, bătaie şi ciorovăială sau vreo femeie se văita că s-a furat vreo bucată de carne, bănuielile cădeau asupra lui Colţ Alb şi de obicei chiar aşa era Nici nu se mai osteneau să caute pricina purtării lui Veneau doar efectele, şi ele erau rele Devenise un făţarnic şi un hoţ, un încurcă-lume, unul care isca mereu zarvă; şi pe cînd pîndea nişte femei mîniate, fiind cu ochii în patru, gata să se ferească de vreun proiectil aruncat la iuţeală, acestea îi spuseseră în faţă că e un lup, că nu merita decît ocară şi că o s-o sfîrşească rău Se simţi un proscris în mijlocul taberei mişunînd de lume Toţi căţeii erau de partea lui Lip-Lip Între Colţ Alb şi ei era o deosebire Simţeau poate sămînţa sălbatică din el şi instinctiv îi arătau duşmănia pe care cîinele domestic o are pentru lup Dar oricum ar fi fost, în această persecuţie, ei i se alăturară lui Lip-Lip Şi o dată ce se declarară împotriva lui Colţ Alb, găsiră destule motive să continue să i se arate potrivnici Fiecare în parte şi toţi laolaltă îi simţeau din cînd în cînd colţii şi, spre cinstea lui, Colţ Alb mai mult dădea decît primea Pe mulţi dintre ei îi putea bate cînd se lupta cu fiecare în parte; dar lupta cu cîte unul singur nu prea îi era hărăzită Începutul unei asemenea lupte era un semnal pentru toţi căţeii din tabără să alerge şi să se năpustească asupra lui Din această prigonire a haitei învăţă două lucruri importante; cum să se ferească într-o luptă de masă dusă împotriva lui şi cum să dea lovituri cît mai dăunătoare şi într-un timp cît mai scurt atunci cînd lupta se ducea în doi Să te poţi ţine bine pe picioare în mijlocul unei mase potrivnice ţie, este o chestiune de viaţă şi de moarte, şi lucrul acesta Colţ Alb îl învăţă din plin Ajunse aproape ca o pisică în îndemînarea lui de a se ţine pe picioare Chiar cînd cîinii cei mari îl izbeau acum cu trupurile lor grele, fie dinapoi, fie din lături, şi de era dat înapoi sau într-o parte, azvîrlit în sus sau lunecat pe pămînt, el avea întotdeauna picioarele sub el şi labele în jos, spre ţărîna mumă Cînd cîinii se încaieră, au obiceiul să facă o introducere la adevărata luptă – să mîrîie, să se zburlească şi să păşească băţoşi Dar Colţ Alb învăţă să treacă peste aceste introduceri Orice întîrziere însemna să-şi ridice împotrivă pe toţi ceilalţi căţei Trebuia să acţioneze iute şi apoi s-o tulească Astfel învăţă să nu-şi trădeze intenţiile; se năpustea, muşca şi sfîşia pe loc, fără de veste, înainte ca duşmanul să-l poată întîmpina În felul acesta pricinuia de la început răni grele De asemenea învăţă cît preţuieşte elementul surpriză Un cîine luat prin surprindere, cu grumazul despicat sau cu urechea făcută fîşii, înainte de a-şi fi dat seama ce se petrece, era pe jumătate bătut Mai mult, era nespus de uşor să dai peste cap un cîine luat prin surprindere; iar un cîine dat peste cap îşi arată întotdeauna, pentru o clipă, partea moale de dedesubtul gîtului – punctul vulnerabil unde trebuia lovit pentru a-i curma viaţa Colţ Alb cunoştea acest punct Moştenise învăţătura asta de-a dreptul de la şirul de generaţii de lupi care au vînat Şi aşa se întîmplă că metoda pe care o folosea Colţ Alb cînd lua ofensiva era următoarea: întîi să găsească un căţel singur; al doilea, să-l ia prin surprindere şi să-l dea peste cap; al treilea, să-i înfigă colţii în locul moale al gîtlejului Nefiind încă destul de dezvoltat, fălcile lui nu erau destul de mari şi nici îndeajuns de puternice, ca atacul dat la gîtlej să fie mortal; dar mulţi căţei se învîrteau prin jurul taberei cu gîtlejurile sfîşiate, mărturie a intenţiilor lui Colţ Alb Şi într-o bună zi, prinzînd pe unul din duşmani singur la marginea pădurii, îl tăvăli de mai multe ori şi, năpustindu-se la gîtlejul lui, izbuti să-i taie vîna mare, lăsînd să i se scurgă viaţa din trup În noaptea aceea se făcu mare zarvă Fusese văzut şi vestea ajunsese la urechile stăpînului cîinelui pe care îl ucisese Femeile începură să-şi amintească de toate bucăţile de carne furate şi nenumărate glasuri mînioase îl asaltară pe Castor Cenuşiu El păzi însă cu hotărîre uşa tipiei sale, unde îl adusese pe vinovat, şi se împotrivi răzbunării pe care tovarăşii lui de trib i-o cereau Colţ Alb ajunsese urît de oameni şi de cîini În această perioadă a dezvoltării lui nu avu nici o clipă de siguranţă Colţii tuturor cîinilor, mîinile tuturor oamenilor îl urmăreau Era primit cu mîrîituri de cei de o seamă cu el şi cu blesteme şi pietre de către zeii lui Trăia în încordare Şedea întotdeauna strunit, gata de atac, ferindu-se să nu fie atacat, cu ochii cercetînd să nu fie atins de vreun proiectil picat din senin şi fără de veste, gata să acţioneze cu repeziciune şi cu sînge rece, să se năpustească cu colţii fulgerînd sau să sară în lături cu un mîrîit ameninţător Cît despre mîrîit, putea să mîrîie mai straşnic decît oricare cîine, tînăr sau bătrîn, din tabără Scopul mîrîitului e să previi sau să sperii şi trebuie chibzuinţă ca să ştii să-l foloseşti Colţ Alb ştia cînd şi cum să-l folosească Şi în mîrîitul lui, el punea tot ce se putea închipui mai nărăvit, mai rău şi mai cumplit Cu botul încreţit de spasme continue, cu părul zbîrlit în valuri nesfîrşite, cu limba repezită în afară şi înapoi, ca un şarpe roşu, ţinîndu-şi urechile pleoştite, iar ochii scăpărîndu-i de ură, cu buzele încreţite şi strînse, cu colţii descoperiţi şi cu bale la gură, el putea sili aproape pe oricare atacator să se oprească Şi o astfel de oprire trecătoare, atunci cînd era luat prin surprindere, îi dădea un răgaz hotărîtor, în care timp putea să se gîndească şi să hotărască ce are de făcut Dar adesea, o pauză astfel cîştigată se prelungea pînă ce ducea la o oprire totală a atacului Şi nu puţini erau cîinii mari în faţa cărora mîrîitul îi dădea lui Colţ Alb posibilitatea să bată în retragere în chip onorabil Cum era surghiunit de haită, el o făcea să plătească prin apucăturile lui sîngeroase şi deosebit de eficace, pentru toată persecuţia îndurată Nefiindu-i îngăduit să meargă cu ea, ciudata stare de lucruri făcea ca nici un membru al haitei să nu umble de unul singur Colţ Alb n-ar fi îngăduit Din pricina tacticii lui, de hărţuială şi pîndă, căţeilor le era frică să umble singuri Cu excepţia lui Lip-Lip, se vedeau siliţi să se strîngă laolaltă pentru a se apăra unii pe alţii împotriva cumplitului duşman pe care şi-l făcuseră Un căţel singuratic pe malul rîului era ca şi mort, sau ridica toată tabăra cu urletele sfîşietoare de durere şi deznădejde pe care le scotea fugind de puiul de lup care-l pîndea Dar represaliile lui Colţ Alb nu încetară nici atunci cînd căţeii învăţară bine că trebuie să stea laolaltă Îi ataca cînd îi vedea singuri, iar ei îl atacau în bandă Era de ajuns să-l vadă, ca să se năpustească după el În astfel de împrejurări, sprinteneala lui îl punea la adăpost Dar vai de cîinele care îşi întrecea tovarăşii într-o asemenea urmărire! Colţ Alb învăţase să se întoarcă brusc împotriva urmăritorului care fugea în fruntea haitei şi să-l sfîşie înainte ca ceilalţi să-l ajungă Acest lucru se întîmpla foarte adesea, pentru că, odată porniţi pe urmele lui, cîinii erau pe cale să-şi uite de ei în toiul fugărelii, în timp ce lui Colţ Alb aşa ceva nu i se întîmplase niciodată Aruncînd din goană priviri în urmă, el era totdeauna gata să-l sucească şi să-l răstoarne pe mult zelosul urmăritor care îşi întrecea tovarăşii Căţeii sînt făcuţi să se zbenguiască, şi împrejurările îi ajutară să-şi realizeze jocul în această imitaţie de război Şi aşa, vînătoarea după Colţ Alb ajunse principala lor distracţie – o distracţie mai ales ucigătoare şi întotdeauna serioasă Pe de altă parte, fiind cel mai iute de picior, lui Colţ Alb nu-i era teamă să se aventureze oriunde Pe cînd o tot aştepta zadarnic pe mama lui să se întoarcă, nu o dată făcuse haita să-l gonească cu sălbăticie prin pădurile învecinate Dar întotdeauna haita îi pierdea urma Zgomotul şi lătrăturile îi vesteau prezenţa ei tot timpul cît el gonea singur, cu paşi catifelaţi, în tăcere, o umbră mişcătoare printre copaci, tot aşa cum făcuseră şi tatăl şi mama lui De altfel avea legături mai strînse cu wildul decît ceilalţi căţei şi cunoştea mai multe din secretele şi şiretlicurile acestuia Unul din şiretlicurile lui favorite era să-şi piardă urma în apa curgătoare şi apoi să stea culcat în tăcere, într-un desiş apropiat, în timp ce urletele lor buimăcite hăuleau în juru-i Urît de ai lui şi de oameni, neîmblînzit şi încolţit fără preget, el însuşi războindu-se fără încetare, Colt Alb se dezvoltă repede şi unilateral Nu se afla într-un mediu propice pentru blîndeţe şi iubire Nu avea nici cea mai vagă licărire de aşa ceva Legea pe care o învăţase era să dea ascultare celui puternic şi să-l asuprească pe cel slab Castor Cenuşiu era zeu şi puternic De aceea Colţ Alb îi dădea ascultare Dar cîinele mai tînăr sau mai mic decît el era slab, ceva ce trebuia nimicit Dezvoltarea lui se vădea, aşadar, înclinată spre forţă Pentru a face faţă primejdiei statornice de a fi lovit şi chiar ucis, înclinarea lui spre jaf şi apărare se dezvolta necuvenit de mult Era mai iute în mişcări decît ceilalţi cîini, mai repede de picior, mai iscusit, mai înverşunat, mai mlădios, mai zvelt, cu muşchi şi tendoane de oţel, mai rezistent, mai crud, mai sălbatic şi mai vioi Trebuia să fie astfel pentru că altminteri n-ar fi putut ţine piept şi nici supravieţui mediului potrivnic în care trăia Capitolul 4 PÎRTIA ZEILOR Către toamnă, cînd zilele se scurtează şi cînd în aer începe să se simtă muşcătura gerului, Colţ Alb, vrînd să scape din robie, îşi încercă norocul De cîteva zile domnea mare agitaţie în sat Se desfăcea tabăra de vară şi întregul trib, cu mic cu mare, se pregătea să plece la vînătoarea de toamnă Colţ Alb urmărea toate acestea cu ochi nerăbdători, şi cînd tipiile începură să fie strînse iar canoele încărcate la mal, înţelese totul Canoele plecară şi unele chiar dispărură în josul rîului Se hotărî într-adins să rămînă în urmă Aşteptă prilejul să se furişeze din tabără spre pădure Acolo, prin rîul care curgea şi care începuse să-şi ţeasă pojghiţa de gheaţă, îşi pierdu urma Se tîrî apoi în inima unui desiş şi aşteptă Timpul trecea şi Colţ Alb dormea cu întreruperi ceasuri de-a rîndul Într-un timp îl trezi glasul lui Castor Cenuşiu, care îl striga Se mai auzeau şi alte glasuri Colţ Alb desluşi pe cel al soţiei lui Castor Cenuşiu, care lua parte la căutarea lui, precum şi pe al lui Mit-sah, fiul acestuia Colţ Alb tremura de frică şi, deşi simţi un îndemn lăuntric să iasă din ascunziş, rezistă totuşi După un timp, glasurile se stinseră în depărtare şi cîtăva vreme după aceea se ţîri afară ca să se bucure de izbînda isprăvii sale Se lăsa întunericul şi o bucată de vreme zburdă ici şi colo printre arbori, bucurîndu-se de libertate Apoi, dintr-o dată, îşi dădu seama cît e de singur Se aşeză jos să cumpănească, cu urechea ciulită la liniştea pădurii care îl tulbura Faptul că nimic nu se mişca şi că nu se auzea nimic îi sădea în suflet spaima Simţi primejdia care îl pîndea nevăzută şi nesimţită Era bănuitor faţă de pîlcurile de arbori ce se profilau şi de umbrele negre care puteau ascunde tot soiul de primejdii Apoi i se făcu frig Aci nu mai era la adăpostul cald al tipiei, lîngă care să se ghemuiască Labele îi îngheţaseră şi ridică mai întîi o labă dinainte, apoi pe cealaltă Îşi încovrigă coada stufoasă ca să le acopere şi în aceeaşi clipă avu o vedenie Nu era nimic ciudat O înşiruire de imagini-amintiri ce i se întipăriseră în minte Văzu iarăşi tabăra, tipiile şi strălucirea focului Auzi glasurile ascuţite ale femeilor, glasul de bas răguşit al bărbaţilor şi mîrîitul cîinilor I se făcu foame şi îşi aminti de bucăţile de carne şi de peşte care îi erau aruncate Pe aci nu exista carne şi nici altceva decît o tăcere ameninţătoare, care însă nu putea fi mîncată Robia îl muiase Lipsa de răspundere îl slăbise Uitase să se descurce singur Noaptea se căsca în jurul lui Simţurile, obişnuite cu freamătul şi zarva din tabără, cu necontenita ciocnire de imagini şi sunete, erau inactive Nu-i rămînea nimic de făcut, nimic de văzut sau de auzit Se încorda să prindă vreo întrerupere a liniştei şi a nemişcării ce domnea în natură Simţurile îi erau amorţite de lipsa de activitate şi de sentimentul unui lucru ameninţător şi cumplit Tresări de spaimă Ceva uriaş şi fără formă îi gonea pe dinaintea ochilor Era umbra unui copac aruncată de lună, din faţa căreia norii fuseseră măturaţi Liniştindu-se, scînci încet; apoi îşi curmă scîncetul, de frică să nu atragă atenţia primejdiilor care pîndeau Un arbore căruia îi îngheţase trunchiul de gerul nopţii făcu mare zgomot, chiar deasupra lui; Colţ Alb urlă de spaimă Intră în panică şi o luă la fugă spre sat, înnebunit de groază Simţi o nevoie copleşitoare de a fi apărat şi a se afla în tovărăşia omului Îi stăruia în nări mirosul fumului de tabără În urechi îi răsunau cu putere zgomotele şi strigătele din tabără Ieşi din pădure în luminişul scăldat de lumina lunii, unde nu erau nici umbre, nici beznă Dar nu văzu nici un sat Uitase Satul plecase Fuga lui sălbatică se curmă deodată Nu ştia încotro s-o apuce Îşi purtă abătut paşii prin tabăra părăsită, mirosind grămezile de gunoi şi resturile împrăştiate de zei Ar fi fost fericit să audă răpăitul pietrelor aruncate în el de vreo squaw supărată, ar fi fost bucuros ca mîna lui Castor Cenuşiu să se abată mînioasă asupră-i; şi ar fi primit cu plăcere o întîlnire cu Lip-Lip şi întreaga haită laşă care mîrîia Ajunse la locul unde se înălţase tipia lui Castor Cenuşiu Se aşeză în mijlocul spaţiului pe care îl ocupase ea Îşi îndreptă botul spre lună Gîtlejul îi era chinuit de spasme, gura i se deschise şi, într-un urlet sfîşietor, îşi tîngui toată singurătatea şi frica lui, dorul de Kiche, toate suferinţele şi necazurile din trecut, precum şi teama de suferinţele şi primejdiile viitoare Era un urlet prelung de lup, primul de acest fel pe care îl scosese vreodată Zorile îi împrăştiară spaima, dar îi sporiră singurătatea Locul gol, care cu puţin înainte mişuna încă de oameni, îl făcu să simtă şi mai tare singurătatea Nu zăbovi mult pînă să ia o hotărîre O apucă repede prin pădure, luînd-o dea lungul malului, în josul apei Alergă toată ziua, fără să se odihnească Părea făcut să gonească fără încetare Trupul lui oţelit nu cunoştea oboseala, şi chiar cînd aceasta veni, rezistenţa pe care o moştenise îi dădu putere pentru sforţări fără sfîrşit şi-l ajută să-şi poarte mai departe trupul chinuit Prin locurile unde fluviul se izbea de rîpele repezi, el se căţăra pe marile înălţimi din spate Trecu prin vad sau înot rîurile şi pîraiele ce se vărsau în fluviu Mergea adesea pe gheaţa care începea să se formeze pe margini şi nu o dată aceasta se sparse şi trebui să lupte ca să scape cu viaţă din curentul îngheţat Tot timpul era cu ochii în patru să descopere locul unde pîrtia zeilor ar fi putut părăsi rîul ca s-o pornească spre interior Colţ Alb era mai inteligent decît media rasei lui; totuşi mintea nu-i devenise pînă într-atît de cuprinzătoare, încît să îmbrăţişeze şi celălalt mal al fluviului Mackenzie Şi dacă pîrtia zeilor a luat-o cumva pe acolo? La aceasta nu s-a gîndit Mai tîrziu, după ce va umbla mai mult, va mai creşte, va deveni înţelept şi va ajunge să ştie mai multe despre poteci şi despre rîuri, poate că va izbuti să conceapă şi să întrevadă o asemenea posibilitate Dar această facultate a minţii aparţinea încă viitorului Acum încă alerga orbeşte şi în calculele lui nu intra decît malul de-a lungul căruia se rostogolea la vale fluviul Mackenzie Goni toată noaptea, şi în beznă dădu peste tot felul de piedici, trecînd prin întîmplări neplăcute, care îi întîrziau drumul, dar nu-l speriau Pînă la jumătatea celei de a doua zile alergă fără întrerupere timp de treizeci de ore, şi muşchii lui de fier începură să se moleşească Doar rezistenţa morală îl mai făcea să înainteze Nu mîncase de patruzeci de ore şi era lihnit de foame Băile repetate în apa îngheţată îşi făcuseră de asemenea efectul Blana lui frumoasă era plină de noroi Perniţele late ale labelor îi erau pline de vînătăi şi sîngerau Începu să şchiopăteze şi şchiopătatul creştea ceas de ceas Şi, peste toate aceste nenorociri, cerul se întunecă şi porni să cearnă zăpada – o zăpadă rece, umedă, care se topea, o zăpadă lipicioasă şi lunecoasă care-i ascundea peisajul pe care îl străbătea şi acoperea hîrtoapele, făcîndu-i mersul mai anevoios şi mai dureros Castor Cenuşiu voise să-şi aşeze tabăra în seara aceea pe malul drept al fluviului Mackenzie pentru că în direcţia aceea avea loc vînătoarea Dar cu puţin înainte să se lase întunericul, Kloo-kooch, nevasta lui Castor Cenuşiu, zărise un elan, venit să se adape pe malul stîng Şi dacă elanul n-ar fi venit să se adape, dacă Mit-sah n-ar fi cîrmit luntrea din drumul ei din pricina zăpezii, dacă Kloo-kooch n-ar fi descoperit elanul şi dacă Castor Cenuşiu nu l-ar fi răpus cu un glonte norocos, tot ceea ce a urmat s-ar fi petrecut cu totul altfel Castor Cenuşiu nu şi-ar fi aşezat tabăra pe malul stîng al fluviului Mackenzie şi Colţ Alb ar fi trecut mai departe, mergînd fie spre moarte, fie să-şi găsească drumul spre fraţii lui sălbatici şi să ajungă şi el unul din aceştia – lup pînă la sfîrşitul zilelor lui Se lăsase noaptea Zăpada cădea tot mai deasă şi Colţ Alb, scheunînd încet, ca pentru sine, poticnindu-se şi şchiopătînd, dădu peste o pîrtie proaspătă în zăpadă Era atît de proaspătă, încît înţelese pe dată cine o făcuse Scînci de nerăbdare, o apucă în josul pîrtiei care pornea de la malul fluviului şi se avîntă printre copaci Zgomotele taberei îi ajunseră la ureche Zări strălucirea focului, o văzu pe Kloo-kooch, care gătea, şi pe Castor Cenuşiu stînd pe vine şi molfăind o bucată de seu crud Era carne proaspătă în tabără! Colţ Alb se aştepta să fie bătut La acest gînd se ghemui şi se zbîrli puţin Apoi o porni din nou Îi era teamă şi nu putea să sufere bătaia, pe care ştia că avea s-o capete Dar mai ştia că va avea parte de plăcerea focului, de apărarea zeilor, de tovărăşia cîinilor, aceasta din urmă o tovărăşie potrivnică, totuşi tovărăşie, şi care îi împlinea instinctul de haită Se apropie de lumina focului, tîrîndu-se şi furişîndu-se Castor Cenuşiu îl văzu şi se opri din mestecat Colţ Alb se furişă, tăvălindu-se în ticăloşia înjosirii şi supunerii sale Se furişă spre Castor Cenuşiu, înaintînd pas cu pas, tot mai încet şi mai anevoios În cele din urmă se culcă la picioarele stăpînului, căruia i se încredinţa cu totul, de bună-voie, cu trup şi suflet Venise din proprie iniţiativă să se aşeze la focul omului şi să fie condus de acesta Colţ Alb tremura, aşteptînd ca pedeapsa să cadă asupra lui Mîna se mişcă deasupră-i Fără să vrea, se tîrî sub lovitura pe care o aştepta Dar ea nu veni Aruncă o privire în sus Castor Cenuşiu rupea bucata de seu în două! Castor Cenuşiu îi întindea o bucată de seu! Foarte supus şi oarecum bănuitor, mirosi mai întîi seul şi apoi începu să-l mestece Castor Cenuşiu porunci să i se aducă carne şi, pe cînd o mînca, îl păzi de ceilalţi cîini După aceea, recunoscător şi mulţumit, Colţ Alb se aşeză la picioarele lui Castor Cenuşiu, privind la focul care-l încălzea, clipind şi moţăind liniştit la gîndul că ziua de mînie îl va găsi nu rătăcind abătut peste împăduritele întinderi pustii, ci în tabăra animalelor-oameni, în tovărăşia zeilor, cărora li se dăruise şi de care depindea acum Capitolul 5 CONVENŢIA Decembrie trecuse de mult cînd Castor Cenuşiu se aşternu la drum în susul fluviului Mackenzie, însoţit de Mit-sah şi de Kloo-kooch Una din sănii, trasă de cîinii pe care Castor Cenuşiu şi-i cumpărase sau îi împrumutase, o mîna el O a doua, mai mică, la care trăgea un atelaj de căţei, era mînată de Mit-sah Părea mai degrabă o jucărie, dar era o plăcere de-a lui Mit-sah, care simţea că începe şi el să facă o treabă de bărbat pe lumea asta În felul acesta învăţa să mîie şi să dreseze cîinii; iar căţeii erau dresaţi pentru atelaj De altfel, sania era şi ea de un folos, pentru că ducea aproape două sute de pfunzi de echipament şi hrană Colţ Alb îi văzuse pe cîinii din tabără ostenind în hamuri, astfel că nu prea luă în nume de rău faptul că îl înhămară şi pe el Îi puseră în jurul gîtului o gură de ham umplută cu muşchi şi legată cu două hamuri de o curea care trecea în jurul pieptului şi peste spate De această curea era legată funia lungă cu care trăgea Ia sanie Erau şapte căţei în atelaj Ceilalţi se născuseră înaintea lui şi aveau care nouă luni, care zece, pe cînd Colţ Alb nu avea decît opt Fiecare cîine era legat de sanie cu o singură funie Nu erau două de aceeaşi lungime, iar diferenţa dintre două funii era egală cu cel puţin lungimea unui trup de cîine Funiile erau făcute inel în partea de dinainte a saniei Sania însăşi nu avea tălpici, era construită din coajă de mesteacăn, iar în faţă era adusă în sus, ca să nu se afunde în zăpadă Această construcţie îngăduia ca greutatea saniei şi a încărcăturii să fie distribuită pe o suprafaţă de zăpadă cît mai mare, pentru că zăpada era prăfuită şi foarte afînată Potrivit aceluiaşi principiu, al aşezării poverii pe o suprafaţă cît mai largă, la capetele funiilor, cîinii se desfăceau în evantai, de la botul saniei, aşa ca nici unul să nu calce pe urmele celuilalt Formaţia aceasta în evantai mai avea un tîlc Funiile de diferite lungimi îi împiedicau pe cîini să-i atace pe cei care goneau înaintea lor Ca să poată ataca pe un altul, oricare din cîini ar fi trebuit să se întoarcă spre cel legat de o funie mai scurtă În acest caz s-ar fi aflat faţă în faţă cu cîinele atacat şi ar fi avut de înfruntat biciul vizitiului Dar avantajul cel mai mare era că acela dintre cîini care încerca să-şi atace tovarăşul din faţa lui trebuia să tragă sania mai repede şi, cu cît sania mergea mai repede, cu atît cîinele atacat fugea la rîndu-i mai repede Astfel, cîinele din urmă nu putea niciodată să-l prindă pe cel din faţă Cu cît fugea mai repede, cu atît cel din faţă fugea şi el mai repede, şi împreună cu el întregul atelaj Aşa că sania mergea din ce în ce mai iute şi astfel, printr-un şiretlic omul îşi sporea puterea asupra animalelor Mit-sah semăna cu tatăl lui, avînd mult din înţelepciunea gravă a acestuia În trecut, observase că Lip-Lip îl persecuta pe Colţ Alb, dar în acea vreme Lip-Lip era cîinele altuia şi Mit-sah nu îndrăznise niciodată mai mult decît să-i arunce ca din întîmplare cîte o piatră Acum însă, Lip-Lip era cîinele lui şi se porni să-şi pună în aplicare planul de răzbunare, înhămîndu-l pe Lip-Lip la capătul funiei celei mai lungi Lucrul acesta îl făcea pe Lip-Lip să fie înaintaş, ceea ce, în aparenţă, însemna o cinste; în realitate însă îl lipsea de orice cinste şi în loc să fie el tiranul şi stăpînul haitei, era acum urît şi persecutat de aceasta Cum gonea la capătul funiei celei mai lungi, cîinii îl vedeau tot timpul înaintea lor De fapt nu-i vedeau decît coada stufoasă şi picioarele dinapoi care goneau – o privelişte mult mai puţin fioroasă şi înfricoşătoare decît coama-i zbîrlită şi colţii care îi străluceau Şi pe lîngă aceasta, pentru că aşa gîndeau cîinii cînd îl vedeau gonind, le venea şi lor să alerge după el, avînd simţămîntul că fugea dinaintea lor În clipa în care sania pornea, atelajul o lua pe urmele lui Lip-Lip, într-o urmărire care ţinea cît era ziua de lungă La început, Lip-Lip era înclinat să se întoarcă împotriva urmăritorilor, apărîndu-şi cu mînie rangul, dar în asemenea împrejurări Mit-sah îl lovea peste bot cu biciul făcut din maţe de caribu lung de treizeci de picioare, silindu-l să renunţe şi să gonească mai departe Lip-Lip putea să înfrunte haita, nu însă şi biciul acela, şi tot ceea ce îi rămînea de făcut era să-şi ţină întinsă funia cea lungă şi să-şi ferească crupa de colţii tovarăşilor lui Dar în ungherele cele mai tainice ale minţii de indian se ascundea o viclenie şi mai mare Ca o încoronare a persecutării nesfîrşite a înaintaşului, Mit-sah îl favoriză faţă de ceilalţi cîini Aceste favoruri treziră în ei invidie şi ură Mit-sah îi dădu carne de faţă cu ei şi numai lui; treaba asta îi scotea din fire pe ceilalţi Turbau de furie şi nu îndrăzneau să se apropie la mai mult de o lungime de bici, în timp ce Lip-Lip înfuleca bucata de carne, iar Mit-sah îl apăra Dar chiar şi atunci cînd nu-i dădea carne, Mit-sah ţinea atelajul la distanţă, lăsîndu-l să creadă că îl hrăneşte cu carne pe Lip-Lip Colţ Alb se puse cu nădejde pe treabă Străbătuse o cale mai lungă decît ceilalţi cîini pînă ce să se supună legiuirii zeilor şi învăţase mai cu temei decît ei cît este de zadarnic să te împotriveşti voinţei lor Pe deasupra, persecuţia pe care o îndurase din partea haitei îl făcuse să o considere mai puţin însemnată în ordinea lucrurilor şi să-l preţuiască mai mult pe om Cît priveşte prietenia, învăţase să nu depindă de cei de o seamă cu el Iar pe deasupra, pe Kiche o uitase aproape cu desăvîrşire Şi singura lui manifestare era devotamentul faţă de zei, pe care îi încuviinţase ca stăpîni Şi astfel muncea din greu, se deprindea cu disciplina şi era ascultător Credinţa şi zelul îi caracterizau truda Acestea alcătuiesc trăsăturile esenţiale ale lupului şi cîinelui sălbatic cînd sînt domesticiţi, şi Colţ Alb avea aceste trăsături într-o măsură neobişnuită Între Colţ Alb şi ceilalţi cîini exista şi tovărăşie, dar o tovărăşie întemeiată pe bătaie şi duşmănie Nu învăţase să se joace niciodată cu ei Ştia doar cum trebuie să lupte, şi acest lucru îl făcea plătindu-le însutit muşcăturile şi semnele pe care i le lăsaseră pe trup în vremea cînd Lip-Lip era capul haitei Dar Lip-Lip nu mai era căpetenie – decît atunci cînd fugea înaintea tovarăşilor lui de la capătul funiei sale, cu sania hurducîndu-se în urmă-i În tabără se ţinea pe lîngă Mit-sah, Castor Cenuşiu sau Kloo-kooch Nu cuteza să se aventureze departe de zei, pentru că acum colţii tuturor cîinilor îi erau potrivnici, şi sorbi pînă la fund cupa persecuţiei de care Colţ Alb avusese parte odinioară O dată cu răsturnarea lui Lip-Lip, Colţ Alb ar fi putut ajunge căpetenia haitei Era însă prea morocănos şi prea singuratic pentru aşa ceva Se mulţumea doar să-şi burduşească tovarăşii de ham Altminteri nu le acorda nici o atenţie Se dădeau în lături cînd trecea el şi nu cutezau vreodată, nici chiar cei mai îndrăzneţi dintre ei, să-i fure carnea Dimpotrivă, îşi înfulecau degrabă carnea, de teamă că le-ar putea-o lua el Colţ Alb cunoştea bine legea: asupreşte-l pe cel slab şi dă ascultare celui puternic El îşi mînca porţia de carne cît mai repede, şi apoi vai de cîinele care nu terminase încă! Un mîrîit şi o fulgerare a colţilor, şi cîinelui aceluia nu-i mai rămînea decît să-şi plîngă mîhnirea la stelele nepăsătoare, în timp ce Colţ Alb termina porţia pentru el Cu toate acestea, în răstimpuri, cîte un cîine se aprindea de revoltă, dar era pe dată înfrînt Astfel, Colţ Alb nu lîncezea niciodată Era mîndru de izolarea sa în sînul haitei şi adesea lupta să şi-o păstreze Dar asemenea lupte durau puţin Era prea iute pentru ceilalţi, care se pomeneau spintecaţi şi sîngerau înainte de a-şi fi dat seama ce se petrecuse Erau biruiţi aproape înainte de a fi început să se bată Tot atît de severă pe cît era disciplina la sania zeilor, era şi disciplina menţinută de Colţ Alb printre tovarăşii lui Nu le îngăduia niciodată vreo libertate Îi silea la un respect neclintit faţă de el Între ei puteau să facă orice voiau Nu-l privea pe el Îl privea doar să fie lăsat în pace în izolarea lui, să i se facă loc atunci cînd binevoia să treacă printre ei şi să-i fie recunoscută, întotdeauna, superioritatea asupra lor Numai să fi schiţat vreun cîine un pas mai băţos, să fi ridicat din buză sau să-şi fi zbîrlit cît de cît părul, că se şi năpustea asupra lui, nemilos şi crud, convingîndu-l repede că apucase pe o cale greşită Era un tiran cumplit Stăpînirea lui se dovedea dură ca oţelul Îl apăsa cu înverşunare pe cel slab Nu în zadar trăise el necruţătoarea luptă pentru viaţă pe vremea cînd fusese pui, cînd mama lui şi el, singuri şi necăjiţi, ţinuseră piept meleagurilor sălbatice ale wildului şi supravieţuiseră Şi nu în zadar învăţase să păşească supus cînd trecea vreo forţă superioară Îl asuprea pe cel slab, dar îl respecta pe cel puternic Şi în cursul îndelungatei călătorii alături de Castor Cenuşiu, el păşi cu adevărat supus printre cîinii cei mari din taberele celorlalte animale-oameni pe care le întîlniră Lunile treceau Călătoria lui Castor Cenuşiu continua încă Forţa lui Colţ Alb sporise de pe urma îndelungatelor ceasuri de drum şi a necontenitei trude la sanie; şi s-ar fi părut că dezvoltarea minţii lui era aproape deplină Ajunsese să cunoască în întregime lumea în care trăia Felul lui de a vedea era rece şi materialist Lumea, aşa cum o vedea el, era sălbatică şi brutală, o lume lipsită de căldură, o lume în care mîngîierea, dragostea şi luminoasa gingăşie sufletească nu existau Nu-l iubea pe Castor Cenuşiu E drept, era un zeu, dar un zeu foarte crud Colţ Alb se arăta bucuros să-i recunoască stăpînirea, dar era o stăpînire bazată pe inteligenţa superioară şi pe forţa brutală Era ceva în fiinţa lui Colţ Alb, ceva care-l făcea să dorească această stăpînire, pentru că altminteri nu s-ar fi întors din wild – atunci cînd a făcut-o – pentru a se supune În firea lui existau unele adîncimi care niciodată nu fuseseră explorate O vorbă bună, o mîngîiere din partea lui Castor Cenuşiu ar fi putut găsi ecou în aceste adîncuri; dar Castor Cenuşiu nu mîngîia şi nici nu rostea vorbe calde Nu-i stătea în fire Domnia lui era sălbatică şi el cîrmuia cu asprime, împărţind dreptatea cu o bîtă, pedepsind încălcările prin suferinţa loviturii şi răsplătind meritul nu cu blîndeţe, ci nelovind Astfel, Colţ Alb nu cunoscu nimic din fericirea pe care mîna omului i-ar fi putut-o da Pe lîngă aceasta, nici nu-i plăceau mîinile animalelor-oameni Faţă de ele era binevoitor E drept că uneori mîinile acestea îi dădeau carne; de cele mai multe ori însă, ele îl loveau Mîinile erau ceva de care trebuie să te ţii departe Ele aruncau pietre, umblau cu tot felul de beţe, bîte şi bice, dădeau palme şi lovituri, iar atunci cînd îl atingeau, se pricepeau să-l facă să sufere, ciupindu-l şi smucindu-l Prin satele străine întîlnise mîini de copii şi învăţase că ele lovesc cu cruzime Şi odată, un copil cît o şchioapă, care abia se ţinea pe picioare era cît pe-aci să-i scoată un ochi În urma acestor experienţe deveni bănuitor faţă de toţi copiii Nu putea să-i sufere în apropierea lui Cînd veneau spre el, cu mîinile lor ameninţătoare, se ridica Odată se afla într-un sat de lîngă Marele Lac al Sclavilor cînd, fiindu-i dat să sufere de pe urma mîinilor animalelor-oameni, ajunse să-şi modifice legea pe care o învăţase de la Castor Cenuşiu, şi anume că era o crimă de neiertat să muşti un zeu În satul acela, Colţ Alb – după obiceiul tuturor cîinilor din toate satele – o porni după hrană Un băieţaş tăia mărunt cu o secure nişte carne îngheţată de elan Bucăţelele cădeau prin zăpadă Furişîndu-se într-acolo, în căutare de carne, Colţ Alb se opri şi începu să înfulece bucăţile Îl văzu apoi pe băiat cum lăsă securea şi apucă o bîtă zdravănă Sări într-o parte tocmai la vreme ca să scape de lovitura ce cobora asupra lui Băiatul îl urmări, iar el, un străin în satul acela, o luă la fugă printre două tipii, pentru a se vedea apoi înghesuit în faţa unui mal înalt de pămînt Colţ Alb nu mai avea nici o scăpare Singurul drum care îi mai rămăsese trecea printre cele două tipii, dar băiatul îi aţinea calea Stînd cu bîta gata să lovească, el înainta spre prada pe care o încolţise Colţ Alb era furios Îl înfruntă pe băiat, zbîrlindu-se şi mîrîind, cu simţul dreptăţii din el batjocorit Cunoştea legea prăzii Toate resturile de carne, ca de pildă bucăţile îngheţate, aparţineau cîinelui care le găsea Nu greşise cu nimic, nu încălcase nici o lege şi totuşi băiatul se pregătea să-i tragă o chelfăneală Colţ Alb abia îşi dădu seama ce se petrece Făcu un ocol într-un moment de furie şi atît de repede, încît nici băiatul nu-şi dădu seama Tot ceea ce ştiu băiatul era că se trezise răsturnat în zăpadă, iar mîna în care ţinea bîta îi fusese sfîşiată de dinţii lui Colţ Alb Colţ Alb ştia însă că încălcase legea zeilor Îşi înfipsese colţii în carnea sfîntă a unuia dintre ei şi nu se putea aştepta decît la cea mai cumplită pedeapsă Dădu fuga la Castor Cenuşiu şi se ghemui după picioarele lui protectoare, cînd băiatul pe care îl muşcase şi familia acestuia veniră să ceară răzbunare Plecară însă fără să fi primit satisfacţie Castor Cenuşiu îl apărase pe Colţ Alb Îl apăraseră şi Mit-sah şi Kloo-kooch Ascultînd ciorovăiala şi urmărind gesturile furioase, pricepu că fapta pe care-o săvîrşise era îndreptăţită Şi în felul acesta înţelese că existau zei şi zei Erau zeii lui, şi mai erau şi alţi zei, şi se deosebeau între ei De la zeii lui el trebuia să primească totul, fie că era drept, fie că era nedrept, dar nu era silit să primească nedreptatea din partea altor zei În acest caz era dreptul lui să se răzbune, folosindu-şi colţii Înainte ca ziua să se fi scurs, Colţ Alb mai învăţă ceva despre această lege Pe cînd Mit-sah aduna singur lemne de foc în pădure, întîlni pe băiatul care fusese muşcat Acesta mai era întovărăşit şi de alţi băieţi Urmă un schimb de cuvinte aprinse Apoi toţi băieţii îl atacară pe Mit-sah Era vai de el Loviturile plouau din toate părţile La început, Colţ Alb privi Găsea că aceasta este o treabă a zeilor şi că nu-l priveşte pe el Apoi îşi dădu seama că Mit-sah, unul din zeii lui, mănîncă bătaie Nu dintr-un imbold al raţiunii făcu Colţ Alb ceea ce făcu Un val de furie nebună îl împinse între cei ce se luptau Cinci minute mai tîrziu peisajul era presărat de băieţi care fugeau: mulţi lăsau dîre de sînge pe zăpadă, semn că dinţii lui Colţ Alb nu-şi pierduseră vremea Cînd Mit-sah îşi povesti păţania în tabără, Castor Cenuşiu porunci să i se dea carne, multă carne, lui Colţ Alb, care, stînd sătul şi somnoros lîngă foc, înţelese că legea şi-a primit confirmarea Prin aceste încercări, Colţ Alb ajunse să cunoască datoria de a apăra proprietatea De la apărarea trupului zeului său şi pînă la apărarea bunurilor lui nu era decît un pas, şi acest pas fusese şi el făcut Ceea ce aparţinea zeului său trebuia apărat împotriva întregii lumi – chiar muşcîndu-i pe alţi zei Dar un asemenea act nu numai că era în sinea lui o nelegiuire, ci şi plin de primejdii Zeii erau atotputernici şi un cîine nu se putea măsura cu ei; totuşi Colţ Alb învăţă să-i înfrunte, fioros de războinic şi de neînfricat Datoria trecu peste sentimentul fricii, şi aceia dintre zei care obişnuiau să fure învăţară să nu se atingă de avutul lui Castor Cenuşiu În legătură cu aceasta, Colţ Alb a învăţat repede că zeul care fură este de obicei un zeu laş, gata s-o rupă de fugă atunci cînd se dă alarma A mai învăţat că, din momentul cînd el dădea alarma şi pînă ce Castor Cenuşiu sărea în ajutor, trecea foarte puţin timp Şi a înţeles că nu teama de el, ci de Castor Cenuşiu îl făcea pe hoţ să fugă Colţ Alb nu dădea niciodată alarma lătrînd El nu lătra niciodată Sistemul lui era să se repeadă de-a dreptul la cel nepoftit şi să-şi înfigă colţii în el, dacă putea Fiind de felul lui morocănos şi singuratic şi neavînd nimic de-a face cu ceilalţi cîini, el era deosebit de nimerit să păzească avutul stăpînului său şi în acest scop era încurajat şi dresat de Castor Cenuşiu Ca urmare, Colţ Alb deveni şi mai crud, mai neîmblînzit şi mai singuratic Lunile se scurgeau, întărind tot mai mult convenţia dintre cîine şi om Aceasta era vechea convenţie pe care primul lup venit din wild o făcuse cu omul Şi asemenea tuturor lupilor şi cîinilor sălbatici care i-au urmat şi au făcut şi ei la fel, Colţ Alb statornici o învoială, care-l privea doar pe el Condiţiile erau simple Pentru a avea un zeu în carne şi oase îşi dăruia propria-i libertate Hrană şi foc, apărare şi tovărăşie erau cîteva din lucrurile pe care le primea de la zeu În schimb păzea avutul zeului, îl apăra, muncea pentru el şi îi dădea ascultare Să ai un zeu, înseamnă să ai obligaţii Obligaţiile lui Colţ Alb erau să-şi facă datoria şi să se teamă, dar nu să iubească Nu ştia ce înseamnă dragostea Nu o încercase vreodată Kiche era o amintire îndepărtată În afară de aceasta, nu numai că părăsise wildul şi propria lui seminţie cînd se supusese omului, dar condiţiile convenţiei erau de aşa natură, încît, dacă ar mai fi întîlnit-o vreodată pe Kiche, nu şi-ar fi părăsit zeul ca să plece cu ea Credinţa faţă de om părea o lege a însăşi fiinţei lui, mai puternică decît dragostea de libertate, de seminţie şi rudenie Capitolul 6 FOAMETEA Primăvara era aproape cînd Castor Cenuşiu îşi încheie călătoria lui cea lungă Era în aprilie, şi în ziua în care intră în satul lor şi fu deshămat de Mit-sah Colţ Alb împlini un an Deşi mai avea mult pînă să fie mare, Colţ Alb era cel mai bine dezvoltat cîine de un an din tot satul, în afară de Lip-Lip Moştenise statura şi forţa atît de la tatăl lui, lupul, cît şi de la Kiche, şi chiar de pe acum era la fel de mare ca şi cîinii adulţi La trup nu arăta însă prea bine legat! Era zvelt şi lung, iar forţa lui – mai mult nervoasă decît masivă Blana avea adevărata culoare a blănii de lup şi, după toate aparenţele, era un adevărat lup Faptul că dinspre Kiche era pe sfert cîine nu lăsase nici o urmă fizică, deşi în ce priveşte alcătuirea minţii, acest lucru îşi pusese pecetea Rătăcea prin sat recunoscînd, cu o satisfacţie reţinută, pe diferiţii zei pe care îi cunoscuse înaintea marii călătorii Apoi erau cîinii, căţeii care creşteau ca şi el şi dulăii care nu mai păreau atît de mari şi de grozavi cum i se întipăriseră lui în minte De aceea se speria mai puţin decît odinioară şi păşea mîndru printre ei, cu o oarecare nepăsare, ce îi era pe cît de nouă, pe atît de plăcută Exista şi Baseek, un cîine bătrîn şi încărunţit, care, pe vremea cînd Colţ Alb măsura doar o şchioapă, era de ajuns să-i arate colţii, ca să-l facă să se chircească şi să se tîrască cît colo Baseek îi dovedise lui Colţ Alb cît era de neînsemnat şi tot de la el avea să mai afle multe din prefacerile ce se petreceau în făptura lui Pe cînd Baseek slăbise din pricina vîrstei, Colţ Alb se întărise o dată cu tinereţea Cu prilejul tăierii unui elan ucis nu de mult Colţ Alb cunoscu noile relaţii în care se afla cu lumea cîinilor Căpătase o copită şi o parte din fluierul piciorului, de care atîrna o bucată bună de carne Retras din focul învălmăşelii celorlalţi cîini – ascuns într-un desiş – îşi devora tocmai prada, cînd Baseek se repezi la el Înainte de a-şi da seama ce face, îl muşcă pe intrus de două ori şi sări în lături Baseek rămase surprins de îndrăzneala celuilalt şi de iuţeala atacului Stătea, uitîndu-se prosteşte la Colţ Alb, cu osul crud şi roşu între ei Baseek era bătrîn şi ajunsese să cunoască curajul mereu mai mare al cîinilor pe care pînă atunci avea obiceiul să-i terorizeze Amarnice erau experienţele de felul acesta, pe care le făcea fără să vrea, fiind nevoit pînă în cele din urmă să-şi pună la încercare toată înţelepciunea ca să o poată scoate la capăt Altădată ar fi sărit la Colţ Alb, cuprins de un val de mînie îndreptăţită Dar acum, puterile lui slăbite nu-i îngăduiau o asemenea aventură Se zbîrli fioros şi privi ameninţător pe deasupra osului, la Colţ Alb Trezindu-i-se tot respectul din trecut, Colţ Alb păru că se pleacă, se strînge şi se făcu mic, cătînd o cale de a bate în retragere într-un fel nu prea ruşinos Dar tocmai aci greşi Baseek Dacă s-ar fi mulţumit doar să arunce priviri fioroase şi ameninţătoare, toate ar fi fost bune Gata să se retragă, Colţ Alb ar fi plecat lăsîndu-i carnea Dar Baseek nu aşteptă Consideră ca şi cîştigată victoria şi făcu un pas înainte, spre carne În timp ce se pleca neatent s-o miroasă, Colţ Alb se zbîrli uşor Nici chiar atunci n-ar fi fost prea tîrziu pentru Baseek să repare lucrurile Ar fi fost de ajuns să stea deasupra cărnii, cu capul ridicat, şi să se încrunte la el şi, în cele din urmă, Colţ Alb şi-ar fi văzut de drum Dar carnea proaspătă îi umplea nările lui Baseek şi lăcomia îl împinse să muşte din ea Asta însă era prea mult pentru Colţ Alb La atît de puţin timp după lunile acelea în care îi dominase pe tovarăşii lui de atelaj, îi era cu neputinţă să rămînă nepăsător, în timp ce altul devora carnea ce îi aparţinea Lovi – după obiceiul lui – fără de veste După prima muşcătură, urechea dreaptă a lui Baseek era sfîrtecată în fîşii Şi acesta rămase încremenit în faţa iuţelii cu care se petrecură lucrurile Dar ceea ce urmă fu şi mai dureros şi se succedă cu aceeaşi repeziciune Baseek se trezi dat peste cap şi muşcat de gîtlej Pe cînd încerca să se ridice, cîinele cel tînăr îi înfipse de două ori colţii în umăr Iuţeala cu care se petrecuseră toate acestea era uluitoare Se repezi zadarnic la Colţ Alb şi, jignit, clămpăni în gol În clipa următoare, botul îi era sfîrtecat şi Baseek se trase înapoi dinaintea cărnii, clătinîndu-se Roata se întorsese Colţ Alb stătea deasupra osului, zbîrlit şi ameninţător, pe cînd Baseek se opri ceva mai departe, gata să bată în retragere Nu îndrăzni să lupte cu acest căţel iute ca fulgerul şi din nou simţi – cu şi mai multă amărăciune – slăbiciunea bătrîneţii care se apropia Încercarea lui de a-şi apăra demnitatea era eroică Întorcînd calm spatele cîinelui cel tînăr şi osului, ca şi cînd nici unul, nici celălalt n-ar fi fost demni să fie luaţi în seamă, se îndepărtă păşind ţanţoş Şi nu se opri să-şi lingă rănile sîngerînde pînă ce nu se convinse că nu era văzut Pentru Colţ Alb, întîmplarea avu ca efect o şi mai mare încredere în sine, precum şi o mai mare mîndrie Păşea mai puţin supus printre cîinii cei vîrstnici; atitudinea lui faţă de ei era acum mai puţin îngăduitoare Nu că şi-ar fi dat osteneala să caute pricină Departe de el aşa ceva Dar în felul lui, cerea consideraţie Ţinea la dreptul lui de a merge pe propriul său drum, netulburat şi fără să se ferească în lături pentru vreun alt cîine Trebuia să se ţină seamă de el, atîta tot Nu mai putea fi desconsiderat şi trecut cu vederea, aşa cum era soarta căţeilor şi cum continua să fie soarta celor care erau înhămaţi cu el la acelaşi atelaj Se dădeau la o parte din drum, făceau loc cîinilor mai mari şi, ori de cîte ori erau siliţi de aceştia, le cedau şi carnea Dar Colţ Alb, puţin sociabil, singuratic, ursuz, abia aruncînd cîte o privire în dreapta sau în stînga, temut şi fioros, depărtat şi străin, era acceptat ca egal printre vîrstnicii care îl priveau uluiţi, învăţară foarte repede să-l lase în pace, fără să încerce acte de duşmănie sau oferte de prietenie Dacă îl lăsau în pace, îi lăsa în pace – o stare de lucruri pe care, după cîteva ciocniri, o găsiră ca cea mai de dorit Pe la mijlocul verii, Colţ Alb avea să trăiască o altă încercare Mergînd tiptil să cerceteze o altă tipie înălţată la marginea satului în timpul cît el fusese plecat cu vînătorii după elan, dădu de-a dreptul peste Kiche Se opri şi se uită la ea Îşi aminti vag, totuşi de ea; nu acelaşi lucru s-ar fi putut spune şi despre Kiche Ea ridică buza, cu vechiul ei mîrîit ameninţător Amintirile lui Colţ Alb se limpeziră atunci cu totul Vremurile uitate, cînd era pui, toate acestea erau legate de mîrîitul atît de cunoscut cu care-l întîmpinase şi acum Înainte de a-i fi cunoscut pe zei, ea fusese centrul universului lui Vechile sentimente intime de odinioară îl copleşiră Sări spre ea cu bucurie, dar Kiche îl primi cu colţii tăioşi, care-i sfîşiară obrazul pînă la os Colţ Alb nu pricepu Se dădu înapoi, zăpăcit şi nedumerit Dar nu era vina ei O mamă de lup nu era făcută să-şi amintească de puii ei de acum un an sau mai mult Aşa că ea nu-şi aminti de Colţ Alb Era un animal străin, un nepoftit; şi puii ei de acum îi dădeau dreptul să nu-i placă o astfel de apariţie supărătoare Unul din pui se întinse spre Colţ Alb Erau fraţii lui vitregi, dar nu ştiau acest lucru Colţ Alb adulmecă plin de curiozitate puiul, dar Kiche se repezi la el, însemnîndu-i obrazul pentru a doua oară El se dădu mai înapoi Toate amintirile de odinioară; toate gîndurile ce se legau de ele se topiră din nou şi reintrară în mormîntul din care fuseseră trezite la viaţă O privi pe Kiche cum îşi lingea puiul, oprindu-se în răstimpuri ca să mîrîie la el În ochii lui ea nu mai preţuia nimic Învăţase să se descurce fără ea Uitase însemnătatea ei Nu mai exista nici un loc pentru ea în ordinea lucrurilor lui, după cum nici el nu mai avea loc în ordinea lucrurilor ei Stătea încă locului, prostit şi uluit, cu amintirile uitate, întrebîndu-se ce se petrece, cînd Kiche îl atacă a treia oară, ca să-l pună pe fugă Şi Colţ Alb îngădui să fie alungat Era vorba de o femelă din rasa lui, şi o lege a rasei lui făcea ca masculii să nu se lupte cu femelele Nu ştia nimic despre această lege, pentru că nu era o generalizare a minţii, ceva obţinut prin experienţa lui O simţi doar ca pe un îndemn lăuntric, o chemare a instinctului, acelaşi instinct care-l făcuse să urle la lună şi la stele, nopţi de-a rîndul şi să se teamă de moarte şi de necunoscut Lunile trecură Colţ Alb deveni mai puternic, mai greu şi mai masiv, în timp ce caracterul i se dezvolta pe drumul trasat de ereditatea şi de mediul lui Ereditatea lui era ceva viu care putea fi asemuit lutului Avea multe posibilităţi, putea fi modelat în multe şi felurite forme Mediul modelează lutul pentru a-i da o formă anume Astfel, dacă Colţ Alb n-ar fi tras niciodată la focul omului, wildul l-ar fi modelat ca pe un adevărat lup Dar zeii îi dăduseră un alt mediu şi el luă forma unui cîine, care era mai degrabă aceea a unui lup, dar totuşi cîine şi nu lup Şi astfel, după cum era lutul firii sale şi influenţa mediului, caracterul său luă o formă oarecum deosebită Nu exista nici o ieşire Devenea tot mai ursuz, mai nesociabil, mai singuratic, mai feroce; iar cîinii învăţau din ce în ce mai mult că era mai bine să stea pe picior de pace cu el decît pe picior de război, şi Castor Cenuşiu îl preţuia pe zi ce trecea tot mai mult Colţ Alb, care părea că adună putere în toată fiinţa lui suferea totuşi de o slăbiciune supărătoare Nu putea să îndure să se rîdă de el Ura rîsul oamenilor N-aveau decît să rîdă între ei de orice le-ar fi dorit inima, numai de el nu, şi atunci nu i-ar fi păsat Dar îndată ce rîsul se întorcea împotriva lui, era cuprins de cea mai cumplită furie Din serios, demn şi întunecat cum era, rîsul îl făcea să turbeze de furie, pînă la ridicol Îl supăra şi îl zdruncina atît de mult, încît ore de-a rîndul se purta ca un diavol Şi vai de cîinele care în asemenea clipe se ciocnea de el! Cunoştea prea bine legea, ca să se lege de Castor Cenuşiu; în spatele lui Castor Cenuşiu era o bîtă şi divinitatea Pe cînd în spatele cîinilor nu era decît întinderea, şi într-acolo fugeau de cîte ori apărea Colţ Alb, pe care rîsul oamenilor îl scotea din minţi În cel de al treilea an al vieţii lui, o mare foamete se abătu peste indienii de pe fluviul Mackenzie Vara lipsi peştele, iarna, renii-caribu îşi părăsiră obişnuitele lor poteci Elani, abia de se zărea cîte unul, iepurii aproape dispăruseră, animalele de pradă pieriseră Lipsite de hrana cea de toate zilele, istovite de foame, se atacară unele pe altele, devorîndu-se Supravieţuiră doar cei puternici Zeii lui Colţ Alb vînau dintotdeauna Cei bătrîni şi slabi pieriră de foame Domnea jalea peste satul în care femeile şi copiii se lipseau de hrană, pentru că puţinul ce-l aveau să poată intra în stomacurile vînătorilor istoviţi şi cu ochii înfundaţi, care băteau pădurile căutînd zadarnic vînat Foametea îi împinsese atît de departe pe zei, încît mîncară pielea tăbăcită, moale, a mocasinilor şi mănuşilor lor, în timp ce cîinii îşi mîncară hamurile de pe spate şi chiar bicele Apoi, cîinii se mîncară între ei, iar zeii îi mîncară pe cîini Mai întîi fură sacrificaţi cei mai slabi şi mai nevolnici Cîinii rămaşi priveau şi înţelegeau Cîţiva dintre cei mai îndrăzneţi şi mai înţelepţi părăsiră focurile zeilor, care ajunseseră un adevărat abator, şi fugiră în pădure, unde pînă la urmă pieriră de foame sau sfîrtecaţi de lupi În aceste vremuri chinuite, Colţ Alb se refugie şi el în codru Era mai făcut pentru această viaţă decît restul cîinilor, pentru că pe el îl călăuzeau cele învăţate pe cînd fusese pui Ajunsese deosebit de dibaci în vînarea vieţuitoarelor mici Şedea pitit ore întregi, urmărind fiece mişcare a veveriţei precaute, aşteptînd cu o răbdare la fel de mare pe cît îi era foamea pînă ce veveriţa se aventura pe pămînt Dar nici atunci Colţ Alb nu se grăbea Aştepta pînă ce era sigur de lovitură înainte ca veveriţa să se poată refugia în copac Atunci şi numai atunci ţîşnea din ascunzişul lui, ca un proiectil cenuşiu, cu o iuţeală de necrezut, fără să-şi greşească vreodată ţinta – veveriţa care fugea, dar nu destul de iute Oricît de mult succes avea în vînătoarea lui după veveriţe, exista însă ceva care-l împiedica să trăiască şi să se înzdrăvenească de pe urma lor Nu erau destule Astfel se văzu forţat să vîneze şi făpturi mai mici Foamea îi era atît de aprigă, încă nu se codea cîteodată să scormonească după şoareci, în găurile lor din pămînt Şi nici nu se dădea înapoi să se bată cu o nevăstuică, tot atît de flămîndă ca şi el, dar adesea mai feroce În clipele cele mai grele de foame se întorcea la locurile oamenilor Dar nu intra în tabără Pîndea în pădure, ferindu-se să fie descoperit şi jefuind cursele de iepuri, în rarele prilejuri cînd cădea vreo pradă Jefui pînă şi iepurele din cursa lui Castor Cenuşiu, într-o vreme în care acesta cutreiera pădurea, clătinîndu-se pe picioare, adesea lăsîndu-se jos să se odihnească din pricina slăbiciunii şi a gîfîielii Într-una din zile, Colţ Alb întîlni un lup tînăr, jigărit, doar piele şi oase, cu încheieturile muiate de foame De n-ar fi fost el însuşi flămînd Colţ Alb ar fi plecat împreună cu lupul sau chiar ar fi intrat în haită alături de fraţii lui sălbatici Dar aşa, îl dobori pe lupul cel tînăr, îl ucise şi-l mîncă Soarta părea să-l protejeze Întotdeauna cînd îl încolţea lipsa de hrană, găsea cîte ceva de ucis, iar în timpul cînd era slab, avu norocul să nu dea peste el nici un animal de pradă mai mare Astfel, odată, după ce prinsese puteri de pe urma unui rîs din care mîncase două zile, o haită de lupi înfometaţi dădu peste el Urmă o goană nebună şi sălbatică, dar el era mai bine hrănit decît ei şi în cele din urmă îi lăsă departe, în urma lui Şi nu numai că se depărtă de ei, dar făcînd un ocol larg, se întoarse înapoi, pe pîrtia făcută de el însuşi şi întîlni pe unul din urmăritorii lui istoviţi Apoi părăsi ţinutul şi plecă la drum, spre valea în care se născuse Aici, în vechea vizuină, o întîlni pe Kiche După cum îi era obiceiul, părăsise şi ea focurile neospitaliere ale zeilor, întorcîndu-se la vechiul adăpost ca să nască Cînd apăru Colţ Alb, din toţi puii ei doar unul mai trăia, şi nici acesta nu mai avea multe zile Vieţile tinere aveau puţini sorţi pe o astfel de foamete Kiche nu-l primi prea drăgăstoasă pe fiul ei cel mare Lui Colţ Alb însă nu-i păsa Crescuse mai mare decît mama lui Aşa că întoarse spatele resemnat şi o apucă în susul apei Acolo unde rîul se bifurca, o luă spre stînga şi dădu de vizuina rîsului cu care el şi mama lui se luptaseră cîndva Aici, în vizuina părăsită, se cuibări şi se odihni o zi Pe la începutul primăverii, cînd zilele de foamete erau pe sfîrşite, îl întîlni pe Lip-Lip, care se refugiase şi el în pădure, unde dusese o viaţă amărîtă Colţ Alb dădu peste el pe neaşteptate Mergînd în direcţii opuse, la poalele unui povîrniş înalt, ocoliră un colţ de stîncă şi se găsiră faţă în faţă Se opriră, cuprinşi de o bruscă nelinişte, şi schimbară priviri pline de neîncredere Colţ Alb arăta minunat Vînătoarea îi fusese spornică şi timp de o săptămînă mîncase pe săturate Era chiar îmbuibat de ultima lui pradă Dar în clipa în care îl văzu pe Lip-Lip, tot părul i se zbîrli pe spate Se zbîrlise fără să vrea – era în acea stare fizică, care în trecut îi întovărăşea întotdeauna starea de spirit pricinuită de teroarea şi persecuţia dezlănţuite împotrivă-i de Lip-Lip Ca şi în trecut cînd se zbîrlea şi începea să mîrîie la vederea lui Lip-Lip, se zbîrli şi mîrîi fără să vrea şi acum Nu-şi pierdu vremea Făcu repede şi desăvîrşit ceea ce trebuia Lip-Lip încercă să dea înapoi, dar Colţ Alb îl împinse zdravăn cu umărul Lip-Lip se dădu peste cap, căzînd pe spate Dinţii lui Colţ Alb se înfipseră în gîtlejul sfrijit Urmă o luptă pe viaţă şi pe moarte, în cursul căreia Colţ Alb se roti ţeapăn şi cu privirile încordate Apoi îşi reluă drumul de-a lungul povîrnişului, mergînd tot timpul la poalele lui Într-o zi, scurt timp după aceea, ajunse la marginea unei păduri, unde o fîşie îngustă de pămînt ducea în jos pînă la fluviul Mackenzie Odinioară mai fusese prin locurile acestea – pe atunci erau însă pustii Acum aici era un sat Pitit după arbori, Colţ Alb se opri să cerceteze situaţia Priveliştile, zgomotele şi mirosurile – toate îi erau cunoscute Era vechiul sat care îşi schimbase aşezarea Dar priveliştile, zgomotele şi mirosurile erau deosebite de cele de pe vremea cînd fugise din sat Nu se auzea nici un scheunat şi nici un jeluit Îi ajunseră la ureche zgomote care arătau că acolo e viaţă, iar cînd auzi glasul supărat al unei femei, îşi dădu seama că de fapt era supărarea cuiva care avea stomacul plin Iar văzduhul era îmbibat cu miros de peşte Exista deci mîncare Foametea trecuse Păşi cu îndrăzneală afară din pădure şi intră în tabără, mergînd de-a dreptul la tipia lui Castor Cenuşiu Castor Cenuşiu nu era acolo, dar Kloo-kooch îl primi cu strigăte de bucurie şi cu un peşte proaspăt şi întreg, iar el se culcă jos, aşteptîndu-l pe Castor Cenuşiu PARTEA a IV-a Capitolul 1 DUŞMANUL SEMINŢIEI SALE Dacă în firea lui Colţ Alb a existat vreo înclinare, oricît de uşoară, să lege frăţie cu cei de o rasă cu el, o asemenea înclinare a fost cu totul înăbuşită atunci cînd a ajuns căpetenia atelajului Pentru că acum cîinii îl urau – îl urau pentru suplimentul de carne pe care Mit-sah i-l dădea, pentru toate favorurile, reale şi închipuite, pe care le primea, pentru că întotdeauna gonea în fruntea atelajului, cu smocul cozii fluturînd şi cu spatele retrăgîndu-se neîncetat şi întărîtîndu-i Şi Colţ Alb îi ura la rîndu-i tot atît de aprig Faptul că devenise înaintaş nu era ceva care să-l mulţumească Să fie silit să alerge înaintea haitei care urlă, a haitei pe ai cărei cîini îi burduşise unul cîte unul şi pe care îi stăpînise timp de trei ani, era mai mult decît putea să îndure Dar trebuia să îndure acest lucru sau să piară, şi viaţa din el nu dorea de loc să piară În clipa în care Mit-sah dădu ordin de plecare, întregul atelaj ţîşni spre Colţ Alb, cu urlete aprige şi sălbatice Nu era nici o scăpare Dacă se întorcea spre ei, Mit-sah l-ar fi plesnit peste bot cu biciul care pişcă Nu-i rămînea decît să gonească înainte Nu putea să se ciocnească cu haita care urla, bizuindu-se pe coada şi pe picioarele lui dinapoi Acestea nu erau arme potrivite cu care să înfrunte colţii nemiloşi Aşa că goni înainte, trecînd peste propria-i fire şi mîndrie cu fiecare salt pe care-l făcea şi gonind cît era ziua de lungă Nu pot fi încălcate impulsurile firii cuiva fără a-l face să se închidă în sine O astfel de întoarcere la matcă seamănă cu aceea a firului de păr care, crescut din trup, se întoarce în chip nefiresc spre locul de unde a ieşit, intrînd în trup – lucru înveninat şi putred, care dă naştere suferinţei La fel se petrecură lucrurile şi cu Colţ Alb Fiecare chemare a fiinţei lui îl împingea să sară la haita care îi urla pe urme, dar era voinţa zeilor ca aşa ceva să nu se întîmple, iar în spatele acestei voinţe, ca s-o întărească, era biciul făcut din maţe de caribu, cu cureaua lui de treizeci de picioare, care muşca Aşadar, Colţ Alb nu putu decît să se roadă de amărăciune şi în suflet îi crescu o ură şi o răutate egale cu ferocitatea şi cu imposibilitatea firii lui de a se lăsa domesticit Dacă o fiinţă a fost vreodată duşmană rasei sale, apoi Colţ Alb era acea fiinţă El nu cerea îndurare şi nici nu o arăta faţă de alţii Era necontenit sîcîit de colţii haitei, care îşi lăsa semne pe trupul lui, dar tot atît de înverşunat îşi lăsa el urmele pe trupurile celor din haită Spre deosebire de majoritatea înaintaşilor care, atunci cînd se aşeza tabăra şi cîinii erau deshămaţi, se grămădeau lîngă zei spre a fi apăraţi, Colţ Alb dispreţuia o asemenea apărare Păşea cu îndrăzneală prin tabără, aplicînd pedepse noaptea pentru tot ceea ce suferise ziua Înainte de a fi fost făcut înaintaşul atelajului, haita învăţase să se ferească din calea lui Dar acum lucrurile stăteau altfel Aţîţaţi de urmărirea lui de o zi întreagă, influenţaţi fără să-şi dea seama de faptul că-l vedeau necontenit fugind, stăpîniţi de simţămîntul dominaţiei din cursul întregii zile, cîinii nu se puteau hotărî să-i facă loc De cîte ori apărea printre ei, se stîrnea gîlceava Mersul lui Colţ Alb era marcat de mîrîituri şi muşcături Pînă şi aerul pe care-l respira era suprasaturat de ură şi răutate, şi asta nu făcea decît să sporească ura şi răutatea din el Cînd Mit-sah striga, poruncind atelajului să oprească, Colţ Alb asculta La început, treaba asta provocase agitaţie printre cîini Se năpustiseră cu toţii asupra înaintaşului pe care-l urau atît, dar pînă la urmă văzură că lucrurile stau altfel În spatele lui se afla Mit-sah, care pocnea din biciul cel mare Şi astfel, cîinii înţeleseseră că atunci cînd atelajul era oprit din poruncă, Colţ Alb trebuia lăsat în pace Dar cînd Colţ Alb se oprea fără să fi primit poruncă, le era îngăduit să sară la el şi, dacă puteau, să-l sfîşie chiar După cîteva încercări, Colţ Alb nu se mai opri fără poruncă Învăţă repede Era în firea lucrurilor să înveţe repede, dacă voia să supravieţuiască în acele condiţii nemaipomenit de aspre, în care fusese hărăzit să trăiască În tabără însă, cîinii nu se puteau de loc deprinde să-i dea pace Zi de zi, aţinîndu-se pe urmele lui şi sfidîndu-l, tot ce învăţaseră noaptea trecută se ştergea, iar în noaptea următoare trebuiau să înveţe din nou, pentru a da apoi totul uitării imediat Pe de altă parte, exista un puternic motiv pentru a-l urî Simţeau o deosebire de rasă între ei – o cauză de duşmănie suficientă în sine Ca şi el, erau lupi domesticiţi Dar ei fuseseră domesticiţi de generaţii Pierduseră multe din ale wildului, astfel încît pentru ei wildul era necunoscutul cumplit, veşnic ameninţător şi veşnic pe picior de război Pe cînd, după aspect, după felul de a acţiona şi după imbolduri, Colţ Alb aparţinea încă wildului Îl simboliza, era însăşi personificarea wildului, aşa că atunci cînd îi arătau colţii, de fapt se apărau pe ei înşişi împotriva forţelor distrugătoare ce pîndeau în umbra pădurii şi în bezna de dincolo de focul taberei Dar cîinii mai învăţară ceva, şi anume, să stea mereu împreună Colţ Alb era prea cumplit pentru ca vreunul dintre ei să-l înfrunte de unul singur Îi ieşeau în cale în grup, altminteri i-ar fi ucis unul cîte unul, într-o singură noapte Dar aşa cum se înfăţişau lucrurile, n-avea nici o şansă să-i poată ucide Ar fi putut să dea peste cap vreunul din cîini, dar haita s-ar fi năpustit asupră-i, înainte ca el să fi putut continua lupta şi să aplice muşcătura mortală la gîtlej De cum se ivea un semn de gîlceavă, întregul atelaj se aduna ca să-l înfrunte Cîinii se mai ciorovăiau între ei, dar totul era dat uitării cînd se ivea vreo ceartă cu Colţ Alb Pe de altă parte, oricît s-ar fi străduit ei, pe Colţ Alb nu-l puteau răpune Era prea iute pentru ei, prea grozav, prea inteligent Ocolea locurile strîmte şi întotdeauna se retrăgea cînd se arătau hotărîţi să-l împresoare Cît despre faptul de a-l pune la pămînt, nici unul din cîini nu era în stare să facă asta Picioarele lui se înţepeneau în pămînt cu aceeaşi îndîrjire cu care se agăţau de viaţă Viaţa şi pămîntul de sub picioare erau sinonime în nesfîrşita lui războire cu haita şi nimeni nu ştia mai bine acest lucru decît Colţ Alb Aşa ajunse el duşmanul celor din seminţia lui – lupii aceia domesticiţi, muiaţi de focurile oamenilor şi slăbiţi de umbra protectoare a forţei omeneşti Colţ Alb era crud şi neîmpăcat; aşa fusese modelat lutul lui Jurase răzbunare tuturor cîinilor şi trăia atît de cumplit această răzbunare, încît Castor Cenuşiu nu putea decît să se minuneze de cruzimea de care era în stare Colţ Alb: jura că n-a existat vreodată un asemenea animal; şi indienii din alte sate jurau şi ei acelaşi lucru cînd îşi aduceau aminte de istoriile cu uciderile cîinilor săvîrşite de Colţ Alb Cînd Colţ Alb împlini aproape cinci ani, Castor Cenuşiu îl luă într-o lungă călătorie, şi amintirea prăpădului pe care îl stîrnise printre cîinii din numeroase sate înşirate în lungul fluviului Mackenzie, de dincolo de Rockies şi în jos de Porcupine, pînă la Yukon, rămase de pomină Colţ Alb se desfăta răzbunîndu-se împotriva rasei lui Erau cîini de rînd, nebănuitori Nu erau deprinşi cu iuţeala şi precizia lui, cu atacul lui prin surprindere Nu ştiau ce fel de creatură aducătoare de pierzanie era Se zbîrleau la el, păşind ţeapăn şi provocator, în timp ce el, fără să mai piardă vremea cu pregătiri de amănunt, trecea la acţiune, ţîşnind ca un arc de oţel, îi înhăţa de gît, nimicindu-i înainte ca vreunul din ei să-şi dea seama ce se întîmplă cu el, pradă încă surprizei Ajunsese foarte iscusit în luptă Calcula Niciodată nu-şi irosea forţele, niciodată nu se pierdea în ciorovăieli de prisos Se vîra prea repede în luptă ca să mai aibă timp de aşa ceva, şi, dacă nu nimerea, o tulea de asemenea cît mai repede Simţea într-o măsură neobişnuită acea neplăcere pe care o are lupul în încăierare Nu putea să sufere atingerea mai îndelungată a altui trup Aceasta era aducătoare de primejdie Îl scotea din fire Simţea nevoia să fie departe, liber, pe propriile lui picioare, fără să atingă vreo vietate Era wildul care mai stăruia în el Acest simţămînt fusese accentuat de viaţa neînduplecată de care avusese parte încă de pe vremea cînd era căţel În jurul lui pîndea primejdia Era cursa, veşnica cursă, teama de ea, care pîndea în adîncul fiinţei lui, întreţesută cu firea lui Aşadar, ceilalţi pe care îi întîlnea nu aveau sorţi de izbîndă în faţa lui Se ferea de colţii lor Îi dobora sau pleca, şi el însuşi rămînea mereu neatins În desfăşurarea normală a lucrurilor au existat şi excepţii Aşa de pildă, se întîmplă odată ca, năpustindu-se asupra lui mai mulţi cîini, să-l pedepsească înainte ca el să fi putut fugi; iar alte ori se întîmplă ca un singur cîine să-i lase semne adînci Dar toate acestea nu erau decît accidente În general devenise un luptător atît de iscusit, încît ieşea neatins din luptă Mai avea încă un avantaj Măsura exact timpul şi distanţa Şi lucrul acesta nu-l făcea în mod conştient Nu calcula asemenea lucruri Totul era mecanic Ochii lui vedeau exact, iar nervii transmiteau cu precizie imaginea în creier Alcătuirea lui era mai bună decît a cîinilor de rînd Elementele din care era el făcut conlucrau mai bine şi mai sigur Coordonarea lui nervoasă, mintală şi musculară era mai bună, mult mai bună Cînd ochii lui trimiteau creierului imaginea mişcătoare a vreunei acţiuni, creierul, fără vreo sforţare conştientă, ştia care este spaţiul în care se petrece acţiunea, precum şi timpul necesar îndeplinirii ei În felul acesta putea să evite săritura sau muşcătura vreunui alt cîine şi în chiar clipa aceea să prindă fracţiunea de timp, infinit de mică, în care să-şi dezlănţuie atacul Mecanismul trupului şi minţii lui era mai bine alcătuit Şi pentru aceasta nu trebuia să fie lăudat el Natura fusese mai darnică cu el decît cu animalele obişnuite, şi atîta tot Era vară cînd Colţ Alb sosi la Fort-Yukon Către sfîrşitul iernii, Castor Cenuşiu străbătu valea cea mare dintre Mackenzie şi Yukon, iar primăvara şi-o petrecu vînînd printre colţii de stîncă de la apus ai Munţilor Stîncoşi Apoi, după ce gheaţa de pe rîul Porcupine crăpă, îşi dură o luntre şi vîsli în josul apei, spre locul unde rîul se întîlnea cu Yukonul, hăt-departe, chiar sub Cercul Arctic Acolo se afla vechiul fort al Companiei Hudson Bay şi erau mulţi indieni, multă hrană şi o nemaiîntîlnită agitaţie Era în vara anului 1898, şi mii de căutători de aur o luau în susul Yukonului, spre Dawson şi Clondike Se aflau încă la sute de mile de ţinta lor, deşi mulţi dintre ei erau pe drum de un an de zile, iar drumul cel mai scurt pe care îl parcursese oricare dintre aceştia, spre a ajunge tocmai acolo, era de cinci mii de mile, în vreme ce alţii veneau de la celălalt capăt al lumii Aci se opri Castor Cenuşiu Îi ajunsese la urechi zvonul goanei după aur şi venise şi el cu cîteva baloturi cu blănuri, mănuşi şi mocasini cusuţi cu fir de maţe Nu s-ar fi aventurat el cale atît de lungă, dacă nu s-ar fi aşteptat la un cîştig mare Dar ceea ce nădăjduise el era nimic pe lîngă cele ce izbutise să realizeze Nici în visul lui cel mai nebunesc nu sperase un cîştig mai mare de sută la sută; cîştigă însă mie la sută Şi ca un adevărat indian, se instală să vîndă cu grijă şi fără grabă, chiar dacă ar fi fost nevoie să stea toată vara şi restul iernii pentru a scăpa de marfă La Fort-Yukon văzu Colţ Alb primii oameni albi Era foarte bănuitor faţă de ei Nu se putea şti ce spaime tainice aveau în puterea lor, ce suferinţe nebănuite puteau pricinui ei Era curios să-i urmărească, temîndu-se să nu fie simţit de ei În primele ceasuri se mulţumi să dea tîrcoale pe furiş şi să-i urmărească cu privirea, de la o depărtare sigură Apoi văzu că nu se întîmpla nici un rău cîinilor care le dădeau tîrcoale şi se apropie La rîndu-i devenise şi el obiectul unei mari curiozităţi din partea lor Înfăţişarea lui de lup le atrăgea pe dată privirile, arătîndu-şi-l unul altuia Lucrul acesta îl puse în gardă pe Colţ Alb şi, cînd încercară să se apropie de el, le arătă colţii şi se dădu înapoi Nici unul din ei nu izbuti să pună mîna pe el, şi era bine că se întîmpla aşa Colţ Alb află curînd că foarte puţini din aceşti zei – nu mai mulţi de o duzină, – trăiau aici La fiecare două sau trei zile, un vapor, o altă manifestare uriaşă a puterii, venea la ţărm, oprindu-se cîteva ceasuri Oamenii albi coborau de pe vapoare şi plecau cu ele din nou Numărul acestor oameni părea nesfîrşit Cam în prima zi văzuse mai mulţi decît toţi indienii pe care îi fusese dat să-i vadă în viaţa lui; şi pe măsură ce zilele treceau, ei continuau să vină în susul apei, să se oprească şi s-o pornească iar în sus, pînă ce se pierdeau în depărtare Dar dacă zeii albi erau atotputernici, cîinii lor nu prea făceau parale Acest lucru Colţ Alb îl descoperi curînd, amestecîndu-se printre cei care coborau pe mal cu stăpînii lor Aveau forme şi mărimi felurite Unii aveau picioare scurte – prea scurte; alţii aveau picioare lungi – prea lungi; aveau păr în loc de blană şi unii dintre ei chiar foarte puţin Şi nu era unul care să ştie să se bată Ca duşman al rasei sale, lui Colţ Alb îi stătea în fire să se bată cu ei, ceea ce şi făcu, şi curînd după aceea simţi un puternic dispreţ faţă de ei Erau blegi şi neputincioşi, făceau larmă multă şi se zbăteau încolo şi încoace, încercînd cu stîngăcie să realizeze prin forţă pură ceea ce el izbutea prin îndemînare şi viclenie Se năpusteau lătrînd la el, iar el sărea în lături Nu-şi dădeau seama unde dispărea; şi în aceeaşi clipă, el îi lovea în grumaz, dîndu-i peste cap şi muşcîndu-i de gîtlej Uneori, lovitura izbutea şi cîinele cădea în noroi, în timp ce haita de cîini indieni, care aştepta, tăbăra pe el, sfîşiindu-l în bucăţi Colţ Alb era înţelept Învăţase de mult că zeii se supărau cînd le erau ucişi cîinii Oamenii albi nu erau o excepţie Aşa că după ce răpunea pe vreunul din cîinii lor, sfîşiindu-i gîtlejul, se mulţumea să se dea deoparte şi să lase haita să vină şi să-i desăvîrşească opera Atunci se năpusteau oamenii albi, vărsîndu-şi toată mînia pe haită, în timp ce Colţ Alb rămînea teafăr Se oprea la o mică depărtare şi privea, în timp ce pietre, bîte, securi şi tot felul de arme se abăteau peste tovarăşii lui Colţ Alb era foarte înţelept Dar şi tovarăşilor lui le veni mintea la cap, în felul lor, şi o dată cu ei, Colţ Alb deveni şi el mai înţelept Înţeleseră că numai în timp ce se ancora vaporul la ţărm puteau petrece După ce primii doi sau trei cîini străini erau trîntiţi şi răpuşi, oamenii albi îşi înghesuiau animalele înapoi pe bord, răzbunîndu-se cu furie pe ticăloşi Unul din oamenii albi, văzîndu-şi cîinele, un prepelicar, sfîrtecat în bucăţi sub ochii lui, scoase un revolver, trase repede de şase ori, şi şase cîini din haită zăceau morţi sau pe moarte – o altă manifestare a puterii, care se întipărise în mintea lui Colţ Alb Dar toate acestea îi făceau plăcere Nu-şi iubea seminţia şi era destul de îndemînatic să scape nevătămat La început, uciderea cîinilor oamenilor albi era o plăcere După un timp, deveni o ocupaţie N-avea nimic de făcut Castor Cenuşiu era prins cu negustoria lui şi voia să se îmbogăţească, aşa încît Colţ Alb umbla haimana de-a lungul debarcaderului, însoţit de haita de cîini indieni, care îşi făcuse o faimă înfricoşătoare şi aştepta sosirea vapoarelor Îndată ce veneau, se porneau pe petrecere După cîteva minute, cînd oamenii albi îşi reveneau din surpriză, haita era împrăştiată Petrecerea se curma pînă la sosirea vaporului următor Nu se putea spune că din această haită făcea parte şi Colţ Alb Nicicînd nu se amesteca cu ea, sta deoparte, întotdeauna singur şi chiar temut de ea E drept că lucra cu haita El începea cearta cu cîinele străin, în timp ce haita aştepta Şi după ce-l dobora pe străin, ceilalţi veneau să termine treaba Dar e tot atît de adevărat că atunci el se retrăgea, lăsînd pe cei din haită să încaseze pedeapsa din partea zeilor jigniţi Nu trebuia să se străduiască prea mult ca să provoace gîlceavă Tot ce avea de făcut atunci cînd cîinii străini coborau pe mal, era să se arate Cum îl vedeau, se repezeau la el O făceau din instinct El era wildul – necunoscut, cumplit, veşnic ameninţător, făptura care dădea tîrcoale în beznă, în jurul focurilor lumii primitive, cînd ei, ghemuiţi lîngă foc, îşi adaptau din nou instinctele, învăţînd să se teamă de wildul din care veniseră şi de care se depărtaseră şi-l trădaseră Generaţie după generaţie, de-a lungul tuturor generaţiilor, această teamă de wild se imprimase în firea lor De secole, wildul însemna teroare şi nimicire Şi în tot acest timp, stăpînii lor le îngăduiseră să ucidă făpturile wildului Făcînd asta, ei se apărau atît pe sine, cît şi pe zeii a căror tovărăşie o împărtăşeau Şi astfel, proaspăt poposiţi din sudul molatic, aceşti cîini, coborînd pe pasarelă şi apoi pe malul Yukonului, cum îl zăreau, simţeau imboldul irezistibil de a se năpusti asupra lui ca să-l nimicească Chiar de erau cîini crescuţi la oraş, ei simţeau totuşi frica instinctivă de wild Nu vedeau numai cu ochii lor, în lumina limpede a zilei, făptura aceea care aducea a lup şi care stătea dinaintea lor O vedeau cu ochii strămoşilor, şi din amintirea moştenită de la ei îl cunoşteau pe Colţ Alb drept lup şi vechea ură se redeştepta în ei Toate acestea îi făceau viaţa plăcută lui Colţ Alb Dacă, văzîndu-l, se simţeau îndemnaţi să sară la el aceşti cîini străini, cu atît mai bine pentru el şi cu atît mai rău pentru ei Îl priveau ca pe o pradă care li se cuvenea, şi tot ca pe o pradă care i se cuvenea îi primea el Nu în zadar văzuse el pentru prima oară lumina zilei într-o vizuină singuratică şi dăduse primele lui bătălii cu ptarmiganul, nevăstuica şi rîsul Şi nu în zadar copilăria îi fusese amărîtă de persecuţia lui Lip-Lip şi a întregii haite de căţei Ar fi putut să fie altfel, şi atunci ar fi fost şi el altfel De n-ar fi existat Lip-Lip, şi-ar fi putut petrece vremea printre căţei atunci cînd era pui şi s-ar fi dezvoltat aducînd mai mult a cîine şi arătînd mai multă bunăvoinţă faţă de cîini Dacă Castor Cenuşiu i-ar fi arătat afecţiune şi dragoste, acestea ar fi găsit ecou în adîncurile firii lui Colţ Alb, scoţînd la lumină tot felul de însuşiri minunate Dar lucrurile nu s-au petrecut aşa Lutul lui Colţ Alb a fost plămădit altfel; făcîndu-l să fie aşa cum era, ursuz şi singuratic, lipsit de sentimentul dragostei şi crud – un duşman al seminţiei sale Capitolul 2 ZEUL CEL SMINTIT La Fort-Yukon trăiau puţini oameni albi Veniseră de multă vreme în acel loc, îşi spuneau „maia” şi erau foarte mîndri de aceasta Pentru ceilalţi oameni, aşezaţi de curînd în ţinut, nu aveau decît dispreţ Cei care coborau de pe vapoare, noii veniţi, erau cunoscuţi ca chechaquos, iar cînd li se spunea astfel, ei lăsau întotdeauna capul în jos Îşi făceau pîinea cu praf de copt Aceasta era deosebirea dintre ei şi „maia”, care într-adevăr îşi făceau pîinea cu maia, pentru că nu aveau praf de copt De fapt, toate acestea nu aveau nici o importanţă Oamenii din fort îi dispreţuiau pe noii veniţi şi, ori de cîte ori îi vedeau la strîmtoare, se bucurau Se bucurau mai ales cînd Colţ Alb şi haita lui, cu o faimă atît de proastă, dădeau iama printre cîinii noilor veniţi Cînd sosea un vapor, oamenii din fort îşi îndeplineau obligaţia de a coborî pe mal şi a asista la petrecere O aşteptau cu aceeaşi nerăbdare ca şi cîinii indienilor şi nu se lăsau rugaţi să preţuiască rolul feroce şi viclean pe care-l juca Colţ Alb Printre ei era însă unul căruia această joacă îi provoca o bucurie deosebită Cum auzea sirena vaporului, venea în fugă Şi după ce ultima bătălie se termina, iar Colţ Alb cu haita se împrăştiau, el se întorcea agale spre fort, cu multă părere de rău Uneori, cînd vreun cîine delicat din sud era doborît, slobozind urletul cel din urmă sub colţii haitei, el nu se putea stăpîni şi începea să ţopăie şi să strige de plăcere Şi totdeauna îl urmărea cu atenţie pe Colţ Alb, la care rînjea Ceilalţi oameni din fort îl strigau „Frumosu” Nimeni nu-i ştia prenumele şi, în general, în ţinut era cunoscut sub numele de Smith Frumosu Dar era orice numai frumos nu Porecla şi-o datora tocmai înfăţişării hîde Îi lipsea mai cu osebire frumuseţea Natura fusese zgîrcită cu el Mai întîi era mic de stat; deasupra scheletului lui supt se afla aşezat un cap încă mai izbitor de supt Creştetul său părea un punct De fapt, în copilărie, înainte ca tovarăşii lui să-l fi poreclit Frumosu, i se spusese „Gămălie” La spate, pornind din creştet, capul i se teşea spre ceafă; în faţă cobora direct în pantă spre fruntea joasă şi deosebit de largă De aci încolo, ca şi cum iar fi părut rău de zgîrcenia ei, natura îi aşezase, cu o mînă risipitoare, celelalte trăsături Avea ochii mari şi între ei era o distanţă de doi ochi Faţa îi era uriaşă în comparaţie cu corpul Pentru a-l trăda şi mai bine, natura îl înzestrase cu un maxilar enorm, ieşit în afară Era larg şi greu, pornind înainte şi în jos, părînd că se odihneşte pe piept Poate că acest aspect se datora oboselii gîtului subţire, care nu putea susţine aşa cum trebuie o greutate atît de mare Această falcă dădea impresia unei crunte hotărîri Ceva lipsea însă Poate că era din pricina prisosului, poate că falca era prea mare Oricum, era o înşelătorie Smith Frumosu era cunoscut prin toate colţurile ţinutului ca cel mai slab dintre laşii slăbănogi şi nevolnici Şi pentru a-i întregi descrierea, dinţii lui erau mari şi galbeni, iar caninii de sus, mai mari decît ceilalţi dinţi, îi apăreau ca nişte colţi de sub buzele subţiri Ochii îi erau galbeni şi tulburi, ca şi cum natura ar fi dus lipsă de pigmenţi şi şi-ar fi adunat rămăşiţele de prin toate tuburile ei La fel îi era şi părul, cu fire rare şi inegale, de culoare galben lutos şi galben murdar, crescut pe cap şi mijind pe obraz în smocuri şi mănunchiuri răzleţe, ca nişte grăunţe grămădite şi bătute de vînt Pe scurt, Smith Frumosu era cumva monstruos, dar vina nu-i revenea lui Nu era el răspunzător de aceasta Aşa-i fusese plămădit lutul de la bun început Gătea, spăla vasele şi făcea muncile grele pentru ceilalţi oameni din fort Şi aceştia nu-l dispreţuiau Îi arătau mai degrabă o îngăduinţă foarte omenească, o îngăduinţă pe care o arătau oricărei făpturi nedreptăţite din naştere Le era şi frică de el Furiile lui laşe îi făceau să se teamă de un glonte tras pe la spate sau de otravă în cafea Cineva trebuia totuşi să gătească şi, oricare i-ar fi fost defectele, de gătit putea găti Acesta era omul care se uita la Colţ Alb, desfătîndu-se cu isprăvile lui fioroase şi rîvnindu-l Din prima clipă încercă să-l ademenească pe Colţ Alb, dar el nici nu-i dădu atenţie Mai tîrziu, cînd momelile lui deveniră stăruitoare, Colţ Alb se zbîrli, dezvelindu-şi colţii şi dîndu-se înapoi Nu-i plăcea omul Nu-i plăcea de fel Simţea răul din el şi se temea de mîna întinsă şi de încercările lui de a-i vorbi drăgălaş Şi din toate aceste pricini îl ura pe acest om Pentru făpturile mai simple, binele şi răul sînt lucruri uşor de înţeles Binele reprezintă toate acele lucruri care aduc uşurare, mulţumire şi curmarea răului De aceea le place binele Răul reprezintă toate lucrurile pline de neplăcere, ameninţare şi suferinţă şi de aceea le urăsc aşa cum se cuvine Colţ Alb simţea că Smith Frumosu e rău Din trupul strîmb şi din mintea sucită a acestuia, pe căi tainice apăreau emanaţii ale putreziciunii dinăuntru, asemenea negurii care se ridică de pe o mlaştină puturoasă Nu cu ajutorul raţiunii şi nu numai cu cele cinci simţuri, ci prin alte simţuri, mai depărtate şi necatalogate, simţi Colţ Alb că omul acesta era primejdios de rău, gata în orice clipă să izbească De aceea, pe făptura aceasta rea era înţelept s-o urască Colţ Alb se afla în tabără la Castor Cenuşiu cînd Smith Frumosu veni prima oară La zgomotul surd al paşilor săi îndepărtaţi, înainte de a-l fi zărit, Colţ Alb ştiu cine vine şi începu să se zbîrlească Pînă atunci zăcuse pe jos în voia tihnei, dar se ridică iute şi, cînd omul sosi, se furişă, ca un adevărat lup, la marginea taberei Nu ştia ce îşi spun, dar putea să-i vadă pe om şi pe Castor Cenuşiu cum stau de vorbă Odată, omul arătă spre el şi Colţ Alb răspunse cu un mîrîit ca şi cum mîna ar fi coborît chiar asupra-i, în loc să fie, aşa cum era, la cincizeci de picioare depărtare Omul rîse de aceasta şi Colţ Alb se furişă spre pădurea care apără de toate, uitîndu-se înapoi ca să observe ce se petrece, în timp ce luneca uşor pe pămînt Castor Cenuşiu nu vru să vîndă cîinele Se îmbogăţise din comerţ şi nu mai avea nevoie de nimic Şi apoi, Colţ Alb era un animal preţios Cel mai puternic cîine de ham pe care îl avusese vreodată şi cel mai bun înaintaş Şi pe deasupra, pe tot Mackenzie şi Yukon nu se mai găsea un cîine ca el Ştia să lupte Ucidea alţi cîini tot atît de uşor cum ucid oamenii ţînţarii (Ochii lui Smith Frumosu luciră la auzul acestor vorbe şi fiinţa aceasta hîdă îşi linse cu poftă buzele subţiri ) Nu, Colţ Alb nu era de vînzare pe nici un preţ Dar Smith Frumosu se pricepea la indieni Începu să vină des în tabăra lui Castor Cenuşiu, ascunzînd sub haine o sticlă sau aşa ceva Unul din efectele whiskyului este că stîrneşte setea Lui Castor Cenuşiu începu să i se facă sete Mucoasele lui aprinse şi stomacul ars începură să ceară tot mai mult din lichidul acela care pîrjolea, iar creierul lui, răscolit cu totul de neobişnuitul stimulent, îl împingea să facă orice pentru a-l obţine Banii pe care îi luase pe blănuri, mănuşi şi mocasini începură să se ducă Începură să se ducă din ce în ce mai repede şi, pe măsură ce punga îi scădea, devenea tot mai neliniştit În cele din urmă, banii, şi marfa, şi buna dispoziţie se duseră cu toatele Nu-i mai rămăsese decît setea, o stăpînă grozavă ce sălăşluia în făptura lui şi care devenea tot mai grozavă cu fiecare respiraţie lucidă Atunci discută Smith Frumosu din nou cu el despre vînzarea lui Colţ Alb; de astă dată însă preţul oferit era în sticle şi nu în dolari, şi urechile lui Castor Cenuşiu începură să asculte cu şi mai mult nesaţ — Prinde cîinele şi ia-l sănătos – fu ultimul lui cuvînt Sticlele fură predate, dar după două zile – „Prinde-mi cîinele” erau cuvintele cu care se adresă de astă dată Smith Frumosu lui Castor Cenuşiu Într-o seară, Colţ Alb se furişă în tabără şi se trînti la pămînt cu un suspin de uşurare Zeul temut nu era acolo Zile de-a rîndul îşi arătase tot mai aprig dorinţa de a pune mîna pe el, şi în acest timp Colţ Alb fusese silit să ocolească tabăra Nu ştia ce rău îl ameninţă din partea acelor mîini stăruitoare Ştia doar că îl ameninţă cu un rău şi că cel mai bun lucru pentru el era să se ţină departe, acolo unde nu îl puteau ajunge Dar nici n-apucă să se culce bine, cînd Castor Cenuşiu se apropie, mergînd pe două cărări, şi-i legă o curea de piele în jurul gîtului Se aşeză lîngă el, ţinînd capătul curelei în mînă În cealaltă mînă ţinea o sticlă, pe care, din cînd în cînd, o răsturna deasupra capului, şi această mişcare era însoţită de gîlgîituri Trecu un ceas, cînd vibraţiile unor paşi în contact cu pămîntul îl precedară pe cel ce se apropia Colţ Alb fu primul care le auzi şi se zbîrli recunoscînd ale cui sînt, în timp ce Castor Cenuşiu continua să dea din cap prosteşte Colţ Alb încercă să tragă cureaua încet din mîna stăpînului său; dar degetele destinse se strînseră şi Castor Cenuşiu se ridică Smith Frumosu păşi în tabără şi se aplecă asupra lui Colţ Alb Acesta mîrîi uşor, în sus, la făptura aceea de temut, urmărind cu încordare mişcarea mîinilor Una din mîini se întinse şi începu să coboare spre capul lui Mîrîitul uşor deveni încordat şi aspru Mîna continua să coboare încet, în timp ce el se ghemuia cît putu, privind-o cu răutate, iar mîrîitul îi devenea tot mai nervos pe măsură ce – cu respiraţia din ce în ce mai scurtă – se apropia de punctul culminant Pe neaşteptate dădu să muşte, înfigîndu-şi colţii ca un şarpe Mîna fu smucită înapoi şi dinţii se închiseră în gol cu un clănţănit ascuţit Smith Frumosu era speriat şi supărat Castor Cenuşiu îi lovi pe Colţ Alb în cap, făcîndu-l să se ghemuiască la pămînt cu supunere Privirile bănuitoare ale lui Colţ Alb urmăreau fiece mişcare Îl văzu pe Smith Frumosu plecînd şi întorcîndu-se cu o bîtă zdravănă Apoi, Castor Cenuşiu îi dădu capătul curelei şi Frumosu o porni Cureaua se întinse Colţ Alb se împotrivi Castor Cenuşiu îl izbi în neştire, spre a-l face să se ridice şi să-l urmeze Îl ascultă, dar se năpusti asupra străinului care-l trăgea după el Smith Frumosu nu se feri; se aşteptase la asta Învîrti bîta cu iuţeală, oprind atacul la jumătatea drumului, şi-l doborî la pămînt pe Colţ Alb Castor Cenuşiu rîse şi dădu din cap aprobator Smith Frumosu trase din nou de curea şi, de astă dată ameţit şi şchiopătînd, Colţ Alb se tîrî la picioarele lui Nu se mai repezi a doua oară O singură lovitură de bîtă îi ajungea ca să se convingă că zeul cel alb ştia s-o mînuiască, iar el era prea înţelept ca să lupte împotriva inevitabilului Aşa că o porni întunecat pe urmele lui Smith Frumosu, cu coada între picioare şi cu respiraţia întretăiată de mîrîituri slabe Dar Smith Frumosu era numai cu ochii pe el, iar bîta stătea gata în orice clipă să lovească La fort, Smith Frumosu îl legă bine şi se duse la culcare Colţ Alb aşteptă o oră, apoi apucă cureaua cu dinţii şi în zece secunde era liber Nu pierduse timp Şi nici nu fusese nevoie să roadă cu dinţii Cureaua fusese tăiată în diagonală, aproape tot atît de drept ca de un cuţit Apoi privi spre fort, zbîrlindu-se şi mîrîind Se întoarse şi porni spre tabăra lui Castor Cenuşiu Nu-i datora supunere acestui zeu străin şi cumplit Se dăruise lui Castor Cenuşiu şi socotea că tot lui Castor Cenuşiu îi aparţinea încă Dar cele petrecute înainte se repetară – cu o deosebire: Castor Cenuşiu îl legă din nou cu o curea şi a doua zi dimineaţă îl înapoie lui Smith Frumosu Şi deosebirea se ivi aci Smith Frumosu îi dădu o ciomăgeală Legat zdravăn, Colţ Alb nu putea decît să se înfurie zadarnic şi să îndure pedeapsa Şi bîta şi biciul fură folosite împotriva lui şi îndură cea mai cruntă bătaie de care avusese vreodată parte Pînă şi bătaia aceea straşnică pe care o încasase de la Castor Cenuşiu pe cînd era căţel i se părea acum ceva blînd în comparaţie cu aceasta Treaba îi făcea plăcere lui Smith Frumosu Se desfăta cu ea şi, zvîcnind biciul sau bîta, se holba la victima lui, cu ochii aprinşi de o privire nătîngă, ascultînd urletele de durere, gemetele şi mîrîiturile lui neputincioase Pentru că Smith Frumosu era crud, aşa cum sînt mişeii Umilindu-se şi miorlăindu-se dinaintea loviturilor sau a vorbei furioase a altuia, se răzbuna la rîndu-i pe făpturile mai slabe decît el Oricărei făpturi îi place puterea, şi Smith Frumosu nu făcea nici el excepţie Neavînd parte de putere printre ai lui, el se năpustea asupra făpturilor mai mici, afirmîndu-se în acest fel Dar Smith Frumosu nu era propria lui creaţie şi de aceea nu trebuie condamnat Venise pe lume cu un trup strîmb şi cu o minte necioplită Aceasta îi era plămada şi lumea nu o modelase cu generozitate Colţ Alb îşi dădea seama de ce era bătut Cînd Castor Cenuşiu îi legase cureaua în jurul gîtului şi capătul ei îl încredinţase lui Smith Frumosu, Colţ Alb ştia că voinţa zeului său era să plece cu Smith Frumosu Şi cînd acesta îl lăsase legat în afara fortului, ştia că era voinţa lui Smith Frumosu să rămînă acolo Prin urmare nu dăduse ascultare voinţei ambilor zei şi deci îşi merita pedeapsa Văzuse în trecut cîini schimbîndu-şi stăpînul şi mai văzuse şi fugari care erau bătuţi ca şi el acum Era înţelept, totuşi în firea lui sălăşluiau forţe mai puternice decît înţelepciunea Una din acestea era credinţa Nu-l iubea pe Castor Cenuşiu; totuşi, chiar în faţa voinţei şi a mîniei acestuia, el îi arăta credinţă Nu putea face altfel Această credinţă era o însuşire a aluatului lui: însuşire care deosebea specia lui de alte specii, însuşire care le-a dat posibilitatea, lupului şi cîinelui sălbatic, să vină de peste întinderi şi să se întovărăşească cu omul După bătaie, Colţ Alb se refugie înapoi în fort De astă dată, Smith Frumosu îl priponi de un băţ Nu renunţi uşor la un zeu, şi aşa se petrecu şi cu Colţ Alb Castor Cenuşiu era zeul lui şi, în ciuda voinţei acestuia, Colţ Alb încă se mai agăţa de el şi nu voia să renunţe la el Castor Cenuşiu îl trădase şi îl părăsise, dar faptul acesta nu avea nici un efect asupra lui Nu în zadar se dăruise el cu trup şi suflet lui Castor Cenuşiu Din partea lui Colţ Alb nu existau rezerve şi legătura aceasta nu putea fi ruptă atît de uşor Astfel, noaptea, pe cînd oamenii din fort dormeau, Colţ Alb apucă cu dinţii băţul care îl ţinea Lemnul era uscat şi fusese legat atît de strîns de gîtul lui, încît abia de-l putea ajunge cu dinţii Numai printr-un efort nespus de greu al muşchilor şi cu arcuirea cefei izbuti el să apuce băţul cu colţii şi doar de margini; şi numai datorită unei uriaşe răbdări de ceasuri întregi izbuti să roadă băţul Era un lucru care se presupunea că nu-l pot face cîinii Aşa ceva nu se mai întîmplase Dar Colţ Alb o făcu şi pe aceasta, plecînd din fort în zori, cu capătul de băţ atîrnat de gît Era înţelept Dar dacă ar fi fost numai înţelept, nu s-ar fi întors la Castor Cenuşiu, care îl trădase în două rînduri El mai avea însă credinţă şi se întoarse pentru a fi trădat şi a treia oară Din nou se lăsă legat cu o curea de gît de către Castor Cenuşiu şi din nou Frumosu veni să-l caute Şi de astă dată fu bătut mai rău decît înainte Castor Cenuşiu privea prosteşte, în timp ce omul alb mînuia biciul Nu-i luă de fel apărarea Nu mai era cîinele lui Cînd bătaia se termină, Colţ Alb era bolnav Un cîine delicat din sud ar fi murit după aşa ceva, el însă nu Şcoala vieţii lui fusese mai aspră, el însuşi era făcut dintr-un aluat mai aspru Avea o prea mare vitalitate şi era prea puternic legat de viaţă Dar se simţea tare rău La început n-a fost în stare nici să se tîrască şi Smith Frumosu trebui să-l aştepte un ceas Apoi, orbeşte şi şovăitor, începu să meargă pe urmele lui Smith Frumosu, înapoi spre fort De astă dată fu legat cu un lanţ care se dovedi mai tare ca dinţii lui şi Colţ Alb se strădui zadarnic să scoată belciugul din scîndura în care era bătut După cîteva zile, treaz şi ruinat, Castor Cenuşiu plecă în sus pe Porcupine, în lunga lui călătorie spre Mackenzie Colţ Alb rămase pe Yukon în puterea unui om pe jumătate smintit şi brută pe de-a-ntregul Dar ce poate şti un cîine despre ce este nebunia? Pentru Colţ Alb, Smith Frumosu era un zeu adevărat, chiar dacă se arăta a fi crunt Era un zeu smintit, în cel mai bun caz, dar Colţ Alb nu ştia nimic despre sminteală; el ştia doar că trebuie să se supună voinţei acestui nou stăpîn şi să dea ascultare tuturor toanelor şi fanteziilor lui Capitolul 3 DOMNIA URII În stăpînirea zeului cel smintit, Colţ Alb deveni un demon Era ţinut în lanţ, într-un ţarc din spatele fortului, şi acolo Smith Frumosu venea să-l întărîte şi să-l necăjească pînă ce-l scotea din minţi cu sîcîielile lui Foarte curînd, omul descoperi susceptibilitatea lui Colţ Alb cînd se rîdea de el şi îşi făcu un obicei să-şi rîdă de el după ce mai întîi îi juca o farsă usturătoare Rîdea zgomotos şi dispreţuitor şi în acelaşi timp arăta în bătaie de joc cu degetul spre Colţ Alb În asemenea clipe, judecata îl părăsea pe Colţ Alb şi în accesele lui de furie devenea mai descreierat chiar decît stăpînul lui Odinioară, Colţ Alb nu fusese duşman decît celor din rasa lui, şi încă un duşman aprig Acum deveni duşmanul tuturor, mai crunt ca niciodată Era chinuit atît de tare, încît ura orbeşte şi fără cea mai slabă urmă de judecată Ura lanţul cu care era legat, oamenii care se uitau la el printre scîndurile ţarcului, cîinii care îi însoţeau pe oameni, mîrîind răutăcios la el, care stătea neputincios Ura pînă şi lemnul ţarcului care îl îngrădea, cel dintîi şi cel din urmă lucru pe care îl ura mai mult decît orice pe lumea asta era Smith Frumosu Dar în tot ceea ce îi făcea lui Colţ Alb, Smith Frumosu urmărea un scop Într-o bună zi, mai mulţi oameni se adunară în jurul ţarcului Smith Frumosu intră înarmat cu o bîtă şi dezlegă lanţul de la grumazul lui Colţ Alb După ce stăpînul ieşi, Colţ Alb, slobod, alergă prin ţarc de parcă era apucat, încercînd să ajungă la oamenii de afară Era măreţ în dezlănţuirea lui Atingea cinci picioare în lungime cînd se ridica, şi două picioare şi jumătate pînă la umeri cînd era în patru labe, depăşind cu mult mărimea unui lup de talie corespunzătoare Moştenise de la mama lui linia mai greoaie a cîinelui, aşa încît cîntărea – fără nici un fel de grăsime şi fără o singură uncie de carne – peste nouăzeci de pfunzi Era tot numai muşchi, os şi tendoane – spiţă de luptător în cea mai bună formă Uşa ţarcului se deschise din nou Colţ Alb se opri Se petrecea un lucru neobişnuit Aştepta Uşa se deschise mai larg Apoi, un cîine cît toate zilele fu împins înăuntru şi uşa fu trîntită cu zgomot în urma lui Colţ Alb nu mai văzuse niciodată un astfel de cîine (era un adevărat dulău); dar nici mărimea şi nici înfăţişarea fioroasă a celui nou venit nu îl înspăimîntară Exista ceva care nu era nici lemn, nici fier, asupra căruia putea să-şi verse ura Sări înainte cu o fulgerare a colţilor care sfîşiară grumazul dulăului Acesta scutură din cap, mîrîi răguşit şi se năpusti asupra lui Colţ Alb Dar Colţ Alb era cînd ici, cînd colo şi pretutindeni, scăpînd necontenit şi ferindu-se, sărind mereu înainte şi sfîşiind cu colţii, apoi dîndu-se în lături la timp ca să scape de pedeapsă Oamenii de afară urlau şi aplaudau, în timp ce Smith Frumosu, stăpînit de o plăcere nespusă, se desfăta privind cum Colţ Alb îşi sfîrteca şi ciopîrţea adversarul Încă din prima clipă era limpede că dulăul nu avea nici o speranţă Era prea greoi şi prea încet La sfîrşit, pe cînd Smith Frumosu îl împingea înapoi pe Colţ Alb cu bîta, dulăul era tîrît afară de stăpînul lui După aceea urmă plata rămăşagurilor şi banii zornăiră în palma lui Smith Frumosu Colţ Alb privi cu încordare la oamenii strînşi în jurul ţarcului său Mirosea a luptă; şi aceasta era acum singura cale ce i se încuviinţa pentru a-şi manifesta viaţa din el Chinuit, aţîţat la ură, era ţinut prizonier, aşa încît nu avea alt mijloc de a-şi satisface această ură decît atunci cînd stăpînul lui găsea cu cale să-i opună vreun cîine Smith Frumosu îi cîntărise bine forţele, căci de fiecare dată ieşea învingător Într-una din zile fură vîrîţi peste el trei cîini, unul după altul În altă zi fu vîrît prin uşa ţarcului o matahală de lup, prins de curînd în wild Iar într-o altă zi fură aduşi doi cîini în acelaşi timp şi azvîrliţi împotriva lui Aceasta a fost cea mai cruntă luptă pe care a dat-o vreodată şi, cu toate că pînă la urmă îi ucise pe amîndoi, el însuşi era mai mult mort decît viu Toamna, cînd căzu prima zăpadă şi sloiuri de gheaţă curgeau pe rîu, Smith Frumosu plecă împreună cu Colţ Alb pe un vapor care mergea în susul Yukonului, spre Dawson Colţ Alb îşi cîştigase acum renume în întreg ţinutul Se făcuse cunoscut în lung şi în lat ca „lupul cel bătăuş”, şi nenumăraţi curioşi stăteau grămadă în jurul cuştii în care era ţinut el pe puntea vaporului Se înfuria şi mîrîia la ei sau zăcea liniştit, cercetîndu-i cu o ură rece Şi de ce nu i-ar fi urît? Nu-şi pusese niciodată întrebarea asta Nu cunoştea decît ura şi se lăsa călăuzit de patima ei Pentru el, viaţa devenise un iad Nu fusese plămădit pentru aspra captivitate pe care animalele sălbatice o aveau de îndurat din partea oamenilor Şi tocmai astfel era el tratat Oamenii îl priveau, îl întărîtau împungîndu-l cu băţul printre gratii ca să-l facă să mîrîie, şi apoi rîdeau de el Oamenii aceştia erau mediul lui şi ei îi plămădeau lutul, făcînd din el o fiinţă cu mult mai feroce decît o hărăzise natura Cu toate acestea, natura îi dăduse supleţe În condiţiile în care multe alte animale ar fi murit ori s-ar fi pierdut cu firea, el se adaptă şi trăi Şi aceasta fără să-i zdruncine moralul Poate că Smith Frumosu, ca un tartor şi călău ce era, ar fi fost în stare să i-l zdruncine, dar pînă una-alta nu exista nimic care să arate că ar fi putut izbuti Dacă Smith Frumosu avea un diavol în el, Colţ Alb avea şi el unul, şi cei doi turbau de furie unul împotriva celuilalt, neîncetat Odinioară, Colţ Alb avusese înţelepciunea să se plece şi să se supună unui om care avea o bîtă în mînă; dar acum, această înţelepciune îl părăsi; doar simplul fapt că îl vedea pe Smith Frumosu era de ajuns ca să-i stîrnească accese de furie Iar cînd se aflau unul în faţa altuia şi era împins înapoi cu bîta, el continua să mîrîie şi să-şi arate colţii Nimic nu izbutea să-l facă să nu mai mîrîie Oricît de crunt ar fi fost bătut, întotdeauna el mai scotea un mîrîit, iar cînd Smith Frumosu renunţa şi se retrăgea, în urma lui se auzea un mîrîit provocator, iar uneori Colţ Alb se repezea la gratiile cuştii, lătrîndu-şi ura Cînd vaporul ajunse la Dawson, Colţ Alb coborî pe uscat Continua să aibă o viaţă publică, într-o cuşcă, înconjurat de oameni curioşi Era expus ca „lupul cel bătăuş” şi oamenii plăteau cîte cincizeci de cenţi, în praf de aur, ca să-l vadă Nu avea o clipă de răgaz Dacă se culca, era întărîtat cu un băţ ascuţit – pentru că spectatorii voiau să ştie pe ce au dat banii Şi ca spectacolul să fie interesant, furia lui era întreţinută mai tot timpul Dar mai rea decît toate acestea era atmosfera în care trăia Era privit ca cel mai înspăimîntător dintre animalele sălbatice, dar sălbăticia îi fusese sădită în suflet de gratiile cuştii Orice cuvînt, orice gest precaut al oamenilor trezea în el o cruzime cumplită Era gaz turnat peste focul cruzimii lui Toate acestea nu puteau să aibă decît o singură urmare, şi aceasta era că ferocitatea lui se alimenta din ea însăşi şi sporea Era încă o dovadă a supleţei lutului din care fusese modelat şi a capacităţii lui de a se modela sub presiunea mediului înconjurător Pe lîngă faptul că trebuia să îndure privirile curioşilor, mai era şi luptător de profesie În răstimpuri destul de neregulate, ori de cîte ori se putea organiza cîte o luptă, era scos din cuşcă şi dus într-o pădure, la cîteva mile de oraş Lucrul acesta se petrecea de obicei noaptea, ca să se evite amestecul poliţiei-călare teritoriale După cîteva ceasuri de aşteptare, cînd începea să se crape de ziuă, soseau spectatorii şi cîinele cu care trebuia să se bată În felul acesta ajunsese să se bată cu toate mărimile şi speciile de cîini Ţinutul era sălbatic, oamenii – sălbatici şi ei şi de obicei luptele se dădeau pe viaţă şi pe moarte Cum Colţ Alb continua să mai lupte, e limpede că ceilalţi cîini plăteau tributul morţii El nu cunoscu niciodată înfrîngerea Deprinderea lui timpurie, de pe vremea cînd se bătea cu Lip-Lip şi cu întreaga haită de căţei, îi prindea bine Îl ajuta îndărătnicia cu care îşi înfigea picioarele în pămînt Nu existat cîine care să-l doboare de pe picioare Acesta era şiretlicul preferat al seminţiei lupilor – să se năpustească asupra duşmanului, fie direct, fie făcînd un ocol neaşteptat, în speranţa de a-l izbi în umăr şi a-l da peste cap Copoi de vînătoare de pe Mackenzie, cîini eschimoşi şi de Labrador, cîini laponi şi malemuţi – toţi au încercat să lupte cu el şi toţi au dat greş Nu se ştia ca el să fi fost vreodată dat peste cap Oamenii îşi mărturiseau unii altora acest lucru, aşteptînd de fiecare dată să vadă întîmplîndu-se şi aşa ceva; dar Colţ Alb îi dezamăgea mereu Apoi mai era iuţeala lui fulgerătoare Faptul acesta îi dădea un avantaj nespus de mare asupra duşmanilor Oricîtă experienţă de luptă ar fi avut ei, nu întîlniseră vreodată un cîine care să se mişte atît de iute Mai era şi faptul că atacul lui pornea fulgerător Cîinele de rînd era deprins cu preliminariile de mîrîituri, zbîrlituri şi sforăieli, şi de aceea era doborît şi terminat înainte de a începe lupta sau de a-şi fi venit în fire de pe urma atacului prin surprindere Lui Colţ Alb i se întîmpla atît de des să procedeze astfel, încît devenise un obicei ca el să fie ţinut pînă ce cîinele celălalt îşi termina preliminariile şi era gata de luptă, ba chiar dădea el primul atac Dar cel mai mare avantaj al lui Colţ Alb era experienţa Ştia despre luptă mai mult decît oricare dintre cîinii care îl înfruntau Se bătuse de mai multe ori, ştia cum să preîntîmpine mai multe trucuri şi strategii şi poseda el însuşi mai multe şiretlicuri; cît despre metoda lui, abia de mai trebuia îmbunătăţită Pe măsură ce timpul trecea, avea de dat tot mai puţine lupte Oamenii căutau în zadar un egal şi Smith Frumosu se văzu nevoit să-i opună lupi Erau prinşi în cursă de indieni în acest scop şi o luptă între Colţ Alb şi un lup se dovedea o bună atracţie pentru mulţime Odată a fost adusă o femelă de rîs şi de astă dată Colţ Alb trebui să lupte pentru propria-i viaţă Agerimea ei o egala pe a lui; cruzimea ei era la fel cu a lui; el lupta doar cu colţii, în timp ce ea se lupta şi cu labele, care aveau gheare ascuţite Dar după lupta cu rîsul, orice altă luptă încetă pentru Colţ Alb Nu mai existau animale cu care să se bată – cel puţin nu exista nici unul care să fie socotit vrednic să se măsoare cu el Aşa că rămase ca un obiect de expoziţie pînă în primăvară, cînd un oarecare Tim Keenan, un individ care umbla cu „uite popa, nu e popa”, poposi în ţinut O dată cu el apăru şi primul buldog care călcase vreodată prin Klondike Nu se putea ca acest cîine să nu se întîlnească cu Colţ Alb, şi timp de o săptămînă înaintea luptei pe care o aşteptau cu toţii, acesta era principalul subiect de conversaţie în anumite cartiere ale oraşului Capitolul 4 MOARTEA CARE ATÎRNĂ DE GÎT Smith Frumosu îi desfăcu lanţul de la gît şi se dădu înapoi De astă dată, Colţ Alb nu mai atacă imediat Rămase liniştit, cu urechile ciulite, atent şi curios, supraveghind cu grijă ciudatul animal din faţa lui Nu mai văzuse pînă atunci un asemenea cîine Tim Keenan îl împinsese pe buldog, mormăindu-i: „Pe el” Animalul înainta legănîndu-se spre centrul cercului, ţeapăn, chinuit şi stîngaci În cele din urmă se opri, clipind către Colţ Alb Mulţimea porni să strige: „Pe el, Cherokee! Rupe-l, Cherokee! Înghite-l!” Dar Cherokee nu părea prea dornic să se bată Întoarse capul şi clipi spre oamenii care strigau, dînd vesel din ciotul lui de coadă Nu-i era frică, ci doar lene În afară de aceasta, nici nu-şi dădea seama că trebuie să se bată cu cîinele din faţa lui Nu era obişnuit să se lupte cu un soi de cîine ca ăsta şi aştepta să i se aducă cel adevărat Tim Keenan intră în cerc şi se aplecă asupra lui Cherokee, mîngîindu-l pe grumaz cu mîinile, care se frecau de firele de păr, împingîndu-l înainte, cu mişcări line Toate acestea erau îndemnuri Iar efectul lor era aţîţător, pentru că Cherokee începu să mîrîie încet, din fundul gîtlejului Era o legătură între ritmul mîrîitului şi mişcările pe care omul le făcea cu mîna Mîrîitul i se sui în gît o dată cu punctul culminant al fiecărei mişcări înainte şi se potolea, pentru a începe din nou, o dată cu mişcarea următoare Sfîrşitul fiecărei mişcări dădea accentul ritmului, mişcarea terminîndu-se brusc de cum izbucnea mîrîitul Lucrul acesta nu rămase fără efect asupra lui Colţ Alb Părul începu să i se ridice pe ceafă şi pe grumaz Tim Keenan mai împinse pentru ultima oară cîinele şi se dădu înapoi Avîntul care-l împingea pe Cherokee înainte stingîndu-se, cîinele continuă să înainteze din propria lui voinţă, gonind iute cu picioarele-i crăcănate Atunci lovi Colţ Alb Izbucni un strigăt de admiraţie Străbătuse distanţa mergînd mai degrabă ca o pisică decît ca un cîine; şi cu aceeaşi iuţeală de pisică sfîrtecase cu dinţii sărind în lături Buldogul sîngera dinapoia urechii, din rana de pe ceafa lui groasă Nu dădu nici un semn, nici măcar nu mîrîi, ci se întoarse şi o porni după Colţ Alb Tot ceea ce se petrecea de ambele părţi, iuţeala unuia şi perseverenţa celuilalt, aţîţară patimi în mulţime şi oamenii se porniră să facă noi rămăşaguri şi să le urce pe cele încheiate Iarăşi şi iarăşi Colţ Alb sărea, sfîrteca şi se depărta neatins, iar ciudatul lui duşman îl urmărea fără o prea mare grabă, nu prea încet, dar ferm şi hotărît şi cu intenţii precise Metoda lui urmărea un scop – să facă ceea ce îşi pusese în gînd, ceva de la care nu-l putea abate nimic Tot ce făcea el, fiecare acţiune a lui purta semnul acestui ţel pe care-l urmărea Colţ Alb era uluit Nu mai văzuse niciodată un asemenea cîine Nu avea păr pe el, era moale şi sîngera uşor Nu exista un înveliş gros de blană care să zădărnicească muşcătura lui Colţ Alb, cum se întîmpla adesea cu cîinii de acelaşi soi cu el De cîte ori lovea, colţii i se înfigeau uşor în carnea care ceda, în timp ce animalul părea că nu e în stare să se apere Şi mai era ceva care îl zăpăcea – nu scotea nici un strigăt, aşa cum se obişnuise el cu ceilalţi cîini cu care se bătuse În afară de vreun mîrîit, cîinele îşi îndura chinul fără murmur Şi nu şovăia nici o clipă în urmărirea lui Nu înseamnă că Cherokee era încet, dar oricît de iute se întorcea şi se răsucea el, nu-l nimerea niciodată pe Colţ Alb Cherokee era şi el uluit Nu se luptase niciodată cu un cîine de care să nu se poată apropia Întotdeauna ambii adversari doreau să se apropie Dar aici era un cîine care se ţinea la distanţă, ţopăind şi ferindu-se cînd într-o parte, cînd într-alta Şi cînd îşi înfigea colţii în el, nu-i ţinea, ci dădea drumul pe dată, ţîşnind din nou în lături Colţ Alb nu putea însă să ajungă la partea moale, de dedesubtul gîtului Buldogul era prea scurt, iar fălcile lui masive erau o apărătoare în plus Colţ Alb ţîşnea iute şi apoi se retrăgea neatins, în timp ce rănile lui Cherokee se înmulţeau Capul şi gîtul îi erau sfîşiate şi sfîrtecate Sîngera din plin, dar nu părea că s-ar pierde cu firea Îşi continua urmărirea greoaie, deşi o dată, derutat pentru o clipă, se opri în loc clipind spre oamenii care priveau, dînd din ciotul lui de coadă în semn că era dispus să se bată În acea clipă Colţ Alb se năpusti la el, apoi sări deoparte sfîrtecînd în viteză rămăşiţa sfîşiată a uneia din urechi Cu o uşoară urmă de mînie, Cherokee reluă urmărirea, mergînd înăuntrul cercului pe care-l descria Colţ Alb şi străduindu-se să-i apuce gîtlejul în strînsoarea lui ucigătoare Colţ Alb scăpă de buldog ca prin urechile acului, şi cînd Colţ Alb, răsucindu-se brusc, scapă de primejdie sărind în partea opusă, se auziră strigăte de laudă Timpul trecea Colţ Alb continua să ţopăie, furişîndu-se şi răsucindu-se, sărind înainte şi înapoi şi lăsînd răni tot mai multe pe trupul duşmanului Iar buldogul continua să-l urmărească cu o siguranţă înverşunată Mai devreme sau mai tîrziu îşi va atinge ţelul – acela de a izbuti să-l prindă în strînsoarea care îi va aduce victoria Între timp răbda toate chinurile pe care celălalt i le provoca Urechile lui mari erau fîşiuţe, ceafa şi umerii îi erau sfîşiate în douăzeci de locuri; pînă şi buzele îi erau spintecate şi sîngerau – toate acestea pricinuite de muşcăturile ca fulgerul care îi depăşeau posibilitatea de a le prevedea şi de a se păzi de ele Colţ Alb încercase din cînd în cînd să-l răstoarne pe Cherokee, dar diferenţa de înălţime era prea mare Cherokee era prea îndesat, prea aproape de pămînt Colţ Alb întrecu măsura cu şiretlicul lui La o întoarcere şi un ocol iute de-al lui i se ivi prilejul Îl prinse pe Cherokee cu capul întors, cînd acesta se răsucea mai încet Umărul îi era expus Colţ Alb se aruncă asupra lui, dar era mai înalt decît celălalt, şi cînd lovi cu putere se trezi peste trupul duşmanului Pentru prima oară în istoricul luptelor lui, oamenii îl văzură pe Colţ Alb pierzînd pămîntul de sub picioare Trupul lui descrise o jumătate de salt mortal în aer şi ar fi căzut pe spate dacă atunci cînd era încă în aer nu s-ar fi răsucit ca o pisică, în sforţarea lui de a cădea cu picioarele pe pămînt Aşa cum căzu, se lovi rău într-o parte În clipa următoare era în picioare, dar în aceeaşi clipă colţii lui Cherokee se încleştară în gîtlejul lui Nu-l înhăţase bine, pentru că nimerise prea jos, spre piept, dar Cherokee ţinea zdravăn Colţ Alb sări în picioare şi se smuci sălbatic în sus şi în jos, încercînd să se scuture de trupul buldogului Îl scotea din fire această greutate care atîrna, trăgîndu-l în jos Îi încătuşa mişcările, stînjenindu-l Părea o cursă, şi toate instinctele lui se împotriveau şi se revoltau împotriva ei Era o revoltă plină de mînie Timp de cîteva minute păru smintit de-a binelea Izvorul vieţii din el îi apăra acum făptura Voinţa de a exista, ce sălăşluia în trupul lui, se ridica vijelios Îl stăpînea această simplă dragoste carnală de viaţă Toată inteligenţa îi pierise ca şi cum nu ar mai fi avut creier Judecata îi era zdruncinată de dorinţa oarbă a cărnii de a trăi şi de a se mişca, de a se mişca cu orice preţ, de a continua să se mişte, pentru că mişcarea era manifestarea existenţei lui Se rotea mereu, fără încetare, zvîrcolindu-se pe loc, întorcîndu-se şi răsucindu-se, încercînd mereu să scuture greutatea de cincizeci de pfunzi care îl trăgea de gîtlej Buldogul se mulţumea doar să-l ţină strîns Uneori, rar, izbutea să atingă pămîntul cu picioarele şi să se împingă pentru un moment în Colţ Alb Dar în clipele următoare pierdea pămîntul de sub picioare şi era tîrît în vîrtejul unuia din rotocoalele nebuneşti pe care Colţ Alb le descria Cherokee se făcu una cu instinctul din el Ştia bine că făcea exact ceea ce trebuia şi simţi un fior de plăcere În asemenea clipe închidea chiar ochii şi, vrînd-nevrînd, se lăsa aruncat într-o parte şi în alta, fără să se sinchisească cîtuşi de puţin că ar putea fi rănit în felul acesta Aşa ceva nu mai avea nici o importanţă Strînsoarea era totul, şi el strîngea Colţ Alb nu încetă decît atunci cînd simţi că nu mai poate de oboseală Îi era cu neputinţă să mai facă ceva şi nu mai pricepea ce se întîmplase Niciodată, de cînd lupta, nu i se întîmplase aşa ceva Cîinii cu care se mai bătuse nu se luptau aşa Cu ei se muşca, se sfîrteca şi se fugărea, muşca şi el, sfîrteca şi fugea Zăcea aproape pe o parte, gîfîind Strîngînd fără să-i dea drumul, Cherokee îl trase spre el, încercînd să-l întoarcă pe partea lui Colţ Alb se împotrivi şi simţi cum fălcile îşi mută strînsoarea, dînd drumul uşor şi încleştîndu-se din nou, crestînd încet cu colţii Fiecare mutare apropia strînsoarea de gîtlej Sistemul buldogului era să ţină ceea ce apucase şi să caute să pătrundă mai mult, ori de cîte ori Colţ Alb stătea liniştit Cînd Colţ Alb se zbătea, Cherokee se mulţumea doar să ţină cu dinţii Ceafa bombată a lui Cherokee era singura parte a trupului acestuia la care puteau ajunge dinţii lui Colţ Alb Îl apucă de capătul cefei, acolo unde ceafa îi ieşea dintre umeri; el însă nu cunoştea sistemul acesta de luptă al crestatului cu dinţii şi nici fălcile lui nu erau făcute pentru aşa ceva El spinteca cu colţii şi sfîşia cu mişcări convulsive, ca să-şi poată face loc Apoi o schimbare a poziţiei lor îl întoarse Buldogul izbutise să-l răstoarne pe spate şi continua să atîrne de gîtul lui Era peste el Colţ Alb îşi arcui picioarele dinapoi ca o pisică, scormonind cu labele în burta duşmanului de deasupra lui; începu să zgîrie, sfîşiindu-l cu mişcări prelungi De bună seamă că i-ar fi scos măruntaiele lui Cherokee dacă acesta nu s-ar fi răsucit iute pe loc în jurul punctului pe care-l ţinea strîns, trăgîndu-şi trupul de lîngă Colţ Alb şi aşezîndu-se în unghi drept Nu exista nici o scăpare din această strînsoare Era ca însuşi destinul, la fel de neînduplecată ca şi el Suia încet spre vena jugulară Îl mai salva pe Colţ Alb de la moarte numai pielea care îi atîrna la gît şi blana deasă care îl acoperea Acestea se făceau ghemotoc în botul lui Cherokee şi aproape că zădărniceau strînsoarea colţilor Dar, bucată cu bucată, ori de cîte ori avea prilejul, Cherokee apuca cu gura tot mai mult din piele şi din blană Urmarea fu că, încetul cu încetul, îl sugruma pe Colţ Alb, care răsufla tot mai anevoie pe măsură ce timpul trecea Se părea că lupta se apropie de sfîrşit Susţinătorii lui Cherokee erau triumfători şi ofereau şanse ridicole Şi în aceeaşi măsură erau deprimaţi susţinătorii lui Colţ Alb; ei refuzau rămăşagurile de zece pentru unu şi douăzeci pentru unu, deşi unul dintre ei se arătă destul de pripit ca să încheie o prinsoare de cincizeci pentru unu Acesta era Smith Frumosu Făcu un pas în arenă şi-l arătă pe Colţ Alb Apoi începu să rîdă batjocoritor şi dispreţuitor Lucrul acesta îşi produse efectul dorit Colţ Alb turbă de furie Îşi adună ultimele puteri şi se ridică Şi pe cînd se zbătea în jurul arenei, cu cei cincizeci de pfunzi ai duşmanului său atîrnîndu-i mai departe de gît, mînia i se prefăcu în spaimă Izvorul de viaţă din el îl stăpîni din nou şi inteligenţa dispăru în faţa voinţei cărnii lui de a trăi De jur-împrejur şi iarăşi înapoi, poticnindu-se, căzînd şi ridicîndu-se, ba chiar înălţîndu-se din cînd în cînd pe picioarele dinapoi şi ridicîndu-şi duşmanul de la pămînt, el se lupta zadarnic să scuture moartea care-i atîrna de gît În cele din urmă căzu rostogolindu-se pe spate, sfîrşit; iar buldogul îşi mută repede strînsoarea, pătrunzînd mai mult, crestînd tot mai mult carnea împăturită în blană şi sugrumîndu-l pe Colţ Alb mai tare ca oricînd Izbucniră ropote de aplauze pentru învingător şi multe strigăte de „Cherokee!”, „Cherokee!” Acesta le răspunse dînd puternic din ciotul lui de coadă Dar strigătele aprobatoare nu-l distrăgeau de la ceea ce făcea Între coadă şi fălcile lui masive nu exista nici o legătură Coada putea să se mişte, fălcile continuau însă cumplita strînsoare a gîtlejului lui Colţ Alb În aceste clipe ceva atrase atenţia spectatorilor Era un clinchet de clopoţei Se auziră strigăte de dog-musheri Toţi, în afară de Smith Frumosu, priviră speriaţi, cuprinşi de frica poliţiei Văzură în susul pîrtiei şi nu în jos o sanie cu doi oameni, trasă de cîini Era limpede că veneau dinspre pîrîu, unde fuseseră într-o călătorie de prospecţie La vederea mulţimii opriră cîinii, se apropiară şi se vîrîră printre oameni, curioşi să vadă pricina agitaţiei Dog-musherul avea mustaţă, dar celălalt, un om mai tînăr şi înalt, era ras, faţa îi era trandafirie din cauza pulsaţiei sîngelui şi a goanei prin aerul îngheţat Colţ Alb încetase de fapt lupta Din cînd în cînd mai opunea rezistenţă cu mişcări convulsive, dar zadarnic Nu mai putea să tragă decît puţin aer în piept, şi puţinul care îl mai trăgea scădea sub încleştarea nemiloasă care se strîngea tot mai mult Cu toată armura lui de blană, vena mare de la gît i-ar fi fost de mult despicată dacă, atunci cînd îl înhăţase prima oară, buldogul nu l-ar fi apucat prea de jos, adică de piept Îi trebuise mult timp lui Cherokee ca să-şi mute încleştarea mai sus şi lucrul acesta făcuse ca fălcile să i se încurce în blană şi în cutele pielii Între timp, bruta josnică se trezise în Smith Frumosu, punînd stăpînire şi pe bruma de judecată sănătoasă pe care o mai avea Cînd văzu că ochii lui Colţ Alb încep să sticlească, ştiu fără greş că lupta era pierdută Atunci se dezlănţui Sări la Colţ Alb şi începu să-l lovească cu sălbăticie, izbindu-l cu piciorul Din mulţime se auziră şuierături şi strigăte de protest, dar atîta tot Şi pe cînd se petreceau cele de mai sus, iar Smith Frumosu continua să-l lovească pe Colţ Alb cu piciorul, în mulţime se produse mişcare Unul din noii veniţi, cel care era mai înalt, îşi făcea loc, dînd din umeri în stînga şi în dreapta, fără nici o ceremonie sau blîndeţe Cînd pătrunse în arenă, Smith Frumosu era tocmai pe cale să lovească iarăşi Toată greutatea îi era pe un singur picior şi se afla într-un echilibru nestabil În acea clipă, pumnul noului venit îi dădu o lovitură zdrobitoare în plină faţă Piciorul lui Smith Frumosu pierdu pămîntul de sub el şi trupul păru că i se înalţă în aer, sucindu-se înapoi, şi căzu în zăpadă Noul venit se întoarse spre mulţime — Laşilor! strigă el Bestii ce sînteţi! Era cuprins de furie – o furie sfîntă Cînd fulgerau mulţimea, ochii lui cenuşii păreau metalici, ca de oţel Smith Frumosu se ridică şi veni spre el, smiorcăind ca un laş ce era Noul venit nu înţelese Nu-l ştia cît de josnic şi laş era şi crezu că vine să se bată Aşa că, strigîndu-i „bestie!”, îi trînti un pumn, dîndu-l peste cap cu o a doua lovitură aplicată în faţă Smith Frumosu găsi cu cale că zăpada era locul cel mai sigur pentru el şi rămase întins acolo unde căzuse, renunţînd la orice sforţare de a se mai ridica — Matt, hai şi dă-mi o mînă de ajutor! îi strigă noul venit dog-musherului, care-l urmase in arenă Cei doi oameni se aplecară asupra cîinilor Matt îl apucă pe Colţ Alb, gata să-l tragă atunci cînd fălcile lui Cherokee îi vor fi dat drumul Tînărul se strădui să i le descleşteze, apucînd fălcile buldogului, cu mîinile şi încercînd să i le desfacă Zadarnic însă Şi pe cînd trăgea, smucea şi răsucea trupul cîinelui, continua să strige, cu fiecare respiraţie de-a lui: „Bestiilor ce sînteţi!” Mulţimea începu să se neliniştească şi unii protestară chiar că li se strică petrecerea, dar noul venit îi făcu să tacă atunci cînd îşi ridică pentru o clipă capul de la lucrul lui, aruncîndu-le o privire pătrunzătoare — Bestiile dracului! explodă el în cele din urmă şi-şi reluă treaba — Degeaba, domnule Scott, aşa nu-i poţi desface! zise Matt în cele din urmă Se opriră amîndoi şi priviră la cîinii încleştaţi — Nu sîngerează prea tare – constată Matt Nu s-a curăţat încă — Dar poate să moară în fiece clipă – îi răspunse Scott Uite, vezi, a intrat cu dinţii şi mai adînc Agitaţia şi teama tînărului pentru Colţ Alb creştea Îl izbi pe Cherokee în cap cu sălbăticie, o dată şi încă o dată Acesta însă nu-şi desfăcea fălcile Dădea din ciotul lui de coadă, arătînd astfel că înţelegea rostul loviturilor, dar că se ştia în drept şi că nu-şi făcea decît datoria ţinînd strînsoarea — Nu vrea nimeni să ne dea o mînă de ajutor? strigă Scott cu disperare spre mulţime Dar nu se oferi nimeni În schimb începură să-l aclame sarcastic acoperindu-l cu o ploaie de sfaturi date în bătaie de joc — Trebuie să găseşti o pîrghie – îl sfătui Matt Celălalt întinse mîna la tocul de la brîu, trase revolverul şi încercă să împingă ţeava între fălcile buldogului Împinse, împinse cu putere, pînă ce se auzi clar scrîşnetul dinţilor încleştaţi pe oţel Amîndoi oamenii stăteau în genunchi, plecaţi asupra cîinilor Tim Keenan intră în arenă Se opri lîngă Scott şi-l atinse pe umăr, zicîndu-i pe un ton ameninţător: — Nu-i rupe dinţii, străine! — Atunci am să-i rup gîtul – replică Scott, continuînd să împingă şi să-i desfacă fălcile cu ţeava revolverului — Nu-i rupe dinţii, îţi spun! repetă cel care umbla cu „uite popa, nu e popa”, pe un ton mai ameninţător decît înainte Dar dacă urmărea să-l impresioneze, nu izbuti Scott nu-şi încetă eforturile, deşi privi în sus cu răceală şi întrebă: — Al tău e cîinele? Acesta scoase un mormăit — Atunci fă-te-ncoace şi desfă-i strînsoarea — Bine, străine – mormăi celălalt, întărîtat Pot să-ţi spun doar că nu eu am făcut treaba asta şi nu prea văd cum am s-o desfac — Atunci cară-te de aici! fu răspunsul Şi nu mă mai bate la cap Am treabă! Tim Keenan continuă să stea aplecat asupra lui, dar Scott nu-i mai dădea nici o atenţie Izbutise să vîre ţeava între fălci într-o parte şi încerca s-o scoată pe partea cealaltă O dată treaba asta făcută, apăsă cu blîndeţe şi cu atenţie, desfăcînd cîte puţin fălcile, în timp ce Matt trăgea încet, încet, gîtul schilodit al lui Colţ Alb — Stai să-ţi iei cîinele! se auzi ordinul lui Scott, care nu îngăduia împotrivire proprietarului lui Cherokee Acesta se aplecă ascultător şi îl apucă zdravăn pe Cherokee — Acum! anunţă Scott, opintindu-se pentru ultima dată Cîinii fură despărţiţi, buldogul zbătîndu-se cu putere — Ia-l de aici! porunci Scott şi Tim Keenan îl tîrî pe Cherokee înapoi în mulţime Colţ Alb făcu cîteva sforţări zadarnice să se ridice Izbuti o dată să se pună pe picioare, dar era prea slab ca să se poată ţine şi căzu afundîndu-se în zăpadă Ochii îi erau pe jumătate închişi şi sticloşi Fălcile îi erau desfăcute, iar limba îi atîrna printre ele plină de noroi şi moale Arăta ca un cîine ucis prin strangulare Matt îl cercetă — E aproape curăţat – zise el – dar mai respiră Smith Frumosu se ridică şi se apropie să se uite la Colţ Alb — Matt, cît face un cîine bun de sanie? întrebă Scott Dog-musherul care şedea încă în genunchi, aplecat asupra lui Colţ Alb, socoti o clipă, apoi zise: — Trei sute de dolari — Şi cît face unul care e mai mult mort decît viu, aşa cum e ăsta? întrebă Scott, atingîndu-l pe Colţ Alb cu piciorul — Jumătate – socoti dog-musherul Scott se întoarse spre Smith Frumosu — Ai auzit, domnule Bestie? O să-ţi iau cîinele şi o să-ţi dau o sută cincizeci pe el Scoase portofelul şi îi numără hîrtiile Smith Frumosu îşi puse mîinile la spate, refuzînd să se atingă de banii oferiţi — Nu-i de vînzare – zise el — Ba cum de nu! îl asigură celălalt Şi îl cumpăr eu Ţine banii Cîinele e al meu Smith Frumosu, ţinîndu-şi încă mîinile la spate, începu să se dea înapoi Scott sări la el, ridicînd pumnul să-l lovească Smith Frumosu se ghemui, înainte ca lovitura să fi pornit — E dreptul meu – scînci el — Ţi-ai pierdut dreptul la cîinele ăsta! se auzi răspunsul Ai de gînd să primeşti banii sau te pocnesc din nou? — Bine – se grăbi să răspundă Smith Frumosu, cuprins de frică Dar să ştii că iau banii silit – adăugă el Cîinele ăsta face o avere N-am să mă las jefuit, orice om îşi are dreptul lui — Întocmai – zise Scott, înmînîndu-i banii Orice om îşi are dreptul lui Numai că tu nu eşti om Eşti bestie! — Aşteaptă pînă mă întorc eu la Dawson! ameninţă Smith Frumosu Te dau pe mîna justiţiei — Dacă îndrăzneşti să deschizi gura cînd te întorci la Dawson, atunci am să fac să te dea afară din oraş Ai priceput? Smith Frumosu răspunse cu un mormăit — Ai priceput? tună celălalt, cu o furie neaşteptată — Da – îngăimă Smith Frumosu, trăgîndu-se înapoi — Da, şi mai cum? — Da, domnule – mormăi Smith Frumosu — Păzea! Muşcă! strigă cineva şi izbucni în hohot de rîs Scott îi întoarse spatele şi se duse să-i dea o mînă de ajutor dog-musherului care avea de lucru cu Colţ Alb Unii începură să plece; alţii stăteau în grupuri, privind şi discutînd Tim Keenan intră şi el în vorbă cu cei dintr-un grup — Cine-i mutra asta? întrebă el — Weedon Scott – răspunse cineva — Şi cine dracu e Weedon Scott? mai întrebă Keenan — Oho, ăsta e unul din specialiştii ăia grozavi în mine Are trecere pe la toţi grangurii Dacă nu vrei să ai încurcături, atunci întinde-o din faţa lui, atîta îţi spun E bine cu toate autorităţile Comisarul aurului îi e bun prieten — M-am gîndit eu că trebuie să fie cineva – îngînă stăpînul lui Cherokee D-aia nici nu l-am luat repede de la început Capitolul 5 NEÎMBLÎNZITUL — Nu-i nici o speranţă – mărturisi Weedon Scott Şedea pe treapta colibei sale şi privea către dog-musher, care, dînd din umeri, îi răspunse la fel de deznădăjduit Se uitau amîndoi la Colţ Alb, care mîrîia zbîrlit şi fioros la capătul lanţului întins, străduindu-se să ajungă la cîinii de sanie Cum aceştia primiseră cîteva lecţii din partea lui Matt – în treacăt fie zis, aceste lecţii fuseseră administrate cu o bîtă – cîinii de sanie se deprinsese să-l lase în pace pe Colţ Alb; şi în momentul acesta erau lungiţi departe de el, ca şi cum ar fi uitat cu totul de existenţa lui — E lup şi nu poate fi domesticit – constată Weedon Scott — Nu ştiu dacă e chiar aşa – se împotrivi Matt Orice ai spune tu, cred că e imposibil să nu fie vreo rămăşiţă de cîine în el Un lucru ştiu sigur şi trebuie să ţinem seama de el Dog-musherul se întrerupse şi dădu din cap cu tîlc, privind spre muntele Moosehide — Nu ţine pentru tine ceea ce ştii – îi zise Scott, tăios, după ce aşteptase destul de mult timp Hai, dă-i drumul! Ce e? Dog-musherul arătă spre Colţ Alb cu degetul cel mare întors înapoi — Lup sau cîine e totuna, ăsta a mai fost domesticit — Nu mai spune! — Te asigur că da, ba încă a fost deprins să tragă la ham Ia uită-te bine colo Vezi semnele de pe piept? — Ai dreptate, Matt A fost cîine de ham înainte ca Smith Frumosu să fi pus mîna pe el — Şi nu prea văd de ce n-ar ajunge iar cîine de sanie — Cum adică? întrebă Scott, nerăbdător Apoi, speranţa îi pieri şi, dînd din cap, adăugă: E la noi de două săptămîni, şi dacă poţi să spui ceva, e că acum pare mai sălbatic ca oricînd — Să mai facem o încercare – îl sfătui Matt Dă-i drumul un timp Celălalt îl privi neîncrezător — Da – continuă Matt – ştiu că ai încercat, dar n-ai luat şi o bîtă — Atunci încearcă tu Dog-musherul luă o bîtă şi se îndreptă spre animalul legat în lanţ Colţ Alb se uita la bîtă aşa cum se uită leul din cuşcă la biciul îmblînzitorului — Fii atent cum se uită la bîtă – zise Matt Ăsta-i semn bun Nu-i prost Nu îndrăzneşte să mă atace, atîta timp cît am bîta în mînă Ăsta nu-i nebun de legat, cu siguranţă Pe măsură ce mîna omului i se apropia de ceafă, Colţ Alb se zbîrlea, mîrîia şi se ghemuia Dar pe cînd se uita la mîna care se apropia, încerca să supravegheze bîta din mîna cealaltă care atîrna ameninţătoare deasupra lui Matt desfăcu lanţul de zgardă şi se dădu înapoi Colţ Alb abia îşi dădu seama că e liber Se scurseseră multe luni de cînd trecuse în stăpînirea lui Smith Frumosu şi în tot acest timp nu cunoscuse vreodată o clipă de libertate în afară de împrejurările în care era lăsat liber ca să se lupte cu alţi cîini Şi întotdeauna după asemenea lupte era imediat închis din nou Nu mai ştia ce să creadă Poate că vreo noiţă drăcovenie de-a zeilor era pe cale să fie săvîrşită împotriva lui Păşea încet şi cu grijă, aşteptîndu-se în fiecare clipă la vreun atac Nu ştia ce să facă – totul era atît de nemaipomenit! Avu grijă s-o tulească din faţa celor doi zei care-l supravegheau şi se îndreptă cu băgare de seamă spre colţul colibei Nu se întîmplă nimic Era pur şi simplu uluit; se întoarse din nou şi se apropie pînă la o duzină de picioare, privindu-i pe cei doi oameni cu atenţie — Nu cumva vrea s-o şteargă? întrebă noul lui stăpîn Matt dădu din umeri: — Trebuie să riscăm Singura cale ca să afli ceva este să aştepţi, să vezi — Nenorocitul – murmură Scott, compătimitor Cred că îi trebuie o dovadă de bunătate din partea omului – adăugă el, întorcîndu-se şi intrînd în colibă Ieşi cu o bucată de carne pe care i-o aruncă lui Colţ Alb Acesta sări într-o parte, cercetînd-o de la distanţă, bănuitor — Marş, Major! strigă Matt ameninţător, dar prea tîrziu Major se şi năpustise asupra cărnii În clipa în care fălcile lui o prinseră, Colţ Alb îl lovi Acesta se dădu peste cap Matt se repezi, dar mai iute decît el fu Colţ Alb Major veni clătinîndu-se la picioarele lui, dar sîngele ce i se prelingea din gîtlej înroşea zăpada, făcînd o pată care se întindea mereu — Îmi pare rău, dar a meritat asta! zise Scott, în grabă Piciorul lui Matt însă îşi şi începuse traiectoria ca să-l lovească pe Colţ Alb Urmă o săritură, o fulgerare de dinţi şi un strigăt ascuţit Mîrîind sălbatic, Colţ Alb se tîrî înapoi cîţiva paşi, în timp ce Matt se apleca să-şi cerceteze piciorul — M-a apucat zdravăn – zise el, arătînd spre pantalonii şi indispensabilii sfîşiaţi şi spre pata roşie care creştea — Ţi-am spus eu că nu-i nimic de făcut cu ăsta, Matt – zise Scott, deznădăjduit M-am gîndit eu la asta, deşi nu-mi venea să pomenesc de aşa ceva Dar tot aici am ajuns Vrei, nu vrei, asta e ! În timp ce vorbea, îşi trase în silă revolverul, îi deschise butoiul şi se asigură că e încărcat — Ascultă-mă, domnule Scott – se împotrivi Matt, cîinele ăsta a trecut prin iad Nu cumva ai vrea să fie vreun înger alb şi strălucitor? Dă-i timp — Uită-te la Major – replică celălalt Dog-musherul cercetă cîinele doborît Se prăvălise în zăpadă într-o baltă de sînge şi se vedea bine că-şi dă ultima suflare — Aşa-i trebuie! Ai spus-o şi dumneata, domnule Scott A încercat să-i ia carnea lui Colţ Alb şi s-a curăţat Era şi de aşteptat Eu unul nu aş da o para chioară pe cîinele care nu s-ar lupta pentru carnea lui — Dar uită-te la tine, Matt Ai dreptate în ce priveşte cîinele, dar trebuie să stabilim şi o limită — Aşa-mi trebuie – se încăpăţîna Matt să susţină – ce mi-a venit să-l lovesc? Ai spus şi dumneata că a făcut bine Aşa că n-aveam nici un drept să-l lovesc — S-ar face o pomană cu el să fie omorît – stărui Scott E cu neputinţă să-l îmblînzeşti — Ascultă aici, domnule Scott, dă-i nenorocitului prilejul să se îndrepte Nu la avut pînă acum Abia a ieşit din iad şi e pentru prima oară liber Dă-i prilejul să se îndrepte, dar cu îngăduinţă, şi dacă nu se poate, atunci am să-l omor chiar eu Asta e! — Dumnezeu mi-e martor că nu vreau să-l omor şi nici să fie omorît – răspunse Scott, punînd deoparte revolverul O să-i dăm drumul şi o să vedem ce o să poată face din el blîndeţea Să încercăm! Se îndreptă spre Colţ Alb şi începu să-i vorbească cu bunătate şi blîndeţe — Ia mai bine şi o bîtă – îl povăţui Matt Scott dădu din cap şi continuă să încerce să cîştige încrederea lui Colţ Alb Colţ Alb era însă bănuitor Ceva îl ameninţa Ucisese cîinele acestui zeu, îl muşcase pe celălalt zeu – tovarăşul lui – şi la ce altceva se putea aştepta decît la o pedeapsă grozavă? Dar în faţa ei era neîmblînzit Se zbîrli şi-şi arătă colţii, cu privirea cercetătoare şi cu tot trupul încordat şi gata la orice Zeul nu avea nici o bîtă şi de aceea îi îngădui să vină foarte aproape Mîna zeului se întinse şi se coborî deasupra capului său Colţ Alb se strînse şi se încorda pe măsură ce se ghemuia sub ea Aici era primejdie, vreo perfidie sau aşa ceva Cunoştea el mîinile zeilor, puterea lor mult încercată, iscusinţa lor de a face rău În afară de aceasta, era şi vechea lui neplăcere de a se lăsa atins Mîrîi mai ameninţător, se ghemui mai jos, dar mîna continuă să coboare Nu voia să muşte mîna şi îndură primejdia ei pînă ce izbucni instinctul din el, care puse stăpînire pe fiinţa lui, cu nesăţiosu-i dor de viaţă Weedon Scott crezuse că e destul de iute ca să se ferească de orice muşcătură sau sfîşiere Dar avea să mai afle cît e de iute Colţ Alb, care-l lovi cu siguranţa şi cu repeziciunea unui şarpe încolăcit Scott scoase un strigăt de surprindere, apucîndu-se de mîna sfîşiată şi strîngînd-o cu cealaltă mînă Matt trînti o înjurătură tare şi sări lîngă el Colţ Alb se ghemui, dîndu-se înapoi, zbîrlindu-se, arătîndu-şi colţii, cu ochii scăpărînd de o ameninţare răutăcioasă Acum se putea aştepta la o bătaie tot atît de cumplită, ca orice bătaie pe care o primise de la Smith Frumosu — Ei! Ce vrei să faci? strigă deodată Scott Matt se repezi în colibă şi ieşi cu o carabină — Nimic – răspunse el încet, cu un calm prefăcut – nu fac decît să-mi ţin cuvîntul Cred că e dreptul meu să-l ucid, aşa cum am spus — Nu! — Ba da Uite! Aşa cum Matt stăruise pentru Colţ Alb cînd fusese muşcat, tot aşa stăruia acum Weedon Scott — Spuneai să-i dăm prilejul să se schimbe Ei bine, dă-i-l atunci Abia ne-am apucat de treabă şi nu ne putem lăsa de la bun început De data asta am meritat-o pe bună dreptate, şi uită-te la el! La douăzeci de picioare de ei, la capătul colibei, Colţ Alb mîrîia cu o răutate care îţi îngheţa sîngele în vine, şi nu mîrîia la Scott, ci la dog-musher — Vai de mine, tot prost am să mor! exclamă dog-musherul, uluit — Uite cît e de inteligent – continuă Scott degrabă Ştie ca şi tine la ce-s bune armele de foc Are cap, şi unui astfel de cap trebuie să-i dai prilejul să arate ce poate Pune arma la loc! — Imediat m-am executat – consimţi Matt, sprijinind carabina de grămada de lemne — Ia te uită! exclamă el în clipa următoare Colţ Alb se liniştise şi nu mai mîrîia — Treaba asta merită să fie cercetată mai îndeaproape Ia priveşte Matt se întinse după carabină şi în aceeaşi clipă Colţ Alb mîrîi Se depărta de carabină şi buzele ridicate ale lui Colţ Alb se lăsară acoperindu-i dinţii — Ei, şi-acum doar aşa, în joacă Matt apucă puşca şi începu să o ridice uşor spre umăr Mîrîitul lui Colţ Alb începu o dată cu mişcarea, întărindu-se pe măsură ce aceasta se apropia de punctul ei culminant Dar cu o clipă mai înainte ca arma să fi ajuns în dreptul lui, dispăru pe după colţul colibei Matt rămase cu privirea aţintită spre locul gol din zăpadă pe care îl ocupase Colţ Alb Dog-musherul puse carabina jos, cu un aer grav, apoi se întoarse, şi îşi privi stăpînul: — Sînt de aceeaşi părere, domnule Scott Cîinele ăsta este prea inteligent ca să fie ucis Capitolul 6 DASCĂLUL IUBIRII Urmărindu-l pe Weedon Scott cum se apropie, Colţ Alb se zbîrli şi începu să mîrîie, dîndu-i de veste că nu se va supune pedepsei Trecuseră douăzeci şi patru de ore de cînd sfîrtecase mîna care era acum bandajată şi susţinută de o eşarfă ca să nu curgă sînge Colţ Alb mai avusese de-a face cu pedepse amînate şi se temea să nu-l lovească şi acum aşa ceva Cum ar putea fi oare altfel? Făptuise ceea ce pentru el era o nelegiuire – îşi înfipsese colţii în carnea sacră a unui zeu Era în firea lucrurilor şi a relaţiilor cu zeii să-l aştepte ceva cumplit Zeul şedea la cîteva picioare mai încolo Colţ Alb nu putea să vadă nimic primejdios în asta Cînd pedepseau, zeii stăteau în picioare Iar pe deasupra, zeul acesta nici nu avea bîtă, bici sau armă de foc Ba mai mult, el însuşi era liber Nu stătea legat cu lanţ şi nici nu era priponit de vreun băţ Avea timp să se pună în siguranţă, în timp ce zeul se scula anevoie Pînă atunci va putea să aştepte şi să vadă ce se întîmplă Zeul rămăsese liniştit şi nemişcat; şi mîrîitul lui Colţ Alb descrescu încet, încet, într-un scîncet care i se pierdu în gîtlej şi se stinse Atunci, zeul începu să vorbească şi, la primul sunet al glasului său, lui Colţ Alb i se ridică părul pe ceafă şi mîrîitul îi ţîşni din gîtlej Dar zeul nu făcu nici o mişcare duşmănoasă, ci continuă să vorbească molcom O vreme, Colţ Alb mîrîi la unison cu el, statornicindu-se un fel de corespondenţă între ritmul mîrîitului şi cel al glasului Dar zeul continua să vorbească la nesfîrşit Îi vorbi lui Colţ Alb aşa cum nu i se mai vorbise vreodată Vorbea blînd şi mîngîietor, cu o bunătate care atinse undeva o coardă în Colţ Alb Fără voie şi în ciuda tuturor avertismentelor cu care îl îmboldea instinctul, Colţ Alb începu să capete încredere în acest zeu Încerca un sentiment de siguranţă, care era dezminţit de toată experienţa lui cu oamenii Trecu mult timp, după care zeul se ridică şi intră în colibă Colţ Alb îl iscodi cu teamă cînd ieşi Nu avea nici bici, nici bîtă, nici armă Şi nici mîna sănătoasă nu era la spate, ascunzînd cine ştie ce Se aşeză ca mai înainte, în acelaşi loc, la cîteva picioare mai încolo Ţinea în sus o bucăţică de carne Colţ Alb ciuli urechile şi o cercetă bănuitor, avînd grijă să fie în acelaşi timp cu un ochi la carne şi cu unul la zeu, gata la orice gest, cu trupul încordat şi pregătit să sară în lături la primul semn duşmănos Pedeapsa continua să întîrzie Zeul se mulţumi să-i treacă o bucată de carne pe la nas Iar cît despre carne, nimic nu părea să dea de bănuit Colţ Alb era încă bănuitor şi, deşi carnea îi era oferită cu mişcări scurte de mînă, nu vru totuşi s-o atingă Zeii erau atotştiutori şi cine putea bănui ce perfidie nemaiîntîlnită pîndea dincolo de această bucăţică de carne, în aparenţă nevătămătoare În experienţa lui de pînă atunci, şi mai ales de pe vremea cînd avusese de-a face cu femeile din trib, carnea şi bătaia îi apăreau adesea nedespărţite, şi nu era bine de el În cele din urmă, zeul îi azvîrli carnea în zăpadă, la picioare Mirosi carnea cu grijă, dar nu se uită la ea Pe cînd o adulmeca, îşi ţinea ochii aţintiţi la zeu Nu se întîmplă nimic Apucă bucata de carne cu gura şi o înghiţi Continua să nu se întîmple nimic Ba zeul îi mai oferi o bucată de carne Şi iarăşi nu vru s-o ia din mînă şi îi fu din nou aruncată Treaba asta se repetă de cîteva ori Dar veni un moment în care zeul nu mai vru să i-o arunce O ţinea în mînă, oferindu-i-o cu stăruinţă Carnea era bună şi lui Colţ Alb îi era foame Pas cu pas şi cu mare grijă, el se apropie de mînă În cele din urmă veni momentul cînd se hotărî să mănînce carnea pe care zeul o ţinea în mînă Nu-şi dezlipi ochii de la el şi îşi întinse capul înainte, cu urechile lipite şi cu părul de pe ceafă zbîrlit fără să vrea, de parcă avea o creastă I se urcă un mîrîit slab în gîtlej, ca un avertisment că nu se poate glumi cu el Mîncă bucata de carne şi nu se întîmplă nimic Bucată cu bucată, mancă toată carnea şi nu i se întîmplă nimic Pedeapsa continua să întîrzie Se linse pe bot şi aşteptă Zeul continua să vorbească În glasul lui era blîndeţe – lucru cu care Colţ Alb nu se mai întîlnise Dar şi în el se iviră simţăminte pe care de asemenea nu le încercase în trecut Simţea o mulţumire ciudată, ca şi cum i-ar fi fost împlinită o necesitate, ca şi cum un gol din fiinţa lui ar fi fost umplut Apoi se trezi din nou în el instinctul şi semnalul experienţei din trecut Zeii erau întotdeauna şireţi şi aveau căi nebănuite de a-şi atinge ţelurile Ah, ştia el! Iată că mîna zeului, atît de iscusită în a da lovituri, se întindea spre el, coborînd deasupra capului lui Dar zeul continua să vorbească Glasul îi era blînd şi mîngîietor În ciuda mîinii ameninţătoare, glasul inspira încredere Iar în ciuda glasului care îl liniştea, mîna inspira neîncredere Colţ Alb era chinuit de simţăminte, de impulsuri contrarii Părea că va plesni în bucăţele, atît de grozav era controlul pe care îl exercita, ţinînd strîns laolaltă, cu o hotărîre neobişnuită, forţele potrivnice ce se luptau în el ca să-l domine Căzu la o învoială Mîrîi, se zbîrli şi îşi culcă urechile Dar nici nu muşcă şi nici nu sări într-o parte Mîna cobora din ce în ce mai mult Îi atinse capătul firelor de păr ridicate Se ghemui sub ea Şi ea îl urmă în jos, lăsîndu-se tot mai mult asupra lui Ghemuindu-se, aproape tremurînd, izbuti să se stăpînească Era un chin mîna aceasta care îl atingea şi îi încălca instinctul Nu putea să uite într-o singură zi tot răul pe care i-l pricinuiseră mîinile oamenilor Dar era voinţa zeului şi se strădui să arate supunere Mîna se urca şi cobora mereu, bătîndu-l uşor şi mîngîietor cu palma Şi asta continuă, dar ori de cîte ori mîna se ridica părul se ridica şi el sub ea Iar de cîte ori mîna cobora, urechile i se lăsau şi un mîrîit înfundat îi răzbătea din gîtlej Colţ Alb mîrîi şi mîrîi atrăgînd atenţia stăruitor În felul acesta, el vestea că e gata să răspundă la orice rău i s-ar face Era greu de ştiut cînd o să iasă la lumină ţinta pe care zeul o urmărea Glasul acela cald care inspira încredere putea izbucni în orice clipă într-un răcnet de mînie, mîna aceea blîndă şi mîngîietoare putea să devină o strînsoare ca de cleşte, care să-l ţină fără putinţă de scăpare şi să-l pedepsească Dar zeul continua să-i vorbească cu duioşie şi mîna se ridica şi se lăsa mai departe, bătîndu-l uşor, fără duşmănie, cu palma Colţ Alb încercă un dublu simţămînt Era ceva care îi contraria instinctul Îl îngrădea, se împotrivea voinţei lui de libertate personală Şi totuşi nu era o suferinţă fizică Dimpotrivă, din punct de vedere fizic era ceva plăcut Bătăile cu palma se schimbară încet şi cu grijă într-un scărpinat la rădăcina urechilor, iar plăcerea fizică parcă mai crescu puţin Totuşi continua să-i fie teamă şi veghea în aşteptarea vreunui rău nebănuit, cînd suferind, cînd bucurîndu-se, după cum îl stăpînea şi îl influenţa un sentiment sau celălalt Matt tocmai ieşea din colibă, cu mînecile suflecate, ducînd o cratiţă cu apă de vase murdară; scăpă cratiţa din mînă şi încremeni în clipa cînd îl văzu pe Weedon Scott bătîndu-l uşor cu palma pe Colţ Alb pe spate — Ei, fir-ar al dracului! Glasul lui Matt sparse tăcerea, Colţ Alb sări înapoi, mîrîind sălbatic la el Matt îşi privi stăpînul cu o dezaprobare tristă: — Dacă-mi îngădui să spun ceea ce gîndesc, domnule Scott, aş zice că mulţi nebuni mai are Dumnezeu în grădina lui Weedon Scott zîmbi cu un aer superior, se ridică şi se îndreptă spre Colţ Alb Îi vorbi mîngîietor, dar nu mult, apoi întinse mîna încet, o lăsă pe capul lui şi reluă bătăile uşoare cu palma Colţ Alb îndură aceasta, dar privea ţintă şi bănuitor, nu pe omul care îl alinta, ci pe cel care stătea în uşă — Îi fi dumneata expert clasa întîia în mine, asta aşa-i, – începu dog-musherul pe un ton profetic – dar să ştii că ţi-ai greşit cariera că n-ai fugit de acasă după vreun circ, cînd erai copil Colţ Alb mîrîi cînd îi auzi glasul, dar de astă dată nu mai sări pe sub mîna care îi mîngîia capul şi ceafa cu mişcări prelungi, alintătoare Era începutul sfîrşitului pentru Colţ Alb – sfîrşitul vieţii de pînă atunci şi a domniei urii Se iveau pentru el zorile unei vieţi noi, de o frumuseţe nepătrunsă Cereau însă multă gîndire şi o nesfîrşită răbdare din partea lui Weedon Scott, iar din partea lui Colţ Alb nu se cerea nici mai mult nici mai puţin decît o revoluţie Trebuia să nu ţină seama de cerinţele şi poruncile instinctului şi raţiunii, să treacă peste experienţă şi să dezmintă însăşi viaţa Viaţa, aşa cum o cunoscuse el, nu numai că nu avea loc pentru toate cîte le trăia el acum, dar toate curentele mergeau împotriva lucrurilor, în voia cărora se lăsa acum Pe scurt, după ce cîntări toate acestea, trebui să înfăptuiască o cotitură, mult mai largă decît cea pe care o făcuse pe vremea cînd venise de bună voie din wild şi îl primise pe Castor Cenuşiu de stăpîn În vremea aceea nu era decît un căţel slăbuţ ca orice născut, neformat, la dispoziţia mîinii întîmplării, care începea să-l modeleze Dar acum era cu totul altfel Mîna întîmplării îşi făcuse treaba, şi încă bine Cu ajutorul ei fusese format şi oţelit ca „lupul cel bătăuş”, feroce şi neîmpăcat, care nu putea iubi şi nu putea fi iubit: realizarea acestei schimbări era ca o nouă plămădire a fiinţei, şi aceasta cînd nu mai avea supleţea tinereţii, cînd fibrele lui deveniseră ţepene şi noduroase, cînd urzeala lui făcu din el o ţesătură tare ca piatra, aspră şi trainică, cînd spiritul lui ajunsese ca fierul şi toate instinctele şi axiomele i se cristalizaseră în reguli, prevederi, aversiuni şi dorinţe definitive Şi iarăşi, în această nouă orientare, mîna întîmplării îl apăsa şi îl strunea, muind ceea ce se întărise şi dîndu-i o formă mai frumoasă Weedon Scott era într-adevăr această mînă Merse pînă la rădăcinile firii lui, atingîndu-i cu blîndeţe forţele de viaţă care lîncezeau în el, aflate pe cale de dispariţie Una din aceste forţe era dragostea Ea luă locul senzaţiei de plăcere, care fusese cel mai înalt simţămînt ce îl înfiorase vreodată în relaţiile lui cu zeii Dar dragostea aceasta nu încolţi într-o singură zi Începu cu senzaţia de plăcere şi crescu din aceasta, încet Colţ Alb nu fugi, deşi era lăsat liber, pentru că îi plăcea acest nou zeu Fără îndoială că era mai bine la el decît în viaţa aceea pe care o dusese în cuşca lui Smith Frumosu, şi apoi simţea nevoia să aibă un zeu Stăpînirea omului era o necesitate a firii lui Pecetea dependenţei lui de om îi fusese pusă în acele zile ale copilăriei lui, cînd întorsese spatele wildului şi se tîrîse la picioarele lui Castor Cenuşiu ca să-şi primească bătaia pe care o aştepta Această pecete îi fusese pusă din nou şi fără putinţă de a fi ştearsă, la a doua lui înapoiere din wild, atunci cînd foametea aceea îndelungată se sfîrşi, şi cînd în satul lui Castor Cenuşiu exista iarăşi peşte Şi aşa, pentru că îi trebuia un zeu şi pentru că îl prefera pe Weedon Scott lui Smith Frumosu, Colţ Alb rămase Pentru a-şi dovedi credinţa, luă asupră-şi paza avutului noului stăpîn Dădea tîrcoale colibei, pe cînd cîinii de sanie dormeau, şi primul oaspete venit pe înserat trebui să lupte cu el, folosindu-se de o bîtă, pînă ce îl scăpă Weedon Scott Dar Colţ Alb învăţă curînd să-i deosebească pe hoţi de oamenii cinstiţi, să le cunoască pasul şi mersul Pe drumeţul care venea cu pas zgomotos şi de-a dreptul spre colibă, îl lăsa în pace, deşi îl supraveghea cu multă luare-aminte, pînă ce uşa se deschidea şi era primit de stăpîn Dar cel ce se furişa pe căi ocolite, cu căutătura piezişă, încercînd să se ascundă – acesta era omul care nu se bucura de păsuire din partea lui Colţ Alb şi trebuia s-o ia la sănătoasa, degrabă şi fără demnitate Weedon Scott îşi propusese să-l îmblînzească pe Colţ Alb – sau mai degrabă să răscumpere lumea de păcatul pe care-l săvîrşise faţă de Colţ Alb Era o chestiune de principiu şi de conştiinţă Îşi dădea seama că răul făcut lui Colţ Alb era o datorie contractată de om şi că trebuia plătită Şi aşa, îşi dădu osteneala să fie neînchipuit de bun cu „lupul cel bătăuş” În fiecare zi îşi făcea o datorie să-l mîngîie şi să-l ajute pe Colţ Alb şi se achita de aceasta cu prisosinţă Deşi la început Colţ Alb se arăta bănuitor şi ostil, cu vremea însă începu să-i placă să fie alintat Stăruia însă ceva de care nu se putea dezbăra – mîrîitul Se pornea să mîrîie din chiar clipa în care începea să fie alintat şi nu înceta pînă ce mîna care îl alinta nu înceta şi ea Dar era un mîrîit care avea o notă nouă în el Un străin n-ar fi putut desluşi nota aceea nouă, şi pentru un astfel de om mîrîitul lui Colţ Alb ar fi reprezentat o manifestare de sălbăticie primară, care îţi călca pe nervi şi îţi îngheţa sîngele în vine Gîtlejul lui Colţ Alb se înăsprise însă din pricina sunetelor fioroase pe care le scosese ani de-a rîndul, încă de la primul lui scîncet de mîrîit în vizuina în care trăise ca pui, şi nu mai putea acum să-şi înmoaie sunetul din gîtlej pentru a-şi exprima duioşia pe care o simţea Totuşi urechea şi afecţiunea lui Weedon Scott erau de ajuns de fine ca să prindă nota aceea nouă – aşa înecată în sălbăticie cum era ea – nota care înfăţişa cea mai slabă expresie a unui gîngurit de mulţumire abia perceptibil Pe măsură ce zilele treceau, transformarea senzaţiei de plăcere în aceea de dragoste deveni tot mai rapidă Colţ Alb începu el însuşi să-şi dea seama de acest lucru, deşi în mintea lui nu ştia ce este dragostea Se manifesta în el ca un gol – un gol dureros, un gol înfometat, plin de dor, care cerea să fie umplut Era deopotrivă suferinţă şi nelinişte; şi nu se simţea uşurat sufleteşte decît atunci cînd îl vedea pe zeul cel nou În asemenea clipe, dragostea era o bucurie pentru el, o mulţumire sălbatică ce îi dădea un fior puternic Cînd nu era însă lîngă zeu, suferinţa şi neliniştea îi reveneau; golul dintr-însul creştea şi îl apăsa cu vidul lui, iar foamea îl rodea, îl rodea neîncetat Colţ Alb era pe cale să se găsească În ciuda faptului că era matur şi a rigidităţii sălbatice a formei care îl modelase, firea lui suferea acum o prefacere Înmugureau în el simţăminte ciudate şi imbolduri neobişnuite Vechiul cod al purtării lui se schimba În trecut îi plăceau tihna şi încetarea durerii şi îl nemulţumeau neplăcerea şi durerea, şi toate manifestările se modelaseră după aceasta Acum însă era cu totul altceva Din pricina noului simţămînt pe care îl încerca, de multe ori prefera neplăcerea şi suferinţa de dragul zeului lui Astfel, cînd începea să se crape de ziuă, în loc să colinde şi să scotocească sau să zacă într-un colţ adăpostit, aştepta ore întregi pe pridvorul trist al colibei ca să-şi vadă cît de puţin zeul Seara, cînd zeul se întorcea acasă, Colţ Alb îşi părăsea culcuşul cald pe care şi-l scobise în zăpadă, ca să-şi primească bobîrnacele prieteneşti pe care i le dădea cu degetul, precum şi vorbele de bun găsit pe care i le spunea el Carnea, pînă şi carnea o lăsa, ca să fie alături de zeul lui, să primească o mîngîiere de-a lui sau să-l însoţească în oraş Senzaţia de plăcut îi fusese înlocuită prin aceea de dragoste Şi dragostea era picurată în adîncurile fiinţei lui, acolo unde senzaţia de plăcut nu pătrunsese vreodată Şi drept răspuns, din adîncul fiinţei lui încolţi lucrul cel mai nou – dragostea Ceea ce i se dădea, dădea şi el Acesta era într-adevăr un zeu, un zeu al dragostei, un zeu cald şi strălucitor, la lumina căruia firea lui Colţ Alb se desfăcea, precum se desface o floare în lumina soarelui Dar Colţ Alb nu era de felul lui prea deschis Era prea bătrîn şi fusese modelat prea definitiv ca să se mai poată exprima într-un fel nou Era prea stăpînit, prea bine cumpănit în propria lui singurătate Se deprinsese prea mult timp să fie reţinut, distant şi posac De cînd se ştia nu lătrase vreodată şi nu putea acum să se deprindă să latre de bun venit atunci cînd zeul lui se apropia Nu-i stătea niciodată în cale, şi nici nu era extravagant sau zănatic atunci cînd îşi exprima dragostea Nu alerga niciodată să-şi întîmpine stăpînul Aştepta în cîte un colţ, retras; dar aştepta întotdeauna şi era mereu acolo Dragostea lui făcea parte din adoraţie, o adoraţie mută, neexprimată Îşi arăta dragostea numai prin privirea neclintită a ochilor şi prin aceea că nu scăpa din vedere nici o mişcare a zeului Iar cînd acesta se uita la el şi îi vorbea, Colţ Alb trăda o emoţie stîngace, provocată de lupta dintre dragostea din el, care voia să se exprime, şi imposibilitatea lui fizică de a o exprima Învăţă să se adapteze în multe privinţe la noul lui fel de viaţă Fusese deprins să ştie că trebuie să-i lase în pace pe cîinii zeului Totuşi firea lui, care voia să domine, se afirmă, şi la început trebui să-i burduşească bine ca să i se recunoască superioritatea şi să se ştie că el conduce Odată lucrurile acestea rezolvate, nu-i mai luă în seamă Se dădeau la o parte cînd venea, pleca sau păşea printre ei, iar cînd le arăta că vrea ceva, îi dădeau ascultare În acelaşi chip ajunse să-l îngăduie şi pe Matt – ca pe un bun al stăpînului său Stăpînul îi dădea rareori de mîncare Treaba asta o făcea de obicei Matt; totuşi Colţ Alb ghici că mîncarea ce i se dădea venea de la stăpînul lui şi că stăpînul îl hrănea prin mijlocirea altuia Matt încercă să-l pună la ham şi să-l facă să tragă la sanie împreună cu ceilalţi cîini Dar nu izbuti Colţ Alb nu se lăsă pînă ce Weedon Scott nu-i puse el hamul şi nu-l struni Încuviinţă acest lucru numai fiindcă era voinţa stăpînului lui ca Matt să-l mîie şi să-l pună la treabă, tot aşa cum îi mîna şi îi punea la treabă pe ceilalţi cîini ai stăpînului Săniile din Klondike – care aveau tălpici – erau deosebite de cele din Mackenzie Iar felul de a mîna cîinii era şi el deosebit Atelajul nu era în formă de evantai Cîinii se înşirau în linie dreaptă, unul în spatele altuia, la şleauri duble Şi aci, în Klondike, înaintaşul era într-adevăr şef Cîinele cel mai înţelept şi cel mai puternic era înaintaş, şi cei din atelaj îl ascultau şi îl ştiau de frică Era inevitabil ca acest loc să fie obţinut degrabă de către Colţ Alb El îşi alese postul, iar Matt îi încuviinţă alegerea cu nişte înjurături, după ce mai întîi îl încercă Dar deşi ziua muncea la sanie, Colţ Alb nu renunţă să păzească avutul stăpînului său peste noapte Şi aşa, era la treabă tot timpul, veşnic de veghe şi credincios, cel mai preţios dintre toţi cîinii — Lasă-mă să-ţi spun ce am pe suflet – zise Matt într-una din zile Aş vrea să-ţi spun că ai fost al naibii de deştept că ai băgat banii în cîinele ăsta După ce i-ai tăbăcit faţa cu pumnii lui Smith Frumosu, l-ai mai şi tras pe sfoară O nouă izbucnire de mînie luci în ochii cenuşii ai lui Weedon Scott, în timp ce murmura cu asprime: — Bestia! Spre sfîrşitul primăverii, Colţ Alb avu un mare necaz Fără de veste, dascălul iubirii dispăru Desluşise el unele semne, dar nu se pricepea în asemenea lucruri şi nu ştia ce înseamnă cînd se împachetează o valiză Îşi aminti mai tîrziu că împachetatul precedase dispariţia stăpînului său; dar atunci nu bănui nimic Seara îşi aşteptă stăpînul să se întoarcă La miezul nopţii, vîntul rece care sufla îl făcu să se adăpostească în spatele colibei Acolo moţăi, pe jumătate adormit, cu urechea gata să prindă primul sunet al pasului cunoscut Dar la două noaptea, neliniştea îl făcu să se ducă pe prispa rece din faţă, unde se ghemui aşteptînd Nici urmă de stăpîn însă Dimineaţa, uşa se deschise şi Matt păşi afară Colţ Alb se uită la el cu încordare Nu exista o limbă comună cu ajutorul căreia să afle ceea ce voia să ştie Zilele veneau şi treceau, dar stăpînul nu se arăta Colţ Alb, care nu cunoscuse niciodată boala, se îmbolnăvi Şi se îmbolnăvi atît de tare, încît Matt fu nevoit în cele din urmă să-l aducă în colibă De asemenea, cînd îi scrise stăpînului, Matt îi rezervă un post-scriptum pentru Colţ Alb Desfăcînd scrisoarea la Circle City, Scott citi următoarele: „Blestematul de lup nu vrea să muncească Nu vrea să mănînce Şi-a pierdut tot curajul Toţi cîinii îl bat Vrea să ştie ce-i cu dumneata şi nu ştiu cum să-i spun Te pomeneşti că se curăţă” Era precum spusese Matt Colţ Alb nu mai mînca, îi era dor şi îngăduia oricărui cîine să-l burduşească În colibă zăcea pe jos, lîngă sobă, fără să-i pese de mîncare, de Matt sau de viaţă Putea Matt să-i vorbească cu blîndeţe sau să înjure, îi era totuna; se mulţumea doar să-şi întoarcă ochii trişti spre el, apoi îşi lăsa capul înapoi în poziţia obişnuită, pe labele dinainte Şi într-o noapte, pe cînd citea pentru sine mişcînd din buze şi murmurînd, Matt tresări, auzind un geamăt de-al lui Colţ Alb Se ridicase, ciulise urechile spre uşă şi asculta atent O clipă mai tîrziu, Matt auzi un pas Uşa se deschise şi Weedon Scott intră Cei doi bărbaţi îşi dădură mîna Weedon Scott privi prin cameră — Unde-i lupul? întrebă el Apoi îl descoperi stînd în picioare acolo unde zăcuse, lîngă sobă Nu se repezi înainte în felul celorlalţi cîini Stătea pîndind şi aşteptînd — Doamne iartă-mă! exclamă Matt Uite cum dă din coadă Weedon Scott străbătu camera cu paşi mari spre el, strigîndu-l Colţ Alb veni la el, fără să facă salturi, totuşi repede Era stîngaci din pricina emoţiei, dar cînd se apropie, privirea lui avea o expresie ciudată Ceva, un simţămînt nesfîrşit şi care nu poate fi numit, i se ridică ca o lumină, strălucind mai departe — Nu m-a privit niciodată aşa cît timp ai fost plecat, remarcă Matt Weedon Scott nu-l auzea Se lăsase în jos, faţă-n faţă cu Colţ Alb, alintîndu-l – frecîndu-l la rădăcina urechilor, mîngîindu-l cu mişcări lungi pe ceafă, în jos, spre urechi, ciocănindu-l uşor pe şira spinării cu buricele degetelor Şi Colţ Alb mîrîi drept răspuns, cu nota aceea de gîngureală din mîrîitul lui, mai pronunţată ca oricînd Dar asta nu era încă totul Nesfîrşită îi fu bucuria cînd marea dragoste pe care o simţea izvorînd mereu şi luptînd să se exprime izbuti să găsească un nou mod de exprimare Îşi aruncă brusc capul înainte, îşi făcu loc între mîna şi trupul stăpînului şi aici, strîns, ascuns cu totul vederii, în afară de urechi, fără să mai mîrîie, continuă să se cuibărească şi să se alinte Cei doi oameni se priviră Lui Scott îi luceau ochii — Doamne – zise Matt, cu admiraţie în glas O clipă mai tîrziu, după ce-şi veni în fire, adăugă: Totdeauna am susţinut eu că lupul ăsta e un cîine! Uită-te la el! O dată cu întoarcerea dascălului iubirii, Colţ Alb se însănătoşi repede Petrecu două nopţi şi o zi în colibă Apoi ieşi Cîinii de sanie îi uitaseră vitejia Îşi aminteau numai de ultima lui stare, adică de slăbiciune şi boală La vederea lui, cînd ieşi din colibă, săriră la el — Arată-le cît eşti de-al dracului – îi şopti Matt, încurajator, stînd în uşă şi privind Fă-i să-l vadă pe dracu, lupule! Să-l vadă pe dracu! Arată-le ce ştii! Colţ Alb nu avea nevoie de încurajare Întoarcerea dascălului iubirii era de ajuns Viaţa curgea din nou în el, minunată şi neîmblînzită Învăţat cu alintul, Colţ Alb îl cerea adesea Cu asta îl convingeai Colţ Alb nu se putea lipsi de el Un lucru pe care Colţ Alb era foarte gelos, era propriul lui cap Niciodată nu-i plăcuse să fie atins Pustiul din el, frica de lovitură şi cursă dăduseră naştere spaimei de a fi atins Era povaţa instinctului lui: capul să fie liber Şi acum, o dată cu apariţia dascălului iubirii, alintarea lui devenise actul voit de a se pune într-o asemenea situaţie de slăbiciune totală Era o expresie a încrederii desăvîrşite, a abandonării de sine, totale, ca şi cum ar fi spus: Mă încredinţez ţie Facă-se voia ta cu mine Într-o seară, nu mult după întoarcere, Scott şi Matt jucau cărţi, înainte de a se duce la culcare „Cinsprezece – doi, cinsprezece – patru şi o pereche face şase” – anunţă Matt, cînd deodată afară se auzi un strigăt şi un mîrîit Se priviră unul pe celălalt, ridicîndu-se în picioare — Lupul a sărit la cineva – zise Matt Un geamăt cumplit de furie şi durere îi sili să se grăbească — Adu o lumină – strigă Scott, sărind afară Matt îl urmă cu o lampă şi la lumina ei zăriră un om care zăcea pe spate, trîntit în zăpadă Îşi ţinea braţele încrucişate peste faţă şi gît, încercînd astfel să se apere de colţii lui Colţ Alb Şi avea şi de ce să se apere Colţ Alb părea cuprins de turbare, atacîndu-l cu ură în locurile cele mai vulnerabile De la umăr şi pînă la încheietura braţelor încrucişate, mîneca hainei şi a cămăşii de lînă albastră, precum şi maieul erau numai fîşii, şi chiar braţele erau cumplit sfîşiate şi sîngerau Cei doi oameni văzură întregul tablou din prima clipă Imediat, Weedon Scott îl şi prinse pe Colţ Alb de gît, trăgîndu-l înapoi Colţ Alb se zbătu mînios, dar nu încercă să muşte, ci se întinse jos numaidecît, la prima vorbă aspră a stăpînului Matt îl ajută pe om să se ridice şi, în timp ce încerca să stea în picioare, îşi lăsă braţele în jos, descoperind chipul bestial al lui Smith Frumosu Dog-musherul îi dădu drumul brusc, ca şi cînd ar fi pus mîna pe un cărbune aprins Smith Frumosu clipi la lumina lămpii şi-şi roti privirea în jur Dădu cu ochii de Colţ Alb şi spaima i se întipări pe faţă În aceeaşi clipă, Matt zări două obiecte care zăceau în zăpadă Apropie lampa de ele, arătîndu-le cu piciorul şefului său Era un lanţ de oţel şi o bîtă zdravănă Cînd le văzu, Weedon Smith dădu din cap Nimeni nu scoase o vorbă Dog-musherul puse mîna pe umărul lui Smith Frumosu şi-l întoarse cu faţa spre el Nu mai era nevoie de nici o explicaţie Smith Frumosu tăcu şi el Între timp, dog-musherul îl mîngîie pe Colţ Alb, bătîndu-l uşor cu palma şi vorbindu-i: — A încercat să te ia, nu-i aşa? Şi tu nu te-ai lăsat! N-a prea nimerit-o, ce zici? Cînd a pus mîna pe tine, cred că a şi văzut pe dracu' rînji dog-musherul Colţ Alb, fremătînd încă de furie şi zbîrlindu-se, mîrîia fără încetare Încet, încet, părul de pe spate începu să i se culce Apoi se auzi, deşi încă îndepărtat şi încet, în gîtlej, mîrîitul lui de mulţumire PARTEA a V-a Capitolul 1 CALEA CEA LUNGĂ Părea că pluteşte în aer Colţ Alb simţea că nenorocirea se apropie, mai înainte de a fi avut vreo dovadă, palpabilă Îşi dădea seama în chip nelămurit că îl aştepta o schimbare Nu ştia cum, nici de ce, totuşi presimţea că ceva se apropie şi aceasta din însăşi purtarea zeilor Fără să-şi dea seama, ei îşi trădaseră intenţiile faţă de cîinele-lup, care dădea tîrcoale prispei şi care, deşi nu intra niciodată în colibă, ştia ce se petrece în mintea lor — Auzi! exclamă într-o seară, la cină, dog-musherul Weedon Scott ascultă Prin uşă se auzi un scîncet slab, neliniştit, ca un suspin, abia perceptibil Colţ Alb începu apoi să adulmece îndelung, pînă ce se asigură că zeul lui era tot înăuntru şi că nu plecase de acolo în chip misterios şi singur — Cîinele ăsta cred că simte ce ai de gînd – zise dog-musherul Weedon Scott se uită cu ochi aproape rugători la tovarăşul lui, deşi cuvintele îl dezminţeau — Ce dracu să fac cu un lup în California! întrebă el — Aşa zic şi eu – răspunse Matt Ce naiba să faci cu un lup în California? Răspunsul nu-l mulţumi însă pe Weedon Scott Părea că celălalt îl privea destul de neîncrezător — Cîinii albilor n-ar putea să-i ţină piept – confirmă Scott I-ar ucide pe loc Şi chiar dacă nu m-ar zvînta în procese de daune, autorităţile mi l-ar lua în orice caz şi l-ar electrocuta — E un ucigaş în toată puterea cuvîntului – remarcă dog-musherul Weedon Scott îl privi bănuitor — Nu, e cu neputinţă aşa ceva – făcu el hotărît — N-o să meargă niciodată – încuviinţă Matt Ar trebui să angajezi un om special ca să aibă grijă de el Bănuiala celuilalt se spulberă Dădu din cap înveselit În tăcerea care urmă se auzi scîncetul slab, aproape ca un suspin, lîngă uşă, apoi adulmecatul prelung cercetător — Fără doar şi poate – sări Matt – cîinele ăsta ştie al naibii de multe lucruri despre dumneata Scott îl privi ţintă şi răbufni furios: — Să le ia dracu pe toate, m-auzi! Ştiu eu ce am de făcut şi cum e mai bine! — Şi eu zic tot aşa, numai că — Numai că ce? îl întrebă Scott, iritat — Numai că – începu dog-musherul cu blîndeţe, dar se răzgîndi, fiind şi el cuprins de supărare Ei, nu trebuie să te aprinzi chiar aşa pentru o nimica toată După felul cum te porţi, s-ar zice că nu prea ştii ce vrei Weedon Scott rămase în cumpănă o clipă, apoi adăugă pe un ton mai stăpînit: — Ai dreptate, Matt Nu ştiu nici eu ce vreau, şi aici e buba Dar, la drept vorbind, ar fi de-a dreptul caraghios să car cîinele ăsta cu mine – izbucni el din nou, după un răstimp — Şi eu spun tot aşa – se auzi răspunsul lui Matt şi din nou stăpînul nu se arătă tocmai mulţumit de el Dar de unde dracu ştie ăsta că pleci? Mă tot sîcîie chestia asta – continuă cu naivitate dog-musherul — Asta mă întreb şi eu – răspunse Scott, dînd trist din cap Veni apoi ziua cînd, prin uşa întredeschisă a colibei, Colţ Alb zări pe jos geamantanul cu pricina şi pe dascălul iubirii împachetîndu-şi lucrurile Apoi începu un du-te-vino, şi în atmosfera, odinioară atît de liniştită a colibei, domnea acum o tulburare, o agitaţie şi o nelinişte ciudată Fără îndoială că aceasta era o dovadă, şi Colţ Alb o simţise Acum se gîndea la ea Zeul lui se pregătea să fugă din nou Şi cum nici altă dată nu-l luase cu el, se putea aştepta să-l lase şi acum singur În noaptea aceea, Colţ Alb străpunse tăcerea cu un urlet prelung – un urlet de lup Era aidoma urletului de odinioară, cînd fusese mic şi fugise din wild înapoi în satul care nu mai exista şi din care nu mai găsise decît o grămadă de resturi, mărturia locului unde fusese tipia lui Castor Cenuşiu Ca şi atunci, îşi aţinti botul spre stelele reci, împărtăşindu-le durerea lui În colibă, cei doi bărbaţi tocmai se culcaseră — Ştii că iar nu mai mănîncă nimic – spuse Matt, de sub pătură Din celălalt colţ al odăii, unde se afla patul lui Weedon Scott, se auzi un bombănit şi un foşnet de pături — După cît de nenorocit a fost data trecută cînd ai plecat, nu m-ar mira acum să şi moară Din celălalt culcuş se auzi o mişcare plină de nervozitate — Dar mai taci odată! strigă Scott prin întuneric Eşti mai cicălitor decît o femeie — Aşa zic şi eu – răspunse dog-musherul, iar Weedon Scott nu-şi dădu bine seama dacă celălalt chicotise pe înfundate sau nu În ziua următoare, neliniştea şi neastîmpărul lui Colţ Alb crescură şi mai mult Se ţinea pe urmele stăpînului său ori de cîte ori acesta părăsea coliba, iar cînd era înăuntru dădea mereu tîrcoale pe prispa din faţă Prin uşa deschisă putea să zărească bagajele de pe jos Lîngă geamantan se mai adăugaseră doi saci mari de pînză şi o cutie Matt înfăşură păturile stăpînului şi şuba într-o mică prelată Urmărind toate aceste pregătiri, Colţ Alb scoase un suspin După aceea sosiră doi indieni Nu-i scăpă din vedere în timp ce încărcau bagajul pe umeri şi nici apoi cînd, însoţiţi de Matt care ducea aşternutul şi o valiză, o luară în josul dealului Colţ Alb însă nu-i urmă Stăpînul lui era încă în colibă După un timp, Matt se întoarse Stăpînul ieşi în prag şi-l chemă pe Colţ Alb înăuntru — Bietul de tine – îi zise el, cu blîndeţe, scărpinîndu-l după urechi şi bătîndu-l uşor pe spate Eu plec la drum lung, bătrîne, acolo unde tu nu mă poţi urma Hai, mai mîrîie o dată, ultimul mîrîit de bun rămas Colţ Alb nu vru să mîrîie În schimb, după ce îi aruncă o privire cercetătoare, dar plină de o nesfîrşită căldură, se lipi de el, îngropîndu-şi capul între braţul şi trupul lui — O auzi cum şuieră? strigă Matt Dinspre Yukon se ridică mugetul răguşit al sirenei de pe vas E timpul să te grăbeşti Ai grijă de încuie uşa din faţă Eu o să ies pe uşa dindos Hai, dă-i drumul! Amîndouă uşile fură trîntite în acelaşi timp, iar Weedon Scott îl aşteptă pe Matt, care trebuia să dea ocol colibei De după uşă răzbăteau scîncete slabe şi suspine Apoi se auzi un adulmecat prelung, adînc — Să ai mare grijă de el, Matt – îi zise Scott, cînd o porniră în josul dealului Să-mi scrii cum îi mai merge — Bineînţeles – îi răspunse dog-musherul Dar ia stai, ascultă puţin! Cei doi oameni se opriră Colţ Alb scotea urlete tînguitoare, aşa cum urlă cîinele la moartea stăpînului În glas i se desluşea o durere fără margini, iar urletul i se prăvălea în şuvoaie nesfîrşite care îţi sfîşiau inima, apoi se stingea într-un suspin de o jale tremurătoare, pentru ca să izbucnească iarăşi, mereu mai îndurerat „Aurora” era primul vapor din anul acela care pleca dincolo, iar pe punţile lui se înghesuiau aventurieri în căutarea norocului şi căutători de aur ruinaţi Şi unii şi alţii erau la fel de cuprinşi de aceeaşi frenezie de a părăsi locul acela, pe cît fuseseră la început venind acolo Lîngă pasarela vaporului, Scott îi strîngea mîna lui Matt, care se pregătea să coboare pe ţărm Dar mîna lui Matt se lăsă deodată moale în strînsoarea celuilalt, în timp ce privirea i se aţinti spre ceva care venea din spate Scott se întoarse să vadă Pe punte, la cîţiva paşi mai departe de ei, şedea Colţ Alb, care se uita la ei cu o privire înflăcărată Dog-musherul slobozi printre dinţi o înjurătură, speriat Scott rămase încremenit — Eşti sigur că ai încuiat uşa din faţă? întrebă Matt Celălalt dădu afirmativ din cap şi întrebă: — Dar pe cea din dos? — Te cred şi eu! se auzi răspunsul enervat Colţ Alb îşi lipi urechile, gudurîndu-se, dar rămase locului fără să încerce să se apropie — Trebuie să-l iau cu mine pe mal Matt făcu cîţiva paşi spre Colţ Alb, dar acesta o zbughi Dog-musherul se repezi după el; Colţ Alb se pierdu printre picioarele oamenilor Fofilîndu-se pe unde putea, dînd ocol sau luînd-o pieziş, el alunecă de-a lungul punţii, zădărnicind strădania aceluia care voia să-l prindă Cînd însă dascălul iubirii îi vorbi, Colţ Alb veni la el şi-l ascultă fără crîcnire — Nu vrea să vină la mîna care i-a dat de mîncare în toate lunile astea – murmură dog-musherul, mîniat Şi apoi, dumneata dumneata nu i-ai dat de mîncare decît în primele zile, cînd te-ai împrietenit cu el Al dracului să fiu dacă înţeleg eu de ce îi trece prin cap că dumneata îi eşti stăpîn! Scott, care-l mîngîia pe Colţ Alb, se aplecă deodată asupra lui, descoperind nişte tăieturi proaspete pe bot şi o rană între ochi Matt se aplecă şi el şi-şi trecu palma pe sub burta lui Colţ Alb — De fereastră am uitat E tăiat tot şi crestat pe burtă Pesemne că a trecut cu capul prin geam Pe Dumnezeul meu! Dar Weedon Scott nu-l asculta Îşi făcu în minte o socoteală grabnică Sirena „Aurorei” anunţă pentru ultima oară plecarea Oamenii se grăbeau pe pasarelă spre uscat Matt îşi desfăcu basmaua de la gît ca să-l lege pe Colţ Alb, dar Scott îl prinse pe dog-musher de mînă, spunîndu-i: — Rămîi cu bine, Matt, bătrîne Şi să ştii că nu mai e nevoie să-mi scrii despre lup Vezi, îl — Ce? izbucni dog-musherul Nu cumva vrei să zici! — Chiar aşa Ţine-ţi basmaua Am să-ţi scriu eu ţie despre el Matt se opri la mijlocul drumului, pe pasarelă — Nu ştiu dacă o să poată îndura clima! strigă el spre bord Poate doar să-l tunzi cînd e tare cald! Pasarela fu ridicată şi „Aurora” se dezlipi de ţărm Weedon Scott mai făcu un ultim semn de rămas bun cu mîna Apoi se întoarse şi se aplecă asupra lui Colţ Alb, care stătea lîngă el — Acum mîrîie, afurisitule, mîrîie – zise el, lovindu-l uşor cu palma pe cap şi scărpinîndu-l între urechi, pe care Colţ Alb şi le lipise de plăcere Capitolul 2 ŢARA DE JOS Colţ Alb coborî de pe vapor la San-Francisco Era înmărmurit În adîncul fiinţei lui, dincolo de orice proces raţional sau act conştient, el asociase puterea cu divinitatea Şi niciodată oamenii albi nu i se păruseră zei atît de luminaţi cum i se păreau acum cînd păşea pe caldarîmul încins din San-Francisco Colibelor de lemn pe care le cunoştea le luaseră locul clădiri uriaşe Străzile erau pline de primejdii – trăsuri, căruţe, maşini, cai puternici de povară care trăgeau camioane enorme şi monstruoase, tramvaie electrice sunau şi zornăiau prin mijlocul străzii, scrîşnindu-şi ameninţarea lor încăpăţînată, aidoma rîşilor pe care îi cunoscuse odinioară în pădurile Nordului Toate acestea erau manifestări ale puterii În toate şi îndărătul tuturor acestora se afla omul, cîrmuind şi supraveghind, exprimîndu-se pe sine, ca de obicei, prin dominaţia lui asupra materiei Era ceva grozav, ameţitor Colţ Alb părea înspăimîntat Îl cuprinse teama Aşa cum pe vremea copilăriei lui fusese făcut să simtă cît era de mic şi de neputincios, în prima zi cînd venise din wild în tabăra lui Castor Cenuşiu, tot astfel acum, deşi în plină putere, se simţea mic şi slab Şi vai, cît de mulţi zei erau! Iar furnicarul acesta al zeilor îl ameţea Vuietul străzii îl asurzea Îl înnebunea această grozavă şi nesfîrşită agitaţie şi mişcare din jur Simţea mai mult ca oricînd că depinde de dascălul iubirii, pe ale cărui urme călca acum şi pe care pentru nimic în lume nu l-ar fi scăpat o clipă din ochi Lui Colţ Alb nu-i era însă hărăzit să aibă despre oraş decît o viziune de coşmar – o experienţă ca un vis urît, ireal şi teribil, care mult timp după aceea îl va urmări în visele lui Stăpînul îl sui într-un vagon de bagaje unde îl legă cu un lanţ într-un colţ, printre grămezi de cufere şi valize Acolo, puterea o deţinea un zeu scund şi musculos; acesta azvîrlea cu mult zgomot lăzi şi cutii, pe care le tîra pe uşă înăuntru şi apoi le trîntea peste grămadă sau le arunca afară prin uşă, lovind şi izbind cu ele, iar alţi zei, care le aşteptau jos, le prindeau Şi, în acest infern al bagajelor, Colţ Alb stătea părăsit de stăpînul lui Sau cel puţin aşa credea el, pînă ce mirosi alături sacii de pînză cu hainele stăpînului şi se puse să le păzească — Era şi timpul să vii – mormăi zeul vagonului, un ceas mai tîrziu, cînd Weedon Scott apăru în uşă Cîinele ăsta al dumitale nu mă lasă să mă ating de lucruri Colţ Alb ieşi din vagon Era surprins Oraşul de coşmar dispăruse Vagonul nu fusese pentru el decît o odaie într-o casă, şi cînd intrase în oraş, lumea se grămădise în jurul lui Între timp, oraşul dispăruse Nu-l mai asurzea zgomotul lui I se întindea înainte un ţinut surîzător, cu soare plin de strălucire, o atmosferă ce te îmbia la lîncezeală Numai că nu avu timp să se minuneze de această transformare O primi şi pe aceasta cum primea toate faptele şi manifestările de neînţeles ale zeilor Aşa era felul lor Îi aştepta o trăsură Un bărbat şi o femeie se apropiară de stăpîn Femeia îşi desfăcu braţele şi apoi le încrucişă pe după gîtul stăpînului – un gest duşmănos! În clipa următoare, Weedon Scott se desprinse din îmbrăţişare şi se apropie de Colţ Alb, care mîrîia de parcă ar fi fost un diavol furios — Nu-i nimic, mamă – făcu Scott în timp ce-l ţinea strîns pe Colţ Alb şi încerca să-l liniştească A crezut că ai de gînd să-mi faci vreun rău şi el nu poate îndura aşa ceva Nu-i nimic O să se deprindă el, curînd — Şi, între timp am să pot să-mi alint fiul doar atunci cînd cîinele lui n-o să fie pe aproape – rîse ea, deşi se făcuse albă ca varul şi se simţea rău din pricina sperieturii pe care o trăsese Se uită la Colţ Alb, care mîrîia, se zburlea şi o privea cu răutate — Trebuie să înveţe şi va învăţa fără întîrziere – zise Scott Începu să-i vorbească lui Colţ Alb cu blîndeţe, pînă ce îl potoli Apoi glasul îi deveni mai poruncitor: Jos! Culcat! Acesta era unul din lucrurile pe care Colţ Alb le învăţase de la stăpînul lui şi dădu ascultare, deşi se culcă în silă şi îmbufnat — Acum, mamă Scott îşi deschise braţele ca s-o primească, dar nu-şi luă ochii de la Colţ Alb! Culcat! îi porunci el Culcat! Zbîrlindu-se tăcut, pe jumătate ghemuit în timp ce se ridica, Colţ Alb se lăsă înapoi şi urmări repetarea gestului duşmănos Dar nici aceasta şi nici îmbrăţişarea zeului, care urmă după aceea, nu-l vătămară pe stăpîn Apoi, sacii cu haine fură urcaţi în trăsură, zeii străini şi dascălul iubirii se suiră şi ei, iar Colţ Alb o porni pe urma lor, cînd gonind atent după ei, cînd zbîrlindu-se la caii ce alergau Căuta să le atragă atenţia că el e de faţă şi că veghează să nu i se întîmple vreun rău zeului pe care-l trăgeau cu atîta iuţeală peste întinderea aceea După un sfert de ceas, trăsura trecu printr-o intrare de piatră şi apoi printre două rînduri de nuci ce se bolteau deasupra drumului, înlănţuindu-se De o parte şi de alta se întindeau pajişti, iar suprafeţele lor mari erau presărate ici şi colo cu stejari voinici, cu braţe lungi, puternice Nu departe de acolo, pajiştile cu fîneţe, arse de soare, păreau bronzate, aurii, contrastînd cu verdele proaspăt al ierbii îngrijite; iar mai departe erau dealurile roşcate şi păşunile de munte La capătul pajiştii, pe primul dîmb de la marginea văii, se zărea o casă cu terasă, mare şi cu multe ferestre Colţ Alb nu prea avu cînd să vadă toate acestea Trăsura abia intrase pe moşie cînd îl şi atacă un cîine ciobănesc, cu ochii scăpărători şi cu botul ascuţit, pe bună dreptate indignat şi plin de mînie Stătea între el şi stăpînul lui, despărţindu-l Colţ Alb nu mîrîi ameninţător, dar părul i se zburli pe trup în timp ce porni tăcut la asaltul ucigaş Dar asaltul n-avea să fie dus pînă la capăt Se opri pe neaşteptate, stîngaci, cu picioarele dinainte ţepene, încordîndu-se împotriva avîntului care-l ducea înainte Aproape că se aşeză jos, pînă într-atît dorea acum să se ferească de atingerea acelui cîine pe care fusese cît pe ce să-l atace Era o căţea, şi legea rasei lui punea între ei o barieră de netrecut S-o atace, ar fi însemnat nici mai mult nici mai puţin decît o încălcare a propriului lui instinct Nu acelaşi lucru se întîmplă însă şi cu căţeaua Fiind femelă, ea nu avea un asemenea instinct Pe de altă parte, fiind cîine ciobănesc, frica ei instinctivă de wild şi mai ales de lup era neobişnuit de puternică Pentru ea, Colţ Alb era lup, tîlhar din moşi-strămoşi, care prădase turmele ei încă din acele vremuri în care oile au fost adunate în turmă pentru prima oară şi au fost păzite de vreunul din străbunii ei necunoscuţi Aşa că, atunci cînd Colţ Alb renunţă să mai atace şi rămase locului înţepenit, cu gîndul să ocolească ciocnirea, sări ea la el Colţ Alb mîrîi fără voie cînd îi simţi dinţii înfigîndu-i-se în umăr, dar nu făcu nici o încercare s-o muşte Se dădu înapoi conştient, cu picioarele ţepene, şi încercă să se ferească de ea Sărea cînd într-o parte, cînd într-alta, se ghemui şi se învîrti în juru-i, zadarnic însă Căţeaua era mereu între el şi drumul pe care voia să-l apuce — Aici, Collie! strigă străinul din trăsură Weedon Scott rîse — Nu-i nimic, tată E o bună disciplină Colţ Alb are multe de învăţat şi e foarte bine că a şi început O să se obişnuiască Trăsura o porni, iar Collie îi aţinu din nou calea lui Colţ Alb El încercă s-o întreacă depărtîndu-se de drum şi gonind prin pajişte; dar ea alergă în cercul interior, mai mic, şi era mereu prezentă, înfruntîndu-l cu cele două şiruri de dinţi strălucitori Colţ Alb dădu ocol şi făcu cale întoarsă, traversă drumul apucînd-o pe cealaltă pajişte şi din nou ea îi ţinu piept Trăsura gonea, ducîndu-l pe stăpînul lui cu ea Colţ Alb o zări dispărînd printre copaci Situaţia era disperată Încercă din nou să facă un ocol Căţeaua se ţinu după el, alergînd cu repeziciune, apoi deodată, Colţ Alb se întoarse spre ea Era un vechi vicleşug de-al lui, pe care îl folosea la bătaie O izbi zdravăn cu umărul Nu numai că o dădu peste cap, dar cum alergase repede, ea se rostogoli căzînd cînd pe spate, cînd pe o parte, zbătîndu-se să se oprească, agăţîndu-se cu picioarele de prundiş şi scoţînd un urlet ascuţit în care îşi plîngea mîndria rănită şi revoltată Colţ Alb nu aşteptă Drumul era liber şi nici nu dorea altceva Căţeaua se luă după el fără să-şi curme o clipă urletul Drumul se deschidea acum drept, şi cum era vorba de o fugă adevărată, Colţ Alb avea ce s-o înveţe Ea alergă ca o smintită, ca o apucată, încordîndu-se la maximum, cu o strădanie vizibilă la fiecare săritură; Colţ Alb însă îi scăpa mereu, pe nesimţite, fără nici un efort, alunecînd deasupra pămîntului ca o nălucă Pe cînd dădea ocol casei spre poarta cea mare, nimeri peste trăsură Aceasta se oprise şi stăpînul tocmai cobora În clipa aceea, cum era încă în plină viteză, Colţ Alb îşi dădu seama că dintr-o parte se pornise un atac brusc împotriva lui Duşmanul era un ogar care se năpustise asupră-i Colţ Alb încercă să-i ţină piept Gonea însă prea tare şi ogarul era prea aproape Fu lovit într-o parte, dar avîntul cu care gonea era atît de puternic şi lovitura atît de neaşteptată, încît Colţ Alb se trezi la pămînt, dîndu-se peste cap Ieşi din învălmăşeală cu o grimasă de răutate şi cu urechile lipite de cap, cu buzele şi nasul încreţite, clămpănind cu dinţii în gol în clipa în care gîtlejul ogarului scăpase ca prin minune de colţii lui Stăpînul venea degrabă, dar era încă departe Collie fu cea care îl scăpă cu viaţă pe ogar Înainte ca Colţ Alb să fi apucat să sară şi să dea lovitura mortală, sosi Collie Fusese trasă pe sfoară şi întrecută la alergătură, ca să nu mai vorbim că fusese dată peste cap fără ruşine, în prundiş Venea ca o furtună – o furtună izvorîtă din mîndria revoltată, dintr-o mînie lesne de înţeles şi dintr-o ură instinctivă faţă de acest tîlhar al wildului Îl izbi pe Colţ Alb în unghi drept, pe cînd el se pregătea să sară, şi din nou Colţ Alb se trezi doborît la pămînt, dîndu-se peste cap Stăpînul îl ajunse în clipa următoare şi-l apucă cu o mînă pe Colţ Alb, în timp ce tatăl lui chema cîinii — Frumoasă primire, n-am ce zice, pentru un biet lup singuratic din Arctica! spuse stăpînul, în timp ce Colţ Alb se liniştea sub palma lui mîngîietoare De cînd e el pe lume n-a fost doborît de pe picioare decît o singură dată, şi iată că acum, în treizeci de secunde a fost rostogolit de două ori! Trăsura plecase, iar în casă apărură alţi zei străini Unii se ţineau respectuos la distanţă; doi dintre ei însă, două femei, săvîrşiră actul acela vrăjmaş, agăţîndu-se de gîtul stăpînului Dar Colţ Alb începu să îngăduie acest lucru Nu părea să însemne ceva rău, iar zgomotele pe care zeii le făceau nu aveau nimic ameninţător Îi arătară şi lui bunăvoinţă, numai că el îi ţinu la distanţă cu un mîrîit, ceea ce de altfel făcu şi stăpînul cu vorba În asemenea împrejurări, Colţ Alb se lipea de picioarele stăpînului, care îl bătea uşor cu palma pe cap, liniştindu-l Cînd porunci „Dick culcat”!, ogarul care urcase treptele se culcă pe o parte în prag, continuînd să mîrîie şi să-i arunce priviri întunecate nepoftitului acestuia Collie fusese lăsată pe seama uneia din femeile zeilor, care o prinsese cu braţele de gît, alintînd-o şi mîngîind-o; căţeaua părea însă tare încurcată şi era supărată foc, gemea furioasă, jignită că se îngăduise prezenţa acestui lup şi convinsă că zeii făceau o greşeală Zeii, toţi cîţi erau, urcară scările ca să intre în casă Colţ Alb nu se dezlipea de stăpînul lui De pe pragul unde era, Dick mîrîi; Colţ Alb, care suia scara, se zburli răspunzînd şi el printr-un mîrîit — Ia-o pe Collie înăuntru şi lasă-i pe ăştia doi să se bată pînă s-or sătura – fu de părere tatăl lui Scott Au să se împrietenească pînă la urmă — Numai că după aceea, ca să-şi dovedească prietenia, Colţ Alb o să trebuiască să meargă la înmormîntare – rîse stăpînul Scott-tatăl privi cu neîncredere, mai întîi spre Colţ Alb, apoi spre Dick, iar în cele din urmă spre fiul său: — Vrei să zici că Weedon dădu din cap — Întocmai L-ar omorî pe Dick într-un minut, cel mult două Apoi se întoarse către Colţ Alb: Hai, lupule! Tu trebuie să intri în casă Colţ Alb urcă treptele, străbătînd culoarul cu paşi ţepeni şi cu coada încremenită în sus Nu-şi lua ochii de la Dick, păzindu-se de un atac dintr-o coastă, gata să se apere împotriva oricărei manifestări sălbatice a necunoscutului, care se putea năpusti asupra lui din casă Dar nimic de care să se teamă nu se năpusti asupra lui din casă Şi cînd ajunse înăuntru, iscodi cu grijă în jur, căutînd acel ceva, dar fără să-l găsească Apoi se culcă cu un mîrîit de mulţumire la picioarele stăpînului, urmărind cele ce se petreceau, gata în orice clipă să sară în picioare şi să lupte pentru viaţă, împotriva spaimelor pe care le simţea el că trebuie să pîndească, ca o cursă, sub podeaua locuinţei Capitolul 3 ŢINUTUL ZEULUI Prin firea lui, Colţ Alb era o fiinţă adaptabilă, iar pe lîngă aceasta mai şi umblase mult şi cunoştea rostul şi nevoia de adaptare Aci, în Sierra Vista – aşa se numea locul pe care-l stăpînea judecătorul Scott – Colţ Alb începu curînd să se simtă la el acasă Nu mai avu nici un necaz mai serios cu ceilalţi cîini Aceştia ştiau mai multe despre rînduielile zeilor din Ţara de jos decît el, şi îl acceptaseră în ziua în care îi întovărăşise pe zei în casă Aşa lup cum era şi cu toate că nu mai exista un alt precedent, zeii îi consfinţiseră prezenţa, iar ei, cîinii zeilor, nu puteau decît să se supună unei astfel de statorniciri La început, Dick se arătase ţeapăn prin forţa împrejurărilor, mai tîrziu însă îl acceptă calm pe Colţ Alb, ca pe un bun în plus al stăpînului Dacă ar fi fost după el, s-ar fi împrietenit la cataramă cu Colţ Alb, numai că acesta se arăta cu totul potrivnic prieteniilor Colţ Alb nu cerea celorlalţi cîini decît să-l lase în pace În decursul întregii lui vieţi de pînă atunci se ţinuse departe de cei din rasa lui, şi acum dorea acelaşi lucru Bunăvoinţa lui Dick îl plictisea, aşa că, mîrîind la el, îl punea pe goană de fiecare dată Prin părţile Nordului, pe unde fusese, învăţase să-i lase în pace pe cîinii stăpînului şi nu uita aceasta nici aici Nu voia decît să fie lăsat singur şi izolat, iar pe Dick nu-l lua în seamă, şi încă în aşa măsură, încît fiinţa aceasta liniştită îl lăsă în pace, fără să-i dea mai multă atenţia decît dădea stîlpului de lîngă gard Lucrurile nu stăteau tocmai la fel şi cu Collie Ea îl îngăduia pentru că aceasta era hotărîrea zeilor, totuşi acest lucru nu însemna că trebuie să-l lase în pace În capul ei stăruia amintirea nenumăratelor crime pe care el şi ai lui le săvîrşiseră împotriva strămoşilor ei Într-o zi sau chiar într-o generaţie nu puteau fi uitate prădăciunile făcute în ţarcurile de oi Toate acestea o aţîţau şi o îmboldeau să plătească cu aceeaşi monedă Ea nu îi putea împiedica pe zei, care îl îngăduiau, dar nimic n-o împiedica să-i amărască viaţa lui Colţ Alb prin tot felul de şicane mărunte Îi despărţea o luptă de veacuri şi, în ce o privea pe ea, avea grijă să-i amintească asta mereu Şi aşa, Collie profită de faptul că era căţea ca să-l poată sîcîi şi chinui pe Colţ Alb Instinctul lui îl împiedica s-o atace, dar îndărătnicia ei nu-i îngăduia să treacă cu vederea toate acestea Cînd se năpustea asupra lui, el se întorcea cu umărul apărat de blană spre dinţii ei ascuţiţi şi se depărta ţeapăn şi cu demnitate Cînd se nimerea la strîmtoare, Colţ Alb se vedea silit să facă un ocol, mergînd cu umărul spre ea, cu capul întors, cu o expresie de mare răbdare şi plictiseală pe faţă şi în privire Totuşi, o muşcătură în şold îi grăbea uneori retragerea, făcîndu-l să-şi piardă prestanţa De obicei însă, Colţ Alb izbutea să-şi păstreze demnitatea, luîndu-şi o înfăţişare aproape solemnă Cînd putea, n-o lua în seamă de fel pe Collie şi îşi făcuse chiar un obicei să nu-i iasă în cale Ori de cîte ori o zărea sau o vedea venind, se ridica şi pleca Colţ Alb avea de învăţat încă multe şi în alte privinţe Viaţa în Nord era simplitatea însăşi în comparaţie cu activitatea complicată din Sierra Vista În primul rînd trebui să cunoască familia stăpînului Într-un fel, era pregătit pentru acest lucru După cum Mit-sah şi Kloo-kooh aparţineau lui Castor Cenuşiu cu care împărţeau hrana, focul şi păturile, tot astfel acum, în Sierra Vista, toţi locuitorii casei aparţineau dascălului iubirii Aici cunoştea însă o deosebire, poate chiar mai multe Sierra Vista era o chestiune mult mai complicată decît tipia lui Castor Cenuşiu Trebuia să ţină seama de mai mulţi oameni Aşa, de pildă, de judecătorul Scott şi de soţia lui Mai erau apoi cele două surori ale stăpînului, Beth şi Mary, soţia acestuia, Alice, şi copiii lui, Weedon şi Mary, doi ţînci de patru şi şase ani Nimeni nu-i putea spune o vorbă despre aceşti oameni, iar despre legăturile lor de sînge şi de rudenie nu ştia nimic şi niciodată n-ar fi fost în stare să ştie Totuşi pricepu repede că aparţineau stăpînului lui După aceea, observîndu-i ori de cîte ori avea prilejul, urmărindu-i în cele ce făceau, cercetîndu-i cum vorbesc şi deprinzîndu-se cu glasul lor, înţelese într-un răstimp destul de scurt cît de apropiaţi erau de stăpînul lui şi de cîtă bunăvoinţă se bucurau din partea lui Şi luînd seama la toate acestea, Colţ Alb se purtă cu ei la fel ca şi cu stăpînul lui Ceea ce era preţios pentru stăpînul lui, preţuia şi el; ceea ce îi era drag lui, Colţ Alb îndrăgea şi el, păzindu-l cu grijă Aşa se petrecuseră lucrurile şi cu cei doi copii Toată viaţa îi fusese silă de copii Îi ura şi se temea de mîinile lor Lecţiile pe care le primise despre tirania şi cruzimea lor, în acea vreme cînd trăise în satul indian, nu fuseseră tocmai blînde Cînd Weedon şi Mary veniseră spre el întîia dată, Colţ Alb mîrîise ameninţător, săgetîndu-i cu o privire mînioasă Un ghiont de-al stăpînului şi o vorbă aspră îl forţaseră atunci să le primească mîngîierile, deşi continua să mîrîie sub mînuţele lor, iar în mîrîitul lui nu exista nici o notă de plăcere Mai tîrziu îşi dădu seama că băieţelul şi fetiţa aceea erau de mare preţ în ochii stăpînului Şi de atunci nu mai fu nevoie de nici un ghiont sau vorbă aspră ca să se lase mîngîiat Totuşi Colţ Alb nu arăta niciodată prea multe dovezi de dragoste Îi îngăduia pe copiii stăpînului cu neplăcere, dar cu supunere, şi le îndura toate caraghioslîcurile aşa cum unii îndură o operaţie dureroasă Cînd nu mai putea, se ridica şi pleca ţanţoş şi hotărît De la o vreme însă, copiii începură să-i placă, dar continua să nu arate asta Nu s-ar fi apropiat niciodată de ei Pe de altă parte, cînd îi vedea, în loc să plece, îi aştepta să vină la el Şi ceva mai tîrziu, o licărire de mulţumire îi apărea în ochi, cînd îi vedea apropiindu-se, şi se uita după ei cu o ciudată urmă de părere de rău, cînd îl părăseau ca să-şi caute alte distracţii Toate acestea erau doar o chestiune de educaţie care cerea timp După copii, Colţ Alb mai arăta consideraţie şi judecătorului Scott Probabil că două erau motivele care îl împingeau la aceasta: în primul rînd era fără îndoială un bun de preţ al stăpînului, iar în al doilea rînd era şi un om care se ţinea deoparte Lui Colţ Alb îi plăcea să stea culcat la picioarele lui, în tinda largă a casei, cînd acesta citea ziarul şi îi făcea hatîrul din cînd în cînd să-i arunce şi lui cîte o privire sau cîte un cuvînt – semne cu nimic supărătoare, dar care arătau că recunoştea prezenţa şi existenţa lui Colţ Alb Aceasta se întîmpla însă cînd stăpînul nu era pe aproape Cum apărea el, toate celelalte fiinţe încetau să mai existe pentru Colţ Alb El îngăduia membrilor familiei stăpînului să-l alinte şi să-i dea atenţie, dar el nu le dădea niciodată ceea ce îi dăruia stăpînului Nici o mîngîiere de-a lor nu-i trezea un geamăt în gîtlej care să însemne dragoste, şi oricît ar fi încercat ei, nu l-ar fi putut îndupleca să se alinte şi în faţa lor Acest semn de uitare şi de părăsire de sine, de încredere desăvîrşită îl arăta numai stăpînului De fapt, pe membrii familiei acestuia nu-i socotise niciodată altceva decît bunuri ale dascălului iubirii De asemenea, Colţ Alb începu curînd să deosebească familia, de servitori Acestora le era frică de el, iar Colţ Alb se stăpînea să nu sară la ei, doar pentru că-i socotea şi pe aceştia ca aparţinînd stăpînului Între Colţ Alb şi ei exista doar neutralitate Pregăteau mîncarea pentru stăpîn, spălau tacîmurile şi făceau şi alte treburi, întocmai ca şi Matt în Klondike Pe scurt, erau dintr-ale gospodăriei În afară de cele ale gospodăriei, Colţ Alb mai avea de învăţat multe alte lucruri Moşia stăpînului era întinsă şi complicată, dar avea şi ea o margine Pămînturile se terminau în şoseaua districtuală Dincolo se întindea tărîmul comun al zeilor – drumurile şi şoselele, apoi, după celelalte garduri, erau moşiile altor zei Mii de legi cîrmuiau aceste lucruri şi statorniceau orînduiala; şi totuşi, el nu pricepea cuvîntul zeilor şi nici nu exista vreo altă cale de a învăţa decît aceea a experienţei Dădea ascultare imboldurilor lui fireşti, pînă ce acestea îl făceau să calce vreo lege După ce faptul acesta se repeta de mai multe ori, învăţa legea şi o respecta În educaţia lui însă, cele mai rodnice învăţăminte erau cearta şi ghionturile pe care i le dădea stăpînul Datorită dragostei lui mari pentru stăpîn, un ghiont din partea acestuia îl durea mult mai mult decît oricare din bătăile pe care i le administraseră vreodată Castor Cenuşiu sau Smith Frumosu Aceştia îi făcuseră doar carnea să sufere; sub această carne, spiritul lui se dezlănţuia cumplit şi neînfrînt Ghiontul stăpînului era însă întotdeauna prea uşor ca să-i provoace durere în carne Pătrundea însă mai adînc Era un semn că stăpînul se supărase, şi spiritul lui Colţ Alb părea că se întunecă ori de cîte ori i se întîmpla aşa ceva La drept vorbind, arareori primea ghionturi Îi era de ajuns glasul stăpînului Şi după glasul lui, Colţ Alb afla dacă făcuse bine sau rău Cu ajutorul lui îşi îndrepta purtarea şi îşi potrivea faptele Glasul acesta era pentru el busola după care se călăuzea şi cu ajutorul căreia învăţa să deprindă obiceiurile vieţii şi ale ţinutului acestuia nou În Nord, singurul animal domestic era cîinele Toate celelalte animale trăiau în wild, şi dacă nu se arătau prea cumplite, atunci deveneau prada care i se cuvenea cîinelui, în toată viaţa lui de pînă atunci, Colţ Alb nu făcuse altceva decît să dea iama printre celelalte vieţuitoare în căutarea hranei Şi nu-i putea intra în cap că în Sud era altfel Dar acest lucru avea să-l înveţe curînd, în timpul şederii la Santa Clara Valley Într-o dimineaţă, devreme, pe cînd hoinărea, o coti pe după colţul casei dînd peste un pui de găină care scăpase din curtea păsărilor Impulsul lui natural îl împinse să-l mănînce Cîteva salturi, o fulgerare a colţilor, un ţipăt de spaimă, şi pasărea care o pornise prin lume fu înghiţită! Era un pui de fermă, gras şi ademenitor; Colţ Alb îşi linse buzele, găsind că hrana fusese bună Mai tîrziu, în aceeaşi zi, dădu peste un alt pui, rătăcit pe lîngă grajduri Unul din argaţi sări să-l scape Nu-i cunoştea felul lui Colţ Alb, aşa că luă ca armă un bici uşor de la şaretă La primă lovitură de bici, Colţ Alb lăsă puiul şi se năpusti asupra omului O bîtă l-ar fi putut opri, dar un bici Fără să scoată un sunet şi fără să clipească, mai primi din viteză încă o lovitură Şi pe cînd se năpusti asupra argatului, acesta scoase un strigăt de spaimă – „Doamne!” şi se dădu înapoi Lăsă biciul să-i cadă din mînă, apărîndu-şi gîtul şi braţele Se alese cu antebraţul sfîşiat pînă la os O spaimă de moarte îl cuprinse pe argat Îl cutremură nu atît cruzimea lui Colţ Alb, cît tăcerea lui Continuînd să-şi apere gîtul cu braţul sfîşiat şi sîngerînd, încercă să se retragă spre şură Şi nu i-ar fi mers prea bine dacă Collie nu şi-ar fi făcut apariţia la locul luptei Aşa cum îl scăpase cu viaţă pe Dick, îl scăpă şi pe argat Se năpusti asupra lui Colţ Alb cuprinsă de o furie nebună Avusese ea dreptate de la început Ştiuse mai bine decît zeii cei nechibzuiţi Toate bănuielile ei se adevereau Aveau de-a face cu un vechi tîlhar, gata să-şi reia şiretlicurile lui din totdeauna Argatul se refugie în grajd, iar Colţ Alb dădu înapoi din faţa colţilor căţelei, întorcîndu-se cu grumazul spre ei şi dînd tîrcoale Collie însă nu se lăsă, aşa cum îi era obiceiul, după ce trecea vremea cuvenită pedepsei Dimpotrivă, se aprinse şi se mînie tot mai tare, şi în cele din urmă, Colţ Alb, uitîndu-şi de mîndrie, fugi de ea peste cîmp — O să se deprindă el să dea pace puilor – zise stăpînul Dar nu pot să-l învăţ asta pînă nu-l prind asupra faptului După două nopţi se petrecu şi faptul, dar pe o scară mult mai mare decît îşi închipuise stăpînul Colţ Alb observase îndeaproape curtea păsărilor şi obiceiurile puilor Noaptea, după ce intrară în coteţ, el se căţără pe o stivă de scînduri aduse de curînd De acolo se urcă pe acoperişul unui coteţ şi sări în curtea găinilor O clipă mai tîrziu se afla în coteţ şi măcelul începu Dimineaţa, cînd stăpînul ieşi în tindă, cincizeci de găini albe din rasa Leghom, aşezate la rînd la picioarele argatului, îi atraseră atenţia Fluieră a pagubă ca pentru sine, la început cu surprindere, dar mai apoi cu admiraţie Se uită şi la Colţ Alb, dar acesta nu arăta că i-ar fi ruşine sau că s-ar simţi vinovat Şedea mîndru, ca şi cum ar fi făcut într-adevăr o faptă de ispravă şi demnă de laudă Nu-şi putea închipui că ar fi săvîrşit vreun păcat Buzele stăpînului se strînseră cînd văzu isprava nelegiuită Apoi îi vorbi cu asprime vinovatului fără voie şi în glasul lui nu era decît mînia de zeu Îl împinse cu botul spre găinile ucise şi în acelaşi timp îl înghionti zdravăn Colţ Alb nu mai dădu nici o raită pe la curtea găinilor Era ceva împotriva legii şi acum învăţase aceasta Apoi, stăpînul îl luă în curtea găinilor Imboldul lui natural cînd văzu hrana vie bătînd din aripi în juru-i, chiar sub nasul lui, îl împingea să sară la ele Dădu ascultare acestui impuls, dar glasul stăpînului îl opri Îşi continuară timp de o jumătate de oră plimbarea prin curte Din cînd în cînd, Colţ Alb simţea din nou imboldul, dar de fiecare dată cînd îi dădea urmare, glasul stăpînului îl oprea Astfel cunoscu legea, şi înainte de a fi părăsit curtea găinilor învăţase să uite că acestea existau — Un ucigaş de găini nu poate fi niciodată vindecat Judecătorul Scott clătină din cap cu tristeţe în timpul prînzului, cînd fiul lui îi povesti lecţia pe care i-o dăduse lui Colţ Alb O dată ce a luat obiceiul şi a prins gustul sîngelui – şi dădu din nou din cap cu tristeţe Weedon Scott nu era însă de aceeaşi părere cu tatăl său — Să vezi ce am să fac – îl înfruntă el în cele din urmă Am să-l încui toată după-amiaza cu găinile — Dar gîndeşte-te la găini – se împotrivi judecătorul — Ba mai mult chiar – continuă fiul – pentru fiecare găină ucisă am să-ţi dau un dolar-aur canadian — Dar şi tata trebuie să pună ceva în rămăşagul ăsta – interveni Beth Cealaltă soră se alătură şi ea lui Beth şi un cor aprobator se ridică în jurul mesei Judecătorul Scott căzu la învoială, înclinînd din cap — Bine, cumpăni o clipă Weedon Scott Dacă pînă seara Colţ Alb nu face rău nici unei găini, pentru fiecare zece minute pe care le-a petrecut în curtea lor va trebui să spui cu toată seriozitatea şi convingerea, ca şi cum ai fi la tribunal şi ai pronunţa o sentinţă: „Colţ Alb, eşti mai bun decît mi-am putut închipui!” Familia urmărea de sus, fără să fie văzută, ceea ce se petrecea Nu se întîmplă însă nimic Încuiat în ţarc şi părăsit de stăpînul lui, Colţ Alb se culcă şi adormi La un moment dat se ridică şi merse pînă la jgheab să bea apă Pe găini nici nu le luă în seamă Nici nu existau pentru el La ora patru făcu un salt din plină viteză, atinse acoperişul coteţului şi ajunse pe pămînt de partea cealaltă, după care o luă agale spre casă Învăţase legea După aceea, pe terasă, înaintea întregii familii care făcea haz, judecătorul Scott rosti încet şi solemn, de şaisprezece ori, în faţa lui Colţ Alb: „Colţ Alb, eşti mai bun decît îmi închipuiam” Legile atît de numeroase îl zăpăceau însă pe Colţ Alb şi adesea îl făceau să se dea de ruşine Trebuia să înveţe că nu avea voie să se atingă nici de puii altor zei Apoi erau pisicile, iepurii de casă şi curcanii; pe toţi trebuia să-i lase în pace După ce învăţă cîteva din aceste legi, i se păru că trebuie să lase în pace toate vietăţile Afară, pe păşunea din spate, prepeliţele puteau să-i zboare pe sub nas nevătămate Şi oricît ar fi fost el de încordat, tremurînd de nerăbdare şi poftă, îşi stăpînea instinctul şi stătea locului Dădea ascultare voinţei zeilor Apoi, într-o zi, venind din nou pe păşunea dinapoia casei, îl văzu pe Dick care băgase în sperieţi un iepure şi gonea după el Stăpînul privea fără să se amestece Ba chiar îl încuraja pe Colţ Alb să se alăture vînătoarei Şi aşa învăţă el că iepurii nu sînt tabu În cele din urmă învăţă legea în întregime Între el şi toate celelalte animale domestice nu trebuia să existe duşmănie Dacă nu era cu putinţă să fie prietenie, trebuia să existe cel puţin neutralitate Celelalte animale însă – veveriţele, prepeliţele şi iepurii – erau creaturi ale wildului, care nu s-au supus niciodată omului Erau prada legiuită a oricărui cîine Zeii apărau numai animalele domestice şi nu-i era îngăduit să se repeadă la ele Zeii aveau drept de viaţă şi de moarte asupra supuşilor lor şi erau geloşi de puterea lor Viaţa de la Santa Clara Valley era complicată în comparaţie cu existenţa simplă din Nord Şi principalul lucru pe care îl impunea acest labirint al civilizaţiei era controlul, constrîngerea – un echilibru interior, tot atît de delicat ca o urzeală de păianjen care unduieşte în suflarea vîntului, dar în acelaşi timp e tare ca oţelul Viaţa avea mii de aspecte, la care Colţ Alb trebuia să se adapteze – aşa de pildă era mersul la oraş, la San-Jose, gonind în spatele trăsurii sau hoinărind pe străzi cînd trăsura se oprea Viaţa luneca pe lîngă el, profundă, vastă şi variată, biciuindu-i simţurile, cerîndu-i fără încetare să se deprindă şi să facă faţă imediat, silindu-l aproape totdeauna să-şi înăbuşe pornirile fireşti Erau măcelării unde carnea atîrna îmbietoare Nu avea voie să se atingă de această carne În casele pe care stăpînul le vizita existau pisici cărora trebuia să le dea pace, şi pretutindeni se aflau şi cîini care mîrîiau la el şi pe care nu-i era îngăduit să-i atace Apoi, pe trotuarele aglomerate umblau nenumăraţi oameni, cărora prezenţa lui le atrăgea atenţia Se opreau, îl priveau arătîndu-şi-l, îl cercetau, îi vorbeau şi, mai rău ca orice, îl băteau uşor cu palma Şi el trebuia să îndure contactul plin de primejdii al tuturor acestor mîini străine Izbuti să îndure toate acestea Mai mult chiar, izbuti să-şi înfrîngă stîngăcia şi sfiala Acceptă cu semeţie atenţiile mulţimii de zei străini Respectului lor le răspundea şi el cu respect Pe de altă parte, era ceva în el care împiedica crearea unei prea mari familiarităţi Îl băteau uşor şi treceau mai departe, încîntaţi de îndrăzneala lor Nu toate aceste lucruri erau însă uşoare pentru Colţ Alb Cînd alerga înapoia trăsurii, pe la periferia oraşului San-Jose, se întîmpla să dea peste nişte băieţaşi care luaseră obiceiul să arunce cu pietre după el Ştia totuşi că nu-i era îngăduit să se ia după ei şi să-i facă una cu pămîntul În aceste împrejurări era silit să treacă peste instinctul lui de conservare, ceea ce şi făcea, pentru că se domesticea pregătindu-se să facă şi el parte din lumea civilizată Totuşi Colţ Alb nu era pe deplin mulţumit de această rînduială El nu avea noţiuni abstracte despre dreptate şi despre lupta cinstită Există însă în viaţă o anume urmă de dreptate şi tocmai aceasta îl făcea să urască nedreptatea că nu-i era îngăduit să se apere de cei ce azvîrleau cu pietre în el Uita că în înţelegerea dintre el şi zei, aceştia trebuiau să aibă grijă de el şi să-l apere Întruna din zile însă, stăpînul lui sări din trăsură cu biciul în mînă şi le dădu o lecţie zdravănă celor care aruncau cu pietre După aceea nu mai aruncară cu pietre în el, iar Colţ Alb pricepu acest lucru şi se arătă foarte mulţumit Şi mai avu parte de o experienţă asemănătoare Pe drumul spre oraş, dînd tîrcoale crîşmei de la răscruce, trei cîini îşi făcură un obicei de a se năpusti asupra lui ori de cîte ori trecea pe acolo Cum îi cunoştea felul lui de luptă, ucigaş, stăpînul nu încetă să-l înveţe legea că nu trebuie să se bată Urmarea fu că, după ce învăţase bine legea, se găsea la mare strîmtoare ori de cîte ori trecea prin faţa crîşmei de la răscruce După primul atac, mîrîitul lui îi ţinea de fiecare dată la distanţă pe cei trei cîini; ei însă se luau după Colţ Alb, urlînd, sîcîindu-l şi supărîndu-l O vreme îndură şi aceasta Oamenii din cîrciumă îi aţîţau pe cei trei cîini să-l atace Într-o zi îi asmuţiră chiar făţiş Stăpînul opri trăsura — Pe ei! îl îndemnă pe Colţ Alb Lui Colţ Alb nu-i venea să-şi creadă urechilor Se uită la stăpînul lui, apoi la cei trei cîini Îşi întoarse din nou privirile spre stăpîn, plin de nerăbdare şi întrebător Stăpînul dădu din cap: — Pe ei, bătrîne! Înghite-i! Colţ Alb nu mai aşteptă Se întoarse şi făcu un salt, fără să mîrîie, printre duşmanii lui Îi înfruntă pe toţi trei deodată Se auziră mîrîituri grozave, clănţănit de dinţi; era o învălmăşeală grozavă Praful din drum se ridică în văzduh ca un nor, ascunzînd bătălia După cîteva minute, doi dintre cîini se zvîrcoleau în praf, iar al treilea o lua la sănătoasa Sări peste un şanţ, se strecură printr-un grilaj de fier şi o tuli peste cîmp Colţ Alb îl urmări, alunecînd deasupra pămîntului ca un lup, ca o săgeată şi fără să facă zgomot În plin cîmp îşi doborî duşmanul şi-l ucise O dată cu acest triplu asasinat, principalele lui necazuri cu cîinii încetară Se dusese zvonul prin întreaga vale şi oamenii începură să aibă grijă ca nu cumva cîinii lor să-l supere pe lupul cel bătăuş Capitolul 4 CHEMAREA SEMINŢIEI Lunile treceau În Sud, hrana era destulă şi de lucru nimic, iar Colţ Alb se îngrăşase, îi mergea bine şi se simţea fericit Nu trăia numai în marginea de sud a lumii, ci şi în marginea existenţei lui Bunătatea omenească era ca un soare care strălucea deasupra lui, iar el înflorea ca o plantă semănată în pămînt roditor Şi totuşi se deosebea întrucîtva de ceilalţi cîini Cunoştea mai bine legea decît cîinii care nu duseseră o altă viaţă, şi o respecta mai strict; dar mai era în el o urmă de cruzime ascunsă, ca şi cum wildul ar mai fi dăinuit în el, iar lupul din el ar fi fost doar adormit Nu se întovărăşea niciodată cu ceilalţi cîini Trăise singur printre cei de o rasă cu el şi aşa îşi ducea traiul şi de-acum înainte Faţă de cîini avea o pornire de care nu se putea dezbăra şi pe care o căpătase încă pe vremea cînd era pui, înfruntînd persecuţia lui Lip-Lip şi a haitei de căţei, precum şi zilele de încleştare cu Smith Frumosu Cursul normal al vieţii lui suferise o schimbare Şi părăsindu-i pe ai săi, se alăturase omului Pe lîngă aceasta, orice cîine din Ţara de Jos îl privea cu neîncredere Trezea în el frica instinctivă de wild şi îl primea întotdeauna cu mîrîituri şi cu o ură războinică Colţ Alb învăţase însă că nu era nevoie să folosească colţii împotrivă-le Ajungea să-şi arate colţii sau să-şi încreţească buzele şi arareori se întîmpla să nu izbutească să-l facă pe cîinele care lătrase şi se repezise la el să se ghemuiască de frică Dar Colţ Alb trebuia să mai îndure încă o încercare Collie, căţeaua aceasta, nu-i dădea pace o singură clipă Nu era atît de supusă legii ca el Ea zădărnicea toate sforţările stăpînului de a o face să se împrietenească cu Colţ Alb Tot timpul îi răsuna în urechi mîrîitul ei ascuţit şi nervos Collie nu-i iertase întîmplarea cu uciderea puilor de găină şi era convinsă că intenţiile lui nu puteau fi decît rele Aşa că-l găsea vinovat încă înainte de a fi făcut ceva şi îl trata ca atare Ajunsese o adevărată ciumă pentru el, era ca un poliţist care îl urmărea pe după gard şi în jurul moşiei, şi dacă ar fi aruncat măcar o privire curioasă unui porumbel sau unui pui de găină, ea ar fi izbucnit într-un urlet de indignare şi mînie Felul preferat de a-i arăta că nu o ia în seamă era să stea întins cu capul pe labele dinainte, prefăcîndu-se că doarme Lucrul acesta îi închidea întotdeauna gura şi o făcea să se liniştească În afară de necazurile cu Collie, lui Colţ Alb totul îi mergea bine Învăţase să se controleze şi să fie cumpănit şi cunoştea rînduiala Ajunsese serios, calm şi însufleţit de o toleranţă filozofică Nu mai trăia într-un mediu duşmănos Pericolul, suferinţa şi moartea nu-l mai pîndeau la tot pasul Cu timpul, necunoscutul încetă să mai reprezinte pentru el o spaimă şi o ameninţare necontenită Viaţa era plăcută şi uşoară Se scurgea lin şi nu-l pîndeau nici spaima şi nici duşmanii Fără să-şi dea seama, îi lipsea zăpada „O vară necuvenit de lungă” – ar fi gîndit el dacă ar fi putut să judece acest lucru, dar aşa îi lipsea zăpada doar într-un fel vag, inconştient Tot astfel simţea o urmă de dor pentru Nord, mai ales cînd în arşiţa verii suferea din pricina soarelui Singurul efect al dorului era că-l făcea să simtă o nelinişte, tulburare, fără să ştie de ce Colţ Alb nu fusese niciodată prea zburdalnic În afară de alintat şi de geamătul pe care-l scotea şi care se prefăcea într-un mîrîit de dragoste, nu avea nici o altă cale de a-şi exprima dragostea Şi iată că-i fu dat să descopere a treia cale Îl supărase întotdeauna rîsul zeilor Rîsul acesta îl înnebunea, îl făcea să turbeze Dar nu se putea supăra pe dascălul iubirii, şi cînd zeul, bine dispus şi glumeţ, hotărî să rîdă de el, Colţ Alb rămase uluit Simţea arsura şi înţepătura mîniei lui de altădată, care încerca să-şi facă loc şi să biruie dragostea Nu putea fi mîniat, totuşi trebuia să facă ceva La început se arătă plin de demnitate şi stăpînul se porni să rîdă şi mai tare După aceea încercă să fie mai solemn, şi stăpînul rîse şi mai cu poftă decît înainte În cele din urmă stăpînul rîse pînă ce-l făcu să-şi uite de demnitate Fălcile i se desfăcură uşor, buzele i se ridicară puţin şi o expresie veselă, care era mai aproape de dragoste decît de glumă, îi licări în ochi Învăţase să rîdă Şi tot aşa învăţă el să zburde cu stăpînul, să se lase buşit la pămînt şi dat peste cap, să i se joace nenumărate feste neplăcute La rîndul lui se prefăcea că e supărat, zbîrlindu-se, mîrîind fioros şi clămpănind din dinţi ca şi cînd ar fi fost gata să ucidă Nu-şi dădea însă frîu liber niciodată Muşcăturile erau doar hăpăituri în gol După o asemenea hîrjoneală, cu ghionturi şi lovituri, hăpăiturile şi mîrîiturile aprinse şi furioase se întrerupeau din senin şi, stînd la cîteva picioare distanţă unul de altul, se priveau Apoi, tot atît de brusc ca soarele care răsare pe o mare furtunoasă, începeau să rîdă Şi aceasta se termina întotdeauna cu o încolăcire a braţului stăpînului in jurul gîtului şi umerilor lui Colţ Alb, care scîncea mîrîindu-şi cîntecul lui de dragoste Nimeni însă nu se mai putea juca cu Colţ Alb N-ar fi îngăduit el Îşi păstra demnitatea, şi dacă cineva încerca aşa ceva, mîrîitul lui ameninţător şi coama zbîrlită numai la joacă nu îndemnau Faptul că-i îngăduia stăpînului acest lucru nu însemna că trebuia să ajungă aidoma unui cîine oarecare, risipindu-şi dragostea în dreapta şi în stînga să fie la cheremul oricui, ca să se hîrjonească şi să se distreze cu el El iubea sincer şi refuza să-şi piardă demnitatea sau să-şi împartă dragostea Stăpînul lui mergea adesea călare, şi pentru Colţ Alb una din principalele îndatoriri era să-l însoţească În Nord îşi arătase credinţa ostenind la ham; în Sud însă nu erau sănii, iar cîinii nu cărau poveri în spate Aşa că îşi arătă credinţa într-un fel nou, gonind pe lîngă calul stăpînului Oricît de lungă ar fi fost ziua, Colţ Alb nu se sătura Avea mersul lui de lup, lin, neostenit şi firesc, iar după cincizeci de mile de alergare ajungea mîndru înaintea calului În legătură cu călăritul, Colţ Alb învăţă încă un grai – şi acesta cu atît mai remarcabil cu cît nu-l folosi în viaţă decît de două ori Prima oară se întîmplă într-una din zile, cînd stăpînul încercă să înveţe un pur sînge, plin de foc, cum să deschidă şi să închidă poarta fără ca stăpînul, care era călare, să coboare O dată şi încă o dată, acesta mînă calul în dreptul porţii, încercînd să-l facă s-o deschidă, dar de fiecare dată calul se speria şi sărea înapoi Cu fiecare clipă devenea tot mai nervos şi mai iritat Cînd se cabra, stăpînul îl împungea cu pintenii, făcîndu-l să se lase pe picioarele de dinainte, după care calul începea să azvîrle cu picioarele de dinapoi Colţ Alb urmărea ceea ce se întîmpla cu o nerăbdare crescîndă, pînă ce nu se mai putu stăpîni şi, sărind înaintea calului, începu să latre sălbatic şi ameninţător După aceea, deşi mai încercă adesea să latre şi deşi stăpînul îl îndemna, nu mai izbuti decît o singură dată, şi atunci în lipsa stăpînului O goană peste păşune, un iepure care ţîşnise printre picioarele calului, o cotitură bruscă, un pas greşit, o cădere la pămînt şi un picior rupt al stăpînului – acestea fuseseră cauza Colţ Alb se năpusti furios la gîtul calului vinovat, dar glasul stăpînului îl opri — Acasă! Du-te acasă! îi porunci stăpînul cînd îşi dădu seama că e rănit Lui Colţ Alb nici prin cap nu-i trecea să-l părăsească Stăpînul ar fi vrut să scrie un bilet, dar căută zadarnic prin buzunare creion şi hîrtie Aşa că-i porunci din nou lui Colţ Alb să meargă acasă Acesta îl privi cu părere de rău, o porni din loc, apoi se întoarse şi gemu înfundat Stăpînul îi vorbi blînd, dar serios, iar Colţ Alb îşi ciuli urechile, ascultînd cu o încordare dureroasă — Aşa, bătrîne, du-te acasă – continuă el – du-te acasă şi spune-le ce mi s-a întîmplat Du-te acasă, lupule Acasă! Colţ Alb ştia ce înseamnă „acasă” şi, deşi nu pricepea celelalte cuvinte ale stăpînului, înţelese că voia să se ducă acasă Se întoarse şi plecă în silă Apoi se opri nehotărît şi privi în urmă, peste umăr — Acasă! se auzi porunca tăioasă, şi de astă dată Colţ Alb ascultă Cînd sosi Colţ Alb, familia stătea pe terasă, bucurîndu-se de răcoarea după-amiezii Se vîrî printre ei, răsuflînd din greu, plin de praf — S-a întors Weedon – exclamă bătrîna doamnă Scott Copiii îl primiră pe Colţ Alb cu strigăte de bucurie şi alergară în întîmpinarea lui Colţ Alb se feri însă şi se îndreptă spre terasă, dar ei îl înghesuiră între scaunul leagăn şi balustradă Mîrîi şi începu să fugă dintre ei Mama copiilor îi privea cu îngrijorare — Mărturisesc că sînt neliniştită ori de cîte ori îl văd printre copii – făcu ea Mi-e teamă că într-o zi o să se repeadă la ei pe neaşteptate Mîrîind sălbatic, Colţ Alb sări din locul în care fusese înghesuit, răsturnîndu-i pe băiat şi pe fată Mama îi chemă la ea, liniştindu-i şi povăţuindu-i să nu-l sîcîie pe Colţ Alb — Lupul rămîne lup – observă judecătorul Scott Nu poţi avea încredere în el — Dar el nu e lup – interveni Beth care îi ţinea parte fratelui ei, în lipsa acestuia — Numai Weedon e de părerea asta – continuă judecătorul El presupune doar că există vreo urmă de cîine în Colţ Alb, dar, aşa cum mărturiseşte el însuşi, nu ştie nimic precis despre asta Cît despre înfăţişarea lui Nu-şi termină fraza Colţ Alb stătea dinaintea lui, mîrîind fioros — Cară-te de aici! Culcat! porunci judecătorul Scott Colţ Alb se întoarse către soţia dascălului iubirii Aceasta scoase un strigăt de spaimă cînd văzu că o apucă cu dinţii de rochie, trăgînd de ea pînă ce sfîşie ţesătura fragilă Colţ Alb deveni centrul atenţiei tuturor celor din jur Nu mai mîrîia, ci privea în faţă, cu capul ridicat Gîtlejul i se încorda spasmodic, dar nu putu scoate nici un sunet şi făcea eforturi din tot trupul, cuprins de convulsiuni din pricina sforţărilor de a se elibera de acel lucru pe care nu-l putea grăi şi care se zbătea să iasă la lumină — Sper că nu turbează – zise bătrîna doamnă Scott I-am spus eu lui Weedon că clima asta caldă nu se potriveşte unui animal din Nord — Parcă ar vrea să vorbească – observă Beth În aceeaşi clipă, Colţ Alb căpătă glas izbucnind într-un lătrat puternic — Să ştii că i s-a întîmplat ceva lui Weedon – conchise soţia acestuia Săriră cu toţii în picioare, iar Colţ Alb o luă la goană pe scări, privind înapoi să vadă dacă-l urmează cineva Lătrase pentru a doua şi ultima oară în viaţa lui şi se făcuse înţeles După această întîmplare, oamenii din Sierra Vista îl priviră cu mai multă căldură şi chiar argatul al cărui braţ îl sfîrtecase încuviinţă că era un cîine deştept, chiar dacă era lup Judecătorul nu-şi schimbă însă părerea, aducînd argumente, spre nemulţumirea tuturor, prin măsurătorile şi descrierile luate din enciclopedie sau din diferite lucrări de ştiinţele naturii Zilele treceau una după alta, scăldînd necontenit în soare Santa Clara Valley Dar pe măsură ce se micşorau şi cea de a doua iarnă a lui Colţ Alb în Sud se apropia, făcu o descoperire ciudată Dinţii lui Collie nu mai erau atît de ascuţiţi Muşcăturile ei erau jucăuşe şi blînde şi nu-l mai făceau să sufere Colţ Alb uită că ea îi făcuse viaţa amară şi, ori de cîte ori zburda pe lîngă el, răspundea cu seriozitate, încercînd să fie şi el zburdalnic, dar neizbutind să fie decît caraghios Într-una din zile, Collie îl porni într-o goană nesfîrşită prin păşunea din spate şi prin pădure Era într-o după-amiază în care stăpînul pleca călare, lucru pe care Colţ Alb îl ştia Calul aştepta înşeuat în faţa uşii Colţ Alb şovăi Se petrecea însă în el ceva mai adînc decît legea pe care o învăţase, decît obiceiurile care îl plămădiseră, decît dragostea pentru stăpînul lui, decît însăşi dorinţa lui de viaţă: şi în clipa în care, deşi încă nehotărît, Collie îl prinse uşor cu dinţii, tulind-o apoi încolo, el se întoarse şi îi luă urma În acea zi stăpînul călări singur, iar în pădure, grumaz lîngă grumaz, Colţ Alb goni alături de Collie, tot aşa cum mama lui, Kiche, şi bătrînul chior goniseră, cu mulţi ani în urmă, în codrii tăcutului Ţinut de la Nord Capitolul 5 LUPUL ADORMIT Pe vremea aceea, ziarele erau pline de ştiri despre îndrăzneaţă evadare a unui condamnat din închisoarea San Quentin Era un om fioros şi nici nu fusese ajutat de mîinile societăţii care îl modelaseră Mîinile societăţii sînt aspre şi omul acesta era o mostră izbitoare a operei societăţii Era o bestie – o bestie, umană, e adevărat, dar o bestie atît de îngrozitoare, încît putea fi foarte bine socotit drept un carnivor La închisoarea din San Quentin se dovedise incorigibil Pedeapsa nu-i putea înfrînge puterea Ar fi fost în stare să moară cu gura încleştată, luptînd pînă la ultima suflare, dar nu putea să îndure să fie bătut, înfrînt Cu cît se lupta mai sălbatic, cu atît societatea se purta mai aspru cu el şi singura urmă pe care asprimea o lăsa era că îl făcea şi mai fioros Cămaşa de forţă, foamea, bătăile şi ciomăgeala erau un tratament greşit pentru Jim Hall, dar acesta era tratamentul care i se aplica totuşi Era tratamentul pe care îl primise încă de pe vremea cînd era un băieţandru zvelt, dintr-o mahala din San-Francisco – lut moale în mîinile societăţii, gata să primească orice formă Cînd fu închis pentru a treia oară, Jim Hall dădu peste un gardian care era o bestie aproape tot atît de cumplită ca şi el Gardianul se purta cu el ca un netrebnic, îl pîra pe nedrept directorului, îl vorbea de rău şi îl persecuta Deosebirea dintre ei era că gardianul purta o legătură de chei şi un revolver Jim Hall nu avea decît mîinile goale şi dinţii Dar într-una din zile sări la gardian şi îi înfipse dinţii în gît, ca un animal din junglă După această întîmplare, lui Jim Hall i se aplică regimul de carceră severă Trăi trei ani astfel Acolo totul era de fier – podeaua, pereţii şi tavanul În tot acest timp nu văzu nici cerul şi nici lumina soarelui Ziua era ca o penumbră, iar noaptea ca o linişte întunecată Se afla într-un mormînt de fier, îngropat de viu Nu vedea faţă omenească şi nici nu putea vorbi vreunei fiinţe omeneşti Cînd mîncarea îi era împinsă înăuntru, mîrîia ca un animal sălbatic Ura pe toată lumea Zile şi nopţi de-a rîndul îşi urlă turbarea, adresînd-o întregului univers Apoi, săptămîni şi luni de-a rîndul nu scoase un sunet, frămîntîndu-se în liniştea neagră Era un monstru, o fiinţă atît de înspăimîntătoare, cum doar în vedeniile unui creier smintit putea să apară Şi apoi, într-o noapte, evadă Directorul nu putea să creadă că aşa ceva fusese cu putinţă, totuşi celula era goală; trupul unui gardian ucis zăcea jumătate înăuntru, jumătate afară Alţi doi gardieni ucişi marcau calea prin închisoare, spre zidurile dinafară Îi ucisese cu mîinile ca să nu facă zgomot Avea asupra lui armele gardienilor – un arsenal viu care gonea peste dealuri, urmărit de forţa organizată a societăţii Se pusese preţ greu, în aur, pe capul lui Fermierii zgîrciţi îl pîndeau cu puştile Sîngele lui putea să achite o ipotecă sau să îngăduie trimiterea unui fiu la universitate Cetăţenii devotaţi binelui obştesc îşi luară armele şi porniră în urmărirea lui O haită de copoi adulmeca urma picioarelor lui sîngerînde Iar copoii legii, animalele de bătaie, plătiţi de societate, cu telefon, telegraf şi trenuri speciale se ţinură pe urmele lui zi şi noapte Uneori, oamenii dădeau peste el şi îl înfruntau eroic, trecînd prin garduri de sîrmă ghimpată, spre plăcerea publicului care citea reportajul la gustarea de dimineaţă După asemenea întîlniri, morţii şi răniţii erau transportaţi înapoi în oraş, iar locul le era luat de alţii însetaţide vînătoarea de oameni În cele din urmă Jim Hall dispăru În zadar căutară copoii urma pierdută Fermierii paşnici, de prin văi îndepărtate, erau opriţi de oameni înarmaţi şi siliţi să se legitimeze Şi în acest timp, urme de-ale lui Jim Hall fură descoperite pe nenumărate povîrnişuri de către pretendenţii lacomi de bani – preţul sîngelui În acest timp, la Sierra Vista ziarele erau citite nu atît cu interes, cît mai ales cu teamă Femeile erau speriate Judecătorul Scott rîdea cu nepăsare, dar nu pe bună dreptate, deoarece într-una din ultimele lui zile ca magistrat, se întîmplase ca Jim Hall să apară în faţa lui şi să fie condamnat Şi în plină sală de şedinţă, în faţa tuturor, Jim Hall spusese că va veni ziua în care se va răzbuna pe judecătorul care îl condamnase Pentru prima oară Jim Hall avusese şi el dreptate Nu era vinovat de crima pentru care primise să ispăşească pedeapsa Era vorba de un „ţap ispăşitor”, cum spun hoţii şi poliţiştii pe limba lor, şi Jim Hall fusese făcut „ţap ispăşitor” pentru o crimă pe care nu o săvîrşise Din cauza celor două condamnări mai vechi, judecătorul Scott îi dăduse cincizeci de ani închisoare Judecătorul Scott nu era atotştiutor şi nu ştia că se făcuse părtaş la o conspiraţie a poliţiei, că mărturiile fuseseră aranjate şi false, că Jim Hall nu era vinovat de crima care i se punea în seamă Iar Jim Hall nu ştia că judecătorul Scott nu ştia nimic de toate acestea El credea că judecătorul ştie tot şi că merge mînă în mînă cu poliţia în săvîrşirea acelei groaznice nedreptăţi Şi astfel, cînd judecătorul Scott pronunţă sentinţa de cincizeci de ani de moarte vie, Jim Hall, cuprins de ură faţă de toate fiinţele societăţii care se purtaseră netrebnic cu el, se ridică şi urlă în sala de şedinţă, pînă ce fu tîrît afară de o jumătate de duzină de duşmani, îmbrăcaţi în uniforme albastre Pentru el, judecătorul Scott era principalul vinovat, şi asupra judecătorului Scott îşi vărsa el ura, aruncînd ameninţări fără de sfîrşit, că răzbunarea lui va veni Apoi, Jim Hall păşi spre moartea vie şi evadă Colţ Alb nu ştia nimic de toate acestea Dar între el şi Alice, soţia stăpînului, dăinuia o taină În fiecare seară după ce locuitorii din Sierra Vista mergeau la culcare, ea se scula şi îi dădea drumul lui Colţ Alb să doarmă în sala cea mare Colţ Alb nu era un cîine de casă şi nici nu îi era îngăduit să doarmă înăuntru, aşa că în fiecare dimineaţă, la revărsatul zorilor, Alice se strecura jos şi îi dădea drumul afară, înainte ca familia să se fi trezit din somn Într-o astfel de noapte, pe cînd toată casa dormea, Colţ Alb se trezi, rămînînd încordat în tăcerea nopţii Adulmecă văzduhul neînfiorat, desluşind mesajul pe care îl purta pe undele lui şi care îi spunea că pe undeva prin împrejurime se afla un zeu Îi ajunseră la urechi zgomotele pe care zeul le făcea cînd se mişca Colţ Alb nu scoase nici un strigăt furios Nu era obiceiul lui să facă aşa ceva Zeul cel străin păşea uşor, dar Colţ Alb păşea şi mai uşor, deoarece el nu purta haine care să se frece de carnea trupului Îl urmări în tăcere Vînase el în wild vietăţi care erau tare sperioase şi ştia ce înseamnă să cazi prin surprindere Zeul cel străin se opri la picioarele scării celei mari şi ascultă, iar Colţ Alb încremeni, pîndind şi aşteptînd, de-ai fi zis că e mort Scara aceea ducea la dascălul iubirii şi la cele mai scumpe bunuri ale lui Colţ Alb se zbîrli, dar aşteptă Zeul cel străin ridică un picior Începu să urce scara Atunci lovi Colţ Alb Fără de veste şi fără un mîrîit, porni la luptă Trupul îi ţîşni în sus într-o săritură care îl propti drept în spatele zeului cel străin Se agăţă cu labele dinainte de umerii omului şi în acelaşi timp îşi înfipse colţii în ceafa acestuia O clipă, o clipă destul de lungă, rămase atîrnat de el, dar fu de ajuns ca să-l răstoarne pe zeu pe spate Se izbiră amîndoi de podea Colţ Alb sări într-o parte şi, în timp ce omul se lupta să se ridice, se năpusti din nou, sfîşiind cu colţii Întreaga Sierra Vista se trezi alarmată Hărmălaia de la parter părea făcută de vreo douăzeci de draci care se încăieraseră Se auziră detunături de revolver Apoi un glas de om scoase un urlet de groază şi spaimă, urmat de mîrîituri înverşunate, şi peste toate aceste zgomote se auziră prăbuşindu-se şi sfărîmîndu-se mobile şi sticle Dar larma se stinse tot atît de iute pe cît începuse Bătălia nu durase mai mult de trei minute Familia înspăimîntată se înghesui în capul scării De jos, ca dintr-o prăpastie întunecată, se auzea un gîlgîit, de parcă aerul ar fi bolborosit în apă Uneori, gîlgîitul se prefăcea într-un sîsîit, aproape un şuierat Dar şi acesta se stinse încet, curmîndu-se cu desăvîrşire Apoi, din bezna de nepătruns nu se mai auzi nimic afară de gîfîitul greu al unei vietăţi care se zbătea dureros pentru aer Weedon Scott învîrti butonul Scara şi holul de jos fură inundate de lumină Apoi, cu revolverul în mînă, el şi judecătorul Scott coborîră cu grijă Dar nu mai era nevoie de nici o măsură de precauţie Colţ Alb îşi făcuse datoria În mijlocul mobilelor sfărîmate şi răsturnate, zăcînd pe o parte, cu faţa acoperită de un braţ, se afla un om Weedon Scott se aplecă deasupra lui, îi luă arma şi-l întoarse cu faţa în sus O rană căscată în gît arăta felul în care murise — Jim Hall – zise judecătorul Scott Tată şi fiu se priviră cu înţeles Apoi se întoarseră spre Colţ Alb Zăcea şi el pe o parte Ochii îi erau închişi, dar pleoapele i se ridicară uşor Colţ Alb începu să-i privească pe cei din jur cînd se aplecară asupra lui Făcu o sforţare să dea din coadă, dar nu izbuti decît să o mişte puţin Weedon Scott îl bătu uşor cu palma şi din gîtlejul lui Colţ Alb se auzi un mîrîit care însemna că înţelesese Nu era însă decît un mîrîit slab, care se stinse pe dată Pleoapele îi căzură închizîndu-se şi trupul păru că se destinde, lăţindu-se pe podea — E pe ducă, săracul – murmură stăpînul — O să vedem noi – zise judecătorul – îndreptîndu-se spre telefon — Cred că n-are decît o şansă la o mie – declară chirurgul după ce se străduise o oră şi jumătate cu Colţ Alb Zorile pătrundeau prin ferestre, făcînd ca lumina becurilor să pălească În afară de copii, întreaga familie se strînsese în jurul chirurgului să afle sentinţa — Un picior dinapoi îi e rupt – urmă el Trei coaste frînte, dintre care cel puţin una i-a perforat plămînii Şi-a pierdut aproape tot sîngele din trup E foarte probabil să aibă leziuni interne Pesemne că a făcut vreo săritură Şi asta ca să nu mai pomenesc de cele trei gloanţe care l-au găurit O şansă la o mie e într-adevăr ceva optimist N-are nici o şansă la zece mii — Dar nu trebuie pierdută nici o şansă care i-ar putea fi de ajutor – exclamă judecătorul Scott N-are nici o importanţă cît costă Du-l la raze X sau la orice altceva Weedon, telegrafiază imediat doctorului Nichols din San Francisco Doctore, te rog, nu vreau să te simţi prost, dar mă înţelegi, trebuie să facem tot ce este cu putinţă Chirurgul zîmbi cu bunăvoinţă — Sigur că înţeleg, merită să se facă totul pentru el Trebuie îngrijit aşa cum aţi îngriji o fiinţă omenească, un copil bolnav Şi nu uitaţi ce v-am spus de temperatură Mă întorc la zece Şi Colţ Alb fu îngrijit Propunerea judecătorului Scott de a se aduce o soră fu respinsă cu indignare de către fete, care îşi asumară acest rol Iar Colţ Alb cîştigă singura şansă la zece mii pe care chirurgul i-o refuzase Medicul nu era însă vinovat că judecase greşit Toată viaţa lui nu îngrijise şi nu operase decît oameni delicaţi, crescuţi în lumea civilizată, care trăiau la adăpost şi care aveau înapoia lor multe generaţii ce trăiseră şi ele la adăpost În comparaţie cu Colţ Alb, aceştia erau gingaşi şi lipsiţi de vlagă, agăţîndu-se de viaţă cu degete neputincioase Colţ Alb venise de-a dreptul din wild, unde cel slab piere curînd şi unde nimeni nu are parte de adăpost Slăbiciunea nu sălăşluise nici în tatăl, nici în mama lui şi nici în generaţiile trecute Colţ Alb moştenise o constituţie de fier şi vitalitatea wildului, iar toată făptura lui, sufletul şi carnea trupului lui, totul se agăţa de viaţă cu acea îndărătnicie pe care odinioară toate vietăţile o aveau Ţinut captiv, fără să poată face vreo mişcare din pricina bandajelor şi ghipsului, Colţ Alb lîncezi aşa săptămîni şi săptămîni Dormea ceasuri întregi şi în tot acest timp avu nenumărate vise; prin mintea lui defilară cortegii nesfîrşite de năluciri de prin Ţara Nordului Toate fantomele trecutului se treziseră şi veniseră lîngă el Şi aşa, trăi din nou alături de Kiche în vizuină, se tîrî tremurînd la picioarele lui Castor Cenuşiu ca să i se supună, ca să-şi poată scăpa viaţa, goni dinaintea lui Lip-Lip şi a haitei de căţei care-l lătrau ca apucaţi Umblă din nou străbătînd tăcerea, vînînd hrană vie în timpul lunilor de foamete; şi apoi începu din nou să gonească în fruntea atelajului, iar biciul făcut din maţe, pe care îl mînuia Mit-sah sau Castor Cenuşiu, pocni din nou în spatele lui şi auzi iarăşi glasurile strigînd „Raa! Raa!” cînd ajungeau la cîte o trecătoare îngustă, iar atelajul se strîngea ca un evantai ca să poată trece Retrăi zilele de la Smith Frumosu şi luptele pe care le dăduse atunci În asemenea clipe chelălăia şi mîrîia în somn, iar cei din jur ziceau că visează urît Exista însă un coşmar care îl făcea să sufere cel mai cumplit – monştrii electrici – tramvaiele care sunau din clopot şi care îi apăreau ca nişte rîşi uriaşi, urlînd Stătea pitulat pe după tufişuri, pîndind veveriţa pe care o aştepta să se încumete să coboare pe pămînt, îndeajuns de departe de adăpostul ei din copac Apoi, cînd sărea la ea, aceasta se prefăcea într-un tramvai, ameninţător şi grozav, care se ridica înaintea lui ca un munte, scoţînd sunetele de clopot şi împroşcîndu-l cu limbi de foc Şi tot aşa se întîmpla cînd îl provoca pe şoim să coboare din înălţimi Acesta ţîşnea în jos şi din înalturile unde plutea, prăbuşindu-se asupra lui şi prefăcîndu-se tot în acel tramvai pe care îl întîlnea pretutindeni Se mai făcea că se află din nou în ţarcul lui Smith Frumosu În jur se adunau oamenii, iar el ştia că avea să urmeze o luptă Pîndea poarta ca să-şi vadă potrivnicul intrînd Poarta se deschidea şi, năpustindu-se asupra lui, intra tot înspăimîntătorul tramvai Visele acelea reveniră de mii şi mii de ori, şi de fiecare dată groaza pe care i-o inspirau era mai teribilă ca niciodată Apoi veni ziua cînd îi fu scos ghipsul şi ultimul bandaj Fu o adevărată sărbătoare Toată Sierra Vista era de faţă Stăpînul îl scarpină după ureche, iar el îşi îngînă mîrîitul lui de dragoste Soţia stăpînului îl strigă „Lup binecuvîntat”, iar numele acesta fu primit cu urale şi toate femeile strigară „Lupul binecuvîntat” Încercă să se ridice în picioare dar, după cîteva încordări, căzu de slăbiciune Zăcuse atît de mult, încît muşchii îşi pierduseră agilitatea şi toată puterea se scursese din ei Se simţi puţin ruşinat din pricina slăbiciunii, ca şi cum într-adevăr nu şi-ar fi făcut datoria faţă de zeii lui De aceea începu să facă sforţări eroice să se ridice şi în cele din urmă izbuti să stea pe cele patru picioare, şovăind şi clătinîndu-se înainte şi înapoi — Lupul binecuvîntat! exclamară în cor femeile Judecătorul Scott îl privea triumfător — Gura voastră să-l boteze astfel – zise el Tot aşa cum m-am împotrivit eu odinioară Nu există cîine care să fi putut face ceea ce a făcut el E lup — Un lup binecuvîntat – îl îndreptă soţia lui — Da, un lup binecuvîntat – încuviinţă judecătorul Şi aşa am să-i zic de aici înainte — Va trebui să înveţe din nou să meargă – zise chirurgul Cred că ar putea foarte bine să înceapă chiar de acum Sigur că n-o să-i pară rău Luaţi-l afară Şi Colţ Alb ieşi ca un rege, cu toată Sierra Vista în jurul lui, urmărindu-l cu privirea Era tare slăbit şi, cînd ajunse pe pajişte, se întinse să se odihnească puţin Apoi, procesiunea o porni mai departe Simţea cum i se întăresc muşchii pe măsură ce-i punea în mişcare şi sîngele începea să-i curgă prin ei Ajunseră la grajduri şi acolo, în poartă, Collie stătea întinsă cu o jumătate de duzină de pui durdulii care se jucau în jurul ei, la soare Colţ Alb privi mirat Collie mîrîi la el ameninţător, ceea ce îl făcu să se ţină la distanţă Stăpînul împinse cu vîrful piciorului un pui care se tîra spre el Colţ Alb se zbîrli bănuitor, dar stăpînul îi făcu semn că totul e în ordine Collie, pe care una din femei o înlănţuise cu braţele, îl supraveghea geloasă şi cu un mîrîit care spunea că nu e totul în ordine Căţeluşul se tîra dinaintea lui Colţ Alb îşi ciuli urechile şi îl urmări plin de curiozitate Apoi, nasurile lor se atinseră şi simţi pe obraz limba mică şi caldă a puiului Fără să-şi dea seama, Colţ Alb scoase limba şi îl linse pe bot Aplauzele şi strigătele de bucurie ale zeilor salutară cele petrecute Colţ Alb era mirat şi îi privi cu surprindere Apoi începu să simtă o slăbiciune şi se întinse pe jos, cu urechile ciulite, cu capul lăsat pe o parte, privind la pui Ceilalţi căţeluşi se tîrîră şi ei spre Colţ Alb, spre marea neplăcere a lui Collie; iar el îi lăsă cu toată seriozitatea să se caţere şi să se rostogolească peste el La început, în mijlocul aplauzelor zeilor, se mai simţi ceva din sfiiciunea şi stîngăcia lui de odinioară Acestea se şterseră însă, pe măsură ce puii îşi continuară giumbuşlucurile şi înghionteala lor, iar el stătu mai departe întins, cu ochii întredeschişi, şi calm, aţipind la soare SFÎRŞIT 1 Wild - termen generic, intraductibil, care, întocmai ca pampasul, taigaua, jungla, stepa, indică o regiune cu anumite elemente specifice În America de Nord, Wildul cuprinde regiunea străbătută de cercul polar, precum şi pe cea învecinată cu ea Aceste regiuni se află la periferia zăpezilor veşnice şi a regiunii moarte a polului; Alaska face parte aproape în întregime din regiunea denumită Wild Pădurile, care alternează cu preeriile, sunt numeroase, iar solul, foarte accidentat, conţine nenumărate zăcăminte minerale, între care cărbune şi aur Cea mai mare parte din an e iarnă şi zăpada acoperă uniform pământul Ea începe să se topească abia prin iunie, dar pământul se dezgheaţă numai la suprafaţă O vară scurtă îngăduie apariţia unei vegetaţii luxuriante, crescută în grabă (N T ) 2Şleau - curea din piele, frânghie pentru tras sania (N E ) 